
НОРМАТИВТІК СІЛТЕМЕЛЕР

Бұл диссертациялық жұмыста келесі нормативтік құжаттарға сілтемелер                                                                         көрсетілген:

Сындарлы қоғамдық диалог – Қазақстанның тұрақтылығы мен өркендеуінің негізі. Мемлекет басшысы Қасым-Жомарт Тоқаевтың Қазақстан халқына Жолдауы. Астана, 2019, 2 қыркүйек

Қазақстан Республикасының ұлттық қауіпсіздігі туралы. Қазақстан Республикасының 2012 жылғы 6 қаңтардағы № 527 IV Заңы

Жаңа жағдайдағы Қазақстан: іс-қимыл кезеңі. Мемлекет басшысы Қасым-Жомарт Тоқаевтың Қазақстан халқына Жолдауы. Астана, 2020, 1 қыркүйек.

Қазақстан Республикасының Білім туралы Заңы. Астана: Ақорда, 2007.    №319 (3)

Педагог мәртебесі туралы. Қазақстан Республикасының 2019 жылғы 31 тамыз №645 қаулысы

Білім берудің барлық деңгейінің мемлекеттік жалпыға міндетті білім беру стандарттарын бекіту туралы.  Қазақстан Республикасы Оқу-ағарту министрінің 2022 жылғы 3 тамыздағы №348 бұйрығы.
Баршаға сапалы қол жетімді білім. Педагогтердің I съезіне Ұлттық баяндама жобасы. ҚР. Оқу-ағарту министрлігі. Астана, 2023.
«Педагог» кәсіптік стандартын бекіту туралы Қазақстан Республикасы Оқу-ағарту министрінің м.а. 2022 жылғы 15 желтоқсандағы № 500 бұйрығы. Қазақстан Республикасының Әділет министрлігінде 2022 жылғы 19 желтоқсанда № 31149 болып тіркелді.
Жоғары және жоғары оқу орнынан кейінгі білім берудің мемлекеттік жалпыға міндетті стандарттары, Қазақстан Республикасы Ғылым және жоғары білім министрінің 2022 жылғы 20 шiлдедегi № 2 бұйрығы.

Қазақстан Республикасының педагогикалық білім беруді жаңғырту тұжырымдамасы. Алматы: Абай атындағы ҚазҰПУ, 08 желтоқсан 2022 ж.

Білім беру саласындағы зерттеушілердің қазақстандық қоғамы (KERA) хатшылығының жиналысында мақұлданған ҚР білім зерттеушілерінің Әдеп кодексі, № 2 хаттама, 09.09.2020 ж.
АНЫҚТАМАЛАР

Диссертацияда келесі анықтамаларға сәйкес терминдер қолданылды:

Әлемнің жаратылыс-ғылыми бейнесі (ӘЖҒБ) – білімдерді жалпылау мен жүйелеудің жаратылыстану мен философияның өзара байланысын неғұрлым толық көрсететін жоғары деңгейі болып табылады.

Әлемнің биологиялық бейнесі – бұл табиғатты, тіршілікті және олардың бір-бірімен өзара байланысын биологиялық тұрғыдан түсіндіретін ғылыми жүйе. 

Білім мазмұны – адамзаттың педагогикалық тұрғыдан бейімделген әлеуметтік тәжірибесі. Оның негізгі құрылымдық элементтері: танымдық іс-әрекет тәжірибесі; іс-әрекеттің белгілі тәсілдерін жүзеге асыру тәжірибесі; шығармашылық іс-әрекет тәжірибесі; эмоционалдық-құндылық қатынастарды жүзеге асыру тәжірибесі.

Технологиялық білім (TK) – Мұғалімнің цифрлық құралдар мен бағдарламалық өнімдерді (онлайн платформалар, симуляторлар, мультимедиа, виртуалды зертханалар т.б.) пайдалану білігі
Педагогикалық білім (PK) – Оқыту әдістері, стратегиялары, мотивация және оқушылармен тиімді өзара әрекет жасау жолдарын білу.

Мазмұндық компонент (CK) – пәннің ғылыми негізін құрайды және оқыту мазмұнын нақты ғылымилық деңгейде жеткізуге мүмкіндік береді.
Цифрлық контент мазмұндық дәлдікті сақтау шартын қамтамасыз етеді (мысалы, биохимиялық процестердің интерактивті визуализациясы).

Интеграциялық білім (TPACK)   –  Технологиялық, педагогикалық және мазмұндық  білімнің бірлікте қолданылуы; оқу процесін цифрлық ортада жобалау қабілеті.

Педагогикалық-мазмұндық  білім (PCK) – Пән мазмұнын педагогикалық тәсілдермен тиімді жеткізу қабілеті
Технологиялық-мазмұндық білім (TCK) – Цифрлық технологияны пән мазмұнына сәйкестендіре қолдану қабілеті.

Технологиялық-педагогикалық білім (TPK) – Технологияны оқыту әдістерімен интеграциялау, оқу әрекетін ұйымдастыруда қолдану.

                                              КІРІСПЕ

Зерттеудің өзектілігі. Қазіргі жағдайда Қазақстанда білім беруді ізгілендіру және әр түрлі деңгейде интеграциялау қарқынды жүріп жатыр. Бұл, өз кезеңінде қазіргі заманғы ғылым мен практиканы ақпараттандыру мен технолгиялаудың дамуымен, білімнің бір саласының екіншісіне интерпендиациялану үрдісінің, өзі көп өлшемді, үздіксіз, объективті және интегралдық болып табылатын әлемнің қазіргі заманғы көрінісін түсіндірудің пәнаралық тәсілдерін іздеумен байланысты.

Қазіргі білім беру практикасы болашақ мамандардың өзінің кәсіби қызметіне әлемнің қазіргі заманғы көрінісін түсіндірудің интегралдық тәсіліне бағдарланған мұғалімдердің білім алушыларды оқытуда:

- процессуалдық және технологиялық модельдеуді жүзеге асыру қабілетімен, пәндік-педагогикалық рефлексиямен ерекшеленетінін;

- болашақ биолог мұғалімдерді интеграцияланған цифрлық контенттерді                                жасау мен пайдалануға кәсіби даярлау;

- интеграциялау әдістерін дамыту үшін дағдылар мен қабілеттерді іске асыру.

Осыған байланысты биология ғылымы бойынша интегралдық бiлiмiн, бiлiк, сондай-ақ келешектегi кәсiби мәнi бар жеке қасиеттерiнiң интеграцияланған цифрлық контенттерді жасау мен пайдалануға кәсіби даярлау жүйелерiн қалыптастыру жоғары педагогикалық бiлiм берудiң ерекше қызметіне айналып отыр.

«Интеграцияланған цифрлық контенттерді жасау мен пайдалануға кәсіби даярлау» - бұл болашақ биология мұғалімін білім беру үрдісінде әдістемелік, технологиялық, мазмұндық және педагогикалық тұрғыдан дұрыс цифрлық контент жасап, оны тиімді қолдануға үйрету жүйесі болып табылады.  Интеграцияланған цифрлық контенттерді жасау мен оларды білім беру үрдісінде тиімді пайдалану мұғалімнің кәсіби даярлығының жаңа сапалық деңгейін талап етеді. Ал, даярлық тек ақпараттық технологияларды меңгерумен шектелмей, биология мазмұнын, педагогикалық әдістерді және цифрлық құралдарды біртұтас интеграцияланған жүйе ретінде ұйымдастыруды көздейді. Осы тұрғыдан алғанда, даярлықтың мәнін TPACK моделі толық ашады [1].

Алайда жоғары педагогикалық бiлiм берудiң осы бағытта дамуы қазiргi заманғы жоғары бiлiм беруде мамандар даярлаудың мақсатын, мiндеттерiн, мазмұнын iске асырудың дәстүрлi дискреттi-тәртiптiк моделiне қайшы келедi.

Осыған байланысты болашақ педагогті биологиялық оқу пәндеріне интегралдық тәсілді іске асыруға дайындауға бағытталған ғылыми және педагогикалық теорияларды әзірлеу объективті түрде өзекті болып отыр.

Жалпы, интеграция көпфункционалды педагогикалық құбылыс ретінде XX ғасырдағы тарихи, педагогикалық және теориялық ғылыми еңбектерде талдана бастады. Білім беру жүйесін құруға негіз ретінде интеграция XX ғасырдың басында АҚШ-та Дьюи [2] мен Ж.С. Смит [3] еңбектерінде қарастырылды, ал 1920 жылдары Ресейде интегралдық негізде білім беру жүйесін құру теориясын С.Т. Шацский  [4] мен М.М. Рубинштейн  [5] негіздесе,  Ал, 70-жылдары И.Д.Зверев [6], В.Н. Максимова [7],   Н.А. Лошкарева [8]   мектеп пәндері арасындағы мазмұндық, жүйелі, дидактикалық байланыстарды орнату мен дамытудың негізі ретінде интеграцияны қарастырды. 1980 жылдың аяғы мен 90-шы жылдың бірінші жартысында, Ж.К. Бабанский,   М.Н. Скаткин және И.Я.  Лернер [9, 10]  және т.б. интеграцияны жалпы білім беру жүйелерінің ұйымдастырылуын анықтайтын маңызды дидактикалық ұстанымдардың бірі ретінде қарастырды, онда объективтілік педагогикалық үрдісте интегралды тәсілді іске асырудың ең кең тараған түріне айналды. Бүгінгі күнге дейін бірқатар зерттеулер жүргізілді, соның ішінде бірқатар еңбектерге тоқталатын болсақ, 
Л.П. Качалова [11] интеграцияны болашақ мұғалімнің жүйелік білімінің негізі ретінде түсіндірсе; ал, Г.А. Монахов  [12] табиғат заңдарының әмбебаптығы мен бірлігі, субъектінің айналадағы дүниені қабылдауының тұтастығы негізінде білім мазмұнын ұйымдастырудың жетекші нысаны ретінде қарастырады, ғалым 
Ж.Н. Семин  [13] өз еңбектерінде интегралдық білім жүйелерін қалыптастыру құралы ретінде қарастырады.

Сөйтіп, XX ғасырдың аяғына қарай зерттеушілердің білім берудегі интеграция құбылысын ғылыми тұрғыдан түсіну контексінде интеграция мәнінің теориялық-технологиялық алгоритмі жасала бастады.

Жүргізілген зерттеулер болашақ биолог мұғалімдерді кәсіби даярлауда интегралды тәсілді іске асыруға дайындаудың ережелері мен идеяларын негіздеудің теориялық және әдіснамалық негізін жасады.

Материалдық Әлемді және оның заңдылықтарын танып-білудің тізбекті кезеңдері мен сатыларының бейнеленуін Әлемнің ғылыми бейнесі (ӘҒБ) қарастырады. ӘҒБ ұғымы   Б.Д. Комиссаров [14] және т.б. еңбектерінде жан- жақты талданған. Жаратылыс-ғылыми білім беруді дамытудың өзекті мәселесі Әлемнің қазіргі заманғы жаратылыс-ғылыми бейнесі (ӘҚЗЖҒБ) туралы түсінік қалыптастыру болып табылады. Оқушылардың осындай әдіснамалық білімдер жүйесін қалыптастыруға  В.Р. Ильченко [15] және т.б. зерттеулері арналған.

Табиғат жайлы бiртұтас ғылыми көзқарасты қалыптастыру осы пәндердiң арасындағы өзара байланысты жүзеге асыру арқылы мүмкiн болады.                                      Д.Х. Рубинштейн [16] пәнаралық байланыстарды ескеру цикл пәндерiн оқытуды оқушылардың санасында материялық әлемнiң бiрлiгі жайлы түсiнiк қалыптасатындай етiп құруға мүмкiндiк бередi дейді. Бұл мәселеге   И.Д. Зверев [17], В.Н. Максимова [18],  Г.И.Беленький [19], В.Н.Федорова  [20], А.В. Усова [21],     А.А. Бейсенбаева [22], А.Б. Мәженова [23],    К.А. Сарманова [24] және т.б. зерттеулерінде әртүрлi оқу пәндерiндегi пәнаралық байланыстардың мазмұны ашылған.

Интеграцияның логика-әдіснамалық және жалпы теориялық проблемалары Л.С. Выготский [25],   А.А. Горелов [26] және т.б. еңбектерінде; ал,   оқушыларға жаратылыстану және гуманитарлық білім берудегі интегративті тенденцияларды А. Теремов [27], сондай-ақ қазақстандық ғалымдар                                               А.М. Мұханбетжанова [28],   Ә.Б. Түркменбаев [29],  П.Ш. Турекулова [30],   Д.М. Қазақбаева [31] және т.б. еңбектерiнде қарастырылған. Бiздiң республикамызда Ж.Б. Шілдебаев [32], Р.Ш. Ізбасарова [33], Қ.Ә. Жұмағұлова, [34], М.Б.Аманбаева [35], А.Д. Майматаева [36]    және т.б. ғалымдардың жүргізген зерттеулерінде  биология бойынша мектептегі және ЖОО білім беруді дамытудың теориялық негіздері жасалып, оның басты бағыттары анықталды.

Дегенмен, қазіргі білім беру жүйесінің цифрлануы мұғалімнің кәсіби іс-әрекетіне жаңа талаптар қойып отыр. Соның ішінде жаратылыстану бағытындағы пәндерде, әсіресе биологияда, күрделі процестерді визуализациялау, модельдеу, симуляциялау, виртуалды ортада тәжірибе жүргізу секілді мүмкіндіктер мұғалімнің тек АКТ-құзыретті болуымен шектелмей, интеграцияланған цифрлық контентті (ИЦК) жасай алатын кәсіби маман болуын талап етеді.

Бұл бағыттағы кәсіби даярлық педагогикалық білім берудің жаңа типін қалыптастыруға бағытталған: мұғалім цифрлық құралды жай қолданушы емес, оны пәндік мазмұнмен, педагогикалық әдістемемен және оқыту мақсаттарымен үйлестіретін жобалаушы, модельдеуші, аналитик, фасилитатор рөлдерін атқарады.

Дегенмен болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлауда интегралдық тәсілін іске асыру үшін болашақ мұғалімнің жалпы кәсіптік білім, дағдылар, сондай-ақ жеке қасиеттері жүйесін қалыптастырудың теориялық, әдіснамалық, әдістемелік негіздері әлі күнге дейін толық ашылмады деуге болады. Соған байланысты, жаратылыстану-ғылыми циклдің оқу пәндері жүйесінде интегралдық тәсілді іске асыру үшін болашақ мамандарды даярлаудың мәнін, құрылымын, шарттарын, технологиясын айқындайтын заманауи тұжырымдаманы әзірлеу қажеттілігі туындайды.

Көріп отырғанымыздай, қазіргі таңда болашақ педагогты жаратылыстану ғылымы циклінің оқу пәндеріне ықпалдастырылған тәсілді іске асыру үшін:

- білім беру стандарттары талап ететін құзыреттер мен университеттік дайындықтың нақты деңгейі арасындағы үйлесімсіздік;

- болашақ мамандардың жоғары цифрлық мотивациясы мен ЖОО-да цифрлық контент жасауға арналған әдістемелік-бағытталған курстардың жеткіліксіздігі;

- биология пәндік білімі бар, бірақ оны цифрлық технологиялармен үйлесімде қолдануға арналған TPACK деңгейінің жеткіліксіздігі;

- биология пәнін цифрландырудың қарқынды дамуымен айқындалған жаңа кәсіби талаптар мен қазіргі жоғары оқу орындарындағы технологиялық, әдістемелік және дидактикалық даярлықтың жеткіліксіз деңгейі арасында қарама-қайшылық туындап отыр.

 Осыған байланысты біз, зерттеу тақырыбын «Болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлау» -деп таңдап, оның проблемасы былай тұжырымдалады: биология мұғалімдерін интеграцияланған цифрлық контенттерді жасау мен пайдалануға кәсіби даярлаудың ғылыми-әдіснамалық тұрғыдан негізделген, жүйелі педагогикалық технологиясының болмауы.

Зерттеу нысаны - болашақ биология мұғалімдерін кәсіби даярлау үрдісі.

Зерттеудің пәні -  интеграцияланған цифрлық контенттерді жасау және пайдалануға кәсіби даярлауды қамтамасыз ететін педагогикалық жағдайлар жүйесі.

Зерттеудің мақсаты -  болашақ биология мұғалімдерін TPACK моделіне негізделген интеграцияланған цифрлық контенттерді жасау мен пайдалануға кәсіби даярлауды ғылыми-теориялық тұрғыдан негіздеу, әдістемелік жүйесін жасау, оның тиімділігін эксперименттік тұрғыдан дәлелдеп, білім беру үдерісіне ендіру. 

Зерттеудің міндеттері:

 – болашақ биолог мұғалімдерді интеграцияланған цифрлық контенттерді                                жасауға кәсіби даярлау мәселесін ғылыми-теориялық тұрғыдан негіздеу;  

–  TPACK моделіне негізделген интеграцияланған цифрлық контенттерді                                                           жасау мен пайдалануға кәсіби даярлаудың құрылымдық -мазмұндық-үдерістік моделін құру; 

– болашақ биолог мұғалімдерді интеграцияланған цифрлық контенттерді                                жасау мен пайдалануға кәсіби даярлаудың біртұтас әдістемелік жүйесін жасау; 

– биология мұғалімдерін интеграцияланған цифрлық контенттерді                                                          жасау мен пайдалануға кәсіби даярлау әдістемесінің тиімділігін тәжірибеде тексеру, зерттеу мәселесі бойынша әдістемелік ұсыныстар әзірлеу.

Зерттеу болжамы -  егер биология мұғалімдерін кәсіби даярлау жүйесіне TPACK моделіне негізделген интеграцияланған цифрлық контенттер жүйелі түрде енгізілсе, онда, болашақ мұғалімдердің интеграцияланған цифрлық контентті жасауы мен тиімді пайдалануға кәсіби даярлығы айтарлықтай артады, өйткені олар биологиялық мазмұнды технологиялық, педагогикалық және әдістемелік интеграцияда меңгеруге мүмкіндік береді.

Зерттеудің әдіснамалық   негізін білім беру философиясы, кәсіби педагогикалық дайындық теориясы, сандық транформация және цифрлық педагогика қағидалары, интеграцияланған оқыту мен конструктивистік парадигма идеялары құрайды.    К. Роджерс [37], Ш. Амонашвили [38], студенттің жеке ерекшелігін ескеріп, сандық контентпен жұмыс істеуде шығармашылық әлеуетін ашуға негізделген тұлғалық-бағдарлы тәсіл,  А.Н. Леонтьев [39],   П. Гальпериннің [40] интеграцияланған цифрлық контентті қолдану - оқыту әрекетінің белсенді субъектілік формасы деп қарастыратын   іс-әрекеттік тәсілі,  Дж. Брунер [41], Ж. Пиаже [42], С. Пейперттің [43]  білім алушының цифрлық контент арқылы білімді өздігінен құрастыруына арналған конструктивистік теориясы. 

Зерттеудің теориялық негізі:   В.А.Сластёнин, И.Ф. Исаев., Е.Н. Шиянов [44], Н.Д. Никандровтың [45] мұғалімнің цифрлық сауаттылығы кәсіби біліктіліктің ажырамас бөлігі ретінде  қарастыратын кәсіби мұғалім дайындау теориясы,  A.Krumsvikтің  [46] цифрлық педагогикалық мәдениетті дамытуға негізделген АКТ-құзыреттіліктің қалыптасу теориясы,  ҚР БҒМ, Еуропалық цифрландыру стандарттары жөніндегі тұжырымдамадағы  цифрлық білім беру ортасы (ЦБО) [47],  Дж. Дьюи [48], Vogt H., Rienties B., Rogaten J. [49]  пәндік мазмұн мен цифрлық құралдардың кірігуіне арналған интеграцияланған оқыту теориялары.

 Зерттеу    әдістері: теориялық талдау; TPACK және цифрлық педагогика негізіндегі модельдеу; педагогикалық эксперимент; бақылау, тест, сауалнама, өзін-өзі бағалау; математикалық статистика (χ², Стьюдент t-тесті, Монте-Карло әдісі) [50, 51].

 Зерттеудің ғылыми жаңалығы мен теориялық маңыздылығы:

- болашақ биология мұғалімдерін интеграцияланған цифрлық контенттерді жасауға кәсіби даярлаудың ғылыми-теориялық негіздері алғаш рет жүйеленді, және TPACK моделімен кіріктірілген жаңа мазмұн жасалды;

-  интеграцияланған цифрлық контенттерді жасау мен пайдалануға биология мұғалімдерін кәсіби даярлаудың құрылымдық-мазмұндық-үдерістік моделі жасалды, модель жоғары оқу орындарының білім беру бағдарламаларын қазіргі цифрлық тасымалдау талаптарымен сәйкестендіруге мүмкіндік береді.

-  интеграцияланған цифрлық контенттерді жобалау, жасау және білім беру үрдісіне тиімді қолдану бойынша біртұтас әдістемелік жүйе әзірленді, бұл жүйе болашақ биолог мұғалімнің мотивациялық, когнитивтік, әрекеттік және рефлексивтік компоненттерін қамтитын кәсіби даму траекториясын көрсетеді.

 - интеграцияланған цифрлық контентті әзірлеуге және қолдануға кәсіби даярлықтың өлшемдері, көрсеткіштері және деңгейлері ғылыми негізделді,

бұл жаңалық болашақ мұғалімдердің кәсіби құзыреттілігін бағалаудың жаңа диагностикалық жүйесін қалыптастыруға септігін тигізеді.

- ұсынылған әдістемелік жүйенің тиімділігі алғаш рет педагогикалық эксперимент арқылы дәлелденіп, интеграцияланған цифрлық контентпен жұмыс істеу дағдыларының сапалы өсімі статистикалық тұрғыда (χ², t-test) расталды.

Зерттеудің практикалық маңыздылығы: диссертанттың тікелей қатысуымен «Интеграцияланған цифрлық контент негізінде биологияны оқыту атты оқу -әдістемелік құрал, «TPACK BioSphere - биология үшін жасалған цифрлық білім беру экожүйесі атты авторлық сайт жасалды және 8D01513 – биология мамандығы бойынша «Биологияны оқыту әдістемесі және оқытудың заманауи технологиялар» пәнінің мазмұны интеграцияланған цифрлық контенттермен толықтырылды. Зерттеу жұмысының нәтижелерін жалпы білім беретін мектептерде, орта кәсіптік білім беру мекемелерінде, педагог мамандарды даярлау және олардың біліктілігін арттыру жүйесінде кеңінен пайдалануға болады. 

        Зерттеу нәтижелерінің сенімділігі мен негізділігі: Зерттеушінің педагогикалық-психологиялық және ғылыми-әдістемелік еңбектердегі қағидаларды басшылыққа алуы; зерттеу пәніне сәйкес келетін әдістерді кешенді түрде пайдалану; қолданылған әдістердің ғылыми міндеттерге сәйкестігі; тәжірибелік-эксперименттік бағдарламаның педагогикалық мақсаттар мен міндеттерге негізделуі; алынған нәтижелердің жүйелі түрде қорытындылануы; сондай-ақ, зерттеу нәтижелерінің жалпы білім беретін мектептер мен жоғары оқу орындарында тәжірибеден өтіп, олардың тиімділігінің нақты дәлелденуі қамтамасыз етілген.
        Қорғауға ұсынылатын негізгі қағидалар:

1. Биологияны интеграцияланған цифрлық контент негізінде оқытудың тұжырымдамалық бағыты – пәндік, педагогикалық және технологиялық білімдердің табиғи кірігуін қамтамасыз ететін интегративті тәсілге сүйенеді.

TPACK моделінің биология пәні контекстінде ғылыми тұрғыдан негізделуі болашақ мұғалімнің кәсіби даярлығын жаңа деңгейге көтеріп, биологиялық білім мазмұнын цифрлық ортада кешенді меңгеруге мүмкіндік береді, ол, өз кезегінде интеграцияланған контенттің пәнішілік және пәнаралық байланыстарды күшейте отырып, сапалы биологиялық білім берудің қажетті шарты екенін дәлелдейді.

2.  Болашақ биология мұғалімдерін интеграцияланған цифрлық контенттерді жасау мен пайдалануға кәсіби даярлаудың құрылымдық-мазмұндық-үдерістік моделі мотивациялық, когнитивтік, іс-әрекеттік және рефлексивтік компоненттердің өзара байланысқан жүйесін құрайды. Модель тұлғалық-іс-әрекеттік ұстанымға, құзыреттілік тәсілге және TPACK моделінің логикасына негізделген, ол болашақ маманның кәсіби дамуын үздіксіз, жүйелі, кезеңдік қалыптастыруды қамтамасыз етіп теориялық білім, практикалық іскерлік және цифрлық-педагогикалық бейімделуге мүмкіндік береді.  

3. Интеграцияланған цифрлық контентті құру және оны оқу үдерісінде тиімді пайдалану болашақ мұғалімнің TPACK моделіне сәйкес кәсіби іс-әрекетін жүзеге асыруына мүмкіндік беретін біртұтас әдістемелік жүйе арқылы қамтамасыз етіледі.

Бұл жүйе цифрлық құралдармен жұмыс дағдыларын, контентті педагогикалық мақсаттарға бейімдеу қабілетін, биологиялық құбылыстарды модельдеу мен визуализациялаудағы әдістеменің тұтастығы – мазмұндық, технологиялық, педагогикалық элементтердің толық кірігіп үйлесімді дамуына жағдай жасайды.

    4.  TPACK моделіне негізделген интеграцияланған цифрлық контенттерді қолданатын оқыту технологиясы болашақ биология мұғалімдерінің кәсіби даярлығын арттырудың ғылыми тұрғыдан дәлелденген тиімді тәсілі болып табылады. Педагогикалық эксперименттің нәтижелері (χ², t-test) бұл технологияның студенттердің пәндік, педагогикалық және технологиялық құзыреттіліктерінің кірігуі қамтамасыз етіп, кәсіби дайындық сапасын арттыратынын көрсетті. Биологиялық білімді цифрлық форматта бейімдеу, визуализациялау және модельдеу қабілеттерінің дамуы - заманауи мұғалімнің негізгі кәсіби құзыреттілігін қалыптастыруға негіз болады.

Зерттеуді ұйымдастыру және кезеңдері. Зерттеудің эксперименттік базасы Алматы гуманитарлы-экономикалық университеті мен Абай атындағы Қазақ ұлттық педагогикалық университетінде өтті. Тақырып бойынша зерттеулер үш жыл бойы өзара байланысты үш кезеңде жүргізілді.

Бірінші кезең (2019-2020) - зерттеу тақырыбы бойынша педагогикалық, психологиялық әдебиеттерді, сондай-ақ мұғалімдердің кәсіби қызметінің нақты тәжірибесін зерттеу. Бұл кезеңде тзерттеудің нысаны, пәні, ғылыми аппараты анықталып, зерттеу жұмысының болжамы тұжырымдалды.

Екінші кезең (2020 - 2021) жаратылыстану-ғылым циклінің пәндерін оқыту үрдісінде интегралды тәсілді енгізу үшін педагогикалық жағдайларды модельдеу бойынша эксперименттік жұмыстарды жүргізу, анықтау және қалыптастыру эксперименті бағдарламасын әзірлеу болды.

Үшінші кезең (2021 - 2022) - алынған нәтижелерді талдау, қорыту және жүйелеу, зерттеу, диссертация мәтінін дайындау.

Диссертацияның құрылымы зерттеу логикасымен және қойылған міндеттермен анықталды. Жұмыс кіріспеден, екі тараудан, қорытындыдан, библиографиядан (оның ішінде 115 дереккөз) және қосымшалардан тұрады.

Кіріспе таңдалған тақырыптың өзектілігінің негіздемелерін қамтиды,  зерттеу проблемасын тұжырымдайды, нысанды, пәнді, мақсат пен міндеттерді анықтайды, болжамды ұсынады, зерттеудің теориялық және әдіснамалық негізін сипаттайды, қолданылатын әдістер мен негіздерді сипаттайды, сенімділікті негіздейді, жұмыстың ғылыми жаңалығын, теориялық және практикалық маңызын бағалайды, қорғанысқа ұсынылатын негізгі ережелерді тұжырымдайды.

 «Болашақ биолог мұғалімдерді интеграцияланған цифрлық контенттерді жасауға даярлаудың теориялық негіздері» деген бірінші тарауда «интеграция» санатына дисциплинааралық талдау жүргізіледі; Жаратылыстану-ғылыми цикл пәндерін оқыту процесінде интегралдық тәсілді іске асыру үшін қазіргі заманғы теория мен жоғары педагогикалық білім беру практикасында мұғалімдерді даярлау проблемасының даму жағдайы қарастырылады: болашақ мұғалімнің іске асыруға дайындығының мәні, құрылымы, өлшемдері, деңгейі ашылады: болашақ мұғалімнің іске асыруға дайындығының мәні, құрылымы, критерийлері, деңгейлері ашылады жаратылыстану ғылымы циклінің пәндерін оқыту процесіндегі интегралдық тәсіл.

 «Болашақ  биология  мұғалімдерінің интеграцияланған цифрлық контенттерді    жасау мен пайдалануға  даярлығының  моделін жобалау» екінші тарауында болашақ педагогтың жаратылыстану циклі пәндерін оқыту процесінде интегралдық тәсілді іске асыруға дайындығын қалыптастырудың психологиялық және педагогикалық жағдайлары теориялық және эмпирикалық негізделеді: болашақ мұғалімнің дайындыққа дайындығын қалыптастыру технологиясы жаратылыстану ғылымы циклінің пәндерін оқыту үрдісінде интегралдық тәсілді   енгізу; болашақ мұғалімнің интеграцияға дайындығын қалыптастыру технологиясын енгізу нәтижелері талданады және педагогикалық ЖОО-лар мен педагог кадрларды біліктілігін арттыру жүйесі үшін ғылыми-практикалық ұсынымдар беріледі.

       «Интеграцияланған цифрлық контенттерді құру мен пайдалану әдістемесі» атты  үшінші бөлімде интеграцияланған цифрлық контенттерді жасау мен пайдаланудың оқыту мақсаттары, қорытындыда зерттеу нәтижелері жинақталып, негізгі қорытындылар ұсынылады. Қосымшалардың құрамында педагогикалық зерттеулерге арналған құралдар берілді.

1 БОЛАШАҚ БИОЛОГ МҰҒАЛІМДЕРДІ ИНТЕГРАЦИЯЛАНҒАН ЦИФРЛЫҚ КОНТЕНТТЕРДІ ЖАСАУҒА ДАЯРЛАУДЫҢ ТЕОРИЯЛЫҚ-ӘДІСНАМАЛЫҚ НЕГІЗДЕРІ

1.1 Кәсіби даярлауда интеграцияланған цифрлық контенттерді жасау мен пайдаланудың әдiснамалық алғышарттары

Қазiргi заманғы бiлiм беруде жинақталған мәселелердің жиынтығы педагогтардың оқу үрдісін жүзеге асырудағы дәстүрлi көзқарастармен байланысты. Бұл көзұарастың басты бағыттарының бірі дүниенің қазіргі заманғы әлемін пәндік көрініске бағдарлау болып табылады.

Біздің ойымызша, ЖОО жаратылыстану циклі пәндерін оқыту үрдісінде интегралдық тәсілді қолдану, болашақ педагогты өзінің барлық қызметінде: көп өлшемділікте, сабақтастықта, объективтілікте және т.б. әлемнің
қазіргі заманғы көрінісін түсіндіру
үшін
білім
беру
үрдісіне интеграцияны жүзеге асыруға дайындаудың нақты алғышарттарын туғызады. Интеграцияны (латынша integratio - "қалпына келтіру, толықтыру", inte-ger - "бүтіндей") дисциплинааралық санат ретінде қазіргі ғалымдар терең зерттеді.

Дегенмен, біздің ойымызша, «интеграция» ұғымының ең толық анықтамасын В.А. Игнатова береді: «Интеграция – бұл жүйенің жекелеген дифференциалдық элементтері мен функцияларының өзара әрекеттесу үрдісі мен нәтижесі, ол бүкіл жүйенің өзара байланысты тұрақты жұмыс істеуіне алып келеді» [53]. Егер осы ұғымға сүйенсек, онда, біздің ойымызша, интеграция белгілі бір жүйенің қозғалу және даму үрдісі болуы тиіс, онда оның элементтерінің өзара әрекеттесу саны мен қарқындылығы артады, олардың өзара байланысы артады және олардың бір-біріне қатысты салыстырмалы тәуелсіздігі азаяды. Сонымен бірге өзара әрекеттесудің жаңа формалары, яғни осы жүйенің алдыңғы тарихында болмаған формалар пайда болуы мүмкін.

Қазіргі философтардың еңбектерінде «интеграция» ұғымын талдау объектінің генезисін (шығу тегін) ашатын белгілі бір ұғым тұрғысынан ғана мүмкін деп тұжырымдауға мүмкіндік береді.

Интеграцияны ғылым интеграциясының генезисі арқылы қарастыру осы құбылыстың мәнін түсінуге және негіздеуге мүмкіндік береді.

Ғылымдардың интеграция туралы еңбектері қазіргі философиядағы зерттеудің аса маңызды пәні болып табылады. Ғылыми білімді біріктіру проблемасы Б.М. Кедров, М.Г. Чепиков, Н.Р. Ставская,   Н.Т. Костюк және т.б. еңбектерінде барынша толық қарастырылады [54-57].

О.М. Сичивица [58] атап өткендей, ғылымдардың интеграцияны зерттеудегі туындаған қиындықтармен байланысты, атап айтқанда, бұл салада көптеген үрдістердің жұмыс істеуімен байланысты, өйткені ғылымдардың бірігуі өзара әрекеттесетін пәндердің сипатына, олардың санына, даму деңгейіне, олардың әрқайсысында білімнің ұйымдастырылу тәсіліне, ал интеграцияның нақты мақсаттарына байланысты.

Ғылымдағы интеграция көріністерінің көп деңгейлі, сан қырлы сипаты оның полисемантикалық, көп перспективалы анықтамаларының философиялық әдебиетінде кездесуін анықтайды, олар, әдетте, өзара ерекше емес, бірін-бірі толықтырады. Н.Р. Ставская өз еңбегінде ғылымдардың ықпалдасуы көбінесе білімнің әр түрлі салаларының құрылымдық элементтерінің өзара әрекеттесуі, өзара байланыстылығы деп түсінуге мүмкіндік береді, бұл олардың жалпылануының ұлғаюымен қатар жүреді [59].

Бірқатар авторлар анықтамадағы ғылымдардың интеграциясын түсінудің белсенділік аспектілерін бөліп көрсетуде. Э.С. Маркариан ғылымның интеграциясын «ғылыми білімнің әр түрлі салаларына ортақ проблемалардың болуын және тиісті объектілерді зерттеу мақсаттарын, сондай-ақ осы проблемалар мен мақсаттарды шешу мен іске асырудың белгілі бір бірыңғай когнитивтік жүйесінің болуын алдын ала болжайтын өзара іс-қимыл түрі» -деп түсінеді [60].

Ғылымның категориялық аппаратын жалпылау, жалпы заңдылықтарға, ғылыми теорияларға және бүкіл ғылыми білімнің тұтастығына, ғылыми ойлаудың бірыңғай тұжырымдамалық құрылымын жасауға әкелетін әлемнің ғылыми бейнесіне көшу ретінде ғылымды интеграциялау тұжырымдамасы деп түсінуге болады .

Қазіргі кезеңнің ғылыми және интегралдық үрдістерінің ерекшелігі олардың ғылымның әр түрлі кешендері мен топтарын жиі байланыстыруында жатыр, ал ертеректе олар табиғатта негізінен «жергілікті» болғанымен, бір топтың, тіпті бір пәннің шекарасынан шығып кеткен. Басқаша айтқанда, интегралды үрдістердің жалпы массасында білім синтезінің ең жоғары, ең түбегейлі және күрделі түрлері салмағының үздіксіз өсуі байқалады. Әлеуметтік ғылымдар мен гуманитарлық ғылымдар ғылыми білімдерді біріктіруге барған сайын қатысады, ал бұрын бұл үрдістер тек жаратылыстану ғылымдарына ғана орайластырылған болатын.

Ғылымның ықпалдасуының қазіргі кезеңінің тағы бір ерекшелігі - оның өзара байланысы мен дифференциация үрдісінің өзгеруі.

Авторлардың көпшілігі ғылымды интеграциялау мен саралаудың қазіргі заманғы үрдістерін талдай отырып, ғылымның интеграциясына басым мән береді. М.Г. Чепиков ғылыми білімнің интеграциясы трендтен тұрақтылыққа айналды деп есептейді [61].

Ғылым мен ғылыми танымдағы дифференциация мен интеграция үрдістері тығыз байланысты. Осыған байланысты келесі екі жағдайға назар аудару қажет.

Біріншіден, дифференциация негізінен ғылым дамуының бастапқы кезеңдерінде жетекші рөл атқарады. Сөздің шынайы мағынасындағы интеграциялық үрдістер ғылымды саралаудың жеткілікті жоғары деңгейінде ғана өтеді.

Бүгінгі таңда интеграция шешуші мәнге ие болып, ғылым дамуының басым үрдісіне айналды. Бұл бағытта болып жатқан ауыс-түйіс, басқаларымен қатар, жаңа ғылыми пәндердің пайда болуы олардың өзара бытыраңқылығының тереңдеуімен қатар жүрмейді, бірақ ғылымның жүйелі дамуының сәті болып табылады. Қалыптасып келе жатқан сабақтас пәндер іс жүзінде әр түрлі ғылымдар үшін ортақ зерттеу пәндерін анықтай отырып, табиғатта интегралдық сипатқа ие.

Екіншіден, ғылымның дамуында болып жатқан дифференциация үрдістері көбінесе объективті болмыстың жаңа құбылыстарын ашып, зерттеуге, олардың қасиеттерін анықтауға, сондай-ақ берілген зерттеу объектісіне сәйкес келетін нақты теориялық ұстанымдар мен әдіснамалық құралдарды анықтауға салыстырмалы түрде стихиялы күш салудың көрінісі болып табылады.

Біздің ойымызша салыстырып қарайтын болсақ ғылыми білімнің интеграциясы күрделі, ойластырылған, мақсатты әрекетті талап етеді, теориялардың неғұрлым жалпы, абстрактілі түрін қалыптастыру және кешенді пәнаралық тәсілді талап ететін міндеттерді шешу мақсатында әр түрлі сипаттағы ұғымдарды, тәсілдерді, таным әдістерін синтездеу мақсатында теориялық және әдіснамалық құралдарды әзірлеуді талап етеді.

Әр түрлі ғылыми пәндер мен білімнің сапалық жағынан әр түрлі салаларының өзара әрекеттесу үрдісі өзінен-өзі күрделі философиялық мәселе болып табылады. Танымның жалпы ғылыми формалары мен құралдары мәселесі аясында Е.М. Бабосов, П.И. Визир [62, 63] атты кейбір философтар «интегралды-жалпы ғылыми» философиялық білімді ажырату мәселесін көтереді

Ғылымның бірігу себептерінің ішінде ғалымдар негізгі екі топты ажыратады: сыртқы және ішкі.

Сыртқы факторларға материалдық және әлеуметтік-практикалық факторлар жатады.

Ішкі себептер спектрі кеңірек:

- дүниенің материалдық бірлігі;

- материя қасиеттері мен құрылымдарының диалектикалық әмбебаптығы;

- болмыстың әр түрлі салаларының құрылымдары мен қасиеттерінің сәйкестігі;

- әр түрлі материалдық жүйелер арасындағы генетикалық қатынастардың орнауы;

- жалпы ғылыми таным жүйесін дамытуға байланысты негізгі ғылыми проблемалар.

Осылайша, ғылымның интеграциясын білімнің әр түрлі салалары үшін ортақ зерттеу міндеттері мен мақсаттарының, сондай-ақ осы проблемалар мен мақсаттарды шешу мен іске асыру үшін қажетті танымдық құралдардың нақты біртұтас жүйесінің болуын болжайтын олардың өзара іс-қимылының бір түрі деп түсіну керек.

Ал, ғалым Б.М. Кедров [64] келесі типологияны ұсынады:

- бір ғылымның біртұтас объектісін әр түрлі ғылымдардың зерттеу пәндеріне бөлу;

- бұрын нақты анықталған зерттеу объектілері болған әр түрлі ғылымдардың таным нысандарымен біріктіру;

- бір мәселені бірнеше салыстырмалы тәуелсіз мәселелер мен аспектілерге бөлу;

- бірнеше салыстырмалы тәуелсіз мәселелерді бір ортақ шекара мәселесіне
шоғырландыру;

- басқа да көптеген ғылымдардың пәндері мен нысандарын зерттеуге бір ғылымның зерттеу әдісін қолдану;

- бір ғылымның пәнін немесе нысанын зерттеуге бірнеше ғылымның зерттеу әдістерін қолдану;

- бір күрделі объект туралы көптеген ғылымдардың деректерін шоғырландыратын күрделі әдісті қалыптастыру [84].

Сонымен қатар, Б.М. Кедров ғылымдағы интеграциялық үрдістердің жалпы типологиясын береді, оның көмегімен жаратылыстану ғылымдарының «олардың дифференциациясынан олардың интеграциясына» өту барысын ашады. Ол өзінің назарын ең алдымен ғылымдағы белгіліден, белгізге, жалпыға, төменнен жоғарыға, субъектінің оқшауланған жақтарын зерттеуден олардың бірлігіне көшуге шоғырландырады. «Ішкі сектораралық» синтезді (жаратылыстану ғылымының өзі) талдай отырып, автор жоғарыда аталған үш түрдің әрқайсысын «цементация», «іргелі», «өзекті» ұғымдарының көмегімен зерттеуді ұсынады.

«Цементация» дегеніміз бұрын диссоциацияланған және тек үстірт «көршілес» ғылымдар арасындағы «әдістерді орнату» үрдісін білдіреді. Бұл негізінен жеке ғылымдар (екі немесе бірнеше) арасындағы оқшаулануды жеңіп, олардың бірігуіне көшуді (биология және химияны биохимияға,  физика мен химияны физикалық химияға) жүзеге асыратын ілеспе ғылымдарға қатысты болмақ.

Мұндай тәсіл білім беру үрдісіндегі табиғаттың, қоғам мен ойлаудың өзара байланыстарын ашу қажеттілігін анықтайтын педагогикалық қызмет объектісі ретінде интеграция туралы философиялық түсінікті жүзеге асыруға мүмкіндік береді. Өзара байланыстарды ашу ғылыми танымның интегралдық үрдістерін, ең алдымен, жаратылыстану циклінің пәндерінде өзектендіреді, өйткені бұл циклдің ғылымдарын интеграциялау мен синтездеудің бастапқы үрдісі табиғаттың өзіне тән.

Сонымен қатар, біздің зерттеулеріміз XX ғасырдың аяғында интеграцияның әлеуметтік категориядан толыққанды педагогикалық санатқа айналуының орын алғанын тұжырымдауға мүмкіндік береді.

Педагогикалық категория ретінде интеграция көпфункционалды, яғни педагогикалық қызмет объектісі ретінде интеграцияның бірнеше деңгейі бар: антропологиялық (жеке), әдіснамалық, дидактикалық.

Қазіргі уақытта интеграция оқу үрдісін ұйымдастырудың әдіснамалық және дидактикалық ұстанымы ретінде қарастырылады.

Антропологиялық ұстаным ретінде интеграцияны жүзеге асырудың негізі адамның интегралды психологиясы болып табылады, өйткені ол біртұтас адам білімінің негізін құрайды.

Кеңес физиологтары бұл тәсілдің бірнеше себебін анықтады. И.М. Сеченов пен И.П. Павлов [65, 66] ми қызметін реттеудің аса маңызды психофизиологиялық механизмі жүйелі білім ұстанымына негізделетін ақпаратты интеграциялау, қорыту екенін анықтады.

Кейіннен П.К. Анохиннің  [67] еңбектерінде ойлаудың жалпылама үлгілерін қалыптастыруға байланысты ақпараттық интеграция идеяларына негізделген дәйектілік ұстанымы дамыды.

Осыған байланысты Ж.А. Самарин [68]  адамның психикалық дамуының жоғары деңгейінің көрсеткіші білім беру ұрдісіндегі интегралдық тәсілдің тәрбиелік және даму функцияларын іске асыруға ықпал ететін жүйеаралық немесе пәнаралық білім жүйелері деп есептейді.

Жүйеаралық бірлестіктер білімнің, дағдылар мен қабілеттердің әртүрлі жүйелерін қамтиды және теория жүзінде де, іс жүзінде де осы жүйелерді қорытуға ықпал етеді, бұл жалпылауларды мектеп оқушыларының идеялық көзқарастары мен наным-сенімдеріне айналдыруға ынталандырады.

Ж.А. Самариннің айтуынша, жүйеаралық бірлестіктердің дамуы үш бағытта жүріп жатыр:

-
әр түрлі оқу, практикалық немесе ғылыми жүйелерді игеру барысында алынған білімді әр түрлі жалпылаудың табиғи нәтижесі ретінде наным-сенім жүйесінің қалыптасуы;

-
қарым-қатынастың әр түрлі жүйелерінде білім алу барысында да дамыған түрлі дағдыларды қолданудың нәтижесі болып табылатын психикалық және физикалық (материалдық) әрекеттің бірыңғай әдісін қалыптастыру;

-
алған теориялық білімді практикада қолдану нәтижесінде және олардың практикалық тәжірибесін дербес теориялық қорыту нәтижесінде теория мен практика арасындағы корреляция жүйесін қалыптастыру [68, 15 б.].

Бұлар танымдық белсенділікке үлкен әсер ететін, жүйеаралық бірлестіктердің өзара байланысқан үш түрі. Біздің ойымызша, бұл қызмет үшін жүйеаралық бірлестіктердің маңызы зор, себебі олар интеграцияның психологиялық негізі болып табылады.

Бірақ, біздің зерттеулеріміз көрсеткендей, Я.А. Самариннің зерттуі психикалық белсенділіктің ассоциативтік теориясы білім алудың репродуктивтік жолдарын ғана түсіндіреді.

Ақпаратты интеграциялау және синтездеу қабілеті оқу үрдісінің нәтижесінде қалыптасуы керек негізгі ойлау қабілеті ретінде іздеу сипатына ие және жеке мотивацияға негізделген.

Танымдық қызметтің іздеу сипаты, шығармашылық қабілеттерінің дамуы мен проблемалық міндеттерді шешуден көрінеді. Бұл жағдайда ақпаратты қорыту әдістері ойлау теориясы тұрғысынан түсіндіріледі: интеграция негізіндегі танымның психологиялық механизмдері шын мәнінде ассимиляциялау механизмдерінде байланыстарды, білімнің әр түрлі пәндік жүйелеріне жататын ақпаратты қорыту процесінде, білімнің тұтастығы мен жүйелілігін қамтамасыз етуде (мысалы, адам туралы) қамтылған.

Интеграцияның психологиялық негіздері тұлғаға тән сипат ретінде бірқатар компоненттер арқылы ашылатын антропологиялық принцип ретінде интеграцияның құрылымдық-объективті мазмұнының өзіндік ерекшелігін анықтауға мүмкіндік береді. Біздің ойымызша, ондай компоненттердің бірнешеуін атап өтуге болады:

Интегралдық-психологиялық компонент адам туралы идеялар синтезі тұрғысынан жүзеге асырылуы тиіс адам айналасындағы білімнің біріктірілуін анықтайды, өйткені дәл осы тәсіл адам мен білімге байланысты объектілер мен процестерді емес, өз бетінше бейнелеуді, рухани адамгершілік өзін-өзі жетілдірудің өзін-өзі іске асыру жолдарын іздеуді материалды қамтамасыз етеді.

Адам психикасын табиғи-биологиялық және сонымен бірге рухани құбылыс ретінде қарастыру «адамдағы адамның» терең аспектісін түсінуге мүмкіндік береді.

Бұл сипаттама адамға толықтық пен парасаттылық беріп, түптеп келгенде адамның шынайы білімін анықтайды. Бұдан басқа, адам психологиясының интеграциясы педагогикалық антропологияның әр түрлі салаларында: философиялық, мәдениет, физикалық, этикалық, саяси, тарихи, экономикалық, медициналық және ең бастысы психологиялық антропологияда жинақталған біртұтас адам білімін үнемі іздестіріп отыратын, түсінетін және түсіндіретін негізгі маман ретінде педагогикалық антропологиялық даярлығының пайда болуына жағдай жасайды.

Интеграцияның келесі құрамдас бөлігі мәдениет болып табылады, онда антропологиялық қағидат жүйе құраушы болып табылады.

В.П. Зинченко мен Е.Б. Моргуновтың [69, 70] көзқарасында педагог үшін «Мәдениет және оны игеру туралы білім» құбылысын түсінудің кеңеюі адамтану үшін негіз болады.

Авторлар адам туралы рефлексиялар мәдениет пен сана ұғымдарымен байланысты деп есептейді: «Тек мәдениет қана адамның біртұтас философиялық және психологиялық көзқарасын бере алады. Сыртқы дүние мәдениетімен өзара іс-қимылда әрбір адамның ішкі бейбітшілік мәдениетін алуы шын мәнінде адамның айналасындағы білімді біріктірудің ең маңызды мақсаты болып табылады».

Мұндай интеграция қолданыстағы субъектілерге қосымша бола алмайды. Ол жүйе құраушы факторға айналады, соның арқасында академиялық пәндердің көпшілігі бірлесіп жұмыс істей бастайды.

Антропологиялық қағидат ретінде интеграцияның тағы бір құрамдас бөлігі мақсат қоюды анықтайтын тұлға болып табылады.

Антропологиялық тәсіл білім беру жүйесін «ізгілендіруге», оған тұлғаның жүйелі сипаты: оның ақыл-ойы, сезімі, ерік-жігері, қиялы, құндылықтары, бағдары, сондай-ақ осы адам өмір сүріп, дамып келе жатқан әлем туралы білімнің тұтастығы туралы біртұтас білімді қосуға мүмкіндік береді. Психологиялық және педагогикалық білім жалпы білім беретін мектептердің барлық академиялық пәндерін жандандырып отырады.

Адам мен оның өмірі туралы біртұтас жүйелерге сүйене отырып, гуманология өзін-өзі тану, өзін-өзі тәрбиелеу және өзін-өзі жетілдіру үшін өзіндік бағыттар жасады. Біртұтас тәсіл адамтануды зерттеудегі бағытты өмір мағынасы мен оның мақсатын іздеуде рухани бағдардың дамуына ықпал ету мақсатында адам өмірі дүниесінің бар, гуманитарлық және құндылыққа негізделген проблемаларына айналдыруға қабілетті.

Сана біртұтас білімге айналып, адамға өзін және айналасындағы дүниені сапалы қабылдауға көмектеседі. Бұл тәсіл дүниетанымның жеке жүйесінің саналы және мүдделі дамуы үшін орасан зор интеллектуалдық әлеуетті пайдаланады, сондай-ақ дараландырумен тығыз байланысты, өйткені ол әрбір оқушының мүдделері мен қажеттіліктерімен тікелей байланысты.

Сонымен бірге оқу үрдісінің антропологиялық принципі ретінде интеграция дуалистік сипатқа ие.

Адамның айналасындағы білімнің интеграциясы ерекше маңызға ие, ол әлемге және ондағы адамға оның бірегей объектісі ретінде қарауға көмектеседі.

Белгілі орыс психологы Б.Г.Ананьев қазіргі ғылым дамуының адам мәселесімен тікелей байланысты үш маңызды ерекшелігін бөліп көрсетеді [71].

Бұлардың біріншісі – бұл проблеманы жалпы ғылым проблемасына айналдыру.

Екiншi ерекшелiк - адам ғылыми зерттеуiнiң үнемi өсiп келе жатқан дифференциациясы, пәндердiң терең мамандануы және олардың бiрқатар нақты оқуларға бөлiнуi.

Сайып келгенде, қазiргi заманғы ғылыми дамудың үшiншi ерекшелiгi адам зерттеулерiнiң әр түрлi ғылымдарын, аспектiлерiн, әдiстерiн күрделi жүйелерге бiрiктiру және адам дамуының жүйелi сипаттамаларын құру үрдiсiмен сипатталады.

Д.В. Колесов адамға біртұтас көзқарас әдіснамасы «құрылымдық- функционалдық қорыту принципіне негізделген, дәстүрлі түрде білімнің түрлі салаларына – философияға, әлеуметтануға, жалпы және арнайы психологияға, этнологияға, физиология мен медицинаға жатқызатын біртекті емес және көп деңгейлі құбылыстарды қорытуға және өзара түсіндіруге мүмкіндік береді» деп есептейді [72]

Біздің ойымызша, адам құбылысының зерттеу субъектісі және объектісі ретіндегі бірегейлігі оны сипаттайтын табиғат пен қоғам заңдарының бөлінбейтін бірлігінде жатыр және дәл осы салада іргелі әлеуметтік және жаратылыстану ғылымдарының мүдделері тоғысады. Шамасы, адамтанудағы болашақ адамның шынайы және біртұтас көзқарасын қалыптастырудың жүйелі (немесе, дәлірек айтсақ, проблемалық) әдісіне, оған әсер етудің мүмкін жолдары мен құралдарына жатады.

Сөйтіп, қазіргі заманғы адамзат ғылымының даму үрдістері әртүрлі деңгейдегі проблемаларды шешу мақсатында жекелеген пәндердің де, бірқатар ғылыми бағыттардың да кең және үнемі тереңдеп отыратынын айғақтайды: білім және тәрбие беру сияқты маңыздылығы кем емес ғаламдықтан неғұрлым жергілікті білімге көшу.

Білім беру үрдісіндегі антропологиялық қағида ретінде интеграция адам баласының интегралдық күрделі құбылыс, дене, жан мен рух бірлігі ретіндегі идеясына негізделеді, айналадағы дүниенің көп өлшемділігі мен пробабилистік сипатын сезініп, жалпы адамзат мәдениетінің негізіне ие, өз орнын табуға ұмтылған еркін ойлайтын, рухани бай шығармашылық тұлға болып табылады.

Бірақ білім беру үрдісінде антропологиялық қағидат ретінде интеграцияны жүзеге асыруда күрделірек проблема туындап отыр.

Бүгінгі пәндік-центризм оқушыларда дүниенің біртұтас көрінісін қалыптастыруда елеулі қиындықтар туғызады, мәдениетті органикалық қабылдауды тежейді.

Оқытудың ең маңызды мiндеттерiнiң бiрi – оқушылардың ғылыми дүниетанымын, материалистiк көзқарасын, табиғат құбылыстарын дұрыс түсiндiре бiлу бiлiктерiн қалыптастыру болып табылады. Осыған орай жалпы орта бiлiм беретiн мектептегi бiлiм мазмұны оқушылардың санасында әлемнің қазiргi заманғы ғылыми бейнесiн қалыптастыруды қамтамасыз ететiндей болуы тиiс.

Әлемнің ғылыми бейнесі (ӘҒБ) материалдық әлемді және оның заңдылықтарын танып-білудің тізбекті кезеңдері мен сатыларының адамның санасында бейнеленуін қарастырады. Әлемнің ғылыми бейнесi табиғат, қоғам және ақыл-ой туралы бiлiмдер мен көзқарастарды жиынтықтау формасы болып табылады. Ол ғылыми таным құрылымында өздiгiнше компонент бола тұрып, дүниетаным мен теориялық бiлiмдi жалпы ғылыми рең тудыра отырып, байланыстырушы буын ретiнде маңызды роль атқарады. Әлемнің ғылыми бейнесiнiң арқасында ғылымға зерделенетiн шындықтың құрылымы туралы жалпы түсiнiк енгiзiледi. Сол арқылы керi байланыс жүзеге асырылады: әлемнің ғылыми бейнесi ғылымның қандай салаларының зерттеу пәндерi ұқсас екендiгiн көрсетедi, обьективтi әлемдi жан-жақты зерделеуге көмектеседi.

Мектептiң алдында тұрған мiндеттерді және бңлңм алушылардың бiртұтас ғылыми дүниетанымын қалыптастырудың маңызы мен мәнiн ескере отырып, зерттеудiң басты бiр бағыты ретiнде, пәнаралық интеграцияны (кіріктіруді), әлемнің ғылыми бейнесi сияқты оқу бiлiмiн жалпылаудың пәнаралық түрi мен жалпыпәндiк бiлiм негiзiнде, жаратылыстану пәндерінен берілетін білім мазмұнының дүниетанымдық функциясын жүзеге асыру мiндетi алынды. Бұл орайда дүниетанымды екі тұрғыда, яғни 1) пәнаралық байланыстар мен 
2) жалпығылымдық ұғымдар арқылы қалыптастыруды көздейміз.

Қазiргi кезеңде жалпы орта бiлiм беретiн мектептiң алдына қойылып отырған талаптарға сай жаратылыс-ғылыми білім мазмұнын құру үшiн жаратылыстанудың философиялық-теориялық мазмұнына талдау жүргiзу және оның әлемнiң қазiргi заманғы жалпы ғылыми бейнесiндегi орнын айқындау; жаратылыстану цикліндегі пәндерді оқытудың пәнаралық негiзiн қарастыру мәселелерiн шешу қажеттiгi туындады.

Ал Н.А. Менчинскаяның тұжырымдауы бойынша «Оқытуға баланың жеке тұлғасының дамуын қамтамасыз ететiн үдеріс ретiнде қарау ғылыми дүниетанымды қалыптастырудың қажеттiгiне алып келедi, өйткенi тек сол ғана жеке тұлғаны «құрыштай құяды» және оның қалыптасқандығының негiзгi критериi бола алады» [73, 29 б.].

Дүниетаным тұлғаның (адамдарға, айналасындағы заттарға) қоршаған әлемге деген қарым-қатынасын анықтайды; онда құндылық бағдарлар жүйесі маңызды роль атқарады. Басқаша айтқанда, дүниетаным – бұл дүниеге және адамға, адам мен дүниенің ара-қатынасына деген неғұрлым жалпы көзқарастар жүйесі. Ол тұлғаның өмірлік бағдарламасын, қызығушылығы мен құндылығын анықтайды әрі тұлғаның немесе әлеуметтік топтың идеялық бағдары және жетекшісі болып табылады. Дүниетаным кең ұғымда әдіснама мен әлемнің ғылыми бейнесін қамтиды, ал тар ұғымда – олардан жоғары тұрады. Дүниетанымның теориялық өзегі – философия. Философиялық білім жүйесі келесідей төрт топтағы проблемаларды қамтиды:

-
болмыс туралы ілім

-
таным туралы ілім

-
тәжірибе туралы ілім

-
құндылықтар туралы ілім [73, 16 б.].
Философияның барлық аспектілері дүниетанымның негізі ретінде өзара байланысты.

Философиялық негізінің сипатына байланысты дүниетаным ғылыми және діни болуы мүмкін. Ғылыми философия жеке пәндерді алмастырмайды, оларды таным әдісімен және ақыл-ой теориясымен қаруландырады, ғылыми танымда басты орын алады. Білімді теориялық түрде құруға, өз тұжырымын қисынды дәлелдеуге деген талпыныс философияны ғылыммен ұштастырады. Ғылыми дүниетаным ғылыми білім жүйесіне негізделеді, танымның тиімді-қисынды тәсілдеріне сүйенеді, теориялылығымен сипатталады, ғылыми категориялар мен аргументтерді кеңінен пайдаланады.

Дүниетанымның өзіне тән өзегі – ол көзқарас, яғни білім мен нанымның бірлігі [55, 17 б.].

Тұлғаның дүниетанымы оның өзін-өзі тануының ең алғашқы кезеңінен бастап дамиды. Теориялық білімдер жүйесін меңгергенге дейін онда күнделікті эмпирикалық білімдер мен өмір тәжірибесінен қаланған қоршаған дүниені сезіну, оны қабылдау элементтері басым болады.

М.Н. Скаткин өзiнiң еңбегiнде: ғылым материалын оқу пәнiне таңдап алудың логикалық желiсi мен әдiстемесi «жоғарыдан, яғни мектеп бiтiрген кезде әр оқушының санасында қалыптасуға тиiс әлемнiң қазiргi заманғы ғылыми бейнесiнен басталады. Әлемнiң мұндай бейнесi тiрi және өлi табиғаттың ең маңызды теорияларын (әлемнiң физикалық, химиялық, биологиялық бейнесi), қоғамдық даму теориясын, таным теориясын қамтиды» - деп жазды [10, 41 б.].
В.П. Максаковский әлемнің ғылыми бейнесін жалпығылыми, жаратылыс- ғылыми және қоғамдық-ғылыми деп бөледі. Ол қазіргі көзқарастар бойынша әлемнің жалпы ғылыми бейнесі табиғат, қоғам және таным туралы, олардың өзара байланысы мен дамуы туралы үнемі даму үстіндегі білімдердің (философиялық, қоғамдық-саяси, техникалық және т.б.) бүкіл жиынтығын жалпылау мен жүйелеудің жоғары деңгейі болып табылады дейді  [74, 10 б.].

ӘҒБ ұғымы Б.Г. Кузнецовтың,   М.Э. Омельяновскийдің,              В.Г. Готтың, М.В. Мостепаненконың [75-78] және т.б. еңбектерінде жан-жақты талданған. ӘҒБ-нің аса маңызды әдіснамалық функцияларының бірі – соның негізінде ғылыми теориялардың ұғымдық аппаратын, ұғымдық құрылымын талдау, негізге алынған идеялардың мазмұны мен мәнін, олардың эволюциясын, ұғымдардың, заңдар мен теориялардың қолданылу шекарасын айқындау.

Қазіргі заманғы әлемнің ғылыми бейнесі табиғат пен қоғамды ғылыми тұрғыдан таныту арқылы қалыптасады. Әлемнің жалпы ғылыми бейнесінің маңызды құрамдас бөлігі – оның жаратылыстану ғылымдарына негізделген бөлімі. Біздің зерттеуімізде болашақ мамандарды интеграцияланған контент жасауға үйрету арқылы әлемнің жалпы ғылыми бейнесінің органикалық бөлігі болып табылатын жаратылыстану ғылыми бейнесін қалыптастыру мәселесі қарастырылды. Бұл ұғым ХІХ ғасырдың соңында жаратылыстанудағы түбегейлі өзгерістердің нәтижесінде пайда болып, кейіннен кеңейтіліп, толықтырылған; қазіргі таңда ол нақты қалыптасқан және үздіксіз даму үстінде.
Әлемнің жаратылыс-ғылыми бейнесі (ӘЖҒБ) – білімдерді жалпылау мен жүйелеудің жоғары деңгейі болып табылады, ол жаратылыстану мен философия арасындағы өзара байланысты ең толық көрсетеді. Бұл бейне жаратылыстану ғылымдарының маңызды жетістіктерін, қозғалыстағы материя ретінде әлемді, оның дамуын, сондай-ақ әлем мен адамның пайда болуын біртұтас қабылдауға мүмкіндік беретін ұстанымдар, заңдар және түсініктер синтезі ретінде сипатталады. ӘЖҒБ негізінде қоршаған орта туралы тәжірибе мен бақылаулар арқылы тексерілген және дәлелденген іргелі білімдер, жаратылыстану ғылыми ұғымдар мен заңдар, қазіргі заманғы ғылыми теориялар жүйесі жатыр. Сонымен қатар, әлемнің бұл бейнесін әрқайсысы әлемнің өзіндік модельін қалыптастыратын жеке ғылымдардың толық жиынтығы ретінде қарастыруға болады. Демек, әрбір нақты ғылым немесе жаңа теория жаратылыстану туралы көзқарасқа жаңа білім элементтерін енгізіп, оның теориялық негізін құрайтын ұғымдарды нақтылайды және толықтырады.
Білім алушылардың санасында әлемнің жаратылыс-ғылыми бейнесін (ӘЖҒБ) қалыптастыру – ғылым негіздерін оқытудың барлық кезеңдерін қамтитын күрделі процесс болып табылады. ӘЖҒБ құрамына биологиялық, географиялық, физикалық, астрономиялық және химиялық бейнелер кіреді. Жалпы орта білім беретін мектептерде жаратылыс-ғылыми білімнің негізгі мазмұнын әлемнің қазіргі заманғы жаратылыс-ғылыми бейнесі (ӘҚЖҒБ) құрайды. Оның маңызды құрамдас бөлігі – әлемнің ғылыми биологиялық бейнесі (ӘББ), ол ӘЖҒБ ішінде елеулі орын алады. 
ӘББ табиғат құбылыстарының биологиялық мәнін жүйелі түрде жалпылама сипаттайтын білім береді. ӘББ-де материяның құрылымы мен маңызды қасиеттері туралы, оның өмір сүру формасы туралы және ғылыми білімдердің даму заңдылықтары туралы түсініктер өзінің нақты жаратылыс- ғылыми өрнегін табады.

Әлемнің биологиялық бейнесі - бұл табиғатты, тіршілікті және олардың бір-бірімен өзара байланысын биологиялық тұрғыдан түсіндіретін ғылыми жүйе. Ол адамзаттың табиғаттағы орнын, тірі организмдердің шығу тегі мен дамуын, экожүйелердің құрылымы мен қызметін сипаттайды:

  1.Тіршіліктің пайда болуы мен дамуы

-биологиялық бейне әлемді тірі және өлі табиғаттың біртұтас жүйесі ретінде қарастырады;

-тіршіліктің пайда болуы туралы гипотезалар: абиогенез, биогенез, панспермия;

-эволюция теориясы (Ч. Дарвин, Ж.Б. Ламарк) - тірі организмдердің бейімделу және өзгеру арқылы дамуын түсіндіреді.

 2. Тірі жүйелердің бірлігі мен көптүрлілігі

-барлық тірі ағзалар жасушадан тұрады (жасуша теориясы);

-тірі организмдер арасында генетикалық, экологиялық, трофикалық байланыстар бар;

-биосферада зат пен энергия айналымы үздіксіз жүреді (В. И. Вернадский ілімі).

3.  Адам және биосфера

-Адам - биосфераның бір бөлігі, бірақ оның саналы әрекеті арқылы табиғатқа үлкен әсер етеді.

-Қазіргі заманда биологиялық бейне экологиялық көзқараспен толықтырылып, тұрақты даму идеясымен ұштасады.

4.  Биологиялық бейненің ерекшеліктері

-тіршілікті материалдық құбылыс ретінде қарастырады;

-табиғаттағы өзін-өзі реттеу, бейімделу және дамудың заңдылықтарын ашып көрсетеді;

 -ғылыми әдістерге (бақылау, эксперимент, модельдеу, талдау) сүйенеді.

 Сондықтан қазiргi әлемнiң бейнесi үшiн «биологиялық» деген сипаттама өте тар. Өйткенi, бұл бейнеде биология басқа жаратылыстану ғылымдарымен, әсiресе химиямен және физикамен тығыз байланысады; осыған орай ендi оны әлемнiң қазiргi заманғы жаратылыс-ғылыми бейнесi (ӘҚЗЖҒБ) деп атаған орынды. Онда ешнәрсенiң арасына шекара қойылмайды. ӘҚЗЖҒБ-нiң тағы бiр ерекшелiгi: бұрынғы бейнелер адамның қоршаған ортаны тек сырттан ғана бақылап, зерттеуi арқасында құрылса, ендi адам өзi жасайтын бейненiң ажырамайтын бөлшегiне айналды, яғни адам мен табиғат арасындағы өзара қатынас мәселесiне ерекше мән берiледi. Академик В.И. Вернадский адамды табиғаттың даму үдерісіндегі маңызды буын ретiнде қарастырған: «Адам табиғи үдерістердiң ықпалына түсiп қана қоймайды, сонымен бiрге ол табиғатқа саналы түрде ықпал етуге қабiлеттi» деген болатын [79, 201 б.].

Сөйтіп, әлемнің үш бейнесін ажыратуға болады, олар:

-
ғылымға дейінгі мәнділік,

-
механистикалық,

-
эволюциялық.

Дүниетанымның эволюциясы әлемнiң бiрiн-бiрi алмастыратын ғылыми бейнелерiнiң жеке элементтерiнiң өзара байланысуымен және өзара кiрiгуiмен сипатталады. Әлемнің қазіргі заманғы жаратылыс-ғылыми бейнесінде өзін-өзі дамыту орын алады (Кесте 1). Бұл бейнеде адам мен оның ойы бар.  Ол эволюциялы және қайтымсыз. Онда жаратылыс-ғылыми білім гуманитарлық біліммен ажырамас байланыста. 

Кесте 1 – Әлемнің биологиялық, физикалық және химиялық бейнелерін салыстыру  

	Көрсеткіш
	Биологиялық бейне

	Физикалық бейне

	Химиялық бейне


	Зерттеу нысаны
	Тірі ағзалар, тіршілік құбылыстары
	Материя, энергия, кеңістік пен уақыт
	Заттардың құрамы, құрылысы мен қасиеттері

	Негізгі ұғымдар
	Жасуша, организм, түр, экожүйе, биосфера
	Материя, қозғалыс, энергия, өріс, бөлшектер
	Атом, молекула, химиялық байланыс, реакция

	Негізгі заңдылықтар
	Эволюция заңы, тұқым қуалау және өзгергіштік заңдары, биосфераның тұрақтылық заңдылықтары
	Энергияның сақталу және айналу заңы, тартылыс заңы, қозғалыс заңдар
	Массаның сақталу заңы, химиялық тепе-теңдік, периодтық заң

	Зерттеу әдістері
	Бақылау, эксперимент, микроскопия, генетикалық және экологиялық талдау
	Бақылау, өлшеу, эксперимент, модельдеу, физикалық теориялар
	Анализ, синтез, реакциялар жүргізу, спектроскопия

	Дүниетанымдық мәні
	Тіршіліктің мәнін, дамуын және табиғаттағы тепе-теңдікті түсіндіреді
	Әлемнің құрылымы мен қозғалысын түсіндіреді
	Заттардың өзара айналуы мен қасиеттерін ашады

	Адамның рөлі
	Табиғатпен үйлесімді өмір сүруді, экологиялық жауапкершілікті талап етеді
	Әлем заңдарын танып біледі және техниканы дамытады
	Химиялық процестерді өндірісте, медицинада қолданады

	Басты ғалымдар мен үлестер
	Ч. Дарвин, Г. Мендель, В. Вернадский


	И. Ньютон, А. Эйнштейн, Г. Галилей
	Д. Менделеев, А. Лавуазье,                    Дж. Дальтон


Мiне, білім алушылардың, оның болашақ мамандығына тәуелсiз, жаратылыстану пәндерінен алатын бiлiмi осы ӘҚЗЖҒБ-н қалыптастыратындай болуы керек. Бұл оңай нәрсе емес, бiрақ жаратылыс- ғылыми білім мазмұнын құрудағы ең басты мақсат – жасөспiрiмдер санасында әлем туралы дұрыс дүниетаным қалыптастыру, олардың шындықты философиялық тұрғыдан танып-бiлуге қызығушылығын туғызу, ғылыми iзденiс үдерісімен және осы ғылыми iзденiстi өз өмiрiнiң мәнi деп бiлген адамдармен таныс болуға деген құштарлық сезiмiн ояту. Мiнеки, осылар жалпы орта білім беретін мектептiң ең маңызды мiндетi болып қала бермек.

Зерттеу барысында жалпы орта бiлiм беретiн мектептегі жаратылыс- ғылыми білім мазмұнын құру үшiн жаратылыстанудың әлемнiң қазiргi заманғы жалпы ғылыми бейнесiндегi орнын айқындау; жаратылыстану цикліндегі пәндерді оқытудың пәнаралық негiзiн қарастыру мәселелерiн шешу қажеттiгi туындады.
Жаратылыстану пәндерi үшiн дүниенiң жалпы ғылыми бейнесiнiң органикалық бөлiгi ретiндегi дүниенiң табиғи ғылыми бейнесiн қалыптастырудың өзiндiк мәнi бар. Қазiргi кезде жаратылыс ғылымдарында физика жетекшi орынға ие болғандықтан, дүниенiң физикалық бейнесi әлемнiң табиғи ғылыми бейнесiнiң өзегі болып табылады. Олай дейтiнiмiз, физикалық заңдар мен теориялар, мысалы, химия, биология, география, астрономия сияқты басқа да ғылымдардағы құбылыстарды түсiндiруде негiз болады. Бұл ғылымдардағы бақылаулар физика заңдылықтары негiзiнде құрылған құралдардың көмегiмен жүргiзiледi, ал олардағы шамаларды өлшеу тәсiлдерi физиканыкi болып табылады. Мысалы, химиялық және физикалық процестердi зерделеу барысында жинақталған ауқымды материал химиялық түрлендiрулердi физикалық құбылыстардан ажыратуға болмайды деген қорытындыға алып келдi. Тек бiрге зерделеу барысында ғана оларды толық түрде танып бiлу мүмкiн болады. Химияның зерттеу пәнi заттың құрамы, құрылымы, қасиеттерi, оларды алу және түрлендiру; алайда физиканың еңсоңғы теориялық және эксперименттiк зерттеу әдiстерiн қолданғанда ғана олардың мәнiне терең үңiлуге болады. Осылайша физика химияның мәлiметтерiн байыта және толықтыра түседi.

Ал Б.Д. Комиссаровтың айтуы бойынша «кез-келген биологиялық объект физика-химиялық заңдарға бағынады, кез-келген процестi соларға түйiстiрiп, солардың негiзiнде түсiндiруге болады» [14, 29 б.].

Оқу пәнi мазмұнына логика-генетикалық талдау жасағанда, әдетте, ондағы бiлiмнiң: фактiлер, ұғымдар, заңдар және теориялардан тұратын төрт құрылымдық элементтерiн ажыратады [80].
 Демек, әлемнің биологиялық бейнесі (ӘББ) – биология саласынан алынған ғылыми білімдер жүйесі, географиялық бейнесі (ӘГБ) – географиядан алынған ғылыми білімдер жүйесі, ал химиялық бейнесі (ӘХБ) – химиядан алынған ғылыми білімдер жүйесі болып табылады. Бұл жүйелер өз кезегінде жаратылыстану пәндерінің білім мазмұны арқылы әлемнің жаратылыс-ғылыми бейнесін қалыптастыруға негіз болып қызмет етеді. 
Ғылыми дүниетанымды қалыптастыру негізінен білім алушылардың терең және жүйелі білімін олардың белсенді өмірлік ұстанымдары, көзқарастары мен сенімдерімен байланыстыру арқылы жүзеге асады. Демек, жалпы бiлiм беретiн мектептегi бiлiм мазмұны оқушылардың санасында дүниенiң қазiргi заманғы ғылыми бейнесiн қалыптастыруды қамтамасыз ететiндей болуы тиiс. Нақты оқу материалын iрiктеп алу, оның ашылу деңгейiн анықтау, оқытудың әдiстерi мен құралдарын таңдау тәрбие мiндеттерiн шешумен тығыз байланысты. Міне, бұл дәстүрлі білім беру жүйесінде де оқытудың ең маңызды мiндеттерiнiң бiрi болып келген оқушылардың ғылыми дүниетанымын, табиғат құбылыстарын дұрыс түсiндiре бiлу бiлiктiлiгiн қалыптастыру мәселесінің өзектілігін айқындай түседі.

Көптеген ғалымдар білім алушылардың ғылыми дүниетанымын қалыптастыру процесінің пәнаралық сипатқа ие екенін атап көрсетеді. Себебі ғылыми дүниетанымды қалыптастыру мектепте оқытылатын барлық пәндерді қамтитын күрделі процесс болып табылады. Әсіресе жаратылыстану цикліндегі пәндер білім алушылардың санасында әлемнің біртұтастығы туралы түсінікті қалыптастыруда ерекше маңызды рөл атқарады. Табиғат туралы біртұтас ғылыми көзқарасты қалыптастыру осы пәндер арасындағы өзара байланысты тиімді жүзеге асыру арқылы мүмкін болады.
      Ал әлемнің жаратылыс-ғылыми бейнесі (ӘЖҒБ), Әлемнің қоғамдық-ғылыми бейнесі (ӘҚҒБ), Әлемнің көркем бейнесі (ӘКБ) және т.с.с. негізінде әлемнің қазіргі заманғы ғылыми бейнесі (ӘҚЗҒБ) қалыптасатынын ескерсек, дүниетанымның қалыптасу тiзбектiлiгiн төмендегi суреттегідей жүйелеп көрсетуге болады (Сурет - 1).

Mise, Gila OTVBUIEDTSE OSE GOTADAN MOMARTSFHEA TOyelcs,
KapaTHUTSICTasy TOHAepIRCE ATaTHR 6inii ocat OKFKFB- KaTHITacTHpaTBIEa
Goyst Kepex. Byt OHa HapCe eMEC, Gipa KaATSLTHLC- FEUTSDH G MAMYEHIE
KYPYZGFS! € GACTH MIKCAT ~ KACOCTpIZED CIHACTA S7e TYPATSI AYPEC
AYHHCTAESM KATSITACTHDY, OTADISE IEISKTH QIOCODRATSK TYDFEITAE
‘TasBI-GUTyTe KSISHEYIBUTSIESH TYFSLSY, TEUDMH (S1€HIC VIEPICIMER KOHE OCEL
FHIBIME f33CHICT 03 eMpiRR M3RI AcT OUITCE 12MA2PAICH TAHAIC G0TYFa ACTER.
KYTITapITSI, Ce3i i OFTY. MIRCKS, 0CHUIap A2TISL OPTa LTt GEpeTis MEKTEITT cB
M2HAITB MRACTI GO Ka7a ephier.

SepTrcy OapHCHIEAA KYS! OpTa GLTIM GEPETIR MEKTCITEri FapaTSITBIC-FHISDM
6171 23R KEpY YW KapaTBUTGICTRY TSl STMHIK KASIPri SaMaFEL FATIEL
FHUTBIMG GeffaeciEAer OpHS aKHEARY; KaPATUCTAEY NAKISZEri TORICDL
OKBITY 51 I9HAPATSIK Herisi KAPACTDY MaCETENEpIE ey KaKETTiri TYHHIATS
Kasipri xeste Oyt MImIeTTi Memyre MpMEEK OGepemis oM Tomipade
mmaxratran Bynperre BT KownceaposTsis [63],

B.® Edmuesxomsix [64, 65], B P Hssenxomss [66] xame 16. exbextepiss aram
eTxeR opsmzL

B.® E¢micKo AYHucHiR QHIHKaTK Ocfeci TYPaTS! YTHMTSN QUIMKAS! ORBITY
SAiCTenMeCiRe Tisy, QHIHKARAIR MEKTETK KYPCHIBIH AYRAC TaRE SN MaMYIHE.
aPKBIETaY Mes GAFaTaY TSI KYPATS! GOTATSATSIFSIE RTTSL OpTa MEKTeNTis QHSmKa.
KYPCHIaFH TCODHATHI KaTISII2Y IpOOTIENACHE 3epITefikere,

JKapaTSUTSICTaRY TOFTepi VILiE TYEHEHIF A IS FUTSIMH GeHHECIHiE OpTaBHKATHK.
Goairi peristeri AyEeRi TaOMFH FEUTSIMA GeRHECIHKATHITACTHIPY TN SSEIK.
29w 63p. Kasipri Kesae ApaTITIC FHUTSDI1apHIRA QHIHKA RETCKII OPHIEFa He
GOTFARTKTAH, YRR QHSHKATHI GeRec HeNHIR TAGHFH FHLTSINGE GeHECiHiE
eseri Gomsm TaGuuTaTsL Onal AeHTIHINS, GKAT SJRIED MEH TEODHELID,
MECATEL XIMEA, GHOTOTMA, reorpadmi ACTpOHOMEA CHAKTS Gacka fa
FHITBIMIADIAFS KYGHIBICTApAR TYCIEAIpYAe Heria 0072z, DY THIDApIAH
GaKpuIAY 2D GH3HKA SARTEUTHKTADS! HETISIe KYPAITFaN KYPATIAPISI KOMETMes
YPUisiIcai, 21 OTapAAH MANATApA GTEY TaCLTAcp GEUEKAHMK GoTHI
TaHTATs.  MSCATH, NIMBATHK XoHe QHSHKATSK TDOIECTEDTi seprerey
GapEICHIA KFMAKTATIAN AYKEDUIS NATEDHAT XIMEATSK TYPIeHTIpYICDI
EKATHX KYGTHCIAPIAN QXHPATYFa GOTMAKTS AeTeH KOPITHEINFS 2THI
xenzi. Tex 6ipre sepaeicy GapeICHEAR Fana oMapdl TOTH, TYPAC TaAII OiTy
MMt GOTATS1. XEMIAEEIE SepTTey TIH SATTSIN KYPays, KYPELTHNGY, KACHETTEDI,
omapIs a1y AoHe TypIeETY, ATaiTa GHSHKGHSI EHCORFS! TEOPHATSIK OHC
SRCTICPIMERTIIR 3¢pTTey SAICTepIn KONARFARTA FaH2 OTADIMH MOHIHE TCpeH
yHiTyTe Gonamsl Ocnafima GEUEKR NHMEIENE MOTAETIEpiE GaisITa oHe
TOTHIKTEIpa Tycezi.

A7 5| KoMHccaposTein afiTyst GOFNIN (KE3-KETTeH OHOTOTHATK OBBCKT

OKy ToHl MASMYHHIEA 7OTHKA-TEHETHKATSK TATIAY ACZFRHTa, STETTE, OHIAFEL
GiTaqis (aKTTep, YFEDI2D, AMIAD KOHE TCODHTTADIAN TYDATHE Tepr
KYDRUTBIMTSIK JTeMEHTTepis GXHIPATazst [179, 7 6.]. Jlevex;, amesix GHOMOTHATK
Gefinieciri (OBb) GHOTOTHATAN ATHEATHE FEUIIMH OiTOCTEpMi XyHeci, a1
reorpagnATsK, Oefisccin (OTB) TeOTPAPHATAR ATHHATIN FRLTBNH OIILMICPAIR
yleci, XEMAATHK Gefimecist (OXB) XIMEATAN ATHEATHE FHLTHIG GiThTepis
yHeci KypaiiTer. Bnap &3 Keserisle K2pATAITHCTARY TORTEDIHIR GUTiA MASMYHEL
‘APKBUTSI 37TeMHist KAPATELTSIC-FELTEINH GeffHeCIH KATRITTACTHIpYF2 Heris GoTamst. A1
oTeMHiF KapATSUTHC-FHUTEDG GeliHeci (OKFD), OTMEIH KOFAMTHK-FRTEMGI
Gedineci (OKFE), Sesi xepren efimieci (OKB) XoHe 1.c.c Herisisie atenmis
Kasipri saMame famenm Gefimeci (OK3FB) KATHITACATINEH  ecKepeex,
AVHHCTAMEIMHLI KATNTACY TiSGEKTITINiE TeMemgeri CyperTeriteli ylierem
Kepceryre So7amst (Cyper 1).

Сурет 1 – Дүниетанымның қалыптасу тізбектілігі

Қазiргi кезде мектептегi оқу кезеңiндегi игерiлетiн ақпарат ауқымының артуына және білімалушыларды өз бетiмен бiлiм алуға дайындаудың қажеттiгiне, оларда құзырларды қалыптастыруға байланысты танымдық iс-әрекеттi белсендiруде пәнаралық байланыстардың ролiн зерделеу ерекше мәнге ие болады.
Жалпы орта бiлiм беретiн мектептегi бiлiм мазмұны оқушылардың санасында әлемнiң қазiргi заманғы ғылыми бейнесiн қалыптастыруды қамтамасыз етуi тиiс. Әлемнiң мұндай бейнесi нақты шындықты қарастырудағы анализ бен синтездiң бiрлiгi негiзiнде ғана құрылуы мүмкiн. Дүниенiң бiртұтас бейнесi материя қозғалысының жеке түрлерiн жүйелi түрде талдауды меңзейдi. Бұл талдап қарастыру пәннiң құрылысы арқылы, оның қарастырылатын объектiнiң құрылысына сәйкес тақырыптарға бөлiнуi арқылы жүзеге асырылады [81].  

Мазмұнды таңдап алу және оқу материалын тақырыптарға бөлу кезінде пәнаралық байланыстарға, яғни әртүрлі пәндердегі ортақ мәселелерді үйлестіріп, синхронды оқытуға ерекше мән беру қажет. Себебі маңыздысы тек білімді меңгеру ғана емес, сонымен қатар осы білімнің әлемнің жалпы ғылыми бейнесіндегі рөлін түсіну болып табылады. Ал мұның ғылыми дүниетанымды қалыптастыру үшiн және бүгiнгi таңда күрделi болып отырған әлеуметтiк, экологиялық, экономикалық мәселелердi түсiну үшiн мәнi зор.

Өкінішке орай, дәстүрлі білім беру жүйесінде тіпті бір цикл ішіндегі жеке пәндердің мазмұны өзара жеткілікті деңгейде байланыспаған. Мұндай үйлесімсіздік пен сәйкессіздіктің салдарынан оқушылардың меңгерген білімдері, дағдылары мен біліктіліктері көбіне олардың дамуы үшін маңызды болмай қалады. Сонымен қатар, білімді қорытындылау және табиғатқа біртұтас ғылыми көзқарасты қалыптастыру курстың соңындағы бір-екі тақырып немесе жалпылау сабақтарымен ғана шектеледі. Бұл, әрине, жеткiлiксiз.

   Білім мазмұнын жаңарту пәндер циклдері үшін оқу материалының жоғары ғылыми деңгейде және оқушыларға түсінікті түрде, сондай-ақ ғылымның логикасына сәйкес баяндалуын қамтамасыз ететін жүйені анықтауды талап етеді. Бұл міндет циклдегі әр пән бағдарламасы мен оқулықтардың пәндер арасындағы терең өзара байланысын қамтамасыз ететіндей етіп құрылуы арқылы шешіледі. Осыған орай, жаратылыстану-математика цикліндегі пәндер арасындағы пәнаралық байланыстардың толық және тұтас бейнесін анықтау мақсатында дәстүрлі мектепте қолданылатын бағдарламалар мен оқулықтарға, сондай-ақ психологиялық-педагогикалық әдебиеттерге талдау жүргізіліп, теориялық зерттеулер жасалды. Талдау нәтижелері қазіргі заманғы ғылымдар, әсіресе жаратылыстану ғылымдары, өздерінің зерттелуінде пәнаралық тәсілді қажет ететін кешенді және синтездік сипатқа ие екенін көрсетті. Бұл ғылымдар бір-бірімен тығыз байланысты болғандықтан, мектептегі оқу пәндері де бір-бірінен бөлінбей, үйлесімді оқытылуы қажет.
Әлемнің қазіргі заманғы ғылыми бейнесінің құрамдас бөліктері ғылым мен техниканың әртүрлі салаларында кеңінен қолданыс тапқан. Сонымен қатар, бұл бейнелер қазіргі жаратылыстану ғылымының қалыптасуында маңызды рөл атқарып, іргелес ғылымдардың дамуына да елеулі үлес қосқан. Сондықтан жаратылыстану цикліндегі пәндер арасындағы үйлесімділікті сақтау дүниетанымның біртұтастығын сақтауға мүмкіндік береді.

Жалпы дүниетанымның негізін әртүрлі мектеп пәндері бойынша алынған білімді қоршаған ортадағы нақтылыққа сүйене отырып қолдана білу біліктілігін қалыптастырады. Осыған байланысты іргелі ғылыми ұғымдармен қатар қолданбалы және политехникалық ұғымдарды ашуға бағытталған интеграциялық пәнаралық байланыстарды анықтау мәселесі қазіргі уақытта ерекше маңызды болып отыр.

Пәндер арасындағы күрделі және терең байланыстарды айқындау олардың ерекшеліктерін және мүмкіндіктерін жан-жақты салыстыруды талап етеді. «Туыстас» пәндердің мазмұнын салыстыра қарауға жеткілікті көңіл бөлмеу, пән мазмұнын игерудің сапасы мен тиімділігін арттыруға қажетті көптеген пәнаралық сипаттағы материалдардың қолданылмай қалуына әкеп соқтырады. Сондықтан оқыту процесінде пәнаралық байланыстарды жүйелі түрде жүзеге асыру қажет. Бұл оқу-тәрбие үдерісін жетілдірудің, оның тиімділігін арттырудың және оқушылардың білімін терең әрі жүйелі меңгеруінің маңызды бағыттарының бірі болып табылады. Сонымен қатар, пәнаралық байланыстар оқушылардың санасында ғылыми ұғымдардың дұрыс қалыптасуына және зерттелетін материалдың терең меңгерілуіне ықпал етіп, ғылыми дүниетанымды қалыптастыруға жағдай жасайды.
Аталған пәндердiң мазмұнына ғылыми фактiлер, ұғымдар мен теориялар енетiнi белгiлi. Зерттеулер фактiлiк және теориялық байланыстарға қарағанда ұғымдық байланыстардың жиi кездесетiндiгiн көрсетедi.

Оқушылардың танымдық қабілетінің дамуына ықпал ететін және мектептегі биология, география, физика және химия курстары үшін маңызды пәнаралық ұғымдарға «зат» және «энергия» жатады. Атом-молекулалық, электрондық және кванттық теорияларда да бұл ұғымдар негізгі рөл атқаратыны белгілі болғандықтан, пәнаралық байланыстар арқылы оларды жан-жақты түсіндіру мүмкіндігі туады. Оны төмендегі кестеде көрсетуге болады (Кесте 2).

Кесте 2 – «Зат» және «энергия» ұғымдарын қалыптастырудағы пәнаралық байланыстардың мүмкіндіктері
	Пәні
	Ұғымы
	Мазмұны

	1
	2
	3

	Биология

	«Зат»
	Тірі организмдердегі күрделі заттардың құрылымы мен қызметі. Өсімдіктердің су мен минералды заттарды сіңіруі, фотосинтез процесі, өсімдіктер мен жануарлардағы зат алмасу. Химиялық заттардың организмге әсері. Клетка мен организмдегі зат алмасу – негізгі биологиялық процесс. Ортаның зат алмасуға тигізетін ықпалы. Қоректену ағзаларының жүйесі және олардың зат алмасудағы рөлі. Тағам өнімдері мен қоректік заттардың сіңірілуі. Зат айналымы – экожүйедегі негізгі биологиялық құбылыс, тірі организмдердің рөлі. Жүрек-қан тамырлары және тыныс алу жүйесінің организмдегі қоректік заттарды тасымалдаудағы маңызы. Ферменттердің зат алмасу процесіндегі рөлі. Зат алмасудың клетканы энергиямен қамтамасыз етудегі маңызы.

	
	«Энергия»
	Энергия алмасуы – тіршіліктің негізгі процесі болып табылады. Организмді энергиямен қамтамасыз етуде тыныс алудың рөлі маңызды. Тірі организмдерде энергия үнемі айналыста болады, ал биосферада энергияның түрлену процесі жүреді. Энергия алмасудың биологиялық мәні зор, ол клеткадағы энергетикалық процестерге, соның ішінде зат алмасу арқылы клетканы энергиямен қамтамасыз етуге тікелей байланысты. АТФ молекулаларының синтезі – бұл энергетикалық алмасудың негізгі құралы және тірі организмдердің өмірлік қызметін қамтамасыз ететін маңызды механизм болып табылады.

	Физика
	«Зат»
	Зат құрылымы жөніндегі бастапқы мәліметтер: Затты құрайтын бөлшектердің қозғалысы, диффузия құбылысы, молекулалардың тартылу және тебілу қасиеттері, Броундық қозғалыс. Заттың агрегаттық күйлерінің өзгерістерін молекулалық-кинетикалық теория (МКТ) тұрғысынан түсіндіру. Заттың тығыздығы және оның физикалық мәні.Заттың меншiктi жылу сыйымдылығы.

Электр өткiзгiштер. Меншiктi кедергi. Асқын өткiзгiштiк. Шала өткiзгiштер.

Заттың магниттiк қасиеттерi. Плазма. Атомның ядролық моделi. Бордың кванттық постулаттары. Атом ядроларының құрамы. Радиоактивтiк. Сәулеленуден қорғану. Тiзбектiк реакция. Термоядролық реакциялар.

	
	«Энергия»
	Механикалық энергия. Энергияның түрленуі. Iшкi энергия. Механикалық энергияның iшкi энергияға және керiсiнше айналуы. Механикалық энергияның сақталу және түрлену заңы. Отын энергиясы және жану жылуы. Электр энергиясының электр қозғалтқыштарында механикалық энергияға және оның энергияның генераторларда электр энергиясына айналуы.

Энергияның түрлері және олардың өзара байланысы:

Электр өрісінің энергиясы, магнит өрісінің энергиясы және тербеліс кезінде энергияның түрленуі. Электр энергиясы: айнымалы ток генераторы, трансформатор, электр энергиясын өндіру, пайдалану және тасымалдау. Масса мен энергияның өзара байланыс заңы және байланыс энергиясы. Ядролық реакциялар кезінде энергияның бөлінуі және ядролық энергетика саласындағы қолданылуы.

	Химия
	«Зат»
	Қоспалар мен таза заттар, жай және күрделі заттар:

Заттың құрамын химиялық реакциялар арқылы көрсету және оның тұрақтылығын бағалау. Металл еместердің қасиеттері, мысалы, оттегі мен сутегі – жай заттар. Жай заттардың қасиеттері химиялық элементтер атомдары мен ядроларының заряды өскен сайын өзгеретінін көрсету. Д. Менделеевтің периодтық жүйесі және оның негізінде элементтердің периодтық жүйеде орналасуы бойынша жай заттар мен олардың қосылыстарының қасиеттерін сипаттау.

Көміртек қосылыстары және органикалық заттар:

Органикалық қосылыстардың ерекшеліктері және тіршіліктегі, тұрмыстағы маңызы (метан, этилен, полимерлер, полиэтилен, каучук). Көмірсутектер, спирттер, карбон қышқылдары, аминдер және амин қышқылдары. Зат алмасуының маңызы: ақуыздар, майлар және көмірсутектердің алмасуы; су және минералды тұздардың алмасуы; дәрумендер және тағам өнімдерінде олардың сақталу тәсілдері. Органикалық заттар жайындағы білім табиғат құбылыстарын түсінуде маңызды рөл атқарады.

	
	«Энергия»
	Химиялық реакциялар және энергия: Химиялық реакциялар кезінде энергияның бөлінуі және жұтылуы процесі. Сонымен қатар, химиялық процестерде энергияның сақталу заңының маңызы және оның түрлі химиялық өзгерістерде қолданылуы қарастырылады.Радиоактивтi түрлену кезiнде энергияның бөлiнуi. Республикадағы энергетика. Энергияны үнемдi пайдалану.

Энергетикалық ресурстарды пайдалануға байланысты туындайтын экологиялық                      проблемалар. Энергетика және қоршаған ортаны ластанудан қорғау.

	География
	«Зат»
	Табиғаттағы зат айналымы. Ауа мен судың қасиеттері. Кристалдар. Минералдық шикізаттар.

Жер қойнауындағы қазба байлықтар. Жаңаратын табиғи ресурстар және олардың басқарылуы: Жаңаратын табиғи ресурстар және олардың тиімді, үнемді пайдаланудың маңызы. Қазақстанның негізгі экономикалық аймақтары және олардың табиғи ресурстармен байланысы.

	
	«Энергия»
	Энергия көздері және табиғаттағы энергия айналымы:

Күн – негізгі энергия көзі ретінде қарастырылады. Табиғаттағы энергияның айналымы мен тасымалдануы, сондай-ақ Жердің жылулық тепе-теңдігі маңызды аспектілер болып табылады. Өзендер мен жел энергиясы, жел қозғалтқыштары мен гидротурбиналардың жұмысы, мұхит қойнауындағы энергия қорлары зерттеледі. Энергия тасу және қайту процестері, судағы жоғарғы және төменгі қабаттардың температура айырмасынан туындайтын энергия көздері талданады. Сонымен қатар, адамның тіршілік әрекеті Жердің энергетикалық балансына қалай әсер ететіні қарастырылады.



Жаратылыстану пәндерінде пәнаралық байланыстарды тиімді ұйымдастыру оқушылардың алған білімдерін терең әрі жүйелі меңгеруіне ықпал етеді. Бұл оларға ғылыми ұғымдар мен заңдылықтарды, сондай-ақ әлемнің материалдық тұтастығы мен табиғат құбылыстарының өзара байланысы жөніндегі түсініктерді қалыптастыруға мүмкіндік береді. Сонымен қатар, пәнаралық байланыстар оқу материалдарының артық қайталануын азайтып, сабақ уақытын үнемдеуге жағдай жасайды және оқушылардың жалпы біліктілігі мен практикалық дағдыларын тиімді дамытуға жол ашады.
1.2 Жаратылыс-ғылыми білім мазмұнын қалыптастырудағы интеграциялау тұжырымдамасы
        Мектепте білім беру өткен кезеңнің мәдениетін болашаққа жеткізуші әрі өткен мен келешекті байланыстырушы буын ретінде анықталады, сондықтан да білім беруге қай кезеңде болмасын қоғамда да, мемлекетте де ерекше роль беріледі. Білім беру үдерісінің басты субъектісі оқушы тұлғасы болғандықтан, нағыз білім беру, тұлғалық бағдарланған бола отырып, оқушының дамуы мен өзін-өзі дамытуға бағытталуы тиіс, оның шын мәніндегі мақсаты да сол. Сөйтіп, білім беру үдерісінің басты субъектісі оқушы тұлғасы, және ол органикалық біртұтас.

Бұл факт білім берудегі байқалып жатқан, оқушы санасында дүниенің біртұтас бейнесін қалыптастыру қажеттігінен туындап отырған интеграциялық үдерістер үшін алғышарт болып табылады [82]. Осыған орай біз білім мазмұнын интеграциялауды жүзеге асыру үшін, ең әуелі осы «интеграция» ұғымының мән-мағынасын анықтауға тоқталамыз.

Зерттеу мәселесіне қатысты әдебиеттерді талдау нәтижесі педагог- зерттеушілердің интеграция ұғымын әртүрлі аспектіде қарастыратынын көрсетеді:

 - білім берудегі педагогика ғылымының дамуына, сондай-ақ оның функцияларының кірігуіне ықпал ететін интегративтік үдерістер (Н.Д. Никандров, Б.С. Гершунский және т.б.) [83, 84];

· қазіргі әлемдік білім берудегі интеграциялық үдерістер (А.П. Липеров) [85];

· ғылымда болып жатқан интеграциялық үдерістердің оқытуда көрініс табуы (И.Д. Зверев, В.Н. Максимова және т.б.) [86, 87];

· озық педагогикалық тәжірибелердегі интегративтік үдерістер және олардың оқытуды үйлестіру мәселелерін шешуге ықпалы (Г.Ф.Федорец) [88];

· оқу-тәрбие жұмысындағы интегративтік үдерістерді айқындау және сипаттау әдістемесі (Ю.С. Тюнников) [89];

· кәсіптік білім беру мен кәсіби-техникалық дайындық мазмұнын интеграциялау  (А.П. Беляева) [90];
·  педагогикалық білім берудегі интегративтік үдерістер (А.Н. Нюдюрмагомедов) [91];

· көппәнділікті жою және оқу пәндерін интеграциялау арқылы оқу- тәрбие үдерісінің тиімділігін арттыру (Ю.И. Дик, А.А. Пинский, В.В. Усанов) [92-94];

· жаратылыстану цикліндегі пәндердің интеграциясы (С.А. Сергеенок) [95];

· арнайы ұғымдар интеграциясы (Н.Е. Кузнецова) [96];

· жаратылыс-ғылыми және кәсіптік-техникалық пәндерді техника мен  технология объектілері, сондай-ақ жетекші құрылымдық жаратылыс-ғылыми және техникалық білімдер негізінде интеграциялау (М.Н. Берулава) [97];

· интегративтік тәсілдің әдіснамасы, теориясы және әдістемесі (М. Пак) [98];

· интеграция білім беруді дамыту ұстанымы және үдерісі ретінде (В.Н. Максимова) [87, 15-20 бб.].

Педагогикалық құбылыстар мен үдерістердегі интеграция ұғымын қарастырғанда жүйе, жүйелілік, біртұтастық сияқты іргелес ұғымдарды айналып өтуге болмайды.

Ресейлік және шетелдік дидактикада интеграция идеясының тамыры тереңде жатыр. А.Я. Данилюк «интеграция проблемасы онымен философтар да, әдіснамашылар да, саясаткерлер де әлі айналыса қоймаған кезден бастап- ақ қызу талқылана бастаған болатын. Бұл категория педагогикада білім беруді дамытудың отандық тәжірибесі мен әлемдік мәдениет жетістіктерін бойына сіңірген ғылыми сананың күрделі диалектикалық өзгеру өнімі болып табылады» дейді [99, 8 б.].

Ғылыми-педагогикалық әдебиеттерді талдау «интеграция» ұғымының нақты анықтамасының жоқ екендігі туралы қорытындыға әкеледі.

«Интеграцияланған курстар», «интеграцияланған сабақ», «интеграциялап оқыту» және т.с.с. түбірі бір терминдер педагогикада өте кең қолданылғанымен, олардың мәні көбінесе нақты түсіндірілмей, тек интуитивті түрде ғана анықталды. Дегенмен, педагогика мен психологияда интеграцияның кейбір педагогикалық және психологиялық аспектілеріне қатысты үздік ғылыми еңбектер баршылық.

Осындай бірқатар еңбектерге салыстырмалы талдау жасау арқылы анықталған белгілерін теориялық бағамдау педагогикадағы «интеграция» ұғымына анықтама беруге талпыныс жасауға мүмкіндік береді.

Мәселен, философтар (И.А.Акчурин, Э.С.Маркарян,                            П.Н.Федосеев, И.Т.  және т.б.) [100, 101, 102], психологтар (Е.Н. Кабанова-Меллер, Н.А. Менчинская  және т.б.) [103, 104], педагогтар (В.С.Безрукова, О.Г. Гилязова  және т.б.) [105, 106]  еңбектерінде:

а) интеграция – біртұтастық; 
ә) интеграция – үдеріс;

б) интеграция – нәтиже болып табылатындығы жайлы көзқарасты байқауға болады.

       «Интеграция», «ғылым мен ғылыми білімдер интеграциясы» ұғымдарының философиялық анықтамаларын талдау ғалымдардың бұл ұғымдарды    сипаттау    үшін    жүйе    теориясына    енгізілген    «жүйе», «байланыстар», «біртұтастық», «элементтер», «компоненттер» терминдерін пайдаланатынын көрсетеді. Кеңестік үлкен энциклопедияда интеграцияға «жүйе теориясының ұғымы» ретінде анықтама берілген.

«Педагогикалық сөздікте» жүйеге «өзара байланысқан элементтер жиынтығы» ретінде анықтама беріледі [107]. 
     Демек, жүйелі құбылыс, үдеріс элементтер мен олардың байланысының ұйымдастырылуының, құрылымдануының, иерархиялылығының қасиеттерімен сипатталады.

Көптеген зерттеушілер «жүйе» ұғымының бар анықтамаларының инвариантты белгілерін ажыратуға болатынын айтады. Жүйенің жетекші идеясы оның элементтерінің өзара байланысы мен олардың бір бүтінге интеграциялану идеясы болып табылады. «Жүйелілік тәсіл белгілі бір мағынада интеграцияны, нақты айтқанда, интеграцияланған объектілер мен интегралды тәуелділіктерді, өзара әсерлерді зерделеудің әдіснамалық құралы. Жүйелілік тәсілдің құпиясы осында» екендігі айтылады. Сол себепті де грек сөзі systema (тұтас, бөлшектерден құралған, біріккен деген мағынаны білдіретін) және латын сөзі integratio (бір бүтінге біріктірілген деген мағынаны білдіретін) терең мәндік бірлікпен байланысқандығы кездейсоқ емес, өйткені олардың бірінің мағынасы екіншісі арқылы ашылады.
  Қазіргі білім беру жүйесінің цифрлануы болашақ мұғалімдердің кәсіби даярлығына қойылатын талаптарды түбегейлі өзгертуде. Әсіресе жаратылыстану бағытындағы пәндер, соның ішінде биологияны оқытуда интеграцияланған цифрлық контенттерді тиімді пайдалану болашақ мұғалімнің кәсіби құзыреттілігінің маңызды көрсеткішіне айналып отыр. Осыған байланысты болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлаудың біртұтас әдістемелік жүйесін әзірлеу өзекті ғылыми-педагогикалық міндет болып табылады.
         Педагогика ғылымында «әдістемелік жүйе» ұғымы В.П. Беспалько [108],   еңбектерінде оқыту үдерісінің мақсаттық, мазмұндық, үдерістік, әдістік және нәтижелік компоненттерінің өзара байланысқан тұтастығы ретінде қарастырылады. В.П. Беспалько педагогикалық жүйені «мақсат – мазмұн – әдіс – құрал – нәтиже» логикасында сипаттап, жүйенің барлық элементтері өзара тәуелді түрде қызмет етуі тиіс екенін негіздейді. Бұл қағида болашақ биолог мұғалімдерді даярлауда да сақталуы қажет.
Ю.К. Бабанский [109] оқыту үдерісін оңтайландыру теориясында әдістемелік жүйенің тиімділігі оның компоненттерінің үйлесімділігімен анықталатынын атап көрсетеді. Ал М.А. Данилов [110] дидактикалық жүйені оқытудың заңдылықтары мен принциптеріне негізделген құрылым ретінде қарастырып, мазмұн мен әдістердің бірлігін ерекше атап өтеді. Осы тұрғыдан алғанда, интеграцияланған цифрлық контенттерді жасау мен пайдалануға даярлау үдерісі де жүйелі, құрылымданған және ғылыми негізделген әдістемелік жүйе аясында жүзеге асуы тиіс.

       Әдістемелік жүйе теориясын кәсіби даярлық контексінде дамытқан ғалымдар қатарында А.Н. Нюдюрмагомедов [82, 15 б.]  пен С.А. Сергееноктың  [95, 43 б.] еңбектерін атап өтуге болады. А.Н. Нюдюрмагомедов [91, 30 б.] әдістемелік жүйені педагогикалық зерттеудің дербес объектісі ретінде қарастырып, оны мақсат, мазмұн, үдеріс, әдістер, құралдар және нәтиженің өзара байланысқан жиынтығы ретінде сипаттайды. Ал С.А. Сергеенок [95, 47 б.] кәсіби даярлауда әдістемелік жүйені модельдеу арқылы болашақ маманның кәсіби әрекетке дайындық деңгейін арттыруға болатынын дәлелдейді. Бұл тұжырымдар болашақ биолог мұғалімдерді цифрлық контентпен жұмыс істеуге даярлауда әдістемелік жүйенің рөлін негіздеуге мүмкіндік береді. 

          Сонымен, жоғарылда ғалымдардың  жүйе бойынша айтқан мәліметтерін саралай келе,  бір тұтас әдістемелік жүйе – болашақ биолог мұғалімдерді интеграцияланған цифрлық контенттерді жасау және пайдалануға кәсіби даярлауды қамтамасыз ететін, өзара мақсаттық, мазмұндық, үдерістік, технологиялық және бағалау компоненттерімен байланысқан, TPACK моделіне негізделген, оқыту нәтижесіне бағытталған педагогикалық жүйе болып табылады.        Оның негізгі белгісі – жеке әдістердің жиынтығы емес, жүйе ретінде жобалануы және іске асуы. Оны «біртұтас» деп аталуына   ғылыми дәлел келтіретін болсақ, Себебі бұл жүйеде:
· мақсат → мазмұн → әдіс → құрал → нәтиже бір логикалық тізбекпен байланысқан;

· биология мазмұны (CK), педагогика (PK) және технология (TK) бөлек емес, интеграцияланған түрде қарастырылады;

· теориялық даярлық, практикалық әрекет және рефлексия бір циклде іске асады.

       Болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлаудың біртұтас әдістемелік жүйесі 1-кестеде көрсетілген және ол өзара байланысқан мақсаттық, мазмұндық, үдерістік, технологиялық және бағалау компоненттерінен тұрады.
Кесте – 1. Болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлаудың біртұтас әдістемелік жүйесі

	Жүйе компоненттері
	Мазмұны мен сипаттамасы
	Іске асыру құралдары
	TPACK сәйкестігі

	Мақсаттық компонент
	Болашақ биолог мұғалімдердің интеграцияланған цифрлық контенттерді жобалау, бейімдеу және тиімді пайдалану құзыреттілігін қалыптастыру
	Кәсіби бағытталған тапсырмалар, мотивациялық кейстер
	CK + PK + TK

	Мазмұндық компонент
	Биология пәні бойынша интеграцияланған цифрлық модульдер: «Цифрлық жасуша әлемі», «Сандық генетика негіздері», «Молекулалық құрылымдардың цифрлық көрінісі», «Анатомияның 3D кеңістігі»
	Авторлық цифрлық контент, мультимедиа, 3D модельдер
	CK

	Үдерістік компонент
	Даярлық кезеңдері: мотивациялық-бағдарлау; мазмұнды-әрекеттік; практикалық-жобалау; рефлексивті-бағалау
	Жобалық оқыту, зерттеушілік тапсырмалар, топтық жұмыс
	PK

	Технологиялық компонент
	Оқытуда цифрлық құралдарды қолдану (LMS, AR/VR, виртуалды зертханалар, симуляциялар)
	Moodle, Google Classroom, VR симуляциялар, 3D платформалар
	TK

	Әдістемелік құралдар жүйесі
	Интеграцияланған цифрлық контенттерді жасауға арналған тапсырмалар, әдістемелік нұсқаулықтар, сценарийлер
	Жобалық тапсырмалар, кейс-стади, цифрлық сценарий
	TPACK

	Бағалау-нәтижелік компонент
	Даярлық деңгейін анықтау: мотивациялық, когнитивтік, әрекеттік, рефлексивтік компоненттер
	Критериалды бағалау, диагностика, сауалнама, тесттер
	PK + TK

	Нәтиже
	Интеграцияланған цифрлық контенттерді жасау мен пайдалануға кәсіби даярлығы қалыптасқан болашақ биолог мұғалімі
	Портфолио, авторлық цифрлық өнімдер
	TPACK


        Интеграцияланған цифрлық контенттерді кәсіби даярлау жүйесінің мазмұндық негізі педагогикалық интеграция теориясымен тығыз байланысты. Г.Ф. Федорец [88, 20 б.], Ю.С. Тюнников [89, 21 б.] , М.Н. Берулава  [97, 21 б.] еңбектерінде білім мазмұнын интеграциялау оқушылардың (болашақ мұғалімдердің) дүниетанымын қалыптастырудың, білімді тұтастай меңгертудің маңызды шарты ретінде қарастырылады. Г.Ф. Федорец педагогикалық интеграцияны білім мазмұнын жаңғыртудың жетекші қағидаларының бірі деп анықтай отырып, пәнаралық байланысты жүйелік деңгейге көтерудің маңызын атап өтеді. Бұл идея биология пәнінде цифрлық контенттерді әзірлеу кезінде ерекше мәнге ие, себебі биология мазмұны химия, физика, экология, информатика пәндерімен табиғи түрде байланысқан.

Ю.С. Тюнников  [89, 201 б.] интеграцияланған білім мазмұнын жобалау теориясында оқыту материалын құрылымдаудың жаңа тәсілдерін ұсынады. Оның пікірінше, интеграцияланған мазмұн оқушының (студенттің) аналитикалық және жүйелік ойлауын дамытады. Бұл болашақ биолог мұғалімдердің цифрлық контенттерді жобалау барысында ғылыми ұғымдарды, процестер мен құбылыстарды кешенді түрде көрсету қабілетін қалыптастыруға мүмкіндік береді.

Зерттеудің әдіснамалық негізін заманауи білім беру модельдерінің бірі – TPACK (Technological Pedagogical Content Knowledge) моделі толықтырады. Mishra мен Koehler ұсынған бұл модель пәндік білім (CK), педагогикалық білім (PK) және технологиялық білімнің (TK) өзара кірігуін талап етеді. Осы модельге сүйене отырып жасалған біртұтас әдістемелік жүйе болашақ биолог мұғалімдердің тек цифрлық құралдарды пайдаланумен шектелмей, оларды педагогикалық мақсатқа сай және пән мазмұнымен үйлестіре қолдануын қамтамасыз етеді.

        Осылайша, болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлаудың біртұтас әдістемелік жүйесі классикалық педагогикалық жүйелер теориясына (В.П. Беспалько, Ю.К. Бабанский, М.А. Данилов), әдістемелік жүйе мен кәсіби даярлау тұжырымдамаларына (А.Н. Нюдюрмагомедов, С.А. Сергеенок), педагогикалық интеграция теориясына (Г.Ф. Федорец, Ю.С. Тюнников, М.Н. Берулава) және TPACK моделіне сүйене отырып әзірленеді.

    Бұл әдістемелік жүйе мақсаттық, мазмұндық, үдерістік, технологиялық және бағалау-нәтижелік компоненттердің өзара байланысында іске асырылады және болашақ биолог мұғалімдердің интеграцияланған цифрлық контенттерді кәсіби деңгейде жасау мен пайдалануға даярлығын қалыптастыруға бағытталады. Аталған жүйе зерттеудің келесі бөлімдерінде ұсынылатын эксперименттік жұмыстар арқылы тәжірибелік тұрғыда тексеріліп, оның тиімділігі дәлелденеді.

     Ал, біз, өз зерттеуімізде әдістемелік дайындық жүйесі болашақ биология мұғалімдерін әдістемелік даярлау  жүйесі-бұл  мектептегі  биология  курсын  оқыту  контексінде  кәсіби қызметті жүзеге асыруға әдістемелік дайындықты қалыптастыруға бағытталған ЖОО-да  студенттерді  даярлаудың  өзара  байланысты  компоненттерінің жиынтығы.  Болашақ  биология  мұғалімдерін  әдістемелік  даярлау  жүйесінің құрылымдық компоненттері: - мақсаты (барлық басқа компоненттер тәуелді болатын жүйелік компонент);- мазмұны (базалық пән «Биологияны оқыту әдістемесі», әдістемелік пән);- технологиялар:  оқытудың  формалары,  әдістері  мен  құралдары  (Инте-рактивті технологиялар, контекстік технологиялар, жобалық оқыту, әдістемелік практикум,  кейс-технологиялар,  портфолио,  мультимедиялық  технологиялар және т.б.); - Оқыту нәтижелері (әдістемелік дайындық деңгейі, жеке әдістемелік стиль). Әдістемелік даярлық жүйесінде білім беру процесі субъектілеріне қойылатын талаптар (әдістемелік құзыреттер, кәсіби маңызды және жеке қасиеттер тізбесі және т.б.) маңызды рөл атқарады. Педагогикалық жоғары оқу орындарында болашақ биология мұғалімдерін әдістемелік даярлаудың дәстүрлі жүйесін жаңғырту үшін, ең алдымен, оның теориялық  моделін  әзірлеу  қажет,  яғни  болашақ  биология  мұғалімдерінің әдістемелік  дайындығының  қажетті  деңгейін  қалыптастырудың  ұтымды тәсілдері туралы ой-пікір қалыптастыру қажет [111, 112].
 Тұтас деп элементтері иерархиялық құрылымға ие, жүйенің мәндік құрамдас бөлігі айқындалған және оның қызметінің тиімділігін қамтамасыз ететін интегративті үдерістер жүзеге асатын жүйені түсінуге болады. 
Алғашында педагогтар интеграция ұғымын басқа ғалымдардың түсініктері арқылы қабылдады. Олардың әрқайсысы өз түсінігін лексикалық мәнімен толықтырды: «Интеграция» – латынша integratio, яғни қалпына келтіру немесе толықтыру; integer – тұтас. Басқаша айтқанда, бұл ұғым белгілі бір бөліктерді немесе элементтерді біртұтас жүйеге біріктіруді білдіреді.
Осы зерттеуде болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлаудың біртұтас әдістемелік жүйесі классикалық педагогикалық жүйелер теориясына (В. П. Беспалько, Ю. К. Бабанский, М. Г. Чепиков) және педагогикалық интеграция тұжырымдамасына (Г. Ф. Федорец) сүйене отырып, TPACK моделінің қағидалары негізінде авторлық интерпретацияда әзірленді.
Кесте  3 - Әдістемелік жүйе компоненттері бойынша  ұсынылған мазмұндық сипаттамасы
	Компонент
	Әдістемелік жүйе (АВТОРЛЫҚ)

	Мақсат
	Болашақ биолог мұғалімдерді биология пәнінің мазмұнын педагогикалық және технологиялық тұрғыда кіріктіретін интеграцияланған цифрлық контенттерді жобалауға, жасауға және оқу үдерісінде әдістемелік тұрғыда негіздеп пайдалануға кәсіби даярлау.

	Мазмұн
	Кәсіби даярлау мазмұны TPACK моделіне негізделіп құрылымданады және биология пәнінің негізгі бөлімдерін (жасуша биологиясы, генетика, молекулалық биология, анатомия) педагогикалық тәсілдер мен цифрлық технологиялармен интеграциялау арқылы жүзеге асырылады.

	Әдіс
	Студенттердің белсенді кәсіби әрекетке тартылуын қамтамасыз ететін жобалау әдісі, зерттеушілік тәсілдер, проблемалық оқыту және пәнаралық интеграцияға негізделген тапсырмалар жүйесі қолданылады.

	Құрал
	Кәсіби даярлау үдерісі цифрлық білім беру ортасында іске асырылады:   интерактивті цифрлық ресурстар: оқу-әдістемелік   құрал және «TPACK BioSphere - биология үшін жасалған цифрлық білім беру    авторлық сайты

	Нәтиже
	Болашақ биолог мұғалімдердің интеграцияланған цифрлық контенттерді жасау мен пайдалануға кәсіби даярлығының қалыптасу деңгейі, мотивациялық, когнитивтік, әрекеттік


         Біздің пікірімізше, білім беру үдерісінің тиімділігі ең алдымен оған қатысушылар мен ұйымдастырушылардың жүйе ішіндегі байланыстардың интегративті сипатының мәні мен ролін ұғынуына, оларды мақсатты түрде қолдау мен дамытуға байланысты.

Білім берудегі интеграция бүгінгі таңдағы адам қызметінің барлық саласын сипаттайтын басым бағыттардың (тенденциялардың) бейнесі болып табылады. Қазіргі кезде бұл қызметтің ауқымы өзгерді, жаһандық заманауи проблемалар пайда болды. Олар табиғат пен адамның біртұтас жүйеде өмір сүретінін және планетадағы тіршілікті сақтау үшін адамнан табиғатты пайдалануды ғылыми негізде ұйымдастыру талап етілетінін еске салды.
Алайда интегративті-педагогикалық практика мен теория саласында үлкен жұмыстар жүргізіліп жатқанына қарамастан, білім беру саласында әлі күнге дейін  білім мазмұнын интеграциялау иен оны оқытуда интеграцияланған  цифрлық мәтін құру мәселесі жеткілікті деңгейде зерттелмеген.  

Демек, әлемге, ондағы адамның орны мен роліне біртұтас көзқарас қалыптастырмай, тек арнайы білімдер негізінде жалпыадамзаттық мәдениетті меңгерту мүмкін емес. Мұндай тұтас көзқарасты қалыптастыруға интеграцияланған курстар ықпал етеді. 
Қазіргі таңда мектептегі жаратылыстану ғылымдарын оқыту биология, физика, химия, география сияқты жеке пәндерді талдау арқылы жүзеге асады. Алайда зерттелетін ортақ объект – табиғат – пәндер арасында бөлшектеніп, оқушылардың санасында оның біртұтас бейнесін қалыптастыруға мүмкіндік бермейді. Жеке пәндер арқылы оқыту табиғаттың тірі және өлі компоненттерінің біртұтастығы мен алуан түрлілігін көрсетуге, оқытудағы жүйелілік тәсілді қамтамасыз етуге, табиғат заңдарының бірлігін және олардың ғарыштық объектілер мен тірі организмдерге қолданылуын түсіндіруге кедергі жасайды. Сонымен қатар, бұл тәсіл ауқымды және аймақтық экологиялық проблемаларды түсінуге, табиғи орта факторларының тірі организмдерге әсерін жеткілікті түрде көрсетуге, Күн жүйесінің, жұлдыздардың және Ғаламның эволюциясын, пайда болу мәселелерін баяндауға мүмкіндік бермейді.
Аталған проблемаларды шешу табиғат құбылыстары мен үрдістерді әрқилы жағынан зерделеуді, әрбір құбылысты әртүрлі ғылымның әдістерін қолданып зерттеуді талап етеді. Сондықтан ғылымдарды интеграциялау, биологиялық,  экологиялық проблемаларды шешудің кешенді тәсілдері, әсіресе, қазіргі уақытта ерекше қажет. Әрине, білім беру саласы басқа да әлеуметтік жүйелер сияқты, бұл жалпыға ортақ үрдістен шет қала алмайды.

Олай болса, интеграцияланған  цифрлық контенттерді  жасаудың қажеттілігі, білім беру, тәрбиелеу және дамытудың мынадай жалпы мақсаттарынан туындайды:

· әлемнің біртұтастығы, оның бөліктерінің өзара байланысы мен өзара әрекеттесуі, уақыт пен кеңістіктегі материалдық және энергиялық түрленулер, Жер планетасының Ғаламдағы және алуан түрлі табиғи байланыстардағы орны туралы түсініктер қалыптастыру; ғылыми дүниетанымды және бүкіл Ғаламдағы ғажап құбылыс ретіндегі адамның Жер планетасындағы тіршілігін сақтау ұстанымына сәйкес құлықтарды қалыптастырудың негіздерін қалауға мүмкіндік беретін біртұтастық пен бөлінбейтіндік идеясы;

· тұлғаны дамыту (табиғатқа диалектикалық-материалистік көзқарасын қалыптастыру, ойын дамыту);

· білім алушылардың байқағыштық, білуге құштарлық сияқты жеке сапаларын дамыту;

· жалпы оқу, интеллектуалдық және эксперименттік біліктерін қалыптастыру.

Өткен ғасырдың 70-ші жылдарының басында жалпы адамзат тіршілігін сақтау проблемасы ретіндегі экологиялық мәселелерді шешуге байланысты ғылымда интеграция процесі жандана түсті. Мектептегі білім беруде ол, ең әуелі, жаратылыстану пәндеріне қатысты қарастырылды.

 ЖОО білім беру жүйесінде қалыптасқан жағдайдан жаңа оқу жоспарларын, бағдарламалар, оқулықтар жасау, туыстас оқу пәндерін интеграциялау арқылы шығуға болатыны көрінеді. Оқу пәндерін интеграциялау оларды оқытудың әдістерін  қарапайым қоса салумен шектелмеуі керек. Бұл үдеріс оқу пәндерінің құрылымы мен мазмұнын елеулі қайта өңдеуді, олардағы жалпылама (ортақ) идеялар мен теориялық тұжырымдамаларды күшейтуді талап етеді. 90-шы    жылдары    біздің    елімізде    5-6    сыныптарға    арналған «Жаратылыстану» кіріктірілген курсының тұжырымдамасы [113, 114, 115], бағдарламалары, оқу материалдары (авторлары: К.Ж. Жүнісова, А.Б. Мәженова, К.А. Сарманова және т.б.) басылым беттерінде жарияланды [116, 117]. Ал 2001 жылы ҚР МЖМБС-ның Базистік оқу жоспарына 5-сыныптағы «География» пәнінің орнына жаңа «Жаратылыстану» пәні енгізіліп, география 6-сыныптан бастап оқытылатын болды. Осыған байланысты  оқыту  үдерісіне  жаратылыстанудың  кіріктірілген  оқулығы  (авторлары: Ұ. Есназарова, А. Бекалай) енді [118]. Бірақ бұл оқулықта географиядан оқу материалы көп берілді де (28 параграф), ал өзге жаратылыстану пәндерінің үлес салмағы аз болды (физикадан – 11, астрономиядан – 6, химиядан – 2, биологиядан – 7 параграф). Кейіннен, 2007- 2008 оқу жылынан бастап жаппай мектептер басқа авторлар (Б. Әбдіманапов, А. Прищепина, Л. Фокина) дайындаған оқулықпен оқыта бастады [119].

Осы айтылғандарды салыстырмалы түрде былайша көрсетуге болады (Кесте 4).

Кесте 4 – Интеграцияланған курстарға салыстырмалы сипаттама

	Авторлары
	Құрылымы
	Интеграциялаушы  

идея
	Тәсіл

	1
	2
	3
	4

	К. Жүнісова 

 А. Мәжено ва, 

К. Сарманова 
және т.б.

	Блоктық: 5 сынып – Ғалам. Жер. Адам.
6 сынып – Табиғат құбылыстары және адам
	Жер бетіндегі табиғат объектілерінің құрылымы және олардың негізгі қасиеттері; табиғаттың жүйелілікті қамтамасыз ететін қасиеттері.
	Табиғат құрылымын зерттеудің жүйелі тәсілі:

Табиғаттың құрылымы мен қасиеттерін атом деңгейінен бастап ғаламға дейінгі әртүрлі ұйымдасу деңгейлерінде жүйелі түрде зерттеу әдісі.

	Ұ. Есназарова, А. Бекалай
	Жер – Күн жүйесіндегі планета;
Табиғаттағы денелер мен заттар;
Табиғаттағы тіршілік;
Табиғат және Адам.
	Табиғат құбылыс тары және процес тер, жануарлар

мен өсімдіктер әлемі, халқы, олар дың арасындағы өзара байланыс.
	«Дүниетану» пәнін химия, биология, физика және география
мен, байланыстырушы пән әрі  экологиялық материалды қамтиды.

	Б. Әбдіманапов және  т.б.
	– // –
	– // –
	


   Бірақ бізде мектепте  және  ЖОО жаратылыс-ғылыми білім беруде  интеграцияланған цифрлық контентті жүзеге асыруға мүмкіндік беретін өз бетінше аяқталған зерттеу жоқ.  Жоғарыда аталған құбылыстарды тек пәнаралық байланыстар арқылы толық қамту мүмкін болмағандықтан, жағдайды әртүрлі жас топтарындағы оқушылардың психологиялық және физиологиялық ерекшеліктерін ескере отырып, ғылыми білімдерді вертикаль және горизонталь интеграциялау негізінде жаңа жаратылыстану-ғылыми білім беру тәсілін енгізу арқылы жетілдіру қажет.

Осыған байланысты интеграцияға қатысты екі факторды атап өтуге болады: оң факторлар – білім мазмұнын интеграциялау саласындағы практикалық және зерттеушілік іс-әрекет тәжірибесі; теріс факторлар – жүргізілген интеграциялық іс-әрекеттердің көлемінің жеткіліксіздігі, сондай-ақ оны жүзеге асыруда «үзінділік» пен «жекелеген» тәсілдердің басым болуы. Бұл өз кезегінде білім мазмұнын интеграциялаудың тұжырымдамалық моделін жасау қажеттілігін туындатады.Сөйтіп, интеграцияланған  цифрлық контенттерді  құрудың қажеттілігі білім алушыларға  білім мен тәрбие беру және оларды дамытудың жалпы мақсаттарынан туындайды.  Ал интеграцияланған цифрлық контенттер  білім алушыалрға  пәнаралық сипаты бар түйінді құзырларды игеруге жағдай жасайды.

Интеграцияланған курстарды құрудың қажеттілігі, әсіресе, 2006-2007 оқу жылынан бастап жалпы орта білім беретін мектептің жоғары сатысына бағдарлы оқытудың енгізілуіне байланысты күшейе түсті. Өйткені, біріншіден, оқытудың жаратылыстану-математикалық бағытындағы сыныптар (мектептер) үшін интеграцияланған қолданбалы курстардың бағдарламаларын құру қажет болса, екіншіден, оқытудың қоғамдық- гуманитарлық бағытындағы сыныптарда (мектептерде) жаратылыстану цикліндегі пәндерді оқытуға бөлінетін сағат саны өте-мөте азайғанына байланысты, олар үшін интеграцияланған «Жаратылыстану» курсының мазмұнын құрудың өзектілігі артты.

Зерттеу проблемасына байланысты жаратылыс-ғылыми білім беру жүйесіндегі алшақтықты жойып, мектептік жаратылыс-ғылыми білім мазмұнының құрылымын қазіргі заманғы мектеп құрылымымен сәйкестікке келтіру, оқушылардың әлемнің біртұтастығы туралы түсінігін қалыптастыруға жағдай жасау мәселелері интеграцияланған.
 Бұдан мектептік білім берудің практикалық бағыттылығын күшейту, оқушылардың ойлау қызметін дамыту және практикалық дағдыларын қалыптастыру, шығармашылық, ізденушілік, зерттеушілік және эксперименттік сипаттағы өздік жұмыстар үлесін арттыру арқылы оқыту үдерісінде іс-әрекеттік-құзырлылық тәсілді жүзеге асыру жаратылыс-ғылыми білім беруді дамытудағы өзекті мәселеге айналып отырғаны байқалады.

Жалпы орта білім беретін мектептегі жаратылыс-ғылыми білім ғылыми білімдер жүйесі болып табылатындықтан, онда мазмұнның глобальді және локальді элементтерін ажыратуға болады. Мазмұнның глобальді элементтеріне жататындар: іргелі ұғымдар, табиғат заңдары мен қазіргі ғылыми теориялар жүйесі; зат түзілісінің түрлі деңгейлері (микро, макро, мега деңгейлер), тірі және өлі табиғатты танып-білу әдістері. Мазмұнның глобальді элементтерінің жалпы түрде дамуын мазмұнның локальді деңгейлерінің жиынтығы ретінде қарастыруға болады. Соңғысы, өз кезегінде, жеке құрылымдар (оқу пәндерін) түзеді. Жаратылыстану білім мазмұнының локальді элементтері өзара байланысты және мектепте білім берудің бастауыш, негізгі орта және жалпы орта деңгейлеріне арналған әртүрлі логикалық аяқталған курстарға енгізілуі мүмкін. 6(7) – 17 жастағы оқушылардың ақпаратты қабылдаудағы психологиялық-физиологиялық ерекшеліктері ой-өрісінің дамуы ескеріле отырып білім берудің бастауыш деңгейінде (оқытудың I сатысы) мазмұнның бір локальді элементі («Қоршаған орта» оқу пәні), негізгі орта деңгейінде (оқытудың II сатысы) – мазмұнның екі локальді элементі («Жаратылыстану, 5-6» бастапқы пропедевтикалық түсінік ретінде «Молекулалық биология мен биохимия», «Микробиология және биотехнология»,  «Биофизика» енгізілді.   Негізгі орта білім беру деңгейіндегі биология жүйелі курсы (білім мазмұнының 3- ші деңгейі) іргелі жаратылыс-ғылыми ұғымдарды қалыптастыруды, тереңдетуді, нақтылауды және дамытуды жалғастырады. Жалпы орта білім беру деңгейінің (білім берудің III сатысы, мазмұнның 4-ші локальді деңгейі) биология курсы 16-17 жастағы балалардың психологиялық-физиологиялық ерекшеліктерін ескеруі қажет және мазмұнның 1, 2 және 3 локальді деңгейіне сүйенуі тиіс. Жалпы орта білім беретін мектептің биология курсы іргелі төрт білім желісі құрайды:

· Тірі ағзалардың көптүрлілігі, құрылымы мен қызметтері;

· Көбею, тұқым қуалаушылық, өзгергіштік. Эволюциялық даму;

· Ағза мен қоршаған орта;

· Қолданбалы кіріктірілген ғылымдар.

        Жаратылыстанудың пропедевтикалық курсы мен негізгі орта және жалпы орта білім беру деңгейлеріндегі биология жүйелі курсы бүтін бір тұтастықты құруы тиіс. Сол жағдайда білімнің ішкі үйлесімділігі мен сабақтастығын қамтамасыз ететін вертикаль интеграция жүзеге асырылады. Мұндай тәсіл мектептің негізгі орта және жалпы орта білім беру деңгейлерінде курстың сатылы спиральді құрылымын жүзеге асыруға мүмкіндік береді. Оқытудың әрбір сатысында курс логикалық аяқталған болып табылады, мұнда оқу материалы бірнеше деңгейлерде қарастырылатын мәселелерді тереңдігі мен кеңдігі ұлғайтыла отырып, тізбектеле қарастырылады [120].

Философиялық категориялар, заңдар және ұстанымдар әртүрлі жеке ғылымдар мен адам қызметінің салалары үшін жалпы әдіснамалық қағидалар ретінде қызмет етеді.

Философиялық ұғымдағы даму – материя мен сананың қайталанбайтын, алға бағытталған және заңды өзгерісі, олардың әмбебап қасиеті. Даму табиғаттың, қоғамның және танымның тарихын түсіндірудің жалпы ұстанымы болып табылады. Кез келген объект, құбылыс немесе жүйе, тіпті бүкіл Әлем, тек өзгеріп қана қоймай, үнемі бұрын болмаған жаңа күйге өтеді; бұрынғы күй ешқашан дәлме-дәл қайталанбайды. Даму нәтижесінде объектінің немесе жүйенің құрамында немесе құрылымында жаңа сапа мен күй пайда болады.

Сонымен қатар, объект немесе жүйенің күйі тек ішкі құрылымымен ғана емес, сыртқы байланыстарымен де анықталады. Егер объект немесе жүйе бұрынғы күйіне оралғысы келсе, оның алдыңғы күйін қайта жаңғырту қажет, алайда бұл мүмкін емес. Осы тұрғыда қайтымдылық пен циклдік өзгерістерді қайтымсыздық, ілгерілеушілік және сапалық түрленулермен бірге қарастыруға болады.дамудың белгілері болып саналады.

Дамудың екі түрін ажыратады, олардың арасында диалектикалық байланыс болады; олар: эволюциялық, ол объектінің, жүйенің біртіндеп сандық өзгеруіне байланысты және революциялық, ол объектінің немесе құбылыстың құрылымындағы сапалық өзгерістерді сипаттайды. Эволюция деп табиғаттағы олардың бағыттылығын, реттілігін, заңдылығын түсінеді.

Табиғатта эволюция ненің есебінен болады деген сұраққа өздігінен ұйымдастырылу теориясы – синергетика (грек тілінде synergy – қызметтестік, бірлескен іс-әрекет дегенді білдіреді) жауап береді. Оның негізгі міндеті табиғаты алуан түрлі, яғни: физикалық, химиялық, биологиялық, техникалық, экономикалық және әлеуметтік жүйелердегі өздігінен ұйымдастырылу процестерінің негізінде жатқан жалпы заңдылықтар мен ұстанымдарды танып-білу болып табылады. Синергетикада тепе-тең емес жүйелер зерттеледі, сызықтық емес күрделі түзілісті жүйелер эволюциясы процесіндегі хаос ролі түбегейлі қайта бағалауға ұшырайды.  
Соңғы уақытта Қазақстан Республикасының мектептік білім беру жүйесінде білім беру мақсаты мен мазмұнын қалыптастырудың әлеуметтік- мәдени және жаратылыс-ғылыми негіздерін интеграциялау тенденциясы күшеюде. Бастапқы идея – оны әлеуметтік, экологиялық, экономикалық, мәдени жағдайларда тіршілік ету ерекшеліктерін бейнелейтін әлеуметтік- мәдени құндылықтарға бағдарлай отырып ұйымдастырудағы тиімді- нормативтік тәсілдерді үйлестіру.

Жалпы орта білім беретін мектептерге интеграцияланған курстарды енгізуге талпыныс білім беруді жетілдірілген бағдарламалар жасауға деген қызығушылықтың артуымен түсіндіріледі. Қазіргі кезеңде жаңартылған білім беру аясында интеграциялау тәсілі білімді ықшамдауға бағытталып, жаңа ақпарат ағымына икемделуді қамтамасыз етеді.

Интеграцияланған пән мазмұнын таңдау және құрылымдау барысында әрбір пәннің пәнішілік және пәнаралық байланыстары, тақырыптарды біріктіру, сандық және сапалық өзгерістер, түрлендірулер мен олардың салдары ескерілуі тиіс. Ғалымдардың зерттеулері бойынша интеграцияның үш негізгі түрін бөліп көрсетуге болады:
· толық интеграция – екі немесе бірнеше пәннің білім мазмұнын толық біріктіру және қосу;

· ірі блоктық интеграция – жеке пәндердің білім мазмұнын үлкен блоктар түрінде ұсыну;

· бөлікше интеграция – кейбір материалдарды біріктіріп қосу, ал кейбір материалдарды пәндік жеке блок ретінде ұсыну.

Зерттеу нәтижесінде «Жаратылыстану» білім саласы бойынша оқу пәндерінің білім мазмұнын интеграциялаудың негізгі принциптері анықталды:

· тұлғалық бағдарлау – білім алушылардың шығармашылық қабілетін дамыту, жеке қызығушылық пен бейімділікті ескере отырып білімді индивидуализациялау;

· ізгілендіру мен гуманитарландыру – мәдениеттендіру арқылы оқушылардың интеллектуалдық, рухани-адамгершілік, эстетикалық, коммуникативтік және технологиялық білімдерін қамту;

· іргелілік – білім мазмұнының әдіснамалық негізін күшейту, негізгі теориялар мен заңдарды, түпкі проблемалар мен адамзаттың мәдени-тарихи жетістіктерін меңгеру және жаңа жағдайларға қолдану мүмкіндігін қамтамасыз ету;

· практикалық бағдарлылық – оқушылардың продуктивті және репродуктивті іс-әрекеттерін үйлестіру арқылы білімнің қолданылуын қамтамасыз ету;

· іс-әрекеттік компоненттің күшейтілуі – оқу іс-әрекетінің негізгі түрлері мен тәсілдерін пәндер мен тақырыптарға байланысты ұйымдастыру;

· оқу жүктемесінің оңтайландырылуы – ғылыми негізде таңдалған материалдарды оқушылардың жас ерекшеліктеріне сәйкес ұйымдастыру.

Интеграцияланған білім беру мақсаттары ретінде:

· дүниені біртұтас қабылдау негізінде ойлауды дамыту;

· оқу іс-әрекетінің жалпылама тәсілдерін қалыптастыру;

· ақпараттық қоғам жағдайында тұлғалық сапаларды дамыту қарастырылады.

Мектептегі интеграцияланған пән мазмұнын таңдау үшін ұсынылатын тәсілдер:

· объектілік тәсіл (бастауыш деңгей) – Жер бетіндегі табиғат объектілерінің өзара байланысын, құрылымы мен қасиеттерін зерделеу;

· жүйелілік тәсіл (негізгі орта) – жалпы ұғымдар мен терминдерді логикалық байланыста қалыптастыру, табиғат құрылымы мен қасиеттерін атомнан Ғаламға дейінгі деңгейде жүйелі зерттеу;

· проблемалық тәсіл (жалпы орта) – оқушының өздік ойлауын дамыту, проблемалық жағдаяттар құру, оқушылардың жаңа білімді меңгеру процесін жүйелі ұйымдастыру.

Интеграцияланған курсты құру кезінде негізгі идеялар: Жер бетіндегі табиғат объектілерінің құрылымы мен қасиеттері, табиғаттың жүйетүзуші қасиеттері.

Интеграцияның үш негізгі түрі ажыратылады:

· жалпы әдіснамалық;

· жалпы ғылымдық;

· жеке ғылымдық.

Интеграцияланған оқу пәндерін ұйымдастыру үшін келесі шарттар ұсынылады:

· зерттеу объектілері сәйкес келуі немесе барынша жақын болуы;

· нтеграцияланатын пәндерде бірдей немесе ұқсас зерттеу әдістерін пайдалану;

· ортақ заңдылықтарға сүйене отырып пәндерді ұйымдастыру.

Жаратылыстану ғылымдарын интеграциялаудың бағыттары:

· жаратылыстанудың ортақ ұстанымдары мен ұғымдарын қолдана отырып, материалдық әлемнің бірлігін көрсету;

· жаратылыстану циклі пәндерінің ортақ теориялық бөлімдерін зерделеу;

· эмпирикалық және теориялық таным әдістерін зерттеу;

· ғалым-энциклопедистердің ғылыми мұраларын және пәндердің өзара байланысын тарихи-логикалық тұрғыдан талдау;

· іргелес ғылымдарды (биофизика, астрофизика, физикалық химия, биохимия, геохимия және т.б.) зерттеу.

Интеграцияланған курсты құру кезінде табиғат заңдары мен заңдылықтарына (материя мен энергияның сақталу заңдары, электр зарядының сақталуы, периодтық заң) негізделген дұрыс.

Интеграцияға жету жолдары:

· таным пәнін тереңдету және кеңейту;

· оқу ақпаратын ықшамдап, қайталануды жою;

· пәндерге ортақ білім құрылымын зерттеу барысында сабақтастықты қамтамасыз ету;

· ортақ әдістер мен тәсілдерді анықтау арқылы білімді әдіснамалық деңгейде интеграциялау.

Зерттеу нәтижелері бойынша «Жаратылыстану» пәндерінде білім мазмұнын интеграциялаудың бағыттары Кесте 5-де көрсетілген.

Кесте 5 – Жаратылыс-ғылыми білім мазмұнын интеграциялау бағыттары
	«Жаратылыстану» білім саласы бойынша білім беру мақсаттары

	Ақпараттық құзырларды қалыптастыру
	Коммуникативтік құзырларды қалыптастыру
	Проблемаларды шешу құзырларын қалыптастыру

	Оқу пәндерінің мазмұнын интеграциялау мақсаттары

	Ақпараттық қоғам жағдайында тұлғалық сапаларды дамыту
	Оқу іс-әрекетінің жалпылама тәсілдерін қалыптастыру
	Дүниені біртұтас қабылдау негізінде ойлауды дамыту

	Білім мазмұнын интеграциялаудың негізгі ұстанымдары

	Ұстаным
	Мағынасы

	Тұлғаға бағдарлау
	Білім алушылардың шығармашылық қабілетін дамыту, жеке қызығушылықтары мен бейімділіктерін ескере отырып білім беруді жекелендіруді қамтамасыз етеді.

	Ізгілендіру мен гуманитарландыру, мәдени үйлесімділік
	Білім мазмұнында оқушылардың интеллектуалдық, рухани-адамгершілік, эстетикалық, коммуникатив тік және технологиялық білімдерін қамтамасыз ететін адамзат мәдениетінің барлық аспектілерінің көрініс табуын көздейді.

	Іргелілік, білім
мазмұнының
әдіснамалық
құраушысын күшейту
	Алған білімнің әмбебаптығын, негізгі теориялар мен заңдарды, ұстанымдар мен ұғымдарды, түпкі проблемалар мен жалпы адамзат мойындаған мәдени-тарихи жетістіктерді зерделеуді, алған білімді жаңа жағдаяттарға қолдану мүмкіндігін қамтамасыз етеді.

	Білімнің практикалық бағдарлылығын қамтамасыз ету
	Бұл оқыту процесі оқушылардың продуктивті және репродуктивті іс-әрекеттерін тиімді үйлестіру арқылы іске асады.

	Білім мазмұнындағы іс-әрекеттік компонентті күшейту
	Бұл білім мазмұны зерделенетін салалар, жеке пәндер, олардың тараулары мен тақырыптарына сәйкес негізгі оқу іс-әрекеттері мен әдістерін қамтиды.

	Оқу жүктемесін оңтайландыру
	Бұл процесс білім мазмұнын ғылыми негізде таңдап, зерделенетін мәселелерді оқушылардың жас ерекшеліктеріне сәйкес үйлестіру арқылы жүзеге асырылады.

	Интеграцияланған пәндердің мазмұнын таңдау әдістері

	Объектілік тәсіл – бастауыш білім беру деңгейінде қолданылады.
	Бұл тәсіл Жер бетіндегі табиғат объектілерінің құрылымы, қасиеттері және өзара байланысын зерттеуді мақсат етеді.

	Жүйелілік тәсіл – негізгі орта білім беру деңгейінде жүзеге асырылады.
	Бұл тәсіл жалпы ұғымдар мен терминдерді логикалық байланыста жүйелеуді көздейді. Сонымен қатар, табиғаттың құрылымы мен қасиеттерін атом деңгейінен бастап Ғаламға дейінгі әртүрлі ұйымдасу деңгейінде жүйелі түрде зерттеу арқылы оқушылардың санасында дүниенің біртұтас жаратылыс-ғылыми бейнесін қалыптастыруға мүмкіндік береді.

	Проблемалық тәсіл – жалпы орта білім беру деңгейінде қолданылады.
	Бұл дидактикалық тәсіл оқушының өздік ойлау іс-әрекетінің психологиялық заңдылықтарын ескереді. Ол проблемалық сұрақтар қою мен оқушылар үшін проблемалық жағдайлар тудыруды; туындаған мәселені сезіну, қабылдау және шешу барысында жаңа білімді игеру әдістерін меңгеруді; сондай-ақ осы әдістерді нақты мәселелерді шешу үшін қолдануды қамтитын іс-қимылдардың реттілігін қамтамасыз етеді.

	Пән мазмұнын интеграциялау үшін қажетті шарттар

	Зерттеу объектілері бір-біріне мүмкіндігінше сәйкес немесе жақын болуы қажет.
	Интеграцияланатын пәндерде бірдей немесе ұқсас зерттеу әдістері қолданылуы қажет.
	Интеграцияланатын пәндер ортақ заңдылықтарға сүйене отырып құрылуы тиіс.

	Интеграция түрлері

	Жалпы әдіснамалық интеграция
	Жалпы ғылыми интеграция
	Жеке ғылыми интеграция

	Интеграциялау әдістері

	Білімді әдіснамалық деңгейде интеграциялау үшін оқу пәндерінде қолданылатын ортақ әдістер мен тәсілдерді анықтау қажет.
	Пәндерге ортақ білімнің құрылымдық элементтері кешенін зерделеу кезінде оның бірлігі мен

сабақтастығын қамтамасыз ету.
	Мазмұнның инвариантын бөліп алу есебінен оқу ақпаратын

«сығу»; оқу

материалының қайталануын жою.

	Нәтиже: білім алушылар түйінді құзырларды игеруге, олардың санасында әлемнің біртұтас жаратылыс-ғылыми бейнесін қалыптастыруға мүмкіндік беретін бірыңғай, жүйеленген, белгілі бір зерттеу объектісі бар интеграцияланған пән мазмұны.


Кестеде келтірілген бұл бағыттарды жаратылыс-ғылыми білім мазмұнын интеграциялаудың моделі ретінде қабылдауға болады, өйткені онда

«Жаратылыстану» білім саласы бойынша білім беру мақсаттары мен оқу пәндерінің мазмұнын интеграциялау мақсаттары ұштастырыла отырып, күтілетін нәтижеге дейінгі шаралар алгоритмі тізбектеле көрсетілген.

         Біздің зерттеуімізде осы қиындықтардан шығу жолдары қарастырыла отырып, «Жаратылыстану» блогын құрайтын оқу пәндерiнiң iрiлендiрiлген құрылымдарын логикалық-құрылымдық талдау негізінде бiлiм саласы бойынша бiлiм мазмұнын анықтауға мүмкіндік беретін мынадай матрица құрылды (Кесте 6).

Мұнда мазмұндық-білімдік аясын құрылымдық элементтер, яғни мазмұндық желілер ретінде келесі бағыттар құрайды:

· объектілерді танып-білудің қазіргі заманғы жаратылыс-ғылыми әдістері;

· құбылыстар мен процестер;

· табиғи объектілер мен жүйелер және олардың өзара әрекеттесуі;

· жасанды объектілер мен жүйелер;

· экологиялық мәселелер және адамзат болашағы;

· әлемнің қазіргі заманғы бейнесі және ғылымның келешегі.

Бұл мазмұндық желілердің әрқайсысы пәндік модульдер арқылы жүзеге асырылады.

Ал білім беру мазмұнының жүйетүзуші компоненттері ретінде:

· терминдер және ұғымдар;

· категориялар;

· заңдылықтар/заңдар;

· тенденциялар/даму болашағы алынған.

Мұндағы жаратылыстану пәндері бойынша ғылыми білім элементтері ұлттық және әлемдік мәдениеттің негізгі құндылықтары мен жетістіктерін, адамның жалпы дүниетанымдық ұстанымдарын айқындайтын, оқушының интеллектуалдық және жалпымәдени дамуына, сонымен қатар олардың әлеуметтік және функционалдық сауаттылығын қалыптастыруға жағдай жасайтын іргелі ғылыми идеялар мен фактілерді қамтиды. Бұл элементтер білім саласы бойынша түйінді құзырларды қалыптастыруға негіз болады. Сонымен қатар, философиялық категориялар, заңдар және ұстанымдар әртүрлі жеке ғылымдар мен адамзат қызметінің түрлі салалары үшін жалпылама әдіснамалық заңдылықтар қызметін атқарады.

«Жаратылыстану» саласы бойынша білім мазмұнын анықтау үшін құрылған матрица негізінде жаратылыстанудың интеграцияланған курсының, жаратылыстану цикліндегі әрбір оқу пәнінің, сондай-ақ интеграцияланған «Жаратылыстану» қолданбалы курсының мазмұнын таңдап алу және олардың құрылымын ұйымдастыру мүмкіндігі бар (Кесте 6).
Кесте 6 – Жаратылыс-ғылыми білім мазмұнын интеграциялау матрицасы

	Білім мазмұнының жүйетүзуші компоненттері
	Мазмұндық-білімдік аяның құрылымдық элементтері

	
	Объектілерді танып- білудің қазіргі заманғы жаратылыс- ғылыми әдістері.
	Экологиялық проблемалар және адамзат болашағы.
	Әлемнің қазіргі заманғы жаратылыс-ғылыми бейнесі және ғылымның болашағы.

	Терминдер және ұғымдар
	Модельдеу әдісі, болжамдау әдісі, ойша эксперимент, ұстанымдар әдісі, математикалық әдіс, спектрлік талдау.
	Экожүйе. Қоршаған орта.

Табиғи қорлар.
	Эволюция . .   

Даму. Өзара әрекеттесу. Табиғат заңдарының қолданымдылығы.

	Категориялар
	Таным
	Бірлік
	Тұтастық

	Заңдылықтар / заңдар
	Табиғаттың мегаәлем, макроәлем, микроәлем масштабындағы құрылымын анықтайтын заңдар.
	Адамның зерттеушілік іс- әрекеттері, экологияның бұзылуы, дисбаланс, техникалық құралдардың шектен тыс көбеюі, адамның рухани байлығын жоғалтуы.
	Бастапқы философиялық идеялар, олар материя, кеңістік пен уақыт, қозғалыс және өзара әрекет туралы түсініктерді қамтиды.

	Тенденциялар және даму перспективасы
	Ғылыми танымның ақпараттық негізде дамуы. Ғылым әдістерінің арсеналының кеңеюі. Ғылыми білімдердің синтезі және қолданылатын әдістердің өзара байланысы. Табиғатты зерттеу әдістерін қолдануда адамгершілік тұрғысының тереңдеуі.
	Моральдық талаптардың күшеюі және табиғатқа деген қатынасты ой елегінен өткізу.
	Жаратылыс-ғылыми және гуманитарлық білімдердің интеграциялануы.
Биосфера мен техносфераның бірлігі ретіндегі бірыңғай планетарлық ойлаудың (ноосфера) дамуы.


Жаратылыстану циклін құрайтын пәндердің бірі – «Биология » оқу пәнінің осы матрица негізінде түзілген мазмұнын мысал ретінде келтіре кетейік (Кесте 7).

Кесте 7 – Қолданбалы кіріктірілген ғылымдар:

	Бөлім
	7-сынып
	8-сынып
	9-сынып

	1. Молекулалық биология мен биохимия
	7.4.1.1 судың қасиеті мен тірі ағзалар тіршілігі үшін маңызын сипаттау;

7.4.1.2 тірі ағзалар тіршілік әрекеті үшін микро-және макроэлементтердің ролін сипаттау;

7.4.1.3 азық-түліктер құрамындағы нәруыз, май, көмірсулардың бар болуын дәлелдеу;

7.4.1.4 өсімдіктер үшін минералдық тыңайтқыштар құрамындағы азот, калий және фосфордың маңызын оқып білу
	8.4.1.1 биологиялық мысалдарды пайдаланып полимерлер мен мономерлер арасындағы айырмашылықты сипаттау;

8.4.1.2 көмірсулар мен липидтердің биологиялық қызметтерін сипаттау;

8.4.1.3 нәруыздардың қасиеттері мен биологиялық қызметтерін сипаттау
	9.4.1.1 ферменттің әрекет ету механизмін оқып тану;

9.4.1.2 дезоксирибо- нуклеин қышқылы молекуласының қос шиыршықты құрылымын сипаттау;

9.4.1.3 дезоксирибо- нуклеин қышқылының құрылымдық қағидалары негізінде үлгілеу

	2. Жасушалық биология
	7.4.2.1 жасуша, ұлпа, мүше, мүшелер жүйесі ұғымын түсіндіру;

7.4.2.2 жануарлар және өсімдіктер жасушаларын ажырату
	8.4.2.1 өсімдік және жануар ұлпаларын жіктеу;

8.4.2.2 прокариот және эукариот жасушаларының құрылысын салыстыру
	9.4.2.1 өсімдік және жануар жасушалары- ның негізгі бөліктерінің құрылысы мен қызметін түсіндіру;

9.4.2.2 микрофото- графияны қолданып жасушаның сызықтық ұлғаюын есептеу

	3. Микробио-

логия және биотехнология
	7.4.3.1 бактериялар формаларының әртүрлілігін сипаттау;

7.4.3.2 ірімшік және йогурт өндірісін зерттеу;

7.4.3.3 антибиотиктер, антисептиктер мен залалсыздандыру өнімдерінің қолданылуын сипаттау;

7.4.3.4 вирустардың тіршіліктің жасушасыз формасы екендігін түсіндіру
	8.4.3.1 қарапайым- дылар, бактериялар, саңырауқұлақтар, вирустармен туындай- тын аурулардың ерекшеліктері мен алдын алу шараларын сипаттау
	9.4.3.1 инсулин өндіру мысалында биотехнологиялық үдерістің жалпы сызбасын сипаттау; 9.4.3.2 биотехнологияда өндірілетін өнімдерге мысал келтіру

	4. Биофизика
	
	8.4.4.1 тік жүруге байланысты адам қозғалуының биомеханикалық ерекшеліктерін зерттеу
	9.4.4.1 тірі ағзалардағы электрлі үдерістерді зерттеу;

9.4.4.2 "компьютер- ми" интерфейс технологиясының ерекшеліктерін зерттеу


Сонымен, мынадай қорытындылар жасауға болады:

Интеграция – өзін және қоршаған әлемді танып білудің эстетикалық, танымдық, тарихи-генетикалық, қоғамдық-функционалдық аспектілердің үйлестігінде көрініс беретін табиғи тәсілі.

Білім мазмұнын интеграциялау арқылы бірыңғай, жүйеленген және нақты зерттеу объектісі бар интеграцияланған пән мазмұнын қалыптастыруға болады.

Интеграцияланған курсты құру кезінде табиғаттың іргелі заңдары мен заңдылықтарын (материя мен энергияның, электр зарядының сақталу заңдарын, периодтық заңдылықтарды) бағдарға алу ұсынылады.

Интеграциялық тәсіл – білім беру үдерісінде оқушының барлық іс-әрекет түрлерінде белсенділігін арттырып, жоғары деңгейде дамыған тұлға қалыптастыруға мүмкіндік беретін маңызды құрамдас бөлік болып табылады.

Жаратылыстану циклі пәндерін жүйелілік тәсіл, пәнаралық байланыстар және дидактикалық синтез негізінде интеграциялау жоғары сынып оқушыларының санасында әлемнің біртұтас жаратылыс-ғылыми бейнесін қалыптастыруға жағдай жасайды.

Интеграцияланған «Жаратылыстану» курсы жоғары сынып оқушыларының кәсіби өзін-өзі анықтауына ықпал етеді.

Сонымен қатар, интеграцияланған курстар оқушыларға табиғатта пәнаралық сипаты бар түйінді құзырларды меңгеруге мүмкіндік береді.
Интеграциялап оқыту, біздің пікірімізше, нұсқалы және баламалы  ойлауға мүмкіндік береді.

    1.3 Биология пәні бойынша интеграцияланған цифрлық контенттерді оқытуға арналған технологиялардың теориялық негіздері  

            Қазіргі білім беруді модернизациялау жалпы оқу үрдісінде  биологиялық білім мазмұнын жаңартуды, оқыту мақсаттарын қайта бағыттауды, оның құрылымын қайта құруды, пәнді оқытудың жаңа технологияларын енгізуді, білімнің интеграциясы мен дифференциациясын жүзеге асыруды, сондай-ақ табиғат туралы тұтас көзқарасты қалыптастыруды көздейді. Қазіргі педагогикалық ғылымда оқу үдерісін жетілдірудің жаңа әрі тиімді жолдарын іздестіру жұмыстары жалғасуда.

Білім алушылардың  білім сапасын арттыру жаңа педагогикалық технологиялар мен әдістемелерді әзірлеу және енгізу, сондай-ақ қолданыстағы тәсілдерді жетілдіру арқылы іске асырылады. Маңызды факторлардың бірі - білім алушыларды ақпараттық кеңістікте өз бетінше бағдарлануға және алынған ақпаратты тиімді пайдалануға үйрету. Мұндай міндетті жүзеге асыру үшін тұлғаның шығармашылық, стандарттан тыс ойлау қабілетін дамыту, білімін өздігінен толықтыру дағдыларын қалыптастыру қажет.

Оқу үдерісінде жоғары нәтижелерге қол жеткізудің маңызды құралдарының бірі инновациялық технологиялар болып табылады. Олардың ерекшелігі - оқытушы мен білім алушы арасындағы жаңа өзара әрекет тәсілдерін қолдана отырып, педагогикалық қызметтің мақсаттарына жоғары деңгейде қол жеткізуге мүмкіндік беретін тиімді формаларды ұсынуы [121].

Жаңа стандарттарға көшу жағдайында қазіргі білім беру жүйесі оқытудың нәтижелерін тек дайын білім, білік және дағды түрінде беру туралы бұрынғы көзқарастардан бас тартып отыр. Барлық назар білім алушылардың және білім беру процесіне қатысушылардың әлеуетін ашуға, олардың шығармашылық қабілеттерін сабақ үстінде де, сабақтан тыс уақытта да көрсетуге, сонымен қатар оқушыларды қажетті ақпаратты өз бетінше іздеп, талдап және қолдануға үйретуге бағытталуда.

Осыдан келіп шығатыны – дәстүрлі, шаблонды оқыту формалары мен әдістері жаңа талаптарға толық сәйкес келмейді. Сондықтан білім беру сапасын арттыру мен жаңаша ойлайтын тұлғаны қалыптастыру мақсатында инновациялық технологиялар жасалып, оқу процесіне енгізілуде.

Біздің зерттеу тақырыбымызды тереңірек ашу үшін, жұмыстың құрылымын түсінуге негіз болатын бірқатар іргелі ұғымдардың мәнін нақтылап алу қажет. Атап айтқанда, бұл ұғымдарға:

– «инновация»,

– «технология»,

– «инновациялық технология» немесе «инновациялық педагогикалық технология» жатады.

Аталған категориялар педагогикалық ғылымдағы зерттеу нысаны ретінде оқыту процесін жаңғыртудың, оны тұлғаға бағытталған және шығармашылық сипаттағы жаңа сапалы деңгейге көтерудің теориялық іргетасын қалайды.

«Инновация» термині латын тілінен аударғанда «жаңарту», «жаңалық енгізу» деген мағынаны білдіреді. Ожегов С.И. құрастырған түсіндірме сөздікте «инновация» ұғымы «жаңаны енгізу» ретінде анықталған [122]. Демек, білім берудегі инновация – бұл оқу-тәрбие процесіне жаңа мазмұн, әдіс немесе ұйымдастыру түрлерін мақсатты түрде енгізу арқылы неғұрлым тұрақты және тиімді нәтижелерге қол жеткізуге бағытталған жаңашылдық.

         Басқаша айтқанда, инновацияны педагогикалық үдеріске енгізу – бұл мақсаттар жүйесін, оқыту мен тәрбиелеу әдістерін, формаларын және оқушы мен мұғалімнің өзара іс-әрекетін ұйымдастыру тәсілдерін жаңарту дегенді білдіреді.

 «Технология» ұғымы грек тілінен techne – «өнер», «шеберлік» және logos – «ілім» деген сөздерден шыққан, яғни «шеберлік туралы ілім» мағынасын береді. Жалпы мағынасында технология – бұл белгілі бір нәтижеге жету үшін қолданылатын ұйымдастырушылық, операциялық және әдістемелік тәсілдер жүйесі.

Педагогикалық әдебиеттерде «технология» ұғымы көбіне педагогтың кәсіби қызметінің құралы ретінде қарастырылады. Мұғалім технология арқылы оқыту процесін басқарудың, жоспарлаудың және тиімді нәтижеге жетудің нақты тетіктерін жүзеге асырады.

Осы негізде, инновациялық педагогикалық технология деп – оқыту мен тәрбиелеу процесін жаңаша ұйымдастыруды, оның тиімділігін арттыруды және білім алушының тұлғалық әлеуетін ашуды қамтамасыз ететін ғылыми негізделген жаңа педагогикалық жүйе түсініледі.

Инновациялық технология немесе басқа атаумен инновациялық педагогикалық технология – бұл қазіргі социомәдени жағдайларда тұлғаның дамуындағы динамикалық өзгерістер арқылы оң нәтижелерге қол жеткізуді көздейтін оқыту мен тәрбиелеудің әдістері, тәсілдері мен құралдарының жүйесі болып табылады.

Ғылыми және педагогикалық әдебиеттерде инновациялық (педагогикалық) технология ұғымына әртүрлі анықтамалар берілген. Бірқатар дереккөздерді талдай келе, біз мынадай қорытындыға келдік:

барлық инновациялық технологиялардың басты мақсаты – білім беру процесін жаңа сапалы деңгейге көтеру, яғни оқытудың заманауи әдістері, құралдары мен принциптерін енгізу арқылы жоғары тиімді нәтижелерге қол жеткізу.

Алайда бұл нәтижелерге жету үшін ең алдымен инновациялық технологиялардың жіктелуін (классификациясын) қарастыру қажет. Қазіргі уақытта инновациялық технологиялардың бірыңғай жалпы қабылданған классификациясы жоқ. Сондықтан әрбір білім беру ұйымы өз педагогикалық мақсаттарына және оқыту нәтижелеріне сәйкес келетін технологиялық тәсілдерді қолдануға құқылы.

Зерттелген әдебиеттер мен ғылыми мақалаларды сараптау нәтижесінде, көптеген педагог-ғалымдар мен практиктер келесі инновациялық технологиялардың негізгі топтарына сүйенеді:

Ақпараттық-коммуникациялық технологиялар (АКТ) – цифрлық ресурстар мен платформалар негізінде білім беру процесін ұйымдастыру;

Жобалық-зерттеу технологиялары – оқушылардың ізденіс, зерттеу және жобалау әрекеттерін дамытуға бағытталған әдістер жүйесі;

Дамыта оқыту технологиялары – оқушының тұлғалық, когнитивтік және шығармашылық әлеуетін арттыруға бағытталған инновациялық жүйе;

Ойын технологиялары – мотивация мен танымдық белсенділікті арттыруға мүмкіндік беретін геймификация және рөлдік оқыту тәсілдері;

Интеграциялық технологиялар – пәндер арасындағы байланысты күшейтіп, білімнің тұтастығын қамтамасыз ететін пәнаралық тәсілдер;

Модульдік және деңгейлеп оқыту технологиялары – оқу материалын жеке траекториялар бойынша меңгеруді қамтамасыз ететін бейімделген модельдер;

Цифрлық контентке негізделген технологиялар – виртуалды зертханалар, мультимедиалық симуляциялар және интерактивті оқыту ортасын қолдану арқылы жүзеге асырылатын инновациялық тәсілдер [36, 35 б.].

Жоғарыда айтылғандарды қорытындылай келе, қазіргі заманғы инновациялық технологиялар білім алушылардың оқу іс-әрекетіне ішкі мотивация қалыптастырып, олардың психологиялық кедергілерін жоюға, шығармашылық қабілеттерін ашуға, сонымен қатар дені сау бәсекелестік орта қалыптастыруға мүмкіндік береді деп айтуға болады.

Инновациялық технологияларды тиімді қолдану нәтижесінде білім алушылардың жұмыстары жаңа сапалық деңгейге көтеріледі – олар мазмұндық тұрғыдан терең, құрылымдық жағынан жүйелі және орындау тәсілі бойынша шығармашылық сипатта бола бастайды. Бұл өз кезегінде мұғалімге инновациялық әдістер мен құралдарды енгізудің оқыту нәтижелеріне оң әсер ететінін нақты байқауға мүмкіндік береді.

  Жоғарыда аталған инновациялық технологиялардың байланыстарын айқындап көрсетуге болады.  АКТ – интеграцияланған цифрлық контенттің негізгі платформалық базасы

Мысалы:

   -Сандық ресурстар (PhET, BioDigital, Google Earth, Canva) арқылы биологиялық ұғымдарды визуалдау;

  - Биологиялық процестерді цифрлық симуляция түрінде бейнелеу (мысалы, фотосинтез немесе ДНҚ репликациясы). Нәтижесінде  АКТ мұғалім мен ңлңм алушылардың өзара әрекетін интерактивті, мультимедиалық және динамикалық ортада ұйымдастыруға мүмкіндік береді.

 Ал, жобалық технология интеграцияланған контенттің практикалық-зерттеушілік бөлігін қамтамасыз етеді.

Мысалы:

Оқушылар виртуалды ортада (Google Classroom, Padlet) экологиялық жобалар жасап, нәтижесін цифрлық инфографика түрінде ұсынады;

Молекулалық биология бойынша 3D модельдер мен зерттеу есептері құрылады. Нәтижесінде,  жоба әдісі цифрлық контентті білім алушылардың  белсенді шығармашылық әрекеті арқылы толықтырады, яғни контент тек тұтыну емес,  өнім шығару үрдісіне  айналады.

 Қазіргі инновациялық технологиялардың жіктелуін және олардың мәнін талдай отырып, біздің зерттеу тақырыбымыздың өзегіне сай ерекше назарды интеграцияланған цифрлық контенттерді оқытуға арналған технологиялардың теориялық негіздеріне  аудару орынды деп есептейміз.

     Қазақстандық орта білім мазмұны жаңартылған стандарттарға (Блум таксономиясы, құзыреттілікке бағытталған тәсіл) және цифрлық трансформация талаптарына сәйкес білім алушыны тек ақпарат қабылдаушы емес, оны өндіруші және қолданушы тұлға ретінде қалыптастыруды көздейді. Осы тұрғыдан алғанда, инновациялық технологиялардың әрқайсысы биология пәніндегі интеграцияланған цифрлық контентті құрудың нақты компоненттерімен тығыз байланысты.  Төменде біз,  биология мазмұнын интеграцияланған цифрлық контент негізінде оқыту технологиялары  бойынша толық ғылыми-әдістемелік шолу ұсынып отырмыз. Мұнда әр технологияның мәні, қолдану саласы, және биология пәніндегі үлгілері қамтылған.
Кесте 8  – Биология мазмұнын интеграцияланған цифрлық контент негізінде оқыту технологиялары
	№
	Технология атауы
	Мазмұны мен ғылыми негізі
	Биологиядағы қолдану мысалдары
	Артықшылықтары

	1.
	AR (Augmented Reality) және VR (Virtual Reality)
	Виртуалды және кеңейтілген шынайылық технологиялары оқу үдерісін иммерсивті форматта ұйымдастырады. Оқушы шынайы объектілермен цифрлық модель арқылы әрекеттеседі.
	🔹 VR биозертхана (виртуалды микроскопия, жасуша құрылысы);
🔹 AR экожүйелер картасы (жануарлар мен өсімдіктердің өзара байланысы).
	– Абстрактілі ұғымдарды нақты елестету;
– Танымдық қызығушылықты арттыру;
– Тәжірибелік зерттеуді қауіпсіз орындау.

	2.
	LMS (Learning Management System)
	Оқыту процесін басқаруға арналған платформа (Moodle, Google Classroom, Canvas). Цифрлық контенттің құрылымдануын, бақылау мен бағалауды қамтамасыз етеді.
	🔹 Генетика модулі бойынша LMS-де интерактивті тесттер;
🔹 Виртуалды форум арқылы экология тақырыбында пікірталас.
	– Үздіксіз оқу траекториясы;
– Қашықтықтан және аралас оқыту мүмкіндігі;
– Автоматтандырылған бағалау.

	3.
	TPACK-интеграциялық технологиясы
	Мұғалімнің мазмұндық (CK), педагогикалық (PK) және технологиялық (TK) білімін үйлестіре отырып, заманауи цифрлық сабақ құру моделі.
	🔹 «Фотосинтез процесін» виртуалды зертханада модельдеу (CK+TK);
🔹 Оқушылармен топтық онлайн эксперимент жүргізу (PK+TK).
	– Мұғалімнің кәсіби құзыреттілігін арттырады;
– Технологияны мақсатты, педагогикалық негізде қолдануға мүмкіндік береді.

	4.
	MOOC және SPOC форматтары (Massive / Small Open Online Courses)
	Ашық онлайн курстар жүйесі арқылы оқушылар мен мұғалімдерге кең көлемді білім беру контентіне қол жеткізу.
	🔹 Coursera платформасындағы «Human Physiology» курсын пайдалану;
🔹 Биология мұғалімдерінің кәсіби дамуы үшін шағын онлайн курстар.
	– Дербес оқу мүмкіндігі;
– Халықаралық контентке еркін қолжетімділік;
– Мұғалімдердің үздіксіз кәсіби дамуы.

	5.
	Gamification (Ойын технологиясы)
	Оқу процесіне ойын элементтерін (ұпай, деңгей, марапат, рейтинг) енгізу арқылы мотивацияны арттыру.
	🔹 Kahoot немесе Quizizz арқылы «Жасуша құрылысы» викторинасы;
🔹 «БиоКвест» виртуалды ізденіс ойыны.
	– Белсенді қатысуды арттырады;
– Оқушылардың логикалық ойлауын дамытады;
– Кері байланысты интерактивті етеді.

	6.
	3D модельдеу және симуляциялар
	Молекулалық, жасушалық, анатомиялық құрылымдарды үшөлшемді форматта визуалдау технологиясы.
	🔹 DNA/RNA репликациясын 3D симуляцияда көрсету;
🔹 Адам ағзасының 3D-анатомиялық моделімен жұмыс.
	– Көрнекілікті күшейтеді;
– Қиын процестерді нақты модельдейді;
– Зерттеу әдістерін дамытады.

	7.
	Цифрлық зертханалық технологиялар (Virtual Labs)
	Виртуалды тәжірибе жасау арқылы эксперименттік биологияны цифрлық форматта меңгерту.
	🔹 Labster немесе PhET платформасында тәжірибе жасау;
🔹 Биохимиялық реакцияларды виртуалды ортамен модельдеу.
	– Қауіпсіз орта;
– Уақыт пен ресурсты үнемдейді;
– Эксперименттік дағдыны қалыптастырады.

	8.
	AI (Жасанды интеллект) негізіндегі оқыту
	Оқушылардың оқу траекториясын, жетістігін, қателіктерін талдап, дербес кері байланыс ұсынатын интеллектуалды жүйелер.
	🔹 ChatGPT арқылы биология терминдерін түсіндіру;
🔹 Google Bard немесе TutorAI арқылы жаттығуларды автоматты бағалау.
	– Жеке дара оқу жолы;
– Автоматтандырылған талдау;
– Дербес кеңес беру мүмкіндігі.

	9.
	STEAM-интеграцияланған технологиялар
	Биологияны ғылым, технология, инженерия, өнер және математикамен біріктіріп оқыту тәсілі.
	🔹 «Биомеханика» жобасы (адам бұлшық етін инженерлік модельдеу);
🔹 «Экологиялық дизайн» – экожүйе макетін жасау.
	– Креативті ойлауды дамытады;
– Пәнаралық байланысты күшейтеді;
– Жобалау және зерттеу дағдыларын қалыптастырады.


Бұдан шығатын қорытынды, интеграцияланған цифрлық технологиялар:

Биологияны оқытуды когнитивтік және зерттеушілік тұрғыдан белсенді етеді;

Білім алушыға дербес, тәжірибелік және визуалды оқу ортасын қалыптастырады.

Мұғалімге мазмұн, педагогика және технологияны біртұтас жүйе ретінде үйлестіруге мүмкіндік береді (TPACK моделі арқылы).

Біздің зерттеуіміздің  негізіінде  TPACK (Technological Pedagogical and Content Knowledge) – мұғалімнің мазмұндық (Content), педагогикалық (Pedagogical) және технологиялық (Technological) білімдерін интеграциялап қолдану қабілетін сипаттайтын теориялық-концептуалды модель жатыр.  

Оны алғаш 1986 жылы ғалым L.S.Shulman. [123] PCK моделін дамыта отырып,  Мишра мен Кёллер 2006 жылы қайта ұсынды [124].   Бұл модель мұғалімнің кәсіби құзыреттілігін сипаттайды, яғни ол технологияны педагогикалық мақсатта тиімді пайдалану арқылы пәндік мазмұнды оқыту қабілетін көрсетеді.

Ал технология (pedagogical technology) дегеніміз – TPACK моделін практикада жүзеге асыратын нақты әдістер мен құралдардың жүйесі. Төменде  2-суретте  TPACK моделінің құрылымы берілді. 

 Білім мазмұны мен  интеграцияланған байланысты келесі сызбамен көрсетуге болады.  

 Биология мазмұны → Тақырыптық байланыс → Цифрлық модельдеу → Интерактивті тәжірибе → Оқушы әрекеті → Білім нәтижесі

Яғни, мазмұндағы құбылыстардың күрделі байланыстары цифрлық ортада  бейнеледі. Бұл байланысты, келесі негізгі ұстанымдар арқылы көруге болады. Яғни, биология мазмұнын интеграциялау ұстанымдары:

- жүйелілік, иерархиялық құрылым, себеп–салдар байланысы,  функционалдық байланыс эмпирикалық дәлел, ал, цифрлық контент жасау,  модельдеу,  визуализация, симуляция,  интерактивтілік,  деректерді визуалдау ұстанымдары арқылы байланысады, олар бір-бірін күшейтеді.

         Сурет 2 – TPACK (Technological Pedagogical and Content Knowledge) құрылымы  

Теориялық байланысты,  TPACK-PCK-Core Practices триадасымен дәлелдеуге болады:

-CK (мазмұн) → пәнішілік интеграция

-PK (педагогика) → модельдік түсіндіру

-TK (технология) → цифрлық құралға айналады, ал, нәтижесінде  мазмұн цифрлық форматта: құрылымданады, жүйеленеді, визуалдық тұрғыдан  түсіндіріледі.

       Мысалы,  биология мазмұны интеграцияланған кезде цифрлық контентті қайдан көруге болады десек, ол  

а) Молекулалық → жасушалық → мүшелік → жүйелік деңгей мазмұнында  цифрлық контент арқылы  деңгейлік байланысты көрсетуге  болады, 

ә)  Процессуалдық байланыс кезінде  мысалы: транскрипция → трансляция → протеин синтезін  VR модельдер бұл тізбекті интерактивтендіреді.
б) Уақытша динамиканы популяция динамикасын симуляциялау (бұл офлайн түсіндіруде мүмкін емес).

        Осы ойды  қорытындылайтын болсақ, биология мазмұнын интеграциялау күрделі биологиялық жүйелерді көпдеңгейлі талдау мүмкіндігін ашады, ал осы мазмұнды цифрлық контентке трансформациялау когнитивтік визуализацияны күшейтеді, модельдік ойлауды дамытады және білімді терең меңгеруді қамтамасыз етеді. Екі бағыт өзара синергетикалық байланыста қызмет етіп, биологияны оқытудың тиімділігін арттырады.

Білім беру кеңістігінде биология пәнін оқыту үдерісіне цифрлық контентті интеграциялау білім алушылардың танымдық белсенділігін, пәндік құзыреттілігін және зерттеушілік мәдениетін дамытуда маңызды фактор ретінде қарастырылады. Ғылыми әдебиеттерге шолу көрсеткендей, зерттеулердің эволюциялық бағыты технологияны жай контент жеткізуші құрал ретінде пайдаланудан оның педагогикалық мазмұнмен терең кірігуіне қарай жылжығанын дәлелдейді. Бұл құбылыс TPACK, PCK және пәнге-спецификалық сапа аспектілерінің теориялық дамуына тікелей ықпал еткен.

Бірінші кезекте, биология мазмұнының күрделілік, көпдеңгейлілік және динамикалылық сипаттары (макро/микро құрылым, процестердің уақытша өзгерісі, молекулалық механизмдер) визуалды-интерактивті модельдер арқылы анағұрлым түсінікті болады. Цифрлық симуляторлар, AR/VR платформалары, виртуалды зертханалар оқушыларға қауіпті, қымбат немесе қиындықпен жүргізілетін тәжірибелерді қауіпсіз ортада орындауға мүмкіндік береді. Бұл - эксперименттік биологиядағы қауіпсіздік пен қолжетімділік мәселесін айтарлықтай шешеді.

Екінші аспект - пән терминологиясы мен ғылыми тіл. Биологияда терминдердің көлемі мен күрделілігі жоғары. Цифрлық контент терминологиялық карталар, аудио-визуалды түсіндірмелер арқылы қате концепциялардың (misconceptions) туындау қаупін азайтады және семантикалық жүктемені жеңілдетеді. Бұл ғылыми тілді меңгеруге қойылатын талаптарды жеңілдетіп, когнитивтік қолдауды күшейтеді.

Үшінші маңызды тұжырым - зерттеу дағдыларын дамыту. Inquiry-based learning, data-driven learning тәсілдері цифрлық ортада анағұрлым тиімді жүзеге асады: оқушы гипотеза құрып, виртуалды эксперимент жүргізіп, модель нәтижесін талдап, аргументация жасайды. Бұл ғылыми сауаттылық компоненттерін күшейтеді (PISA framework).

Дегенмен,  J.Sweller, P.Ayres, S.Kalyugaдың  [125] зерттеулері көрсеткендей, технологияны биология мазмұнына механикалық енгізу күтілетін нәтижені бермейді. Мұғалімнің TPACK құзыреттілігі жеткіліксіз болған жағдайда цифрлық құралдар фрагментарлы, мақсатсыз немесе когнитивтік жүктемені арттыратын элементке айналады. Осы тұрғыда технология-педагогика-мазмұн үштігінің балансы шешуші фактор екенін көреміз.
Пәнге арнайы сапа аспектілерінің (DiKoBi) енгізілуі биология оқыту сапасын бағалау өлшемдерін нақтылау қажеттігін көрсетеді: модельді дұрыс қолдану, терминологияның контекстпен байланысы, эксперименттік логика, дәлел-дерек интеграциясы. Мұндай аспектілер биология пәнін басқа ғылымдардан (мысалы, математика немесе әдебиет) ерекше етеді.

Сондықтан интеграцияланған цифрлық контент биологияны оқытудағы келесі функцияларды орындай алады:

-танымдық визуализация - абстрактілі құрылымдарды нақтылау;

-зерттеушілік практика - виртуалды эксперименттер арқылы тәжірибелік білім алу;

-дерек-аналитикалық ойлау - биологиялық деректерді цифрлық форматта өңдеу;

-модельдік ұғыну - күрделі жүйелерді деңгейлік түсіндіру арқылы меңгеру.

Осы көрсетілген факторларды аналитикалық тұрғыдан қорытындылай отырып, былай тұжырымдауға болады:

Интеграцияланған цифрлық контент биологияны оқытуда тек құрал емес, пәндік білімнің құрылымын қайта ұйымдастыратын, оқушының ғылыми-зерттеушілік белсенділігін арттыратын, модельдік және дерекке негізделген ойлауды қалыптастыратын әдіснамалық технологиялық жүйеге айналады.

Сәйкесінше, болашақ биология мұғалімдерін даярлауда:

-TPACK құзыреттілігін дамыту,

-цифрлық модельдеу тәсілдерін меңгерту,

-пәнге-спецификалық сапа аспектілерін оқыту,

-когнитивтік жүктемені басқару стратегияларын үйрету

-инновациялық педагогикалық тәжірибенің міндетті компоненттері ретінде қарастырылуы тиіс.

Осылайша, цифрлық контентке негізделген биологияны оқыту моделі құрылымдық, функционалдық және когнитивтік деңгейлерде оқу үдерісін трансформациялай отырып, білім алушының ғылыми сауаттылығы мен кәсіби құзыреттілігін қалыптастыруға кешенді ықпал етеді.

  Биологияны оқытуда мультимедиалық контенттерді, анимациялық моделдерді, виртуалды зертханаларды, интерактивті симуляцияларды және цифрлық визуализация құралдарын қолдану оқушылардың ғылыми сауаттылығын арттыруға, күрделі биологиялық құбылыстарды түсінуді жеңілдетуге және зерттеушілік дағдыларды қалыптастыруға мүмкіндік береді. Бұл үрдіс халықаралық TIMSS, PISA және TALIS зерттеулерінің технологиялық құзыреттілікке қойылатын талаптарымен үйлеседі. Төменде технологияларды интеграциялаудың теориялық негіздеріне шолу жасаймыз.  

Конструктивизм теориясы

Бұл жағдайда цифрлық контенттер оқытуда білімді «дайын күйінде» бермейді, керісінше:

- оқушының белсенді танымдық әрекетін,

- дербес зерттеуін,

-  болжам  жасауын қамтамасыз етеді. Виртуалды эксперименттер жасуша деңгейіндегі процестерді конструктивистік ортада модельдеуге жағдай жасайды [125].
2. Mayerдің  мультимодальді оқыту теориясы [127].
 Мультимодальді оқыту теориясы биология табиғаты бойынша визуализацияны талап етеді:

- диаграммалар,

- 3D модельдер,

- анимациялар ақпараттың көрнекі және есту арналарын қатар қолдану ұзақ  мерзімді жадыны күшейтеді.

3. Когнитивтік жүктеме теориясы

Цифрлық контент күрделілікті басқаруды қамтамасыз етеді:

- сатылы визуализация,

- қабатталу (layering),

- фокустанған анимациялар бұл абстрактілі тақырыптарды жеңілдетеді (мысалы, митоз/мейоз).

4. TPACK тұжырымдамасы

Биология пәні мұғалімі үшін:

- контенттік білім (CK),

- педагогикалық білім (PK),

- технологиялық білім (TK) үйлесімді болуы тиіс.

Жоғарыда аталған тұжырымдарға сәйкес биологиядағы цифрлық контент түрлері және технологияларды талдаймыз (Кесте 9).
Кесте 9 – Биологиядан цифрлық контент  жасауға арналған технологиялар түрлері

	Виртуалды зертханалар
	Виртуалды микроскоптар
	3D модельдеу құралдары

	AR/VR технологиялары
	Деректер визуализациясы

	Геймификация 

(Edu-games)

	Мысалы: Labster, PhET Biology

Рөлі:

-қауіпті, қымбат реакцияларды қауіпсіз орындау

-деректер жинау және талдау

-практикалық сабақтарды алмастырады немесе толықтырады.


	Мысалы: Virtual Microscope (Harvard)

Рөлі:

-сирек препараттарды визуалдау

-өлшем масштабын өзгерту.

	Мысалы: BioDigital Human, CellCraft

Рөлі:

-анатомиялық құрылымдарды кеңістікте түсіндіру

-органоидтер функциясын байланыста көрсету.

	Мысалы: Merge Cube, Oculus Biology Explorer

Рөлі:

-толық иммерсия

-жүйелік байланыстарды сезіну.

	Мысалы: GraphPad, Google Sheets

Рөлі:

-экологиялық деректерді талдау

-популяция динамикасы графиктері


	Мысалы Edu-games

Рөлі:

Стимулдайды:

-мотивация

-пәнге қызығушылық




 9-кестеде көрсетілген технологиялар  цифрлық контент жасауға арналған, олар: 

- көрнекілік дәрежесін арттырады;

- абстрактілі ақпаратты қолжетімді етеді;

- зерттеушілік мәдениет қалыптастырады;

- деректермен жұмыс істеуді үйретеді;

- ғылыми дәлелдеу дағдысын дамытады.

Біз ғылыми әдебиеттерге талдау жасай отырып  келесі кестеде цифрлық контентті биологияны оқытуда қолдану эволюциясын жасадық.

         Кесте 10 – Цифрлық контентті биологияны оқытуда қолдану эволюциясы

	1980–1990 жж.

	2000–2006 жж.

	2006 ж.

	2010–2012 жж.

	2013–2015 жж.

	2016–2018 жж
	2018–2020 жж.


	Бағыт: компьютерлік оқыту бағдарламалары (CAI), drill&practice
Ерекшелігі: фактілерді жаттату, механикалық тапсырмалар
Өкілдер: Papert, Jonassen
Тұжырым: компьютер оқу процесін автоматтандыру құралы ретінде қарастырыл

ды.


	Бағыт: мультимедиялық оқыту (анимация, бейнелер), виртуалды демонстрация
Өкілдер: Mayer (Multimedia learning theory)
Тұжырым: визуализа
ция когнитив
тік жүктемені азайтады, түсінуді күшейтеді.

	Бағыт: TPACK моделі

Өкілі: (Mishra & Koehler)
Мәні: технология–педагогика–мазмұн синтезі
Тұжырым: технологияны тек қосымша элемент емес, мазмұн мен әдістеме контекстінде қарастыру қажет.


	Бағыт: компьютер

лік симуляция

лар, тақырып

тық модельдеу
Өкілдер: Smetana & Bell (2012)
Тұжырым: симуляциялар қауіпті, қымбат физикалық экспери

ментті алмастыра алады.


	Бағыт: AR–VR технология

лар интеграциясы
Өкілдер: Wu et al. (2013); Makransky (2015)
Тұжырым: кеңістіктік түсіндіру биологияда күрделі құрылымдар

ды қабылдауды жеңілдетеді.
	Бағыт: пәнге-специфика

лық сапа аспектілерінанықтау
Өкілдер: Förtsch, Neuhaus, Dorfner
Тұжырым: биологияда мазмұн сапасы жалпы педагогика

лық өлш емдермен өлшенбейді (терминоло

гия, модельдер эксперимент)


	Бағыт: геймификация, зерттеуші

лік оқыту (inquiry)
Өкілдер: Zion & Mendel, Sung
Тұжырым: цифрлық ойын механика

сы мотивацияны арттыра

ды, бірақ когнитивтік мақсат айқын болуы керек




        10-кестеде көрсетілген цифрлық контентті биологияны оқытуда  қолдану бойынша ғалымдардың зерттеулері мен негізгі тұжырымдарына  тоқталатын болсақ, Falk Koss [128] өз еңбегінде биологияда виртуалды зертханалардың қолдану виртуалды зертханалар арқылы білім алушылар модельдеу және дерекпен жұмыс дағдыларын дамытады, бірақ нақты құрал-дағдыларды толық алмастырмайды десе, ал, Michal Zion [129] ашық зерттеу тәсілдері  арқылы биологияны  оқытуда  бңлңм алушылардың  зерттеу үрдісіне  тарту (open inquiry) жоғары когнитивтік белсенділікке алып келеді, яғни, цифрлық контент сұранысқа ие –деп көрсетеді.  Келесі ғалымдар C. Förtsch, S. Förtsch, A. Dorfner, M. Neuhausтер  [130]  биологияға тән оқыту сапасының аспектілері (DiKoBi жобасы) биология пәніндегі сапа үш өлшеммен ғана емес, пәнге-спецификалық аспектілер арқылы анықталуы қажет, мысалы, модельдерді қолдану, дерекке негізделу, терминологияны дұрыс қолдану үшін қажет десе, M.B. Ibáñez және C. Delgado Kloosтар [131]    AR/VR технологиялары биология оқытуда  білім алушылардың  кеңістіктік ойлауын және визуализациясын жақсартады, алайда технологиялық дайындық пен инфрақұрылым талаптары да жоғарым-деп атап көрсетеді. 
         P. Mishra және M. Koehler  [132]  TPACK моделі және пәндік-технологиялық интеграция  технология, педагогика және пәндік білімнің өзара байланысы  биологияны тиімді оқыту үшін өте маңызды сондықтанда биология пәнін оқытуда  бұл модель кеңінен қолданылуға тиіс деген негізгі тұжырым жасауға мүмкіндік берді. 

  Осы  аталған  ғалымдар арасында  жиі көтерілетін негізгі мәселелер және тұжырымдар:

- цифрлық контенттер биологияда құрылым-функция, макро-микро деңгейлерді түсінуді жеңілдетеді.

 - мұғалімнің TPACK-құзыреті технологияларды мазмұнмен және әдістемемен үйлестіре алғанда ғана оқыту сапасы артады.

- инфрақұрылымдық қиындықтар (жабдықтау, интернет) және мұғалімнің дайындық деңгейі технология интеграциясының бөгеттері болып табылады.

 - бағалау мен білім алушы белсенділігіне мән берілуі қажет (сандық тапсырмалар, дерекпен жұмыс, модельдеу).

- биология пәніндегі пәндік-арнайы  аспектілер (мысалы, биологиялық модельдерді қолдану, ғылыми тіл, терең түсіну) жалпы оқыту өлшемдерінен бөлек қарастырылуы керек.  

I тарау бойынша тұжырым

Осы тарауда болашақ биолог мұғалімдерді интеграцияланған цифрлық контенттерді жасауға даярлаудың теориялық негіздері жан-жақты қарастырылды. Тарау мазмұны кәсіби даярлауда интеграцияланған цифрлық контенттерді жасау мен пайдаланудың әдіснамалық алғышарттарын, жаратылыстану-ғылыми білім мазмұнын қалыптастырудағы интеграциялау тұжырымдамасын және биология пәні бойынша интеграцияланған цифрлық контенттерді оқытуға арналған технологиялардың теориялық негіздерін қамтыды.

Болашақ биолог мұғалімдерді кәсіби даярлау үдерісінде интеграцияланған цифрлық контенттерді жасау мен пайдаланудың әдіснамалық алғышарттары тұлғалық-бағдарлы, жүйелік, құзыреттілік және іс-әрекеттік тәсілдерге негізделетіні анықталды. Бұл тәсілдер болашақ мұғалімнің кәсіби даярлығын кешенді қарастыруға, оның пәндік білімін, педагогикалық шеберлігін және цифрлық құзыреттілігін өзара бірлікте қалыптастыруға мүмкіндік береді. Сонымен қатар цифрлық білім беру жағдайында мұғалімді тек дайын ресурстарды пайдаланушы емес, интеграцияланған цифрлық контенттерді педагогикалық тұрғыда негіздеп жобалай алатын кәсіби тұлға ретінде даярлау қажеттілігі негізделді.

Жаратылыстану-ғылыми білім мазмұнын қалыптастырудағы интеграциялау тұжырымдамасы биология пәнінің мазмұнын жүйелі, кешенді және пәнаралық байланыста меңгертудің теориялық негізін құрайтыны айқындалды. Интеграциялау тұжырымдамасы биологиялық білімді басқа жаратылыстану пәндерімен (химия, физика, география) және цифрлық технологиялармен кіріктіре оқытуға мүмкіндік беріп, білім алушылардың ғылыми дүниетанымын қалыптастыруға жағдай жасайды. Бұл тұжырымдама интеграцияланған цифрлық контенттерді жасаудың мазмұндық негізі ретінде болашақ биолог мұғалімдердің пәндік даярлығын тереңдетуге ықпал етеді.

Биология пәні бойынша интеграцияланған цифрлық контенттерді оқытуға арналған технологиялардың теориялық негіздері олардың оқыту үдерісіндегі тиімділігін айқындайтыны анықталды. Атап айтқанда, цифрлық технологиялар (виртуалды зертханалар, симуляциялар, 3D модельдер, интерактивті платформалар) күрделі биологиялық үдерістер мен нысандарды көрнекі түрде ұсынуға мүмкіндік береді. Бұл технологиялар педагогикалық мақсатқа сай қолданылған жағдайда оқыту сапасын арттырып, білім алушылардың танымдық белсенділігін және зерттеушілік дағдыларын дамытуға ықпал етеді. Сонымен қатар аталған технологиялар болашақ биолог мұғалімдердің интеграцияланған цифрлық контенттерді жасау мен пайдалануға даярлығын қалыптастырудың теориялық негізін құрайды.

Осылайша, I тарауда негізделген теориялық тұжырымдар болашақ биолог мұғалімдерді интеграцияланған цифрлық контенттерді жасауға даярлаудың ғылыми-әдіснамалық іргетасын құрайды. Аталған тұжырымдар диссертацияның келесі тарауларында ұсынылатын мазмұндық-құрылымдық модельді жобалауға және оны тәжірибелік-эксперименттік жолмен тексеруге теориялық негіз болып табылады.

2 БОЛАШАҚ  БИОЛОГИЯ  МҰҒАЛІМДЕРІНІҢ ИНТЕГРАЦИЯЛАНҒАН ЦИФРЛЫҚ КОНТЕНТТЕРДІ ЖАСАУ МЕН ПАЙДАЛАНУҒА  ДАЯРЛЫҒЫНЫҢ  МОДЕЛІН ЖОБАЛАУ
2.1 Болашақ биология  мұғалімдерінің интеграцияланған цифрлық  контенттерді жасау мен пайдаланудың мазмұндық-құрылымдық моделі
  Диссертацияның бірінші бөлімінде болашақ маманның интеграцияланған цифрлық контенттерді жасау мен  пайдалану үшін оқытуда білім мазмұнын интеграциялау  негізделді, бұл болашақ биология мұғалімдерінің  оқыту үрдісінде интеграцияланған цифрлық контенттерді жасап, оны пайдалану   моделін жобалауға және негіздеуге ғылыми негіз болды, бұл олардың кәсіби құзыреттілігін қалыптастыруды қамтамасыз етеді. Болашақ биология мұғалімдерін  кәсіби даярлау  құралы ретінде интеграцияланған цифрлық контенттерді жасау мен                      пайдалану  үшін   ТРАСК   модульді  таңдап білім беру үрдісінде  қолдану, ғалымдардың пікірінше, білім беру сапасын арттыруға  ықпал етеді  [133].

Болашақ мұғалімдердің интеграцияланған цифрлық контенттерді жасап оны оқу үрдісінде   пайдаланудың    моделін құра отырып, біз мұндай модель ғылыми тәсілдер мен ұстанымдар кешеніне негізделген және бірқатар ұйымдастырушылық жағдайларды қамтамасыз ете отырып, қажетті нәтижеге қол жеткізуді қамтамасыз ететін оқу үрдісін оңтайландыру механизмі рөлін атқаруы керек екенін ескердік. 

Осыған сүйене отырып, болашақ биология мұғалімдерін интеграцияланған цифрлық контенттерді жасауға үйретуде  ТРАСК  модулін  қолдану құзыреттілік, жүйелік, белсенділік, ақпараттық-коммуникациялық ғылыми тәсілдерге, ұстанымдарға негізделген заманауи ақпараттық-компьютерлік технологияларды қолдана отырып, білім алушыларды интеграцияланған цифрлық контенттерді жасау мен     пайдалануға  белсенді тарта отырып, оқу үрдісін  жобалау, ұйымдастыру және өткізу бойынша оқытушылар мен білім алушылардың  бірлескен қызметінің ерекше нысаны: кәсіби бағыттылық; проблемалық; дербестік; белсенділік. Бұл ТРАСК  модулін  қолдану үрдісін кезең-кезеңімен ұйымдастыруды қамтиды (мотивациялық-ұйымдастырушылық, когнитивті-белсенділік, рефлексивті тәсілдер) әр білім алушының қолдануға дайындығын қалыптастырудың ең жоғары деңгейіне қол жеткізуге бағытталған білім беру үдерісін ұйымдастыруға  жағдай жасайды.  

Болашақ биология мұғалімдерінің интеграцияланған цифрлық контенттерді жасау мен     пайдалануда  ТРАСК  модульді қолдануға дайындығының моделін құру  мен оны оқу  үрдісіне  енгізу  үш  ұйымдастырушылық блоктан тұрады : 

1) Тұжырымдамалық-мақсатты  блок педагогикалық технологияның мақсатын, технологияны іске асырудың ғылыми тәсілдері мен ұстанымдарын анықтайды; 

2) Мазмұнды  - іс-әрекеттік блок  мазмұнды  жүзеге асыру дәйектілігімен қамтамасыз етілетін іс-әрекеттік  компоненттерді қамтиды олардың әрқайсысының өзіндік мақсаты бар және болашақ биология  мұғалімдерінің интеграцияланған цифрлық контенттерді пайдалануға дайындығын қамтамасыз ететін кезеңдер жұмыстың белгілі бір әдістері мен формаларын қолданатын ақпараттық-компьютерлік технологиялар; 

3) Рефлексивті бағалау блогы нәтижелерді, сәйкесінше негізделген өлшемдер мен қалыптасу көрсеткіштерін,  бағалауды қамтиды болашақ мұғалімдердің интеграцияланған цифрлық контенттерді жасау мен     пайдалануда технологияларды қолдануға дайындығын көрсететеді.

Бұл модельдің негізін педагог кадрларды даярлаудың мемлекеттің, қоғамның әлеуметтік сұранысы құрайды. Біздің модельде әлеуметтік сұраныс  болашақ биология мұғалімдерінің «Биология»  бойынша интеграцияланған цифрлық контенттерді жасау мен     пайдалану  контекстінде ТРАСК  модульдерін  қолдану  дайындығы болып табылады.  Тұжырымдамалық-мақсатты блоктың мазмұнын іске асыруды қамтамасыз ету үшін, ең алдымен, педагогикалық технологияның мақсатын, ғылыми тәсілдері мен принциптерін анықтаймыз.

Тәсілдерді, принциптер мен жағдайларды анықтау және одан әрі құру мақсатында болашақ мұғалімнің цифрлық әзірлеуге дайындығының құрылымдық-функционалдық схемасы білім беру мазмұнын зерттеуші мұғалімдердің көзқарастарын қарастыру қажет мұғалімнің кәсіби дайындығын қалыптастыру мәселесі.

Болашақ мұғалімнің цифрлық білім беру контентін әзірлеуге дайындығының құрылымдық-функционалдық сызбасын құру үшін қажетті тәсілдерді, қағидаттар мен шарттарды айқындау мақсатында педагог-зерттеушілердің мұғалімнің кәсіби дайындығын қалыптастыру мәселесіне қатысты көзқарастарын қарастыру қажет.

Педагогика саласындағы кейбір зерттеушілер кәсіби дайындық пен кәсіби құзыреттілік өзара тығыз байланысты деп есептейді. Кәсіби құзыреттілік — бұл педагогикалық қызметті табысты жүзеге асыруға қажетті теориялық және практикалық дағдылардың жиынтығы ретінде көрінетін кәсібиліктің көрсеткіші болып табылады.

О.Б. Акимова мен В.А. Завьялованың пікірінше, жоғары оқу орны оқытушысының кәсіби қызметке дайындығы – кәсіби міндеттерді тиімді орындауды қамтамасыз ететін білімдердің, іскерліктердің және жеке тұлғалық қасиеттердің кешенді үйлесімі болып табылады [134].

Осы зерттеу аясында оқытушының кәсіби дайындығы рефлексивті ойлау мен цифрлық білім беру контентін әзірлеу барысында кәсіби өсімге қабілеттілік сияқты аспектілерді қамтиды.

Кәсіби дайындық көпқырлы құрылымдық жүйе болып табылады және оның мазмұны әртүрлі компоненттерден тұрады. Ресейлік ғалымдар бұл ұғымның құрылымына енетін компоненттерді түрліше сипаттайды. Біздің зерттеуімізде          О.Б. Акимова мен В.А. Завьялованың жоғары оқу орны оқытушыларының электрондық білім беру контентін әзірлеуге кәсіби дайындығын зерттеу нәтижелері негізге алынады. Аталған ғалымдардың тұжырымдары болашақ педагогтің кәсіби қалыптасуы тұрғысынан қарастырылады.

Әрбір құрылымдық компонент кәсіби дайындықтың белгілі бір қырын сипаттайды:
Мотивациялық компонент – мұғалімнің цифрлық білім беру контентін әзірлеуге деген ішкі уәжі мен құндылық бағдарларын айқындайтын элемент. Бұл компонент педагогті кәсіби міндеттерді шешуге, жаңа әдістер мен технологияларды іздеуге ынталандырады. Мұғалімнің өзгерістер мен инновацияларға ашық болуы, сондай-ақ зерттеушілік ұстанымда болуы табысты қызметтің маңызды шарты болып табылады.

Рефлексивті компонент – педагогтің өзінің кәсіби іс-әрекетін талдау, бағалау және жетілдіру қабілетін қамтиды. Цифрлық оқыту жағдайында мұғалім тек дәстүрлі оқыту әдістерін қолданумен шектелмей, педагогикалық тәжірибеге шығармашылық және инновациялық көзқарас таныта білуі қажет. Бұл өз еңбегін сыни тұрғыдан зерделеуді және үздіксіз кәсіби дамуға ұмтылысты талап етеді.

Когнитивті компонент – мұғалімнің цифрлық білім беру контентін әзірлеу процесі жөніндегі теориялық білімі мен практикалық түсініктерін сипаттайды. Бұл компонент педагогтің заманауи цифрлық технологиялар мен білім беру құралдарын тиімді қолдану қабілетінің негізін қалайды.

Креативті компонент – мұғалімнің шығармашылық белсенділігін, бастамашылдығын және кәсіби іс-әрекет барысында түпнұсқа педагогикалық шешімдер қабылдау қабілетін көрсетеді. Креативтіліктің дамуы мұғалімнің жеке тұлғалық ерекшеліктерімен тығыз байланысты және кәсіби қызметтегі инновациялық тәсілдер арқылы көрініс табады.

Осылайша, болашақ мұғалімнің кәсіби дайындығы мотивациялық, рефлексивті, когнитивті және креативті компоненттердің өзара байланысы мен өзара ықпалы нәтижесінде қалыптасады.

Бағалау компоненті мұғалімнің кәсіби қызметінің сапасы мен тиімділігін айқындауға мүмкіндік береді. Цифрлық білім беру контентін әзірлеу барысында тек жасалған ресурстардың мазмұнын, әдістемесін, құрылымын және қолжетімділігін ғана емес, сонымен қатар пән бойынша білім алушылардың оқу нәтижелерін де бағалау маңызды.

Болашақ педагогтердің цифрлық білім беру контентін жасауға дайындығын тиімді қалыптастыру үшін жақсы ұйымдастырылған педагогикалық диагностика жүйесі қажет. Ол нақты белгіленген критерийлер мен дескрипторлар жүйесіне негізделуі тиіс және дайындықтың әрбір аспектісін бағалауға арналған тиісті әдістемелерді қолдануды көздейді.

Аталған аспектілер ескерілмеген жағдайда, болашақ педагогтердің цифрлық білім беру контентін әзірлеуге дайындығын қажетті деңгейде қалыптастыру мүмкін болмайды. 

Сурет 3  –  Интеграцияланған цифрлық контенттерді жасау мен                         пайдаланудың  мазмұндық-құрылымдық моделі

Осыған орай, болашақ мұғалімнің цифрлық білім беру контентін әзірлеуге кәсіби дайындығының негізгі критерийлері төмендегідей анықталады:

-К1. Цифрлық білім беру контентін жасау әдістемелік негіздері мен технологияларын меңгеру, сондай-ақ білім беру үдерісінің цифрлануы жағдайында оқыту әдістерін қолдану тәсілдерін білу;

-К2. Интерактивті және полимодальды цифрлық контент құруға арналған әртүрлі құралдарды зерттеу және тиімді пайдалану дағдыларының қалыптасуы.

-К3. Мұғалімнің цифрлық білім беру контентін әзірлеуге тұрақты қызығушылығының болуы, цифрлық контент жасау саласында өз кәсіби білімдері мен дағдыларын дамытуға ұмтылысы, шығармашылық көзқарасы және жоғары нәтижелерге жетуге талпынысы;

-К4. Цифрлық білім беру контентін әзірлеу үдерісінде өзіндік талдау мен рефлексия жасау дағдысының қалыптасуы, жұмыс нәтижелерін сыни тұрғыдан бағалау, күшті және әлсіз тұстарды анықтау, сондай-ақ кәсіби дағдыларды жетілдіру мен дамыту жолдарын іздестіру қабілеті;

-К5. Бастамашылдық таныту, шығармашылық тұрғыдан ойлау қабілеті, жұмыста конструктивті және дәстүрлі емес тәсілдерді қолдану, сондай-ақ цифрлық білім беру контентін әзірлеу тәжірибесін саналы түрде дамыту және жетілдіру;

-К6. Жасалған цифрлық білім беру контентін және оны пайдалану арқылы жүзеге асқан оқу үдерісінің нәтижелерін бағалай білу қабілеті [135].

Мұғалімнің цифрлық білім беру контентін әзірлеуге дайындығын сипаттайтын дескрипторлар әрбір критерийдің мазмұнын нақтылай түседі және олар 1-кестеде көрсетілген.
Кесте 11 – Болашақ мұғалімнің цифрлық білім беру контентін әзірлеуге дайындығының критерийлері мен дескрипторлары

	Компоненттер
	Критерий коды және атауы
	Критерий мазмұны
	Дескрипторлар

(нақты көрсеткіштер)

	Когнитивтік
	К1. – Әдістемелік және технологиялық құзыреттілік
	Мұғалімнің цифрлық білім беру контентін жасау әдістемелік негіздері мен технологияларын меңгеру деңгейі
	– Оқыту әдістерін цифрлық ортада қолдана білу;
– Заманауи цифрлық құралдар мен платформаларды пайдалану дағдысының болуы;
– Білім беру процесін цифрландыру ерекшеліктерін түсіну.

	
	К1.1 – Цифрлық құралдарды қолдану дағдылары
	Интерактивті және полимодальды контент жасауға арналған түрлі құралдарды зерттеу және пайдалану қабілеті
	– Әртүрлі бағдарламалық және онлайн құралдарды еркін қолдану;
– Оқу материалының визуалды және интерактивті элементтерін жобалау;
– Пайдаланушыға ыңғайлы білім беру ресурстарын құрастыру.

	Мотивациялық
	К2 – Кәсіби уәж және шығармашылық қызығушылық
	Мұғалімнің кәсіби және шығармашылық дамуға тұрақты қызығушылығының болуы
	– Цифрлық контент жасауға ынталы болуы;
– Жаңа білім мен дағдыларды меңгеруге ашықтық;
– Жоғары нәтижелерге ұмтылу.

	Рефлексивті
	К3 – Рефлексивтік және сыни талдау қабілеті
	Өз іс-әрекетін бағалау, күшті және әлсіз тұстарын анықтау, кәсіби дамуды жоспарлау
	– Өз жұмысына сыни тұрғыдан баға беру;
– Жетістіктер мен қиындықтарды талдау;
– Өзін-өзі жетілдіру стратегияларын анықтау.

	Креативті
	К4 – Креативтілік және бастамашылық
	Жаңа идеялар ұсыну, стандартты емес шешімдер қабылдау және шығармашылық ойлау
	– Шығармашылық тәсілдерді қолдану;
– Инновациялық шешімдерді іздеу және жүзеге асыру;
– Педагогикалық міндеттерге креативті тұрғыдан қарау.

	Бағалау
	К5 – Бағалау және нәтижелерді талдау қабілеті
	Цифрлық контент пен оқу үдерісінің нәтижелерін бағалау дағдысы
	– Оқу нәтижелерін өлшеу және талдау;
– Цифрлық ресурстардың сапасы мен тиімділігін бағалау;
– Білім алушылардың жетістіктерін цифрлық ортада мониторингтеу.


    Кесте 11-де болашақ мұғалімнің цифрлық білім беру контентін әзірлеуге кәсіби дайындығының негізгі критерийлері мен дескрипторлары көрсетілген. Әрбір критерий мұғалімнің кәсіби құзыреттілігінің белгілі бір аспектісін сипаттайды және оның кәсіби даму деңгейін кешенді бағалауға мүмкіндік береді.

Ұсынылған критерийлер жүйесі болашақ педагогтің дайындық деңгейін бес негізгі бағыт бойынша айқындайды:

· Әдістемелік және технологиялық құзыреттілік – цифрлық контент әзірлеудің негіздері мен тәсілдерін меңгеру деңгейі;

· Практикалық дағдылар мен цифрлық құралдарды қолдану қабілеті – заманауи цифрлық ресурстармен тиімді жұмыс істеу;

· Кәсіби уәж және шығармашылық даму – кәсіби жетілуге және инновацияға ұмтылу;

· Рефлексивтік және сыни талдау қабілеті – өз тәжірибесін бағалау және жетілдіру мүмкіндігін анықтау;

· Бағалау және нәтижелерді талдау қабілеті – жасалған контент пен оқу үдерісінің тиімділігін сараптау.

Бұл критерийлер мен дескрипторлар жүйесі педагогикалық диагностика жүргізу кезінде сандық және сапалық бағалау құралдарын қолдануға мүмкіндік береді. Мұндай тәсіл болашақ мұғалімдердің цифрлық білім беру контентін әзірлеуге кәсіби дайындығын неғұрлым дәл және объективті түрде анықтауға ықпал етеді.

Жалпы алғанда, кестеде көрсетілген компоненттер мен критерийлер болашақ педагогтің цифрлық құзыреттілігін қалыптастырудың құрылымдық-мазмұндық негізін құрайды және оның кәсіби дамуының стратегиялық бағытын айқындайды.

  Әрбір мұғалімнің цифрлық білім беру контентін әзірлеуге дайындық критерийі жоғары, орта және төмен деңгейде 12-кестеде сипатталған.

Кесте 12 – Мұғалімнің ЦОК әзірлеуге дайындық деңгейлері

	Дайындық 

деңгейі
	Жоғары деңгей
	Орта деңгей
	Төмен деңгей

	К1.1
	Мұғалім цифрлық білім беру контентін жасауға арналған әдістемелік тәсілдер мен технологияларды терең түсінеді және оларды цифрлық білім беру процесінде сәтті қолданады.
	Мұғалімде цифрлық контент жасау әдістемесі мен технологиялары туралы базалық білім бар, бірақ оларды тәжірибеде әрдайым сәтті қолдана бермейді.
	Мұғалімде цифрлық контент жасау әдістемесі мен технологиялары туралы шектеулі білім бар және оларды тәжірибеде сирек немесе дұрыс қолданбайды.

	К1.2
	Мұғалім цифрлық контент жасау үшін әртүрлі құралдарды белсенді зерттейді және оларды өз тәжірибесінде шебер қолданады.
	Мұғалімде цифрлық контент жасау құралдары туралы базалық түсінік бар және кейбір жағдайларда қолданады.
	Мұғалімде цифрлық контент жасау құралдары туралы шектеулі білім бар және оларды өз жұмысында сирек немесе дұрыс қолданбайды.

	К2
	Мұғалім цифрлық білім беру контентін жасауда тұрақты қызығушылық танытады, кәсіби білім мен дағдыларын белсенді дамытады, жұмыста тұрақты түрде жоғары нәтижелерге қол жеткізеді.
	Мұғалім цифрлық контент жасауда қызығушылық танытады және кәсіби дағдыларын жетілдіруге тырысады, бірақ әрдайым жоғары нәтижелерге жете бермейді.
	Мұғалімде цифрлық контент жасау мен дағдыларын жетілдіруге қызығушылық шектеулі, бұл жұмыс нәтижелерінің төмен болуына әкеледі.

	К3
	Мұғалімде өзін-өзі талдау және рефлексия дағдылары жақсы дамыған, өз жұмыс нәтижелерін сыни бағалай алады, күшті және әлсіз тұстарын анықтап, оларды жетілдіруге шаралар қолданады.
	Мұғалімде өзін-өзі талдау және рефлексия дағдылары бар, бірақ өз жұмысындағы барлық күшті және әлсіз тұстарын әрдайым байқамайды және оларды жетілдіруге әрдайым әрекет жасамайды.
	Мұғалімде өзін-өзі талдау және рефлексия дағдылары шектеулі, өз күшті және әлсіз тұстарын сирек байқайды және ешқандай әрекет жасамайды.

	К4
	Мұғалім бастамашылдық, шығармашылық ойлау қабілетін көрсетеді, жұмыста стандартты емес тәсілдерді қолданады және цифрлық контент әзірлеу тәжірибесін белсенді түрде дамытады.
	Мұғалімде кейде бастамашылдық және шығармашылық ойлау қабілеті байқалады, бірақ стандартты емес тәсілдерді әрдайым қолданбайды және цифрлық контент әзірлеу тәжірибесін шектеулі дамытады.
	Мұғалімде бастамашылдық және шығармашылық ойлау қабілеті шектеулі, стандартты емес тәсілдерді сирек қолданады және цифрлық контент әзірлеу тәжірибесі аз.

	К5
	Мұғалім жасалған цифрлық контент пен оның көмегімен оқу нәтижелерін сыни бағалай алады, олардың тиімділігін талдайды және жетілдіру шараларын қолданады.
	Мұғалімде жасалған цифрлық контент пен оқу нәтижелерін бағалау қабілеті бар, бірақ терең талдау жүргізбейді және жетілдіру шараларын әрдайым қолданбайды.
	Мұғалімде жасалған цифрлық контент пен оқу нәтижелерін бағалау дағдылары шектеулі, олардың тиімділігін толық түсінбейді және жетілдіру шараларын қолданбайды.


Икемді оқыту концепциясына, цифрлық оқыту ұстанымдарына (төменде берілген), әлеуметтік конструкционизм идеяларына (төменде сипатталған), мұғалімнің цифрлық білім беру контентін жасау бойынша қызметін талдау нәтижелеріне және Абай атындағы ҚазҰПУ, жаратылыстану және география факультетінде   іске асыру тәжірибесіне сүйене отырып, болашақ мұғалімнің ЦОК әзірлеуге дайындық үрдісін  қалыптастырудың құрылымдық-функционалдық кестесі  әзірленді. Бұл сызбанұсқа бакалавр деңгейіндегі педагогикалық білім беру жүйесінде білім беру процесінің мазмұны мен жүзеге асыру жағдайларын анықтайды және суретте көрсетілген.  12  кестеде  дайындық критерийлерін ескере отырып жобаланған, олар тек білім алушылардың дайындық деңгейін анықтауға мүмкіндік беріп қана қоймай, ұсынылған схеманың тиімділігінің алғышарттарын жасайды. Бұл тәсіл зерттелетін нысанның құрамдас бөліктерін жүйелеуге және жалпылауға, жүйенің қасиеттерінің мәнін анықтауға, мұғалімдердің цифрлық білім беру контентін жасауға дайындық процесін зерттеуге, сондай-ақ осы процесті тиімді жүргізуге ықпал ететін маңызды қасиеттер мен сипаттамаларды бөліп көрсетуге мүмкіндік береді.

Ұсынылған кестеде  бірнеше функционалдық блоктарды ажыратуға болады: мақсаттық, құрылымдық, ұйымдастырушылық, мазмұндық және бағалау блоктары.

Мақсаттық блок әлеуметтік және мемлекеттік сұраныс, қазіргі кәсіби талаптар мен мұғалімдердің жеке сипаттамаларын байланыстыруға, сондай-ақ дайындық құрылымын анықтауға бағытталған. Бұл блок алдымызға бірнеше міндет қояды:

Болашақ мұғалімдердің цифрлық білім беру контентін жасау құралдарын меңгеруге және өздерінің цифрлық білім беру ресурстарын әзірлеуге тұрақты мотивациясын қалыптастыру.

       Цифрлық контент жасау технологиясы, цифрлық білім беру контентіне қойылатын талаптар, әртүрлі түрлері мен құрылымдары, сондай-ақ олардың тиімділігін тексеру әдістері туралы қажетті теориялық білім беру.

       Цифрлық білім беру контентін әзірлеу саласында операциялық дағдыларды дамыту, жеке шығармашылық тәжірибе алу және цифрлық контент жасау саласында өзін-өзі көрсету стратегияларын іздеу мен саналы таңдау процесін ынталандыру.

       Енгізілген білімді цифрлық білім беру контентін әзірлеу және қолдануда қолдану бойынша практикалық дағдыларды қалыптастыру, оның артықшылықтары мен кемшіліктерін талдау және сыни бағалау [136].

       Құрылымдық блок мұғалімнің кәсіби құзыреттерін, білімін, дағдыларын және тәжірибесін жүйелі түрде ұйымдастыруға арналған. Бұл блок мұғалімнің теориялық білімін практикамен байланыстырады және олардың кәсіби өсуін қамтамасыз етеді.

       Ұйымдастырушылық блок білім беру процесін жоспарлау, ұйымдастыру және басқару аспектілерін қамтиды. Мұнда оқу жағдайлары, ресурстар, ақпараттық және технологиялық қолдау, сондай-ақ оқытудың әдістері мен тәсілдері қарастырылады.

Мазмұндық блок мұғалімнің ЦОК әзірлеуіне қажетті білім мен дағдылардың нақты мазмұнын қамтиды. Бұл блокта цифрлық құралдармен жұмыс істеу, контент жасау әдістемесі, технологиялық процестер және шығармашылық шешімдерге бағытталған тапсырмалар бар.

Бағалау блок мұғалімнің дайындық деңгейін анықтауға, олардың жетістіктерін мониторингтеуге және кері байланыс беруге бағытталған. Бұл блок арқылы оқу нәтижелерін бағалау, дағдыларды жетілдіру бойынша ұсыныстар беру және кәсіби өсу динамикасын қадағалау жүзеге асырылады.

Осы құрылымдық-функционалдық модель болашақ мұғалімдерді цифрлық білім беру контентін әзірлеуге дайындаудың кешенді моделін ұсынады және олардың кәсіби құзыреттерін тиімді қалыптастыруға мүмкіндік береді.

Мақсаттық блок сонымен қатар болашақ мұғалімдерді цифрлық білім беру контентін әзірлеуге дайындаудың теориялық және әдістемелік негіздеріне әсер етеді. Бұл жарияланым аясында қолданылатын тәсілдер: жүйелі-қызметтік, аксиологиялық, акмеологиялық, жеке тұлғаға бағдарланған, орталыққа бағытталған.

Маңыздысы – М.Е. Вайндорф-Сысоева және М.Л. Субочева зерттеулерінің нәтижелері мен стратегияларын пайдалану фактісі, олар цифрлық оқыту контекстінде мұғалімдерді кәсіби қызметке дайындаудың негізгі принциптерін негіздейді. Бұл принциптер болашақ мұғалімдерді ЦОК әзірлеуге дайындау  үрдісін  ұйымдастыру құрамдас бөлігі ретінде оқыту принциптеріне елеулі ықпал етеді [137].
        Суретте көрсетілген ұстанымдар – бұл жүйе, оны қолдану арқылы білімнің өзектілігі мен сәйкестігін қамтамасыз етуге, жаһандық білім беру ортасында болып жатқан өзгерістер мен қажеттіліктерге бейімделуге мүмкіндік береді.

Осы құрылымдық-функционалдық схема болашақ мұғалімдерді цифрлық білім беру контентін әзірлеуге дайындаудың кешенді моделін ұсынады және олардың кәсіби құзыреттерін тиімді қалыптастыруға мүмкіндік береді.

Бұл болашақ мұғалімдерге болған өзгерістердің мәнін түсінуге және меңгеруге, сондай-ақ алынған білім мен дағдыларды кәсіби тәжірибеде қолдануға қажеттілікті қалыптастыруға ықпал етеді. Осылайша, сұранысқа бағытталған оқыту принципі оқушылардың қажеттіліктерін қанағаттандыруға және білім беру ортасындағы өзгерістерге бейімделуге бағытталған. Бұл принцип бойынша жоғары оқу орнының оқытушысы студенттердің қажеттіліктеріне жауап беретін, олардың кәсіби өсуіне ықпал ететін бейімделген оқу бағдарламасын құруы керек. Цифрлық оқыту контекстінде бұл принцип сәйкес технологияларды пайдалану арқылы жүзеге асады.

Ал футурологиялық бағытталған оқыту принципі тек қазіргі, сонымен қатар болашақ қажеттіліктерге де бағдарлану қажеттілігін түсінуге негізделген. Бұл принцип үздіксіз оқытуды қамтамасыз етеді және цифрлық трансформация жағдайында кәсіби дағдыларды үнемі дамыту қажеттілігін түсінуге мүмкіндік береді. Қазіргі педагог болашақты көре білуі, ағымдағы тәжірибені жаңа тенденциялар мен үрдістермен байланыстыра алу және тек үнемі біліктілігін арттырып қана қоймай, үздіксіз дамуы қажет.

Мартин Дугиамас, Moodle оқытуды басқару жүйесін жасаудың идеологы және жобаның жетекшісі, Moodle әзірлеу негізінде 5 принципті қалыптастырды және оларды «әлеуметтік конструкционизм» жалпы атауымен біріктірді. Бұл ұстанымдарды сақтау болашақ мұғалімдердің өз контентін әзірлеуге дайындық қалыптастыруға ықпал ететін жағдайларды жасайды [138].

Бірініші ұстаным,  білім беру ортасындағы барлық қатысушылар бір мезгілде оқытушы да, оқушы да болып табылады. Болашақ мұғалімдердің цифрлық контент әзірлеуге дайындығын қалыптастыру контекстінде бұл өзара оқытуды білдіреді, мысалы, студенттердің өздері сабақ (мастер-класс) өткізуі. Мұндай сабақтар кезінде болашақ педагог белгілі бір цифрлық құралмен жұмыс істеу бойынша өзінің білімін және практикалық тәжірибесін топтағы басқа студенттермен бөліседі.

Екінші ұстаным,  біз білімді ең тиімді өзіміз жасаған кезде және оны басқа адамдарға түсіндіргенде меңгереміз. Сабақтар барысында студенттер нақты мақсатты аудиторияға бағытталған цифрлық ресурстар жасайды. Қатысушыларды студенттер өздері таңдай алады немесе олар мұғалімнің тапсырысын орындайды. Бұл жағдайда техникалық тапсырма талқыланады.

Үшінші ұстаным,  басқа білім алушылардың  әрекеттерін бақылау біздің оқыту процесімізде маңызды рөл атқарады. Студенттердің өткізген әрбір сабақтан кейін рефлексия жүргізіледі (мысалы, рефлексиялық форумдарда). Оқушылар сәтсіздіктер мен қателіктердің себептерін талқылайды, артықшылықтарды атап өтеді.

Төртінші ұстаным,  басқа білім алушыны түсіну бізге оқыту үрдісін жекелендіруге мүмкіндік береді. Студенттер өздерінің цифрлық контентін әзірлеуге дайын болу үшін өздерін көрсетуге және жеке білім беру жолын таңдау негізінде өзін-өзі таныстыруға мүмкіндік беретін жағдайлар жасалуы керек. Мастер-класс тақырыбын таңдағанда студенттер құралдарды және мақсатты аудиторияны өздері анықтай алады, өздерінің кәсіби қызығушылықтары мен әуестіктерін ескере отырып.

Бесінші ұстаным,  білім беру үрдісі әлеуметтік және мәдени контекске негізделуі тиіс. Студенттер өздерінің тәжірибесін, кәсіби мүдделерін және әлеуметтік қатынастарын ескере отырып контент жасайды. Бұл олардың кәсіби және жеке дамуына ықпал етеді, шығармашылық қабілеттерін арттырады және болашақта өз ісін дамытуға дайын етеді.

       Г.К. Тлеужанов және басқалардың пікірі ескеріліп, педагогтың цифрлық құзыреттерін дамыту жағдайларын (факторларын) сипаттаймыз [139]. Бұл факторлар педагогтардың цифрлық дағдыларын дамытуға ықпал етеді (суретте көрсетілген).

Білім беру мазмұны: Педагогтың цифрлық дағдыларын анықтау және оларды оқу жоспарына енгізу әдістерін белгілеу. Мазмұн жүйеленген және құрылымдық болуы тиіс, бұл мұғалімдерге цифрлық дағдыларын кезең-кезеңімен дамытуға көмектеседі.

Оқыту әдістері: Цифрлық дағдыларды дамытуға ықпал ететін әдістерді таңдау, дайындық деңгейі мен жеке ерекшеліктеріне байланысты. Мұндай әдістерге жобалық оқыту, кейстерді талдау, кері байланыс және өзін-өзі бағалау сияқты тәсілдер жатады.

Техникалық құралдар: Мұғалімдерге тиімді және сапалы оқытуды қамтамасыз ету үшін заманауи технологиялар мен бағдарламалық қамтамасыз етуге қол жеткізу мүмкіндігін беру.

Оқу материалдары: Мұғалімдерге цифрлық дағдыларды дамытуға қолдау көрсететін өзекті оқу материалдарын қамтамасыз ету. Сондай-ақ цифрлық технологияларды қолдану арқылы оқу процесін ұйымдастыруға арналған әдістемелік ұсынымдар қажет.

Ұйымдастырушылық қамтамасыз ету: Цифрлық технологияларды қолданатын білім беру процесін қолдауға арналған ресурстардың болуы. Сондай-ақ мұғалімдер арасында білім мен тәжірибе алмасу мүмкіндіктерін қамтамасыз ету маңызды, түрлі өзара әрекеттесу форматтарын қолдану арқылы.

Психологиялық аспектілер: Мұғалімдерге цифрлық құралдарды сенімді түрде қолдануға мүмкіндік беретін ыңғайлы ортаны құру.

Қазіргі күрделі әлемде педагог цифрлық технологияларға негізделген ашық білім беру ортасын құруы және оқу процесін ұйымдастыруда желілік коммуникацияларды қолдануы керек. Сандық ортада топтық және ұжымдық өзара әрекеттесуді ынталандыру, сондай-ақ өз қызметін бақылау және талдау мүмкіндіктерін жасау маңызды.

Студенттерге ақпаратты сыни тұрғыдан талдау және бағалау, оқуға мотивациялау дағдыларын қалыптастыру қажет. Болашақ педагогтардың қажетті құзыреттерін қалыптастыру үшін білім беру процесі студенттердің бірқатар белсенділіктерге қатысуын қамтамасыз етуі тиіс.

Мұндай белсенділіктерге өз цифрлық ресурстарын жасау, тәуелсіз жұмыс жүргізу (бағалау және талдау), цифрлық ресурстар жасау құралдарын зерттеу, дискуссиялар өткізу және өзара оқыту арқылы цифрлық ресурстарды әзірлеу жатады. Бұл болашақ педагогтардың цифрлық контент әзірлеуге дайындықтарын дамыту үшін қажетті шарт болып табылады.

Айқын көрініп тұрғандай, болашақ педагогтардың цифрлық контентті әзірлеуге дайындығын қалыптастыру белгілі бір білім беру траекториясын жасауды талап етеді, ол бірнеше кезеңнен тұрады. Әрбір кезең бағдарлама тиімділігін қамтамасыз ету үшін маңызды.

  Бұл модуль студенттердің цифрлық контент әзірлеуге дайындығын қалыптастыруға бағытталған. Төменде тек студенттердің осы бағытқа қатысты негізгі іс-әрекеттері көрсетілген.

1 - ші қадам. Ақпараттық технологиялар  

Студенттер бағдарламалық және аппараттық құралдарды меңгереді.

 Интернетте ақпарат іздеуді үйренеді.

 Бұлтты сервистерді пайдаланады.

 Қарапайым цифрлық контент жасауды меңгереді.

2 - ші қадам. Информатика құралдары педагогтің кәсіби қызметінде  

Студенттер бағдарламалық қамтамасыз етумен тереңірек жұмыс істеуді үйренеді.

Компьютердің аппараттық құралдарын баптауды меңгереді.

Бағдарламалаудың негіздерін игереді.

Компьютерлік және ақпараттық модельдерді зерттеулер ұйымдастыру және өткізу үшін қолдануды үйренеді.

3 - қадам. Цифрлық білім берудің құралдары мен ресурстары:  студенттер білім беру үрдісін ұйымдастыруға арналған цифрлық құралдарды іздеу, олардың функционалдық мүмкіндіктерін талдау және тәжірибелік тұрғыда игеру дағдыларын қалыптастырады. Сондай-ақ түрлі онлайн-платформаларда өздерінің авторлық цифрлық білім беру ресурстарын әзірлейді. Аталған ресурстар кейінгі арнайы тәжірибе барысында апробациядан өтеді.

 4 - қадам. Педагогтің цифрлық білім беру ортасы : студенттер цифрлық білім беру ортасын жобалау әдістерін, соның ішінде оқытуды басқару жүйелерінің функционалдық мүмкіндіктерін зерделейді және техникалық талаптарға сәйкес жұмыс істеп жүрген педагогтерге арналған цифрлық орта модульдерін жобалау процесіне белсенді түрде қатысады.

5 - қадам.  Практика. Электрондық оқыту технологиялары: студенттер мектептегі педагогикалық тәжірибе кезеңінде әртүрлі цифрлық жүйелер мен сервистерді қолдану бойынша жинақтаған білімдері мен практикалық дағдыларын жүзеге асырады

Мұғалімдерді цифрлық даярлаудың желілік жүйесі аясында цифрлық технологиялар әрі оқытудың пәні, әрі зерттеу нысаны ретінде қарастырылады. Бұл жүйе болашақ педагогтердің цифрлық сауаттылығын кешенді дамытуға, заманауи білім беру ортаcында технологияларды тиімді қолдануға және оларды педагогикалық мақсаттарға бейімдеуге бағытталған. Білім алушылар оқу барысында цифрлық технологиялардың функционалдық мүмкіндіктерін, артықшылықтары мен шектеулерін жан-жақты зерделеп қана қоймай, оларды нақты оқу-тәрбие үдерісінде жағдайға қарай дұрыс таңдауды және қолдануды меңгереді.

Оқыту үдерісі, негізінен, онлайн форматтағы командалық және топтық жұмысты қамтитын интерактивті әдістер арқылы ұйымдастырылады. Мұндай тәсіл студенттердің коммуникация дағдыларын жақсартып, сыни және креативті ойлау қабілеттерін дамытады, жобалық іс-әрекетке белсенді қатысуға ынталандырады. Сонымен қатар, топтық өзара әрекет ету болашақ мұғалімдердің педагогикалық кооперацияға, кәсіби қоғамдастықтарда жұмыс істеуге және бірлескен шешім қабылдауға дайындығын арттырады. Тәлімгер (ментор) тарапынан көрсетілетін әдістемелік қолдау студенттерге жаңа білімді құрастырудың ғылыми ұстанымдарын игеруге мүмкіндік береді.

Цифрлық білім беру ресурстары, мультимедиалық материалдар, онлайн-курстар, интерактивті тапсырмалар секілді зияткерлік өнімдерді әзірлеу оқытудың маңызды және ажырамас бөлігі болып табылады. Мұндай өнімдер білім алушыларға өз идеяларын шығармашылық тұрғыдан жүзеге асыруға, білім беру жобаларын нақты құралдар арқылы рәсімдеуге және кәсіби портфолио қалыптастыруға жағдай жасайды.

Педагогтің цифрлық контент жасаудағы кәсіби дайындығын қалыптастыруға ықпал ететін бірқатар оқыту ерекшеліктері бар. Атап айтқанда, мұғалімдердің оқу процесін жоспарлау, цифрлық материалдарды саралау, дизайн ойлауды қолдану, авторлық құқық нормаларын сақтау және пайдаланушыға ыңғайлы интерфейс құрастыру қабілеттері дамытылады. Бұл дағдылар болашақта сапалы электрондық оқыту ресурстарын құрастыруға мүмкіндік береді.

Оқыту үдерісін ұйымдастыруда «бетпе-бет» (face-to-face) тәсіліне негізделген аралас оқыту моделі қолданылады. Бұл модель оқу бағдарламасының негізгі мазмұны электрондық контент арқылы өздігінен игерілетінін, ал білім алушының нақты дәрістерде, семинарларда және практикалық сабақтарда оқытушымен тікелей байланыс орнатып, алған білімін нақтылайтынын көздейді. Мұндай тәсіл оқытуды дараландыруға, цифрлық құралдармен жұмыс істеуге дағдыландыруға, сондай-ақ студенттердің жеке оқу траекториясын қалыптастыруға мүмкіндік береді.

Жалпы алғанда, аталған тәсілдер болашақ мұғалімдердің цифрлық педагогикалық құзыреттілігін тереңдетіп, оларды заманауи білім беру талаптарына бейімделген, инновациялық ойлауға қабілетті кәсіби маман ретінде қалыптастыруға бағытталған.

Икемді оқыту (flexible learning) моделі тұлғалық бағдарланған білім беру парадигмасына негізделген және білім алушылардың жеке оқу траекториясын дербестендіруге мүмкіндік беретін педагогикалық концепт ретінде Кларк [143] пен Siemensтің [144]  ғылыми еңбектерінде кеңінен сипатталады. Бұл модельде оқу үдерісінің негізгі бөлігі онлайн-платформаларда жүзеге асады, алайда цифрлық коммуникация мен тікелей педагогикалық интеракция үзілмейді. Яғни студенттің аудиториялық кеңістікте оқытушымен бір мезетте болуы - синхронды онлайн-қатысумен ұштасады, бұл қазіргі аралас оқыту жөніндегі Horn  мен  Staker [145] зерттеулерінде дидактикалық тиімді құрал ретінде белгіленеді.

Сабақтың педагогикалық мақсаттары мен дидактикалық міндеттеріне сәйкес білім алушылар аудитория ішінде еркін қозғалып, оқу тапсырмаларын дербес немесе тәлімгерлік (tutoring) қолдаумен орындай алады, бір-бірімен рефлексивті тәжірибе алмасады, peer-to-peer оқытуды жүзеге асырады. Мұндай оқу типі Andersonның [146] эдьютехнологиялық зерттеулерінде «оқушы автономиясын күшейту құралы» ретінде қарастырылады. Тапсырмаларды орындауға бөлінген уақыттың қатаң регламенттелмеуі оқытудың темпін білім алушының жеке когнитивтік сипаттамаларына бейімделуіне мүмкіндік береді - бұл Brusilovskyдің [147]  адаптивті оқыту жөніндегі еңбегінде  көрсетілген қағида.

Әлеуметтік конструкционизм (social constructivism) қағидаттары білім беру процесінің теориялық-әдіснамалық негізін құрайды және білімнің әлеуметтік өзара әрекет, коммуникация және мағыналардың бірлескен құрылуы нәтижесінде қалыптасатынын алға тартады. Болашақ мұғалімдерді цифрлық білім беру контентін әзірлеуге кәсіби даярлау контексінде әлеуметтік конструкционизм келесі бағыттарда іске асырылады:

Білімді бірлесе құру (cocreation of knowledge): студенттер цифрлық оқу ресурстарын жобалау барысына тартылып, топтық әрекеттер арқылы ортақ өнім жасайды.

        Топтық жобалар (group projects): бірлескен жоспарлау, цифрлық құралдарды бөлу, тапсырмаларды рөлдер бойынша ұйымдастыру арқылы collaborative learning іске асады.

Талқылаулар мен пікірталастар (academic discourse): цифрлық білім беру ортасында идея алмасу, ғылыми аргументация жүргізу мәдениеті дамиды.

Серіктестік және коллаборация (peer collaboration): студенттер бір-бірінің жұмысын бағалайды, кері байланыс береді (peer-feedback), осылайша ұжымдық жауапкершілік артады.

Білімді цифрлық контексте конструкциялау: ақпаратты қайта құрылымдау, визуализациялау, интерактив элементтерді қолдану арқылы жаңа цифрлық білім артефакттары қалыптасады. Hattie мен  Timperley  [148] топтық жобалар, проблемалық талқылаулар және коллаборативтік әрекеттер олардың когнитивтік стратегияларын кеңейтеді, метатанымдық дағдыларын дамытады және конструктивті кері байланыс механизмдерін белсендіреді дейді. Сонымен қатар, мұндай модель Anderson мен  Krathwohlдың айтуы бойынша  когнитивтік креативтілік пен сыни ойлау дағдыларын жетілдіруге жағдай жасайды, бұл -Bloom таксономиясының жоғарғы деңгейлері   [149].

Redecker әлеуметтік конструкционизм аясындағы интерактивті кооперация цифрлық педагогикалық құзыреттілікті (digital teaching competencies) қалыптастыруға, дизайн-ойлау (design thinking) әдістемесін меңгеруге, білім беру аналитикасы (learning analytics) және медиапедагогика элементтерін ұштастыруға ықпал етеді -дейді [150]. Нәтижесінде болашақ мұғалімдер цифрлық қажеттіліктерді диагностикалай алатын, адаптивті цифрлық орталарды жобалайтын және педагогикалық мақсаттарға сәйкестендірілген цифрлық контент құрастыра алатын кәсіби маман ретінде қалыптасады.

Болашақ мұғалімдер цифрлық білім беру ортасында жұмыс істеу құзыреттіліктерін қалыптастыру барысында қолда бар ақпарат көздерін талдау, сыни бағалау және интерпретациялау дағдыларын меңгеруі тиіс. Сонымен қатар, цифрлық платформалардың, сервистердің және құралдардың функционалдық мүмкіндіктерін зерделей отырып, олардың педагогикалық мақсатқа сәйкестігін айқындап, білім беру үдерісіне бейімдеу және интеграциялау қабілеттерін дамыту маңызды. Мұндай әрекеттер болашақ педагогтың цифрлық контентті әзірлеу мен түрлендіру барысында субъектілік ұстанымын күшейтеді.

Студент пен оқытушы арасындағы өзара әрекет, сондай-ақ білім алушылардың өзара коммуникациясы цифрлық білім беру контентін жобалауға даярлықтың қалыптасуына ықпал ететін маңызды фактор болып табылады. Әлеуметтік конструкционизм парадигмасы интерактивті, рефлексивті және коллаборативті сипаттағы оқыту ортасын құруды көздейді, онда білім алушылар белсенді түрде пікір алмасып, тәжірибемен бөлісіп, бірлескен таным процесіне қатысады. Мұндай орта студенттердің кәсіби дискурсивтік мәдениетін, ғылыми аргументациясын және когнитивтік дербестігін қалыптастыруға мүмкіндік береді.

Сонымен бірге әлеуметтік конструкционизм білім беру үрдісіне цифрлық технологияларды белсенді интеграциялауды қолдайды. Бұл студенттерге әртүрлі цифрлық құралдармен, бағдарламалық өнімдермен, интерфейстік мүмкіндіктермен өзіндік ізденіс жүргізуге, тәжірибе жасауға және авторлық цифрлық контент жасауға жағдай туғызады. Студенттердің цифрлық ортада өз бетінше зерттеу, тестілеу және модельдеу әрекеттері олардың креативтік ойлауын, ақпараттық-медиалық сауаттылығын және цифрлық педагогикалық мәдениетін дамытады.

Осылайша, әлеуметтік конструкционизмге негізделген интерактивті цифрлық білім беру ортасы болашақ мұғалімдердің цифрлық контентті жобалау, жаңғырту және педагогикалық бейімдеу қабілетін жетілдіруде маңызды әдіснамалық платформа болып табылады.

 Бұл зерттеуде ұсынылған эмпирикалық деректер қазіргі білім беру кеңістігіндегі мұғалім тұлғасына қойылатын кәсіби талаптардың күшейгенін көрсетеді. Атап айтқанда, заманауи педагог цифрлық білім беру контентін жобалау технологияларын, педагогикалық дизайн принциптерін, ақпараттық-аналитикалық мониторинг әдістерін меңгеруі, сондай-ақ әзірленген цифрлық ресурстардың дидактикалық валидтілігін, методологиялық релеванттылығын және педагогикалық тиімділігін бағалай алуы тиіс. Бұған қоса, мұғалімнің цифрлық құндылықтық-әдіснамалық мәдениеті, цифрлық транс-ғылыми құзыреттілігі және интерактивті педагогикалық орта құру қабілеті маңызды кәсіби индикаторлар ретінде қарастырылады.

        Зерттеудің өзектілігі педагогтардың цифрлық құзыреттілігін бағалауға арналған индикаторлық көрсеткіштерді (ICDL, DigCompEdu) талдау арқылы дәлелденеді. Қолда бар статистикалық мәліметтер, сондай-ақ педагог кадрларға  жүргізілген педагогикалық диагностика, формативті бағалау, рефлексивті талдау нәтижелері мұғалімдердің басым бөлігі авторлық цифрлық контентті дербес әзірлеуге дайын еместігін, ал қолданылып жүрген ресурстардың сапалық сипаттары дидактикалық congruence талаптарына толық сәйкес еместігін көрсетеді. Бұл жағдай білім беру жүйесінде цифрлық педагогикалық трансформацияның жүзеге асу қарқынына әсер ететін фактор ретінде бағаланады.

Зерттеу нәтижелері икемді оқыту технологияларын (flexible learning), смарт-курстардың (Smart courses) әлеуетімен үйлестіру білім алушылардың танымдық автономиясын, цифрлық метатанымдық қабілеттерін, субъектілік оқу белсенділігін, оқыту ортасына когнитивтік ангажиралығын арттыратынын көрсетті. Бұл синергетикалық модель оқу процесін персонализациялауға, адаптивті траекториялар құруға және learning analytics құралдары арқылы оқу нәтижелерін деректік негізде басқаруға мүмкіндік береді.

Сондай-ақ, гибридтік-цифрлық оқыту архитектурасы футуральды бағдарланған дайындықты (future-orientation), запрос-бағдарланған педагогиканы (demand-driven pedagogy) және компетенттік-центрлік тәсілді іске асырудың іргелі шарты ретінде көрініс табады. Бұл болашақ мұғалімнің цифрлық контентті педагогикалық мақсатта модельдеу, интерактивті білімді репрезентациялау, AR/VR негізіндегі виртуалды эксперименттерді ұйымдастыру, edTech-процестерді басқару сияқты кәсіби дағдыларын қалыптастыруда шешуші мәнге ие.

 Сонымен, зерттеу алынған нәтижелер цифрлық педагогикалық экожүйеде белсенді әрекет ете алатын, метапәндік ойлауға қабілетті, инновациялық-педагогикалық құзыреттілігі жоғары, цифрлық білім беру контентін кәсіби деңгейде жобалайтын педагог дайындаудың теориялық-әдіснамалық негізін айқындайды.

Зерттеу барысында педагогтың цифрлық білім беру контентін әзірлеуге дайындығының құрылымы анықталып, оның негізінде критерийлер жүйесі дескрипторлар арқылы сипатталды. Бұл студенттің кәсіби қызметте цифрлық контентті құрастыруға қажетті әрекеттер кешенін айқындауға мүмкіндік береді. Аталған нәтижелер жеке білім беру траекторияларын жобалауға жағдай жасап, дайындық компоненттерінің қалыптасу деңгейлері релевантты бағалау жүйелерін әзірлеуге негіз болады. Сонымен қатар, зерттеуде болашақ мұғалімдердің цифрлық білім беру контентін әзірлеуге дайындығын қалыптастырудың құрылымдық-функционалдық моделі ғылыми тұрғыдан негізделген. Педагогтарды цифрлық контент әзірлеу бойынша оқытуды ұйымдастырудың ерекшеліктері айқындалып, сипатталды.

Қорытындылай  келе  педагогтардың цифрлық білім беру контентін әзірлеуге дайындығы деңгейін арттыру мәселесін шешудің перспективалық бағыттары анықталды. Ұсынылған құрылымдық-функционалдық модель педагогикалық білім беру бағдарламаларын әзірлеуде әдіснамалық негіз бола алады және жаңа білім беру технологияларын енгізу арқылы толықтыруға,  бейімдеуге болады.

 2.2  Биологияны оқытуда интеграцияланған цифрлық контенттерді пайдаланудың әдістемелік шарттары 
       Біздің диссертациялық зерттеуіміздің міндеттеріне биологияны  ингерацияланған контент  арқылы оқытуда TPACK модульді пайдалану бойынша болашақ биология пәні мұғалімдерінің дайындық деңгейін жүзеге асыруға ықпал ететін педагогикалық жағдайларды айқындау жатады. Себебі кез келген жүйенің, соның ішінде болашақ мамандарды кәсіби даярлау жүйесінің де тиімді қызмет етуі мен дамуы белгілі бір шарттардың сақталуына тәуелді [151, 152]. Осыған байланысты ингерацияланған контент арқылы оқытуда TPACK модульді қолдануға бағытталған болашақ биология пәні мұғалімдерінің кәсіби даярлығын қамтамасыз ететін педагогикалық шарттарды анықтау орынды болып табылады. Бұл мәселе білім беру ұйымдарында TPACK модульді инеграцияланған контент жасау мен оны оқу үрдісінде  қолданудың дидактикалық аспектілері әлі толық көлемде әзірленбегендігімен түсіндіріледі.

Биологияны TPACK модул арқылы оқыту үдерісінде интеграцияланған цифрлық контентті тиімді қолдануға дайын болашақ мұғалімдерді кәсіби даярлау жүйесінің сапалы жүзеге асуы мақсатты түрде ұйымдастырылған педагогикалық жағдайларды анықтауды талап етеді. Себебі мұндай жағдайлардың ғылыми-әдістемелік тұрғыдан негізделуі білім беру жүйесінің функционалды дамуын қамтамасыз етеді. Бүгінгі таңда білім беру ұйымдарында биологияны оқытуда ингерацияланған контентті  пайдаланудың дидактикалық аспектілері толыққанды зерттелмегендіктен, педагогикалық жағдайларды ғылыми ізденіс негізінде айқындау бұл бағыттағы кәсіби даярлықтың мазмұнын жаңғыртудың өзекті міндеті болып табылады.

Жүргізілген зерттеу нәтижелері  педагогикалық білім және мазмұн технологияларды қолдануға негізделген цифрлық контентті оқыту технологиясының ғылыми тұрғыдан негізделгенімен, оны болашақ биология мұғалімдерінің кәсіби даярлығы барысында тиімді пайдалануға арналған педагогикалық әзірлемелердің жеткіліксіздігі арасында қарама-қайшылықтың бар екенін көрсетті. Аталған қарама-қайшылықты жою зерттеудің негізгі міндеті ретінде айқындалып, бұл бағытта цифрлық контент арқылы  оқытуды  педагогикалық білім және мазмұн технологиялармен кіріктіре қолданудың педагогикалық тетіктері мен әдістемелік жолдарын әзірлеу қажеттілігі туындайды.

Интеграцияланған контент арқылы оқытуды оқу үдерісінде жүзеге асырудың тиімділігі оны ұйымдастыру шарттарын ғылыми тұрғыдан сипаттауды талап етеді, оған ойынның формасын (жеке, жұптық, топтық), сипатын (рөлдік, іскерлік), өткізу регламентін, сондай-ақ педагогикалық-процедуралық шарттарды алдын ала айқындау жатады. Осы көрсетілген кезеңдердің реттілікпен орындалуы мен талаптардың қамтамасыз етілуі цифрлық контенттің  педагогикалық технологиялық негізін құрайды және болашақ биология мұғалімдерінің кәсіби дайындығының сапасын арттыруға мүмкіндік береді.

«Шарт»  ұғымы педагогикалық зерттеулерде әдіснамалық маңызға ие категория ретінде қарастырылады және оның мазмұндық сипаты философиялық, психологиялық және педагогикалық ғылымдар салаларында бірқатар ерекшеліктермен сипатталады. Психологияда бұл ұғым тұлғаның психикалық дамуының динамикасына әсер ету қарқынын айқындайтын ішкі және сыртқы факторлар жиынтығы ретінде түсіндірілсе, педагогикада ол адамның әлеуметтік-физиологиялық дамуына ықпал ететін өлшенетін факторлардың жүйесі ретінде анықталады. Демек, педагогикалық тәжірибеде «шарт» белгілі бір оқу-тәрбие үдерісінің мақсатты нәтижесіне қол жеткізуді қамтамасыз ететін объективті және субъективті жағдайлардың интегративті жиынтығы болып табылады. Осыған сәйкес, зерттелетін құбылыстың табыстылығы педагогикалық шарттарды ғылыми тұрғыдан негіздеп, оларды оқу үдерісінде жүйелі түрде іске асырумен айқындалады.

Педагогикалық әдебиетте «педагогикалық шарттар» ұғымы оқу-тәрбие үдерісінің мақсаттарына қол жеткізуге бағытталған шаралар кешені ретінде айқындалады. Бұл ұғымды түсіндіруде С.А.Медетпаева мен Н.К.Ахметовтың  [153] көзқарасы кең таралған, оған сәйкес педагогикалық шарттар – оқу үдересінің барлық компоненттерінің оңтайлы өзара әрекеттесуін қамтамасыз ететін, мұғалімнің нәтижелі қызметіне және студенттердің табысты оқу әрекетіне мүмкіндік беретін педагогикалық орта. Е. Карпенконың  [154] пайымдауынша, педагогикалық шарттар педагогикалық үдеріс аясында мақсатты түрде құрылып, оның тиімді өтуін қамтамасыз етуі тиіс.

Зерттеушілер педагогикалық шарттарды жіктеуге бағытталған бірнеше әрекеттерді ұсынады. А.С. Сивцева [155] оларды ұйымдастырушылық, психологиялық-педагогикалық және дидактикалық шарттар ретінде жүйелейді. Ұйымдастырушылық-педагогикалық шарттар білім беру міндеттерін шешуге мүмкіндік беретін факторлар жиынтығы ретінде қарастырылса, психологиялық-педагогикалық шарттар педагогтің оқытушыға ықпал ету шараларын жүзеге асырып, оқыту тиімділігін арттыруға, білім алушының жаңа білімге деген қажеттілігін күшейтуге бағытталады. Дидактикалық шарттар жоғарыда аталған факторларды интеграциялай отырып, білім беру міндеттерін шешу барысында мазмұнды, әдістерді және ұйымдастыру формаларын мақсатты түрде таңдаумен сипатталады.

Осылайша, педагогикалық шарттар ұғымы көпқырлы және ғылыми-практикалық интерпретациялары әртүрлі болуы мүмкін, алайда олардың барлығы білім беру үдерісінің тиімділігін арттыруға бағытталған мақсатты ұйымдастырылған факторлар жүйесі ретіндегі ортақ мәнге ие.

Бұл зерттеуде педагогикалық шарттар – білім алушылардың кәсіби және тұлғалық дамуын қамтамасыз ету мақсатында педагог тарапынан саналы түрде ұйымдастырылатын, оқу-тәрбие үдерісінің тиімділігін арттыруға бағытталған, мазмұндық, әдістемелік, ұйымдастырушылық және психологиялық факторлардың өзара байланыстағы жүйесі ретінде түсіндіріледі.

«Педагогикалық шарттар» ұғымы білім беру үдерісінің түрлі аспектілеріне сүйене отырып әртүрлі ғылыми интерпретацияларға ие [156, 157, 158, 159]. Жасалған теориялық талдау нәтижелері  технологияларды қолдана отырып химияны ойындық оқыту жағдайында педагогикалық шарттарды оқу ойындарын құрастыруға және жүзеге асыруға бағытталған мақсатты іс-әрекеттердің кешені ретінде қарастырудың орынды екенін көрсетті. Мұндай шарттар оқу үдерісінің мақсаттары мен мотивтерін іске асыруға, білім алушылардың кәсіби дағдыларды жоғары сапада меңгеруге деген қызығушылығын арттыруға, жаңа білім алуға деген қажеттілігін күшейтуге ықпал етеді. Демек, технологиялық-педагогикалық білім және мазмұн ұйымдастырудың педагогикалық шарттары болашақ биология мұғалімдерінің кәсіби даярлығының тиімділігі мен нәтижелілігін қамтамасыз ететін базалық факторлар жүйесі болып табылады.

Әртүрлі ғылыми көзқарастарды талдау нәтижесінде «педагогикалық шарттар» ұғымының мәнін ашу тұрғысынан, біз биологияны технологиялық-педагогикалық білім және мазмұнын қолдана отырып ингерацияланған контент негізде оқытуды ұйымдастыру педагогикалық шарттарының негізінде келесі бағыттарды жүзеге асыруға мүмкіндік беретін жағдайлар жатуы тиіс деп санаймыз:

-студенттердің оқу мақсаттары мен уәждерін, оқу мазмұнын жүзеге асыруды; кәсіби қызметті жылдам әрі сапалы меңгеруге деген қызығушылықты арттыруды; білім алушылардың жаңа білім алуға деген қажеттілігін күшейтуді қамтамасыз ететін шарттарды;

-болашақ мұғалімдердің технологиялық-педагогикалық білім және мазмұн технологияларды меңгеру деңгейіне, олардың компьютерлік сауаттылығын арттыруға, сондай-ақ білім беру үдерісінің материалдық-техникалық қамтамасыз етілуіне бағытталған ұйымдастырушылық-педагогикалық шарттар;

-оқыту үдерісіне қойылатын негізгі талаптардың сақталуын қамтитын психологиялық-педагогикалық шарттар.

Биологияны  интеграцияланған контент  арқылы оқытуда  педагогикалық білім және мазмұн интеграциясын  қолдануға болашақ биология пәні мұғалімдерінің дайындығын қалыптастыруды толық көлемде жүзеге асыруға қажетті педагогикалық шарттарды айқындауда біз бұл үдеріс тек бір ғана шартты іске асыру арқылы мүмкін болмайтындығы туралы ұстанымды басшылыққа алдық. Тиімді педагогикалық шарттарды таңдауда төмендегілер ескерілді:

а) биология мұғалімдерін даярлау мақсатында интеграцияланған цифрлық контентті оқыту жағдайында  педагогикалық білім және мазмұны модулін пайдаланудың ғылыми-практикалық негіздері;

б) педагогикалық білім және мазмұны модулін  жіктеу тәсілдері;

в) биология мұғалімдерін даярлау мақсатында интеграцияланған цифрлық контентті оқыту жағдайында қолдануға болашақ мұғалімдердің дайындық деңгейінің мәні мен ерекшеліктері (бірінші бөлімде берілген),  көрсетілгендей, болашақ биология пәні мұғалімдерінің дайындығын педагогикалық білім және мазмұн модулін  кеңінен пайдалану арқылы қалыптастыру және жетілдіру қажет.

- болашақ мұғалімдердің ақпараттық-коммуникациялық технологияларды меңгеру деңгейін арттыруға, олардың компьютерлік сауаттылығын жетілдіруге, сондай-ақ білім беру үдерісінің материалдық-техникалық қамтамасыз етілуіне бағытталған ұйымдастырушылық-педагогикалық шарттар;

- оқыту үдерісіне қойылатын негізгі талаптардың сақталуын қамтамасыз ететін психологиялық-педагогикалық шарттар.

Биология мұғалімдерін даярлау мақсатында интеграцияланған цифрлық контентті технологияларды қолдануға болашақ биология пәні мұғалімдерінің дайындығын толық көлемде қалыптастыру үшін қажетті педагогикалық шарттарды анықтауда біз бұл үрдісті  қандай да бір жалғыз шартты іске асыру арқылы жүзеге асыру мүмкін еместігін көрсететін ұстанымды негізге алдық. Тиімді педагогикалық шарттарды таңдауда мына аспектілер ескерілді:

а) биология мұғалімдерін даярлау үдерісінде интеграцияланған цифрлық контентті оқыту жағдайында педагогикалық білім және мазмұны технологиясын пайдаланудың ғылыми-практикалық негіздері;

б) интеграцияланған цифрлық  технологияларды жіктеудің ғылыми тәсілдері;

в) биологияны  интеграцияланған цифрлық контентті оқытуда педагогикалық білім және мазмұны модулін  қолдануға болашақ мұғалімдердің дайындығының мәні мен ерекше сипаттары (бірінші бөлімде қарастырылған).

Зерттеу нәтижелері болашақ биология пәні мұғалімдерінің аталған бағыттағы дайындығын интеграцияланған цифрлық контентті кең көлемде қолдану арқылы қалыптастыру және жетілдіру қажеттігін көрсетеді.

Педагогикалық шарттарды айқындау үдерісін нақтылай түсуде жүргізілген оқытушылар мен студенттерге арналған сауалнама біздің диссертациялық зерттеуіміз үшін салмақты толықтыру болып табылады. Сауалнамаға «Биология» мамандығы бойынша «бакалавр» және «магистр» деңгейлерінде білім алатын 120  студент және болашақ биология пәні мұғалімдерін кәсіби даярлау үдерісіне қатысатын 20 оқытушы жұмылдырылды. Респонденттерге автор тарапынан әзірленген сауалнама сұрақтарына жауап беру ұсынылды: студенттер үшін (1-анкета, А қосымшасында), сарапшылар үшін (2-анкета, Б қосымшасында).

Өткізілген сауалнама нәтижелері, білім беру үдерісін ұйымдастыру бағыттарына қатысты респонденттердің пікірлерін ескере отырып, бізге диссертациялық зерттеудің келесі стратегиясын жобалауға мүмкіндік берді: модельді іске асыруға қажетті педагогикалық шарттарды айқындау, сондай-ақ биологияны  интеграцияланған контент арқылы  оқытуда TPACK модульді қолдануға болашақ мұғалімдердің дайындығының қалыптасу критерийлері мен көрсеткіштерін анықтау. Респонденттердің жауаптары 13-кестеде көрсетілген.

Кесте 13 – Биологияны  ингерацияланған цифрлық контент арқылы  оқытуда TPACK модульді қолдануға болашақ биология  пәні мұғалімдерінің дайындық деңгейі бойынша респонденттер жауаптары

	№
	              Зерттелетін тұжырымдар
	Респонденттер жауаптары (%)

	1.
	TPACK модульді қолдану жағдайында   білім, білік және дағдылар қандай жағдайда қалыптасады?
	65

	2.
	Сізді ақпараттық-компьютерлік технологияларды, соның ішінде интеграцияланған  цифрлық контенттерді  қолдануға негізделген   TPACK модульді пайдалануға оқытты ма?
	93

	3.
	Интеграцияланған  цифрлық контент деген  нені білдіреді?
	70

	4.
	Сіздің ойыңызша, TPACK модулін қолдана отырып биологияны цифрлық контент арқылы оқыту бойынша мұғалім даярлауда қандай кемшіліктер бар?
	61

	5.
	TPACK модулін, соның ішінде интеграцияланған цифрлық контентті қолдана отырып   оқытуға кәсіби дайындық үшін студенттерге қандай арнайы курстар қажет?
	59

	6.
	TPACK модулін пайдалана отырып инграцияланған цифрлық контентті  оқытуды табысты жүзеге асыру үшін биология мұғалімі қандай кәсіби білім, білік және дағдыларға ие болуы тиіс деп санайсыз?
	14

	7.
	TPACK –тың мектептегі оқу мотивациясына әсері қандай?
	81

	8.
	TPACK –ты қолдана отырып ұйымдастырылатын оқыту мектеп білім алушылардың танымдық белсенділігін ынталандыра ма?
	93

	9.
	TPACK модулін қолдану жағдайында инеграцияланған цифрлық контенттерді даярлау деңгейіне не көбірек әсер етеді деп ойлайсыз?
	29


13-кестеде келтірілген сауалнама нәтижелерін талдау болашақ биология  пәні мұғалімдерінің TPACK модулін пайдалана отырып ингерацияланған контент жасау   дайындығының жеткілікті деңгейде қалыптаспағанын көрсетті. Бірінші сұрақ бойынша алынған мәліметтерге сәйкес, респонденттердің 65%-ы TPACK модулі арқылы оқытуға қажетті білім, білік және дағдыларды зертханалық-практикалық сабақтарда, әдістемелік сүйемелдеу болған жағдайда ғана тиімді меңгеруге болатынын атап өтті. Бұл көрсеткіш болашақ мұғалімдердің оқу үрдісінде практикалық әрекет пен оқытушы тарапынан қолдаудың жоғары маңыздылығын түсінетінін дәлелдейді. Сонымен қатар, 18% респондент аталған құзыреттердің жоғары оқу орнында қалыптасатын теориялық білімдер арқылы қамтамасыз етілетіндігін айтқан болса, 13% білім мен дағдыларды тек тәжірибелік қызмет барысында қалыптастыруға болады деп есептейді. Бұл жауап педагогикалық практика мен кәсіби қызметтің маңыздылығын растайды. Респонденттердің 4%-ының өзіндік білім жетілдіруді жеткілікті деп көрсетуі болашақ мұғалімдердің өздігінен іздену әлеуетін байқатқанымен, мұндай үлестің төмен болуы студенттердің оқу үрдісінен  тыс ресурстарды пайдалану дағдылары жеткіліксіз екенін көрсетеді.

  Екінші сұраққа берілген жауаптар да ерекше назар аударуды қажет етеді. Сауалнамаға қатысқан студенттердің 93%-ы оқу үдерісінде TPACK модулі арқылы ингерацияланған мәтіндерді қолдану арқылы оқыту жүзеге асырылмайтынын атап өтті. Бұл нәтиже қазіргі педагогикалық жоғары оқу орындарындағы білім беру бағдарламаларының цифрлық    компоненттермен әлсіз қамтылғанын айғақтайды. Сонымен бірге, ол болашақ мұғалімдердің ақпараттандыру жағдайында жұмыс жүргізу құзыреттіліктерінің қалыптасу деңгейіне тікелей әсер етеді. Аталған көрсеткіштердің жоғары болуы оқу үрдісінде  TPACK модулін қолдану әдістемесінің жүйелі түрде енгізілмегенін көрсетеді және осы бағытта оқу-әдістемелік базаны күшейту қажеттігін айқындайды.

  Жалпы алғанда, алынған нәтижелер студенттердің басым бөлігі дәстүрлі теориялық дайындықтан гөрі тәжірибелік бағыттағы сабақтарда білім алуды тиімді деп санайтынын дәлелдейді. Бұл TPACK модулін практикалық ортада моделдеудің қажеттігін көрсетеді. Сонымен қатар, оқу бағдарламаларында TPACK модулін, жобалау және қолдану бойынша арнайы курстардың болмауы болашақ мұғалімнің кәсіби даярлығын қиындататыны анық.

  Талдау нәтижелері көрсеткендей, ойындық оқыту саласында TPACK модулін пайдалану мәселесі болашақ мұғалімдерді даярлау жүйесінде өзекті бағыт болып табылады. Сондықтан құзыретті маман даярлау үшін зертханалық-практикалық сабақтарды күшейту, оқу-әдістемелік сүйемелдеуді қамтамасыз ету, арнайы элективтік курстар әзірлеу және студенттердің өзіндік білім алуына арналған сандық құралдарды кеңінен ұсыну қажет.

 Осылайша, алынған эмпирикалық мәліметтер педагогикалық шарттарды жетілдірудің қажеттігін, білім беру бағдарламаларын жаңғырту бағыттарын және болашақ биология мұғалімдерінің ақпараттық-цифрлық ортада TPACK модулін оқытуды жүзеге асыруға кәсіби дайындығын арттыруға арналған жүйелі жұмыстардың маңыздылығын айқындайды.

  3-сұрақтың: «TPACK модулі нені білдіреді?» нәтижелері бойынша респонденттердің 70%-ы оқу  контенттерінің  оқыту әлеуетін атап өтті. Бұл көрсеткіш TPACK модулі элементтері арқылы оқу материалын меңгертудің пәрменді педагогикалық құрал екендігін студенттердің басым бөлігі түсінетінін көрсетеді. Сонымен қатар, респонденттердің 13%-ы TPACK модулін тек теориялық  сипатында болады деп есептейді, бұл олардың аталған модулдің дидактикалық мәнін толық түсінбеуімен түсіндіріледі. Респонденттердің 17%-ы қажетті ақпараттың жеткіліксіздігінен жауап беруде қиналғанын атап өтті. Мұндай нәтижелер білім беру бағдарламаларында TPACK модулі туралы теориялық және практикалық бөлімді кеңейту қажеттігін дәлелдейді.

 4-сұрақ бойынша: «TPACK модулін қолдана отырып биология  мұғалімін цифрлы контент   даярлауда қандай кемшіліктер бар?» сауалында болашақ мұғалімдердің пікірлері бүгінгі күннің өзекті мәселелерін айқындады. Респонденттердің 61%-ы басты кемшілік ретінде TPACK модулін қолдануға арналған тапсырмалардың практикумдардың болмауын көрсетті. Бұл жағдай оқу үрдісіне  TPACK модулін енгізудің әдістемелік және практикалық негізін әлсіретеді. Осыған орай, TPACK модулін қолдана отырып биологияның  нақты бөлімдері бойынша тапсырмалар әзірлеу қажеттігі туындайды.

  Сонымен бірге, 19% респонденттер қарастырылып отырған мәселе бойынша оқу-әдістемелік әдебиеттердің жеткіліксіздігін атап өтті. Бұл проблема TPACK модулінің жоғары оқу орындарына жақында ғана енгендігімен және дайын материалдардың тапшылығымен байланысты. Респонденттердің 13%-ы TPACK модулін  биологияны оқытуда қолдану бойынша семинарлар, тренингтер және мастер-кластардың ұйымдастырылмағанын айтты.  Бұл болашақ мұғалімдердің әдістемелік дайындығын тежейтін факторлардың бірі болып табылады. Тек 9% респондент білім беру бағдарламаларын жетілдіру қажеттігін атап өткен, бұл білім алушылардың көпшілігі бағдарламаны толықтай қайта қарастыру мәселесінің өзектілігін толық сезінбегенін білдіреді.

  Жалпы алғанда, алынған нәтижелер қазіргі білім беру тәжірибесінде оқу компьютерлік ойындарын қолданудың ұйымдастырушылық-әдістемелік негіздерін әзірлеу қажеттігін айқын көрсетеді. Болашақ биология  мұғалімдерін кәсіби даярлау жүйесінде бұл бағытты дамыту оқу үдерісінің сапасын арттыруға, студенттердің кәсіби қызығушылығын күшейтуге және білімді интерактивті әрі функционалды формада меңгертудің тиімділігіне ықпал етеді.

 5-сұрақ: «Ақпараттық-компьютерлік технологияларды, соның ішінде ингерацияланған цифрлық контенттерді қолдана отырып биологияны оқытуға студенттерді кәсіби даярлау үшін қандай арнайы курстар қажет?» деген сауал бойынша алынған нәтижелер болашақ мұғалімдердің кәсіби даярлығын жетілдіру бағыттарын нақтылай түседі. Респонденттердің 59%-ы TPACK модулін кезең-кезеңімен қолдануды қарастыратын  практикумды енгізу қажеттігін атап өтті. Бұл көрсеткіш студенттердің TPACK модулін қолдану алгоритмін меңгеру қажеттігін түсінетінін айғақтайды. Сонымен қатар, 19% болашақ мамандар «TPACK модулін оқытудың мәні, құрылымы және мазмұны» атты арнайы курсты оқытуды маңызды деп санайды, бұл олардың теориялық-әдіснамалық негіздерді терең меңгеруге қызығушылығын көрсетеді. Респонденттердің 13%-ы TPACK модулін оқытудың шетелдік тәжірибесін зерделеудің маңыздылығын атап өтті, өйткені халықаралық практикада бұл бағыт кеңінен тараған және тиімді әдістемелік шешімдер жинақталған. Тек 9% студент сұраққа жауап беруде қиындық танытқан, бұл олардың аталған мәселе бойынша жеткіліксіз ақпараттандырылғанын білдіреді.

6-сұрақ: «Ақпараттық-компьютерлік технологияларды пайдалана отырып TPACK модулін табысты жүзеге асыру үшін биология мұғалімі қандай кәсіби білімдерге, білік және дағдыларға ие болуы тиіс?» - деген сауалға қатысты респонденттердің жауаптары келешек педагогтардың кәсіби бейінін айқындауға мүмкіндік береді. 14% респондент мұғалімнің қызығушылығы мен уәжділігін басты фактор ретінде көрсеткен, бұл кәсіби қызметке эмоционалдық-ерік компонентінің маңызды рөл атқаратынын дәлелдейді. Сауалнамаға қатысқан студенттердің 62%-ы ең негізгі құзырет ретінде ақпараттық-компьютерлік технологияларды қолдану жағдайында TPACK модулін оқытудың мәнін терең түсіну қажеттігін атап өтті. Аталған нәтиже педагогтің технологияны саналы, мақсатты және әдістемелік тұрғыдан дұрыс қолдану қабілетін көрсетеді. Сонымен қатар, 14% респондент шығармашылық тәсілді және креативтілікті атап өтсе, 10% практикалық тәжірибенің маңызын көрсетті. Бұл көрсеткіш практикалық даярлықтың әлі де жеткілікті деңгейде жүзеге аспай отырғанын байқатады.

7-сұрақ: «TPACK модулі оқу мотивациясына қалай әсер етеді?» деген сауалға берілген жауаптар (берілген деректер бойынша) респонденттердің көпшілігі TPACK модулін қолдану оқушылардың танымдық қызығушылығын арттыруға мүмкіндік беретінін көрсеткенін айғақтайды. Бұл TPACK модулі элементтерді дұрыс ұйымдастыру арқылы білім алушылардың танымдық белсенділігін күшейтуге, пәнге деген қызығушылығын жоғарылатуға, сондай-ақ кәсіби бағдарын қалыптастыруға ықпал етуге болатындығын дәлелдейді.

Жалпы алғанда, талдау нәтижелері жоғары оқу орындары оқу бағдарламаларына TPACK модулін жобалау және қолдану бойынша арнайы курстарды енгізу қажеттігін, сонымен қатар мұғалімдердің креативтік және әдістемелік құзыреттерін мақсатты түрде қалыптастырудың маңыздылығын көрсетеді. Сонымен бірге, алынған деректер практикалық тәжірибені күшейту, әдістемелік ресурстарды толықтыру және халықаралық тәжірибені бейімдеу бағыттарының өзектілігін айқындайды.

7-сұрақ: «TPACK модулінің мектептегі оқу мотивациясына әсері қандай?» деген сауал нәтижелері TPACK модулінінің оқушылардың оқу белсенділігіне ықпалын бағалауға мүмкіндік береді. Респонденттердің 81%-ы TPACK модулі оқу мотивациясын және білім алуға деген қызығушылықты арттыратынын атап өтті. Бұл цифрлық контент элементтерді оқу үдерісінде пайдалану арқылы оқушылардың пәнге деген эмоционалдық қатынасын күшейтуге, танымдық белсенділігін жандандыруға және оқу әрекетіне оң көзқарас қалыптастыруға болатынын дәлелдейді. Сонымен қатар, 9% респондент TPACK модул мотивацияны төмендетуі мүмкін екенін, яғни цифрлық контетнтерге тым әуестенудің оқу мақсаттарын ығыстырып шығаруы ықтималдығын көрсеткен. Ал 10% TPACK модулінінің мотивацияға айқын ықпалы жоқ деп есептейді. Бұл жауаптар мотивациялық әсердің жеке ерекшеліктерге, ұйымдастыру сапасына және ойын мазмұнына тәуелдігін көрсетеді.

8-сұрақ: «Ақпараттық-компьютерлік технологияларды қолдана отырып TPACK модулін оқыту, мысалы цифрлық контенттер, оқушылардың танымдық белсенділігін ынталандыра ма?» деген сауалға берілген жауаптар да біржақты оң үрдісті көрсетті. Респонденттердің 93%-ы цифрлық коньенттердің оқытудың танымдық белсенділікті арттыратынын мойындап, оқушылардың оқу үрдісіне қызығушылығын, зерттеу әрекетіне деген ынтасын және тұлғалық белсенділігін күшейтетінін атап өтті. Тек 7%-ы кері пікір білдірген. Бұл TPACK модулін енгізудің мақсаттылығы мен тиімді ұйымдастыру қажеттігін дәлелдейді.

9-сұрақ: «Ақпараттық-компьютерлік технологияларды қолдану жағдайында TPACK модулін оқытуға дайындық деңгейіне не көбірек әсер етеді?» деген сауалға жауаптар педагогикалық даярлық факторларының салыстырмалы маңызын көрсетеді. Респонденттердің 29%-ы оқу үдерісінде әртүрлі  сабақ формаларын қолданудың маңыздылығын атап өтті. Бұл студенттердің цифрлық контенттердің түрлерінің вариативтілігіне мән беретінін көрсетеді. 27%-ы студенттерді ақпараттық-компьютерлік технологияларды қолдануға арналған ғылыми семинарларға, конференцияларға және студенттік ғылыми жұмыстар конкурстарына қатыстырудың маңызын айтқан. 20% респонденттер TPACK модулін оқыту бойынша ақпараттық-компьютерлік технологияларды қолдануға бағытталған жеке жобалық тапсырмаларды орындау маңызды екенін көрсеткен. Ал 24%-ы мектептерде ақпараттық-компьютерлік технологияларды қолдана отырып оқу практикаларын ұйымдастырудың қажеттілігіне назар аударған.

 Жауаптар арасындағы айырмашылықтың айтарлықтай болмауы болашақ мұғалімдерді TPACK модулін оқытуға даярлау кешенді тәсілді талап ететіндігін айғақтайды. Яғни, бұл үрдіс TPACK модулінің түрлі формаларын қолдануды, ғылыми іс-шараларға қатысуды, жобалық қызметті және мектеп практикасында технологиялық құралдарды пайдалануды жүйелі түрде ұйымдастыруды қажет етеді. Мұндай интеграцияланған әрекет студенттердің кәсіби қызығушылығын арттырып, оқу-әдістемелік құзыреттіліктерін жетілдіреді әрі оқу үдерісінде цифрлық және TPACK модулін саналы қолдануға мүмкіндік береді.

Бұл факторлар болашақ мұғалімдердің TPACK модулі алгоритмдерін және оның техникасын меңгеру қабілеттерін қалыптастыруға және дамытуға,  мінез-құлық модельдерін кешенді түрде игеруге, сондай-ақ оқу үдерісінде TPACK модулін тиімді қолдануға мүмкіндік береді.

 Сонымен қатар, ақпараттық-компьютерлік технологияларды қолдана отырып TPACK модулін оқытудың маңыздылығын айқындау мақсатында мектеп мұғалімдері арасында сауалнама жүргізілді. Бұл сауалнама болашақ биология пәні мұғалімдерінің зерттеліп отырған дайындығын қалыптастыруға ықпал ететін оң педагогикалық шарттарды анықтауға бағытталды (2-анкета, Б қосымшасында).

Мұғалімдерге келесі сұрақтар ұсынылды:

Сіздің пікіріңізше, TPACK модулін қолдана отырып  оқытуды жүзеге асыру үшін қазіргі биология мұғалімдерінде қандай білім, білік және дағдылар жеткіліксіз.
Ақпараттық-компьютерлік технологияларды қолдана отырып TPACK модулін оқытуды іске асыруға жоғары оқу орны түлектерінің кәсіби дайындығының тиімділігін сипаттайтын сапалық көрсеткіштер қандай деп ойлайсыз.
Ізденіс-аналитикалық кезеңнің нәтижелері болашақ биология пәні мұғалімдерінің TPACK модулін қолдана отырып    оқытуды тиімді жүзеге асыруға дайындық деңгейінің бірқатар факторларға тәуелді екендігін көрсетті. Енгізілетін педагогикалық шарттар өзара байланыста болып, оқу үдерісінің мазмұнына, оның ұйымдастырылу формаларына, оқыту әдістеріне және студенттердің кәсіби уәжіне тікелей әсер етеді.

1) Болашақ биология  пәні мұғалімдерінің уәжін арттыру

 Педагогикалық зерттеулер көрсеткендей, кәсіби уәж оқыту барысында білімді саналы игерудің негізі болып табылады. Студенттердің интеграцияланған цифрлық  контенттерді оқытуда қолдануға деген қызығушылығы:

-танымдық белсенділік деңгейін арттырады;

-оқу материалының қабылдануын жеңілдетеді;

-кәсіби бағыттылықты күшейтеді;

-өзіндік шығармашылық ізденісті ынталандырады.

Уәждің жеткіліксіздігі оқу ойындарын тек қосымша құрал ретінде қабылдауға әкеледі, сондықтан оқу бағдарламасында мотивациялық компонентті күшейту қажеттілігі туындайды. Бұл мақсатта:

-пәндік элективтер,

-цифрлық педагогика элементтері,

-оқу ойындарын жобалау бойынша мини-курстар

тиімді болып табылады.

2) Оқытушы мен студент арасындағы субъект–субъекттік өзара әрекеттестік

Ойындық технологиялар тек белсенді қатысуды талап ететін ортада тиімді. Сондықтан педагог–студент қарым-қатынасы ынтымақтастыққа негізделуі тиіс. Бұл өз кезегінде:

-оқу ойындарының сценарийін бірлесе құрастыруға,

-рефлексия мен өзіндік бағалау мәдениетін қалыптастыруға,

-жауапкершілікті бөлісуге,

-оқу әрекетін дараландыруға  мүмкіндік береді.

 Субъект-субъекттік қатынас студенттің өзін «белсенді ойындық агент» ретінде сезінуін қамтамасыз етеді, бұл нәтижеге бағдарланған кәсіби құзыреттіліктердің дамуына әкеледі.

3) Ашық білім беру ортасы үшін оқу компьютерлік ойындарын әзірлеу

Бүгінгі таңда педагогикалық практикада дайын  интеграцияланған цифрлық  контенттер  жеткіліксіз. Бұл жағдай болашақ мұғалімдердің:

- интеграцияланған цифрлық  контенттердің  сценарийін құрастыру,

-ИЦК принциптерін қолдану,

-цифрлық құралдармен жұмыс істеу,

- ИЦК логикасын алгоритмдеу сияқты кәсіби дағдыларды меңгеруін қажет етеді.

Ашық білім беру ортасында:

-студенттік жобалық топтар,

-краудсорсингтік платформалар,

-ИЦК білім ресурстары ойындық оқытуды іске асыруды қолдайды.

Студенттердің өз ойындарын жасау тәжірибесі олардың педагогикалық креативтілігін, ақпараттық мәдениетін және цифрлық дизайн дағдыларын дамытуға ықпал етеді.

Шарттардың өзара байланысы:

Аталған үш шарт біртұтас педагогикалық жүйе құрайды:

-уәж → белсенділік пен қызығушылықты арттырады;

-субъект-субъекттік өзара әрекеттестік → әлеуметтік-психологиялық қолдау тудырады;

-оқу ойындарын әзірлеу → практикалық тәжірибені қамтамасыз етеді.

Шарттардың кешенді орындалуы болашақ мұғалімдердің:

-кәсіби-цифрлық құзыреттілігін,

-шығармашылық әлеуетін,

-әдістемелік икемділігін,

-рефлексивтік мәдениетін

дамытуға бағытталған.

Қорытынды талдамалық тұжырым

Ойындық оқытуды ақпараттық-компьютерлік технологиялармен кіріктіру оқыту үдерісін:

-интерактивті,

-тұлғалық бағдарланған,

- нәтижеге бағытталған сипатқа ие етеді.

 Сондықтан ұсынылған педагогикалық шарттарды жүйелі түрде іске асыру болашақ химия пәні мұғалімдерінің кәсіби даярлығының сапасын арттыруға, оларды қазіргі заман талаптарына сай даярлауға мүмкіндік береді.

  Кез келген іс-әрекеттің басталу шарты болып табылатын мотив оқу үдерісіне белсенді қатысуға түрткі болады, сондықтан студенттердің ақпараттық-компьютерлік технологияларды ойындық оқытуда қолдануға деген уәжділігін қалыптастыру кәсіби міндеттерді орындау үшін қажетті іскерліктер мен дағдылардың дамуын, шығармашылық әлеуеттің арттырылуын және болашақ биология пәні мұғалімінің тұлғалық өсуін қамтамасыз етеді.

 Оқу мотивациясының әртүрлі көріністері студенттердің оқу пәндеріне деген көзқарасына айтарлықтай әсер етеді және белгілі бір деңгейде таңдап алынған мамандықтың мәнін бейнелейді. Оқу іс-әрекетінің нәтижелері болашақ маманның белгілі бір пәнге қатысты жеке қатынасы мен танымдық қызығушылығымен өзара тығыз байланысты. Дегенмен, өте оң және тұрақты мотивацияның өзі болашақ маманның кәсіби қалыптасуын толықтай қамтамасыз етпейді, себебі ол жеке мақсат қою үдерістерімен және кәсіби бағдарланумен шартталады.

  Осы тұрғыда болашақ мұғалімнің ақпараттық-компьютерлік технологияларды ойындық оқытуда саналы қолдануы оның:

-ішкі уәжінің тереңдігіне,

-оқу әрекетінің мағыналылығына,

-кәсіби өзін-өзі жетілдіруіне,

-цифрлық-педагогикалық сауаттылығына тікелей тәуелді екендігі анықталды.

Әдістемелік тұрғыдан қарайтын болсақ, мотивацияның жеткілікті деңгейде қалыптасуы ойындық элементтерді енгізуді тиімді ұйымдастыруға ықпал етеді, өйткені ойын табиғаты студенттің танымдық қызығушылығын жандандырады, эмоционалдық қатынас жасайды және оқу материалын меңгеруді белсендіреді. Бұл мотивациялық компонент болашақ химия мұғалімінің кәсіби өзін-өзі жүзеге асыруына қажетті алғышарт ретінде қызмет етеді.

 Интеграцияланған цифрлық  контенттерді қолдана отырып  оқытуға болашақ биология  пәні мұғалімдерінің мотивациясының қалыптасуы: мотивацияны студенттің оқу қызметінің белсенділігі мен бағытын айқындайтын сыртқы және ішкі шарттардың жиынтығы ретінде түсінуге мүмкіндік береді [140]. Мотив кез келген іс-әрекеттің бастапқы алғышарты болып табылады, сондықтан студенттердің интеграцияланған цифрлық  контенттерді оқытуда қолдануға деген уәжін қалыптастыру кәсіби міндеттерді орындау үшін қажетті білік пен дағдыларды дамытуды, шығармашылық әлеуетті ашуды және болашақ биология  мұғалімінің тұлғалық өсуін қамтамасыз етеді.

Оқу мотивациясының көрініс табу типтері студенттердің оқу пәндеріне деген қатынасына айрықша әсер етеді, өйткені әрбір оқу пәні белгілі бір дәрежеде таңдаған мамандықтың мазмұны мен ерекшеліктерін бейнелейді. Оқу іс-әрекетінің нәтижелері болашақ маманның белгілі бір пәнге деген жеке қатынасы мен танымдық қызығушылығына тікелей байланысты. Бұл көрсеткіштер мотивацияның кәсіби дайындықтағы маңызды орнын айқындайды.

 Алайда, айқын және тұрақты мотивацияның өзі болашақ маманның кәсіби қалыптасуын толық қамтамасыз ете алмайды, себебі ол студенттің жеке мақсат қою қабілетіне, кәсіби өзін-өзі анықтауына және ішкі жауапкершілік деңгейіне тәуелді. Демек, оқу-танымдық мотивацияны мақсатты түрде қалыптастыру:

-болашақ мұғалімнің кәсіби және жеке даму динамикасын,

-оқу үрдісіне деген қажеттілік пен қызығушылықты,

-білімді шығармашылық тұрғыдан игеру қабілетін,

-ақпараттық-компьютерлік технологияларды саналы, мақсатты қолдану даярлығын нығайтуға бағытталуы тиіс.

 Сауалнама нәтижелері болашақ мұғалімдердің:

-оқу-танымдық қызығушылығының,

-өзін-өзі жетілдіруге ұмтылысының,

-ойындық оқыту құрылымын түсінуінің,

-ақпараттық-компьютерлік технологияларды қолдану әдістемесін білудің,

-жауапкершілік пен креативтіліктің маңызын жоғары бағалайтынын көрсетті.             

Бұл факторлар студенттердің кәсіби даярлығына оң әсер ететін маңызды мотивациялық көрсеткіштер ретінде қарастырылады.

 Қорытындылай келе, болашақ биология пәні мұғалімінің ақпараттық-компьютерлік технологиялармен интеграцияланған ойындық оқытуға кәсіби дайындығының табысты қалыптасуы - мотивацияны мақсатты, жүйелі және әдістемелік тұрғыдан қолдауды талап етеді.

 Ғылыми-педагогикалық ортада оң мотивацияның студенттердің академиялық жетістіктеріне оң ықпал ететіні жалпыға белгілі. Бұл ретте ең жоғары нәтижелер жаңа білімдер, білік және дағдыларды меңгеруге бағытталған студенттер тарапынан байқалады, ал жоғары баға алуға ғана ұмтылу мұндай тиімділікке әрдайым әкелмейді.

Мотивацияға қатысты теориялық тәсілдердің негізінде адам мінез-құлқының мақсатқа бағытталған әрекетін анықтайтын себептер мен механизмдерді зерттейтін психологиялық ғылымның қағидалары жатыр. Осы тұрғыдан алғанда мотивация белгілі бір мақсатқа жету үшін адамды әрекетке итермелейтін ішкі қозғаушы күш ретінде қарастырылады.

Өзін-өзі анықтау теориясында мотивация сыртқы және ішкі түрлерге бөлінеді және олардың әрқайсысы білім алушыларды оқу үдерісіне тартуда және оның нәтижелілігінде маңызды рөл атқарады. Сыртқы мотивация марапат алуға деген ұмтылыс, жазадан немесе сыннан қашумен байланысты болса, ішкі мотивация студенттің оқу әрекетіне қызығушылық танытуы, оны тартымды, әсерлі және қызықты деп қабылдауымен айқындалады [160, с. 99].

Интеграцияланған цифрлық  контенттерді оқыту мотивацияны қалыптастыруда тиімді құрал ретінде қарастырылатынын көптеген авторлар да қолдайды. Мәселен, С.А. Кузьмина мен Н.Н. Бельцева бұл  жағдайлар оқу материалын түсіну және есте сақтауды жеңілдететінін атап өтеді. Авторлардың пікірінше,  ИЦК барысында оқушылардың эмоционалдық саласы жанданып, тұлғалық қасиеттерді дамытуға бағытталған тәрбиелік элементтер іске қосылады [161].

  Бұл пікірді Н.Н. Дацун және Л.Ю. Уразаева да қолдайды. 2012–2017 жылдардағы әдебиеттерге жүргізілген талдаулары негізінде олар оқу үрдісінде мотивацияны арттырудың педагогикалық тәсілдерінің бірі ретінде интеграцияланған цифрлық  контенттерді бөлек атап көрсетеді [162]. Интеграцияланған цифрлық  контенттер  оқу үдерісіне әртүрлі механизмдер мен элементтер енгізуге мүмкіндік береді, бұл студенттердің қызығушылығын, белсенділігін және білімге деген қажеттілігін күшейтеді.

 Сонымен қатар бірқатар зерттеушілер интеграцияланған цифрлық  контенттерді қолдану жағдайында оқу-танымдық іс-әрекеттің дербестігіне және білім алушылардың өзін-өзі жүзеге асыруына баса назар аударған. Бұл мәселе студенттің белсенді субъект ретіндегі рөлін күшейтіп, оның оқу процесіне саналы қатысуына ықпал етеді. Мәселен, И. Зимняяның пікірінше, дәл дербес оқу-танымдық әрекет барысында студенттің мотивациясы, мақсатқа ұмтылуы, өзін-өзі ұйымдастыра білуі және басқа да жеке тұлғалық қасиеттері неғұрлым айқын көрінеді [163]. Осы тұрғыдан интеграцияланған цифрлық  контенттер білім алушылардың өзіндік белсенділігін арттырып, олардың жеке әлеуетінің ашылуына, шығармашылық қабілеттерінің дамуына және кәсіби өзін-өзі анықтауына жағдай жасайды. Болашақ биология  пәні мұғалімінің өзін-өзі кәсіби жүзеге асыруы мен кәсіби саладағы біліктілігін арттыруы оның кәсіби қалыптасуы мен кәсіби өсуіне деген мотивациялық-құндылық қатынастың қалыптасуы жағдайында ғана мүмкін болады. Бұл құбылыс студенттердің кәсіби даярлығын қамтамасыз ету мәселесімен, атап айтқанда оқу әрекетін кәсіби әрекетке тән ерекшеліктерге ие қызметке ауыстыру үдерісімен тікелей байланысты. Көптеген студенттердің интеграцияланған цифрлық  контенттерді орындауда  әрекетке әртүрлі деңгейде тартылатыны, танымдық қызығушылықпен әрдайым басшылыққа ала бермейтіні және жоғары нәтижеге жетуге ұмтылысының жеткіліксіздігі белгілі. Мұндай студенттер көбіне интеграцияланған цифрлық  контенттердің  ерекшеліктерінде нашар бағдарланады, цифрлық оқытудың оңтайлы және тиімді әдістерін таңдауда қиындықтарға тап болады, сондай-ақ оқу нәтижелерін тәжірибелік тұрғыда көрсету тәжірибесінің жеткіліксіздігі байқалады. Осыған байланысты, интеграцияланған цифрлық  контенттерді оқытуда қолдануға деген қажетті деңгейдегі танымдық қызығушылық пен мотивацияны сақтау болашақ мамандарды заманауи ғылыми құралдар мен ғылыми қызметтің озық технологияларына оқыту жағдайында ғана жүзеге асырылады. Мұндай технологияларға презентациялар жасаудың теориялық негіздері, өнертапқыштық міндеттерді шешу әдістері, тайм-менеджмент дағдылары және басқа да кәсіби маңызды құралдар жатады [164]. 

Біз болашақ мамандардың интеграцияланған цифрлық  контенттерді оқытуда қолдануға деген жоғары мотивация деңгейін қамтамасыз ету студенттің жеке тұлғалық қасиеттеріне және оның әлеуметтік белсенділігіне тәуелді деп есептейміз. Осыған сәйкес, болашақ биология пәні мұғалімдерінің белсенді ойындық әрекетке тұрақты қызығушылығын қалыптастыру студенттің жан-жақты үйлесімді дамуын, командада жұмыс істеу білігін, топтың басқа қатысушыларымен өзара коммуникация орнату қабілетін, сондай-ақ қойылған міндеттерді шығармашылық тұрғыдан шеше алу мүмкіншілігін қамтамасыз ету жағдайында мүмкін болады.

Аталған факторларды мақсатты түрде дамыту болашақ мұғалімнің:

-кәсіби-цифрлық құзыреттілігін,

-ғылыми–әдістемелік мәдениетін,

-креативті ойлауын,

-практикалық бағыттылығын нығайтуға ықпал етеді. Соның нәтижесінде оқу үдерісінде интеграцияланған цифрлық  контенттерді негізделген ойындық оқыту құралдарын тиімді интеграциялау қабілеті қалыптасады. Бұл қажеттіліктер тұлғаның іс-әрекетке бағытталуына ықпал етіп, болашақ кәсіби қызметке дайындықта көпдеңгейлі мотивацияның қалыптасуының бастапқы алғышарты ретінде қарастырылады. Болашақ биология пәні мұғалімінің кәсіби қалыптасуындағы мотивациялық-компоненттің рөлін психологиялық ғылым да, педагогикалық теория да ерекше атап өтеді. Осыған сәйкес, П. Образцов қажеттіліктердің үш деңгейін ажыратады:

  -бастапқы (сыртқы) деңгей - кәсіби дамуға деген сұраныс студенттің таңдап алған мамандықты игеруге және қоғамда белгілі бір әлеуметтік мәртебеге ие болуға деген ұмтылысынан туындайды. Бұл деңгейде әрекет негізінен сыртқы факторлармен анықталады: әлеуметтік күтулер, бағалау, мәртебе;

   -негізгі (ішкі) деңгей - студент өзіне ұсынылатын теориялық және практикалық білімдердің кәсіби қызметтің табысты орындалындағы маңызын саналы түсінгенде байқалады. Мұнда кәсіби мотивация тұрақтылыққа ие болып, оның мазмұны тереңдейді;

- жоғары (ішкі) деңгей - студенттің шығармашылық әлеуетін дамытуға деген қажеттілікпен, кәсіби шеберлікті жетілдірумен және интеллектуалдық дербестікпен сипатталады. Бұл деңгей тұлғаның рефлексивтік қабілеттерінің өсуімен қатар жүреді [165].

Осы деңгейлердің қалыптасуы студенттің кәсіби өзін-өзі анықтау үдерісіне тікелей байланысты және кәсіби мотивацияның сапалық сипаттамаларын айқындайды. Ғылыми көзқарастар бойынша, қажеттіліктер адамның кәсіби бағыттылығын, оның кәсіби мақсаттарға ұмтылуын, тұлғалық даму траекториясын анықтайды (Л.С. Выготский, А.Н. Леонтьев).

 Қызығушылық жеке тұлғаның мотивациялық саласының маңызды құрамдас бөлігі ретінде әрекеттің ішкі қозғаушы күші қызметін атқарады және болашақ маманның кәсіби құзыреттілігінің қалыптасуына тікелей әсер етеді. Зерттеулерді талдау (Б.Г. Ананьев, С.Л. Рубинштейн, П.Я. Гальперин) қызығушылықтың дамуы келесі бағыттарда жүзеге асатынын көрсетеді:

Танымдық қызығушылықтың дамуы - студенттердің ғылыми мазмұнды білімге деген қажеттілігі артып, олардың аналитикалық ойлауы қалыптасады;

Кәсіби қызығушылықтың тереңдеуі - студент таңдап алған мамандығының мазмұнына, технологияларына және әдістемесіне терең қызығушылық танытады;

Шығармашылық қызығушылықтың өсуі - оқу әрекетінде жаңашылдық іздеуге, педагогикалық жағдайлардан креативті шығуға ұмтылыс күшейеді;

Практикалық қызығушылықтың қалыптасуы - алынған білімді нақты өндірістік немесе педагогикалық жағдайларда қолдануға деген ынта пайда болады.

 Жоғарыда аталған бағыттар қызығушылықтың тұлғалық және кәсіби дамудың негізгі механизмі екенін дәлелдейді. Студенттің қоғамдық белсенділігі, рефлексиясы, дербестігі және коммуникативтік дағдылары өскен сайын, қызығушылықтың сапалық сипаты да күрделене түседі.

  Сонымен қатар, қызығушылықтың орнықты болуы:

-оқу мотивациясын тұрақтандырады,

-кәсіби өзін-өзі анықтауға ықпал етеді,

-оқу жетістігінің артуына жағдай жасайды,

-шығармашылық әлеуеттің ашылуына мүмкіндік береді.

  Педагогикалық практикада бұл факторларды мақсатты түрде дамыту болашақ биология пәні мұғалімдерінің кәсіби құзыреттілігін қалыптастырудың тиімді тәсілі болып саналады.

Болашақ мамандардың мотивациясын арттыру бағыттары

Танымдық қызығушылықты күшейту

- цифрлық  контенттерді жасау  арқылы оқу материалын белсенді игеруге жағдай жасау;

-оқу контентінің интерактивтілігін арттыру;

-проблемалық-ізденіс тапсырмаларын қолдану.

Оқу-танымдық дербестікті дамыту

- цифрлық  контенттерді  өз бетінше жасау  мүмкіндігін беру;

-өзіндік оқу траекторияларын жобалау;

-цифрлық ресурстармен жеке жұмыс жүргізу.

Практикалық бағыттылықты қалыптастыру

- цифрлық  контенттерді жасау және қолдану тәжірибесін ұйымдастыру;

-мектеп жағдайындағы педагогикалық ойын сценарийлерін модельдеу;

-практикумдар өткізу.

Шығармашылық әлеуетті арттыру

- цифрлық  контенттердің жаңа деңгейлерін, кейстерін, рөлдік элементтерін әзірлеу;

-креативті ойлауды талап ететін жағдайлық тапсырмалар енгізу.

Цифрлық құзыреттілікті жетілдіру

-ақпараттық-коммуникациялық платформаларда жұмыс істеу;

-білім беру ойындарының интерфейсі мен функционалын меңгеру;

-виртуалды білім беру орталарын пайдалану.

Коммуникативтік және әлеуметтік белсенділікті дамыту

-топтық жобаларда және командалық ойын форматтарында әрекет ету;

-ойын барысында рөлдер бөлу, пікір алмасу, жауапкершілікті бөлісу;

-кәсіби-бағытталған коммуникацияны қалыптастыру.

Жауапкершілік пен рефлексияны қалыптастыру

-ойын нәтижелерін талдау, өзін-өзі бағалау;

-қателерді түзету стратегияларын меңгеру;

- цифрлық  контенттердің білім нәтижесіне әсерін түсіну.

Құндылық-мағыналық бағдарларды дамыту

- цифрлық  контенттердің оқытудың кәсіби қызметтегі рөлін түсіндіру;

- цифрлық  контенттердің педагогикалық маңызын ұғындыру;

- инновациялық педагогикалық мәдениетті қалыптастыру.

Уәжділікті қолдау үшін педагогикалық қолайлы орта құру

- оқу процесіндегі эмоционалдық қолдау;

- жетістікті бағалау және мадақтау жүйесі;

- цифрлық оқу құралдарының қолжетімділігі.

Өзін-өзі жетілдіруге бағыттау

- цифрлық  контенттердің әдістерімен білімді тереңдетуге жағдай жасау;

- кәсіби цифрлық  контенттерді бойынша  үздіксіз білім алуға ынталандыру;

- өзіндік білім алу дағдыларын қалыптастыру.

Қорыта  келе, ұсынылған бағыттар болашақ биология мұғалімдерінің кәсіби мотивациясын арттыруға, олардың цифрлық-педагогикалық құзыреттілігін дамытып, цифрлық  контенттерді тиімді қолдану қабілетін қалыптастыруға мүмкіндік береді. Бұл педагогикалық тәжірибе мен кәсіби әлеуеттің тұрақты өсуіне ықпал етеді.

- студенттерді бірінші курстан бастап цифрлық  контенттерді қолдана отырып ойындық оқыту бойынша жобалық тапсырмаларды орындау жұмысына тарту. Бұл тәсіл студенттердің танымдық қызығушылығын жоғары деңгейде сақтауға, олардың дүниетанымын кеңейтуге және кәсіби бағыттылығын қалыптастыруға мүмкіндік берді, нәтижесінде болашақ маманның кәсіби қалыптасуына тікелей әсер етті;

 - әртүрлі үлгерім көрсеткіштері бар студенттердің бірлескен ғылыми жұмысты ұйымдастыруы, бұл қатысушылардың интеллектуалдық деңгейінің артуына, ойындық іс-әрекетке тән қасиеттердің дамуына, қарым-қатынастағы психологиялық кедергілерді жеңуге және қойылған міндеттерді шешудің стандартты емес жолдарын табуға ықпал етті;

- төменгі курс студенттерін цифрлық  контенттерді қолдана отырып  оқытуға тарту және бұл үдерісті жоғарғы курс студенттерімен ынтымақтастық негізінде жүзеге асыру. Мұндай өзара әрекет кәсіби коммуникация мәдениетін дамытады, тәжірибелік дағдыларды қалыптастырады және курстар арасындағы сабақтастықты қамтамасыз етеді;

 - жоғары оқу орындарында білім берудің барлық кезеңдерінде студенттердің ғылыми ойлауын ынталандыру әдістерін қолдану. Бұл тәсіл ғылыми-ізденіс қызметіне қызығушылықты арттыруға, талдамалық және сыни ойлау қабілетін дамытуға, кәсіби мәселелерді шешуде шығармашылық әдістерді қолдануға мүмкіндік береді.

 Зерттелетін мәселеге қатысты ғылыми әдебиеттерді талдау және жүргізілген эксперименттік жұмыс цифрлық  контенттерді  қолдана отырып биологияны  оқытуға студенттердің мотивациясын арттыру мәселесін кешенді тұрғыдан шешудің ерекшелігі бірқатар факторларды анықтауға мүмкіндік берді. Аталған факторларды ескеру және жүзеге асыру болашақ биология пәні мұғалімдерін  

- оқытуда цифрлық  контенттерді тиімді пайдалануына деген мотивацияның қалыптасуын қамтамасыз етті

- студенттік ұжымның ерекшеліктерін жан-жақты зерттеу, топ ішіндегі көшбасшылар мен үлгерімі төмен студенттерді айқындау;

- «студент–студент» және «оқытушы–студент» жүйелерінде субъект–субъектілік өзара әрекеттестікті жолға қою;

        - биологиялық  цикл пәндерінің мазмұнын  цифрлық контентке құрылған  әртүрлі күрделілік деңгейіндегі тапсырмаларды енгізу арқылы оңтайландыру және жетілдіру, бұл болашақ биология мұғалімдерінің интеграцияланған цифрлық  контенттерді жасау мен           пайдалануға   практикалық дайындығының сапасын арттыруға ықпал етеді;

- биология бойынша зертханалық-практикалық сабақтарда интеграцияланған цифрлық  контенттерді  қолдану технологияларын кәсіби тұрғыдан орынды пайдалану;

- интеграцияланған цифрлық  контенттерді жасау мен           пайдалану   негізінде  оқыту технологияларын бақылаулы түрде кеңейту және қолдану тәжірибесін қалыптастыру;

- студенттердің интеграцияланған цифрлық  контенттерді  пайдалана отырып  оқытуды меңгеруге деген ынтасын дамыту және олардың кәсіби шеберлігін арттыруға қолдау көрсету;

- студенттердің интеграцияланған цифрлық  контенттерді  аудиториялық және аудиториядан тыс уақытта өнімді қолдануын ынталандыру.
        - интеграцияланған цифрлық  контенттерді  қолдана отырып ойындық оқыту бойынша жеке жобалық тапсырмаларды орындау барысында студенттердің ерік-жігерлік белсенділігін қолдау;

- биология  пәндері бойынша өткізілетін сабақтарда болашақ биология  мұғалімдері үшін шығармашылық ізденіс жағдайларын ұйымдастыру;

- интеграцияланған цифрлық  контент  сипаттағы тапсырмаларды орындау кезінде туындайтын қиындықтарда студенттерге кеңес беру және қажетті көмек көрсету;

- студенттердің жеке цифрлық іс-әрекеттеріне жауапкершілікті қалыптастыру;

- интеграцияланған цифрлық  контентті  қолдана отырып  оқыту саласындағы әртүрлі деңгейдегі жобалық тапсырмаларды орындағаны үшін студенттерді мадақтау белгілерімен, грамоталармен және құжаттық марапаттармен ынталандыру.

Интеграцияланған цифрлық  контент   әдістемесін білім беру үрдісіне  енгізу барысында оқытушы мен студент арасындағы субъект-субъектілік өзара әрекеттестікті қамтамасыз ету жаңа маңызға ие болады. Бұл өзара әрекеттестік оқу үдерісінің демократияландырылуын, білім алушының белсенді позициясын, педагогикалық серіктестік пен кәсіби бағытталған коммуникацияны дамытуға жағдай жасайды.

II тарау бойынша тұжырым

Осы тарауда болашақ биология мұғалімдерінің интеграцияланған цифрлық контенттерді жасау мен пайдалануға даярлығын қалыптастырудың теориялық және әдістемелік негіздері жүйелі түрде қарастырылды. Тарау мазмұны болашақ биология мұғалімдерінің даярлығын қамтамасыз ететін мазмұндық-құрылымдық модельді жобалауды және биологияны оқыту үдерісінде интеграцияланған цифрлық контенттерді тиімді пайдаланудың әдістемелік шарттарын айқындауды қамтыды. 

Болашақ биология мұғалімдерінің интеграцияланған цифрлық контенттерді жасау мен пайдалануға даярлығы күрделі, көпқұрамды педагогикалық құбылыс екені анықталды. Осыған байланысты даярлықтың мазмұндық-құрылымдық моделі TPACK тұжырымдамасы негізінде жобаланып, оның құрамына мазмұндық (пәндік), педагогикалық және технологиялық компоненттер, сондай-ақ олардың өзара кіріктірілген байланыстары енгізілді. Ұсынылған модель болашақ биология мұғалімдерінің кәсіби даярлығын жүйелі түрде ұйымдастыруға, интеграцияланған цифрлық контенттерді педагогикалық тұрғыда негізді жобалау және оларды оқу үдерісінде тиімді пайдалану дағдыларын қалыптастыруға мүмкіндік береді. Модельдің құрылымдық біртұтастығы болашақ мұғалімнің пәндік білімін, әдістемелік дайындығын және цифрлық құзыреттілігін кешенді түрде дамытуға бағытталған.Биологияны оқытуда интеграцияланған цифрлық контенттерді пайдаланудың әдістемелік шарттары болашақ биология мұғалімдерінің даярлығын қалыптастырудың тиімділігін қамтамасыз ететін негізгі факторлар ретінде айқындалды. Бұл шарттарға оқу үдерісінде цифрлық контенттерді мақсатты және жүйелі қолдану, оларды пәндік мазмұнмен және педагогикалық тәсілдермен үйлестіру, оқытудың зерттеушілік және интерактивті формаларын кеңінен енгізу, сондай-ақ критериалды бағалау мен рефлексияны ұйымдастыру жатады. Аталған әдістемелік шарттардың сақталуы биологияны оқыту барысында интеграцияланған цифрлық контенттердің білім алушылардың танымдық белсенділігін арттыруға, күрделі биологиялық ұғымдарды терең түсінуге және болашақ биология мұғалімдерінің кәсіби даярлық деңгейін жоғарылатуға ықпал ететіні анықталды.

Осылайша, II тарауда ұсынылған мазмұндық-құрылымдық модель мен әдістемелік шарттар болашақ биология мұғалімдерін интеграцияланған цифрлық контенттерді жасау мен пайдалануға даярлаудың ғылыми негізделген жүйесін құрайды. Бұл жүйе диссертацияның келесі тарауында қарастырылатын тәжірибелік-эксперименттік жұмысты ұйымдастырудың теориялық негізі болып табылады және ұсынылған модель мен әдістеменің тиімділігін практикалық тұрғыда тексеруге мүмкіндік береді.

3 ИНТЕГРАЦИЯЛАНҒАН ЦИФРЛЫҚ КОНТЕНТТЕРДІ ҚҰРУ МЕН ПАЙДАЛАНУ ӘДІСТЕМЕСІ

 3.1 Биологияны оқыту үрдісінде технологиялық-педагогикалық және мазмұндық  модулді  қолдану аспектілері

Алдыңғы бөлімдерде болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлаудың теориялық-әдіснамалық негіздері қарастырылды. Атап айтқанда, TPACK моделінің мәні, модульдік оқыту технологиясының педагогикалық әлеуеті және цифрлық контенттің білім беру үдерісіндегі рөлі талданды. Осы теориялық тұжырымдарды нақты оқу үдерісіне енгізу технологиялық-педагогикалық және мазмұндық модульдерді қолдану арқылы жүзеге асады.

Биология пәнін оқытуда бұл модульдер өзара тығыз байланыста қарастырылып, біртұтас педагогикалық жүйе ретінде қызмет етеді. Себебі биологиялық білім мазмұнының күрделілігі оны оқытуда арнайы педагогикалық тәсілдер мен заманауи цифрлық құралдарды мақсатты түрде пайдалануды талап етеді.

 Зерттеу нәтижелері мұғалімнің кәсіби даярлығы мәселесінің білім беру жүйесінде шешуші рөл атқаратынын айғақтайды. Бұл тұжырымның негізінде білім берудің тұлғалық-бағдарлы парадигмасы жатыр, оған сәйкес мұғалім тек білім беруші субъект ретінде ғана емес, сонымен қатар оқу үдерісін ұйымдастырушы, бағыттаушы және оқушының жеке даму траекториясын жобалаушы рөлінде көрініс табады. Осы тұрғыдан алғанда, болашақ мұғалімнің кәсіби құзыреттілігі тек пәндік біліммен шектелмей, педагогикалық шеберлікті, оқытудың дидактикалық негіздерін меңгеруді және цифрлық технологиялармен жұмыс істей алу қабілетін қамтиды.

Шулман  [166] ұсынған PCK моделінің маңыздылығы педагогикалық тәсілдер мен пәндік мазмұнның өзара байланысын аша отырып, оқыту үдерісінің тиімділігін арттыруға мүмкіндік беретіндігімен түсіндіріледі. Бұл модельдің эволюциялық дамуы нәтижесінде пайда болған TPACK тұжырымдамасы қазіргі таңда білім беруді цифрландыру жағдайында аса өзекті. Технологиялық компоненттің қосылуы мұғалімнің ақпараттық білім беру ортасына бейімделуін ғана емес, сонымен қатар оқушылардың цифрлық құзыреттіліктерін дамытуды қамтамасыз етеді.

Зерттеу барысында технологияларды оқыту үдерісіне интеграциялау оқушылардың танымдық іс-әрекетін белсендіретіні және олардың пәнге деген қызығушылығын арттыратыны анықталды. Бұл факт конструктивистік теория қағидаларымен де үйлеседі, себебі цифрлық құралдар оқушының жеке білімін құрастыруға мүмкіндік береді. Сонымен қатар, мұғалімнің TPACK элементтерін меңгеруі оқыту әдістерін әдіснамалық тұрғыдан байытады, оқу материалын көпмодальды форматта ұсынуға жағдай жасайды және оқу нәтижелеріне оң әсер етеді.

Сонымен бірге, заманауи білім беру тәжірибесі көрсеткендей, технологиямен жұмыс істей алу тек техникалық дағды емес, педагогикалық мақсатқа бағытталған әрекетке айналуы тиіс. Осылайша, TPACK тұжырымдамасы мұғалімнің кәсіби даярлығының күрделілігін, көпқырлылығын және үнемі дамуын талап ететін динамикалық құрылым ретінде көрінеді.

Қорытындылай келе, болашақ мұғалімдерді даярлау бағдарламаларына TPACK компоненттерін жүйелі түрде енгізу білім беру сапасын жақсартып, педагогикалық инновацияларды енгізудің тиімділігін арттырады, білім алушыларды XXI ғасыр дағдыларымен қамтамасыз етеді және ұлттық білім беру саясатының стратегиялық мақсаттарына сәйкес келеді.

Биология пәнін меңгеру үдерісі оқу тәжірибесінде күрделі пән ретінде сипатталады, өйткені ондағы арнайы терминологияның көптігі, биологиялық циклдардың күрделілігі және ақпараттың ауқымдылығы оқушылардың оқу материалын қабылдауын қиындатуы мүмкін. Осыған байланысты болашақ биология пәні мұғалімдерінің биологиялық ұғымдарды терең әрі жүйелі меңгеруі ерекше маңызға ие, себебі ол оқушыларға оқу материалының мазмұнын қиындықсыз түсіндірудің негізін қалайды. Биологиялық білім беру тұрғысынан алғанда, танымдық қиындықтар көбіне шетелдік (латын) терминдерден және ұғымға қатысты ақпараттың күрделілігінен туындайды (NTSA, 2013) [167]. Сондықтан болашақ мұғалімдердің биологиялық ұғымдарды сапалы меңгеруі оқу материалын дұрыс қабылдауды қамтамасыз ететін негізгі фактор болып табылады.

UUGD және ҚР Үкіметінің №19 қаулысы  [168] кәсіби құзыреттілікті оқу материалын кең және терең деңгейде меңгеру деп анықтайды. Болашақ мұғалімдердің ұғымдарды ғылыми дәлдікпен түсіндіруі оқу үдерісінде жиі кездесетін жаңсақ түсініктердің (мисконцепциялар) алдын алуға мүмкіндік береді. Ұғымдық білімді жоғары деңгейде меңгерген болашақ мұғалімдер оқушылардың білімін кезең-кезеңімен қалыптастыруға бағытталған педагогикалық әдістерді тиімді қолдана алады. Бұл оқушылардың бір ұғымды толық түсінбей жатып, келесі ұғымға өту салдарынан туындайтын оқу қиындықтарының алдын алады. Irani және т.б.  [169]  көзқарасы бойынша жаңсақ түсініктер – ғылыми қауымдастық мойындаған ғылыми пайымдауларға сәйкес келмейтін ұғымдар болып табылады және оқу материалын меңгеруді айтарлықтай қиындатады.

Осы зерттеудің мәселесі болашақ биология пәні мұғалімдерінің TPACK (Technological Pedagogical and Content Knowledge) қабілетінің деңгейін айқындау, олардың ұғымдарды меңгеру деңгейін бағалау, сондай-ақ аталған екі көрсеткіштің өзара байланысын талдаумен сипатталады. Зерттеудің мақсаты – болашақ биология пәні мұғалімдерінің TPACK қабілетінің қалыптасу деңгейін сипаттау, ұғымдарды меңгеру дәрежесін анықтау және TPACK қабілеті мен ұғымдық білімді меңгеру арасындағы байланысты ғылыми тұрғыдан талдау.

 Заманауи білім беру ғылымында оқытудың сапасын бағалауда әмбебап педагогикалық өлшемдер жеткілікті болғанымен (сыныпты басқару, когнитивтік белсендіру, қолдаушы оқу ортасы), пәндік ерекшелікке бағытталған аспектілердің артуы жаратылыстану педагогикасының жаңа векторын қалыптастыруда. Биологияны оқыту, мазмұндық және әдістемелік күрделілігіне байланысты, жалпы педагогикалық құзыреттермен қатар пәнге тән педагогикалық компоненттерді талап етеді. Мұндай аспектілердің тәжірибеде көрініс табуы оқушының ғылымилыққа негізделген түсінік қалыптастыруын, биологиялық заңдылықтарды тұрпатты түрде қолдануын және ғылыми сауаттылығын дамытуды қамтамасыз етеді.

 Dorfner, Förtsch, Nawani, E.G .Oh мен   S.Y.Oh  ғылыми әдебиеттер талдауы көрсеткендей [170, 171,172, 173 ], биологиядағы оқыту сапасының арнайы аспектілері — пәнаралық модельдерді қолдану, эксперименттік зерттеу жүргізу, биологиялық терминологиямен жұмыс, құбылыстарды деректер арқылы түсіндіру - атқарады. Бұл элементтер дұрыс қолданылған жағдайда оқушылардың жалған түсініктерінің (misconceptions) алдын алып, теория мен практика арасындағы алшақтықты азайтады.

 Мұғалімнің кәсіби құзыреттілігінің құрамдас бөлігі ретінде биоспецификалық оқыту сапасы аспектілерінің интеграциялануы шынайы оқу процесінде оқушылардың жоғары танымдық деңгейге көтерілуіне ықпал етеді. Мұндай компоненттер ғылымның табиғатын (nature of science) түсіндіруді жеңілдетіп, ғылыми дәлелге негізделген ой-тұжырымды қалыптастырады, ал бұл бүгінгі ғылымға бағытталған қоғамда аса өзекті.

  Педагогикалық тұрғыдан алғанда, биоспецификалық аспектілерді сабақ құрылымына енгізу когнитивтік жүктеменің оңтайлы деңгейін сақтауға, оқушының оқу мотивациясын жоғарылатуға және танымдық қызығушылығын тұрақтандыруға мүмкіндік береді. Мысалы, сабақтың басында биологиялық проблеманы тұжырымдау оқушыны белсенді ойлануға итермелесе, сабақ соңындағы трансфер тапсырмалары білімді жаңа контексте қолдану арқылы терең және берік түсініктерді қалыптастырады  -дейді ғалым Wadouh et al [174].
  Аталған аспектілер Kloser [175] ұсынған негізгі ғылыми педагогикалық практикалармен жоғары дәрежеде үйлеседі. Бұл аспектіаралық корреляция ғылымды оқытудағы методологиялық ізгілікті көрсетеді және әдістемелік тұтастық принципін дәлелдейді. Демек, биологияны оқытудағы пән-спецификалық сапа оқыту практикасын жүйелі жетілдіруге бағытталған теориялық негізбен қамтамасыз етіледі.

 Сонымен қатар, биологияға тән оқыту сапасын қалыптастыруда мұғалім даярлау бағдарламаларының маңызы ерекше. Университеттік дайындық барысында болашақ мұғалімнің эксперименттік ортада жұмыс істеу дағдысын, модельдік ойлау қабілетін, ғылыми коммуникацияны меңгеруі – мектептегі білім сапасына тікелей әсер ететін факторлар. Осыған байланысты педагогикалық бағдарламаларды жаңарту, биоспецификалық модульдерді енгізу, видео-негізделген симуляциялармен жұмыс (video-based simulation) секілді әдістерді қолдану – дәл бүгінгі күннің талаптары.

 Жоғарыдағыны қорытындылай келе, биология пәніне тән оқыту сапасының аспектілерін ғылыми айналымға енгізу:

-пәнді терең меңгеруге қолайлы когнитивтік орта қалыптастырады;

-ғылыми ойлау дағдыларын дамытады;

-оқу мотивациясын арттырады;

-мұғалімнің кәсіби құзыреттілігін күшейтеді;

-оқушының функционалды сауаттылығын көтереді.

Осылайша, биоспецификалық аспектілерді жүйелі қолдану биологияны оқытудың тиімділігін арттыратын стратегиялық фактор ретінде қарастырылады.

    Төменде Кramer және т.б. ғалымдар ұсынған [176], биология пәніне тән оқыту сапасының аспектілеріне арналған толық классификация, сондай-ақ пәндік-дидактикалық зерттеулер негізінде  ұсынылады. Классификация бейне-симуляциялық орта (DiKoBi) мазмұнымен сәйкестендіріліп құрылды.

Кесте 14 – Биология пәнін оқыту сапасының аспектілері

	Аспект атауы
	Сипаттамасы
	Тиісті әдебиеттер (мысалдар)

	Сабақ басындағы проблемалық бағыттылық
	Сабақтың кіріспе бөлімінде проблемалық жағдаят құру (оның негізінде фокус-сұрақ қалыптастыру) оқушылардың ұғымдық түсініктерін дамытуға және ситуациялық қызығушылық тудыруға ықпал етеді. Проблемалық бағытталған кіріспе сондай-ақ когнитивтік белсендіру қызметін атқарады.
	C. Förtsch және т.б., 2017; Nawani және т.б., 2018

	Техникалық (ғылыми) терминдер мен тілді қолдану
	Биология сабағында ғылыми терминдерді орынды және мөлшерлі қолдану маңызды. Сонымен қатар әрбір термин контекстте енгізіліп, түсіндірілуі қажет. Терминдер мен ғылыми тілдің саналы пайдаланылуы биологиялық ұғымдарды меңгеруді жеңілдетеді.
	Dorfner және т.б., 2020

	Эксперименттерді қолдану
	Эксперименттер — ғылыми зерттеу тәсілінің бөлігі ретінде — сабақта туындаған проблемаларды шешуге бағытталуы мүмкін. Ғылыми зерттеу логикасын сақтау маңызды: сұрақ қою, гипотеза ұсыну, экспериментті жоспарлау және орындау, деректерді бағамдау және интерпретациялау, қорытынды жасау. Бұл тәсіл ғылыми ойлау дағдыларын қалыптастырады.
	Dorfner, Förtsch, Germ & Neuhaus, 2018

	Модельдерді қолдану
	Оқушылардың ойлау және пайымдау дағдыларын дамыту үшін модельдер биологияны оқытуға енгізілуі мүмкін. Когнитивтік белсенділікті арттыру үшін модельдер кеңейтілген (elaborate) деңгейде қолданылуы тиіс. Модельге сыни талдау жасау - модельдеу үдерісін толық аяқтаудың міндетті компоненті.
	S. Förtsch және т.б.

	Сабақ соңындағы трансфер (білімді жаңа контекстерге көшіру)
	Сабақтың қорытынды кезеңінде жаңа білім тек қолданылып қана қоймай, сонымен қатар оны басқа контекске тасымалдау жүзеге асырылуы тиіс. Бұл тәсіл оқу мазмұнын ұғымдық және терең түсінуді дамытады. Сонымен бірге жаңа жағдайға білімді көшіру күрделі танымдық тапсырма ретінде қарастырылады және оқушыларда күрделі ойлау дағдыларын қалыптастырады.
	C. Förtsch және т.б., 2020; C. Förtsch және т.б., 2016; Wadouh және т.б., 2014


Жалпы оқытуға арналған базалық педагогикалық тәжірибелер P.Grossman,  Grossman & McDonald   [177, 178] идеясына сүйене отырып, Kloser  [175, 655 б.] жаратылыстану пәндерін оқыту контекстіне бейімделген 10 негізгі тәжірибені ұсынады. Бұл тәжірибелердің мақсаты – мұғалімдерге жаратылыстану сабағында ынталандырушы оқу ортасын құруға және оқушылардың оқу жетістіктерін арттыруға мүмкіндік беру. Аталған он негізгі тәжірибе мыналарды қамтиды: 

 - оқушыларды зерттеу әрекеттеріне тарту, 

- сыныптағы ғылыми дискурсты ұйымдастыру,

 - оқушылардың ғылыми ойлауын анықтау, бағалау және пайдалану,

 - оқушыларға кері байланыс беру, 

- ғылыми модельдерді құрастыру және интерпретациялау, 

- ғылымның қолданбалы қырларын көрсету, 

- ғылыми ұғымдарды табиғи құбылыстармен байланыстыру, 

- негізгі ғылыми идеялар, пәнаралық ұғымдар және ғылыми практикаларға басымдық беру, 

- сыныптық қауымдастықты қалыптастыру, 

- оқытуды бейімдеу.

Әрі қарай, осы диссертацияның тақырыбына ерекше қатысы бар негізгі ғылыми тәжірибелер биология пәні аясында егжей-тегжейлі түсіндірілетін болады (қараңыз: 3.1-бөлім). Оқушыларды зерттеу әрекеттеріне тарту тәжірибесі биология сабағындағы эксперименттік жұмыстармен байланысты барлық іс-әрекеттерді сипаттайды. Бұл ғылыми зерттеу үдерісінің толық циклін қамтиды: зерттеу сұрағын қоюдан бастап эксперимент нәтижелерін бағалауға дейін, сондай-ақ деректерді жинау және оларды басқару. Осы негізгі педагогикалық тәжірибеге қатысты құзыреттілік мұғалімнің өз оқыту үдерісінде эксперименттер мен ғылыми зерттеудің өзге түрлерін мақсатты түрде енгізуі арқылы айқындалады.  нша жасалды.

Бұл аспектілер DiKoBi бейнесимуляциясында:

- концептуалдық қателерді анықтауға;

- пәндік түсіндіру сапасын бағалауға;

- модельдік ойлауды диагностикалауға:

- дидактикалық шешімдерді сараптауға  мүмкіндік береді.

DiKoBi – бұл неміс тіліндегі „Diagnose- und Kommunikationskompetenzen in der Biologie“ сөз тіркесінің қысқартылған атауы,  яғни,    DiKoBi – болашақ биология мұғалімдерінің диагностикалық және коммуникациялық құзыреттерін видео-негізделген симуляциялық ортада дамытуға арналған инновациялық педагогикалық құрал.

 Басқаша айтатын болсақ,  DiKoBi – биология пәні мұғалімдерінің кәсіби құзыреттілігін дамытуға арналған видео-негізделген (video-based simulation) оқу ортасы. Мұнда болашақ мұғалімдер:

- сыныптағы биологиялық құбылыстарды түсіндіреді;

- оқушылардың «алдын ала түсініктерін» (misconceptions) анықтайды;

- пәнге тән терминдерді дұрыс қолданады;

- оқыту стратегияларын бағалайды;

- коммуникация сапасын талдайды

Төменде,  мазмұндық модульді қолданудың педагогикалық аспектілеріне тоқталамыз:

Мазмұндық модуль биология пәнінің ғылыми мазмұнын құрылымдау мен жүйелеудің негізгі бірлігі болып табылады. Ол тірі жүйелердің құрылымы мен қызметін, биологиялық үдерістердің заңдылықтарын, экологиялық және эволюциялық байланыстарды қамтиды. Алдыңғы тарауда қарастырылғандай, мазмұндық модуль биология ғылымының логикасына сәйкес құрылып, спиральді қағида бойынша дамытылуы тиіс.

Мазмұндық модульді қолданудың маңызды аспектілерінің бірі – оқу материалының ғылыми дәлдігі мен қолжетімділігін үйлестіру. Бұл әсіресе жасуша биологиясы, молекулалық генетика, физиология сияқты абстрактілі тақырыптарды меңгертуде өзекті. Мазмұнды модульдеу арқылы күрделі биологиялық ұғымдар бірізділікпен ұсынылып, білім алушылардың оларды жүйелі түрде меңгеруіне мүмкіндік туады.

Біз, төменде биология пәнін  оқыту  аспектілерінің толық классификациясын береміз (Кесте 15).
Кесте 15 – Биология пәнін  оқыту  аспектілерінің толық классификациясы


	I. Пәндік-мазмұндық аспектілер
	II. Биологиялық ойлаудың когнитивтік аспектілері
	III. Оқыту-әдістемелік аспектілер
	IV. Практикалық-тәжірибелік аспектілер
	V. Визуализация және деректермен жұмыс аспектілері
	VI. Тілдік-терминологиялық аспектілер
	VII. Технологиялық-педагогикалық аспектілер (TPACK)
	VIII. Экологиялық және этикалық аспектілер
	IX. Оқушылардың танымдық стратегияларын дамыту аспектілері

	1. Биологиялық ұғымдардың ғылыми дұрыстығы

– биологиялық терминологияның стандарттарға сәйкестігі;
– мысалдар мен түсіндірудің дәлдігі.
	5. Жүйелік ойлау

– күрделі биологиялық жүйелерді (қоректік торлар, регуляция) талдау.


	
	11. Биологиялық экспериментті ұйымдастыру

– гипотеза құру, айнымалыларды анықтау, бақылау топтары.
	14. Графиктер мен диаграммаларды интерпретациялау

– популяциялық өзгерістер, генетикалық айқас нәтижелері.


	17. Латын және грек терминологиясын түсіндіру

– атаулардың морфологиялық құрылымы
	19. Цифрлық симуляцияларды қолдану

– биологиялық процестерді уақыт бойынша модельдеу.


	21. Жануарларға тәжірибе жүргізу этикасы

– биоэтикалық принциптер
	23. Концептуалдық карталар құру

– ұғымдар арасындағы байланыстарды визуализациялау.

	2. Түрлі иерархиялық деңгейлерді байланыстыру қабілеті

– молекулалық, жасушалық, тіндік, мүшелік, ағзалық, популяциялық және экожүйелік деңгейлер арасындағы байланыс.
	6. Себеп-салдарлық байланыстарды анықтау

– физиология, генетика, экология аясында себептік механизмдерді түсіндіру.


	
	12. Қауіпсіздік ережелерін сақтау

– биологиялық материалдармен жұмыс істеуде санитарлық нормалар.


	15. Микроскопиялық кескіндерді талдау

– гистологиялық құрылымдарды ажырату.


	18. Биологиядағы ғылыми тілдің қарапайым тілге аудармасы

– күрделі ұғымдарды метафоралар, үлгілер арқылы түсіндіру.


	20. Виртуалды зертханаларды пайдалану

– қауіпті, қымбат немесе қол жетпейтін эксперименттерді алмастыру.


	
	24. Аргументациялық биологиялық дискурс

– дәлел-дәйектерді ғылыми тілде құрастыру.



	3. Ұғымдық жүктемені реттеу

– күрделі ақпараттың когнитивтік көлемін оңтайландыру;
– спиральды оқу қағидалары.
	7. Модельдермен жұмыс істеу

– концептуалдық, математикалық, графикалық модельдерді құру және түсіндіру.
	
	13. Дала тәжірибелерін қолдану (field studies)

– табиғи орта объектілерін бақылау, биоиндикация әдістері.
	16. Сенімсіз немесе жасанды визуализацияларды анықтау

– жалған ғылым элементтерін фильтрациялау.
	
	
	
	

	4. Микро-, макро- және нано-деңгейлік көріністерді үйлестіру

– қол жетпейтін биологиялық құбылыстарды визуалдау (микроскопия, модельдер).
	
	
	
	
	
	
	
	


Біз, ұсынып отырған аспектілердің  негіздемесі DiKoBi симуляциясы бойы

Сонымен қатар мазмұндық модуль болашақ биолог мұғалімдердің пәндік құзыреттілігін қалыптастырудың негізі ретінде қарастырылады. Ол кейінгі тәжірибелік тарауда ұсынылатын интеграцияланған цифрлық контенттерді жобалау барысында негізгі мазмұндық тірек қызметін атқарады.

Ал,  педагогикалық модульді қолдану аспектілеріне келетін болсақ,  педагогикалық модуль мазмұндық модульде берілген биологиялық білімді меңгертудің әдістемелік жолдарын айқындайды. Бұл модуль оқыту әдістерін, формаларын, оқу әрекетін ұйымдастыруды және бағалау жүйесін қамтиды. Алдыңғы бөлімде негізделгендей, болашақ биолог мұғалімдерді даярлау үдерісінде зерттеушілік, проблемалық және жобалық оқыту әдістері басымдыққа ие болуы тиіс.

Педагогикалық модульдің маңызды аспектісі – білім алушының белсенді танымдық позициясын қалыптастыру. Биологияны оқытуда бұл зертханалық жұмыстар, тәжірибелер, модельдеу және ғылыми мәселе қою арқылы жүзеге асады.     Сонымен қатар критериалды бағалау технологиясын қолдану арқылы оқушылардың оқу жетістіктерін жүйелі бақылау мен кері байланыс қамтамасыз етіледі.

Педагогикалық модуль мазмұндық және технологиялық модульдерді байланыстырушы буын ретінде қызмет атқарады. Дәл осы модуль арқылы цифрлық технологиялар педагогикалық мақсатқа сәйкес таңдалып, оқу нәтижесіне бағытталады.

Технологиялық модульді қолдану аспектілеріне келетін болсақ,  технологиялық модуль цифрлық құралдар мен ресурстарды оқу үдерісіне енгізуді көздейді. Алдыңғы тарауда көрсетілгендей, технология білім мазмұнын алмастырмай, оны түсінуді жеңілдететін және оқу әрекетін жандандыратын құрал ретінде қарастырылуы тиіс.

Биология пәнін оқытуда технологиялық модульдің қолданылуы күрделі биологиялық нысандар мен үдерістерді визуализациялауға мүмкіндік береді. AR/VR технологиялары, виртуалды зертханалар, симуляциялар мен интерактивті модельдер оқушылардың биологиялық құбылыстарды тәжірибе арқылы тануына жағдай жасайды. Бұл өз кезегінде оқыту сапасын арттырып, білімнің практикалық бағыттылығын күшейтеді.

Технологиялық модуль болашақ биолог мұғалімдердің цифрлық құзыреттілігін қалыптастырудың маңызды шарты болып табылады. Ол келесі тәжірибелік тарауда ұсынылатын интеграцияланған цифрлық контенттерді жасауға негіз қалайды.

Жалпы барлық  модульдердің TPACK негізінде интеграциялануы  мазмұндық, педагогикалық және технологиялық модульдердің жеке-жеке қолданылуы белгілі бір нәтиже бергенімен, олардың TPACK моделі негізінде интеграциялануы ғана биологияны оқыту үдерісінің тұтастығын қамтамасыз етеді. Бұл интеграция биология сабағында технологияны педагогикалық және мазмұндық мақсатқа сай қолдануға мүмкіндік береді.

TPACK негізіндегі интеграцияланған тәсіл болашақ биолог мұғалімдерді кәсіби даярлау жүйесінде ерекше маңызға ие. Ол мұғалімді дайын цифрлық ресурстарды пайдаланушы ғана емес, интеграцияланған цифрлық контентті жобалай алатын кәсіби тұлға ретінде қалыптастыруға бағытталған.

 Осы бөлімде қарастырылған технологиялық-педагогикалық және мазмұндық модульдерді қолдану аспектілері диссертацияның келесі тарауында ұсынылатын тәжірибелік-эксперименттік жұмыстың теориялық негізін құрайды. Атап айтқанда, келесі тарауда болашақ биолог мұғалімдерді интеграцияланған цифрлық контенттерді жасау мен пайдалануға даярлаудың педагогикалық шарттары, модельі және оны жүзеге асыру нәтижелері қарастырылады.

3.2 Бағалауға негізделген цифрлық оқу материалдарын жасау
Қазіргі білім беру жүйесінде білім алушылардың  жан-жақты дамуы басты мақсаттардың бірі болып отыр. Биология пәнін оқыту барысында интеграцияланған цифрлық контент маңызды рөл атқарады. Бұл оқушыларға биологиялық процестерді тек теориялық тұрғыдан емес, сандық деректер, виртуалды симуляциялар, интерактивті графиктер және AR/VR платформалары арқылы зерттеуге мүмкіндік береді. Интеграцияланған цифрлық контент негізінде биологияны оқыту оқушыны зерттеушілік, аналитикалық және шығармашылық тұрғыда ойлауға баулиды, ғылыми деректерді талдай білуге, қорытынды шығаруға, гипотезалар құрастыруға және тәжірибелік мәселелерді шешуге үйретеді.

Диссертациядағы  тапсырмалар мен әдіс-тәсілдер төмендегі қағидалар негізінде ұйымдастырылды:

Кіріктірілген білім беру әдісі – виртуалды зертханалар, симуляциялар және сандық платформаларды қолдану арқылы оқушы биологиялық процестерді зерттеп, теория мен практиканы біріктіре меңгереді.

Проблемалық жағдаят тудыру – әрбір тақырыпта биологиялық құбылыстарға қатысты шынайы өмірлік немесе ғылыми тапсырмалар беріледі, бұл оқушының сыни ойлауын, өз шешімін дәлелді түрде жеткізуін дамытады.

Оқу стратегиялары – «Сұрақ-жауап», «Болжам жасау», «Диаграмма құру», «Мәліметтерді салыстыру», «Талдау және қорытындылау» әдістері арқылы оқушы сандық деректермен жұмыс жасау дағдыларын меңгереді.

Оқушы әрекетін белсендіру – тапсырмалар оқушыны өз бетімен ізденуге, мәлімет жинауға, визуализация жасауға және қорытынды шығаруға ынталандырады.

Топтық және жеке зерттеу жұмысы – оқушылар топта немесе жеке сандық жобалар арқылы биологиялық құбылыстарды зерттейді, виртуалды симуляциялар мен деректерді талдайды, нәтижесін дәлелдермен қорғайды.

Пәнаралық байланыс пен өмірлік мазмұн – биология тақырыптары математика, информатика, экология және химия сияқты пәндермен байланыстырып оқытылады, бұл білімнің практикалық қолданылуын арттырады.

Сандық технологияны тиімді қолдану – оқушылар виртуалды платформалар, деректер базасы, графиктер, диаграммалар, кестелер және интерактивті контент арқылы білім алады, тәжірибе жасайды және ғылыми қорытынды шығарады.

Оқушылардың тұлғалық дамуы – тапсырмалар ұлттық құндылықтар, экологиялық мәдениет, ғылыми көзқарас пен жауапкершілік негізінде оқушының жеке ой қалыптастыруына, сыни және шығармашылық қабілетін дамытуға бағытталған.

Оқытуды ұйымдастыруға арналған әдістемелік нұсқаулар

Сабақ құрылымы:

Сабақ мақсаты нақты әрі өлшенетін нәтижеге бағытталуы тиіс.

Дифференциация: оқушылардың қабілетіне, деңгейіне және қызығушылығына сай тапсырмалар таңдалады.

Сабақ кезеңдері: мотивациялық кезең (қызығушылық ояту), негізгі бөлім (жаңа білімді меңгеру), қорытынды (бекіту, рефлексия).

Мәтінмен және сандық платформамен жұмыс: виртуалды зертханалар, диаграммалар, графиктер, кестелер, инфографика жасау арқылы оқу дағдылары дамытылады.

Тапсырма түрлері:

Тапсырмалар пәнаралық байланыс пен өмірлік жағдайларға жақын түрде құрастырылған.

Әр тапсырмада дескриптор арқылы бағалау критерийлері көрсетіледі.

Тапсырмалар төмен, орта және жоғары деңгейлі сұрақтардан құралған (Блум таксономиясы негізінде).

Тапсырмалар оқушының тілдік, когнитивтік, зерттеушілік және шығармашылық қабілеттерін дамытуға бағытталған.

Бағалау критерийлері:

Формативті бағалау: өзіндік және өзара бағалау, ауызша кері байланыс, «Басбармақ», «Бағдаршам», «Екі жұлдыз, бір тілек».

Критериалды бағалау: тек дұрыс-бұрыс емес, сонымен қатар талдау, салыстыру, тұжырымдау, дәлелдеу дағдыларын бағалайды.

Шығармашылық бағыттағы тапсырмалар:

        Оқушыларға виртуалды биологиялық жобалар, зерттеулерді сандық форматта жасау, мини-эссе, ғылыми постер немесе интерактивті презентация дайындау ұсынылады.

«Егер мен зерттеуші болсам…», «Экожүйені қорғау стратегиясы», «Сандық мутацияларды болжау» сияқты шығармашылық тапсырмалар оқушыны белсенді зерттеушіге айналдырады.

Бұл  интеграцияланған цифрлық контент негізінде биологияны оқытуды тиімді ұйымдастыруға бағытталған кешенді материал болып табылады. Ол мұғалімге сабақтарды жүйелі өткізуге, оқушылардың зерттеу, сыни ойлау және шығармашылық дағдыларын жетілдіруге, сондай-ақ биология пәніне деген қызығушылығын арттыруға мүмкіндік береді.  Биология  пәні бойынша тиісті интеграцияланған цифрлық контент әзірленіп, оларды білім беру ұйымдарында қолдану әдістемесі жасалды. Аталған оқу-әдістемелік кешен  біз тарапымыздан жалғастырылып, мәтіннің келесі бөлімдерінде ұсынылатын бірнеше интеграцияланған цифрлық контент әзірленді. Сондықтан төменде аталған интеграцияланған цифрлық контенттермен  танысу үшін қажетті оқу материалдары берілді.

3.2.1 Цифрлық жасуша әлемі

Жасуша – барлық тірі ағзалардың негізгі құрылымдық және қызметтік бірлігі. Ол тіршілік процесстерін қамтамасыз ететін органеллалардан тұрады және организмнің барлық функцияларын жүзеге асырады.

Жасушаның негізгі бөліктері:

-Жасуша қабырғасы мен мембрана – сыртқы қорғаныс және зат алмасуды реттейді;

-Ядро – генетикалық ақпарат сақталады және жасушаның қызметін басқарады;

-Митохондрия – энергия өндіреді;

-Рибосома – ақуыз синтезін қамтамасыз етеді;

-Цитоплазма – жасушаның ішкі ортасын қалыптастырады және органеллаларды ұстайды.

Жасуша тіршіліктің барлық белгілерін көрсетеді: қоректену, тыныс алу, өсу, көбейу және сыртқы ортаға бейімделу. Жасуша құрылымын зерттеу биология мен медицинада ағзаның қызметін түсіну және ауруларды диагностикалау үшін маңызды.

1-тапсырма. «3D жасушаны құрастыр» (AR/3D модель)

Оқушыға AR қосымшадан (Arloon, Cell World, BioVR) берілген 3D жасуша үлгісі көрсетіледі.

Міндет: жасушаны айналдырып, 5 органоидты таңдап, олардың қызметін қысқаша сипаттау.

Дескриптор:

– 3D модельді дұрыс пайдаланады;

– 5 органоидты дұрыс анықтайды;

– Әр органоидтың қызметін дұрыс сипаттайды.

2-тапсырма. «Виртуалды микроскоптағы жұмбақ жасуша»

Оқушыға виртуалды микроскоптан жасуша кескіні беріледі (PhET, Virtual Microscope).

Міндет: жасуша қандай ағзаға тән екенін анықтау (өсімдік/жануар) және дәлел келтіру.

Дескриптор:

– Микроскоп бейнесін дұрыс сипаттайды;

– Органоидтар бойынша жасуша типін анықтайды;

– Таңдауын дәлелмен түсіндіреді.

3-тапсырма. «Жасуша мембранасы анимациясында не болып жатыр?»

Қысқа анимация көрсетіледі: тасымалдау механизмдері (осмос, диффузия, белсенді тасымалдау).

Міндет: анимацияда бейнеленген тасымалдау түрін анықтау және неге сол екенін түсіндіру.

Дескриптор:

– Тасымалдау типін дұрыс атайды;

– Дәлелді, нақты түсініктеме береді;

– Үдеріс бағытын дұрыс көрсетеді.

4-тапсырма. «Жасуша құрылымдарының сандық картасы» (интерактивті карта)

Интерактивті картада жасуша бөліктері шашыраңқы тұрады (LearningApps, Genially).

Міндет: бөліктерді дұрыс орналастырып, картаға атауларын жазып шығу.

Дескриптор:

– Барлық құрылымды дұрыс сәйкестендіреді;

– Атауларды қателеспей жазады;

– Карта құрылымын толық аяқтайды.

5-тапсырма. «Митозды тоқтат!» (симуляция ойыны)

SimCell, CellCraft тәрізді симуляцияда митоз кезеңдері ретсіз беріледі.

Міндет: фазаларды дұрыс ретке келтіріп, әр фазаның бір белгісін жазу.

Дескриптор:

– Митоз фазаларын дұрыс орналастырады;

– Әр фазаға тән бір белгі жазады;

– Симуляцияны дұрыс қолданады.

3.2.2 Сандық генетика негіздері
Генетика – тірі ағзалардың ұрпаққа өтетін қасиеттерін, ДНҚ мен гендердің қызметін зерттейтін биология саласы. Бұл ғылым гендердің орналасуын, мутацияларды, тұқымқуалаушылық заңдылықтарын және әртүрлі белгілердің пайда болуын түсіндіреді.

Генетикада негізгі ұғымдар:

-ДНҚ (дезоксирибонуклеин қышқылы) – генетикалық ақпарат тасушы;

-Ген – ағзадағы бір қасиетті немесе белок синтезін анықтайтын ДНҚ бөлімі;

-Хромосома – ДНҚ мен гендердің ұйымдасқан құрылымы;

-Мутация – генетикалық ақпараттың өзгеруі, жаңа белгілердің пайда болуына себеп болуы мүмкін.

Генетиканың практикалық маңызы зор: медицинада ауруларды алдын алу және емдеу, биотехнологияда жаңа тұқымдық өсімдіктер мен дәрі-дәрмектерді жасау, экологияда түрлерді сақтау сияқты салаларда қолданылады.

   1-тапсырма: Цифрлық деректерді талдау

Оқушыларға цифрлық платформада (мысалы: Google Sheets/School Content/Data Simulator) берілген 50 организмнің бойы туралы дерек ұсынылады.

Сол деректер негізінде:

1. Ең кіші, ең үлкен және орташа мәнді анықта.

2. Сандық белгінің үздіксіз екенін график арқылы дәлелде.

Дескриптор:

Цифрлық деректерді оқиды, минималды–максималды–орташа мәнді есептейді, график құрып сандық белгінің үздіксіз өзгерісін көрсетеді.

2-тапсырма: Генетикалық үлес калькуляторы

Цифрлық генетикалық калькуляторда (виртуалды жүйе) белгі қалыптасуына ықпал ететін "Генотип %" және "Орта %" көрсеткіштерін өзгертіп көр.

Үш түрлі комбинация жасап (мысалы: 80/20, 50/50, 30/70), нәтижені кестеге енгіз.

Қай жағдайда белгінің өзгерісі көп байқалғанын түсіндір.

Дескриптор:

Цифрлық модельде параметрлерді өзгертеді, нәтиже кестесін толтырады, генотип пен ортаның үлесін салыстырып қорытынды жасайды.

3-тапсырма: Виртуалды тұқым қуалау симуляторы

Цифрлық симуляторда ата-аналардың белгі мәндерін (мысалы бойы: 150 см және 190 см) таңдап, үш ұрпаққа дейінгі болжамды модельде.

1. Әр ұрпақтың орташа мәнін жаз.

2. Өзгеріс динамикасын диаграмма түрінде көрсет.

Дескриптор:

Виртуалды симуляция жүргізеді, сандық белгінің ұрпақ бойынша өзгерісін тіркейді, диаграммада дұрыс көрсетеді.

4-тапсырма: Сандық мутация картасы

Цифрлық мутация картасы (виртуалды геном картасы) берілген.

1. Белгіге әсер ететін үш мутацияны таңда.

2. Әр мутацияның өзгеріс мәнін (+2 см, –1 см, +4 см сияқты) қосып, жалпы нәтижені есепте.

Дескриптор:

Цифрлық мутациялық деректерді талдайды, өзгеріс мәндерін математикалық түрде қосады, белгінің сандық нәтижесін шығарады.

5-тапсырма: Сандық болжау (AI/Model Prediction)

Цифрлық модель немесе AI болжам құралы организмнің келесі ұрпақтағы белгі мәнін автоматты түрде болжайды.

1. Болжам нәтижесін көр.

2. Нәтижені нақты деректермен салыстыр.

3–4 сөйлемдік қорытынды жаз: цифрлық болжау қаншалықты дәл болды?

Дескриптор:

Цифрлық болжамды талдайды, нәтижені салыстырады, дәлдікке қатысты ғылыми қорытынды жасайды.

3.2.3 Молекулалық құрылымдардың цифрлық көрінісі
Молекулалық құрылым – молекуланың атомдардан тұратын орналасуы мен олардың арасындағы байланыс тәртібі. Ол молекуланың геометриялық формасын, химиялық қасиетін және биологиялық функциясын анықтайды. Молекулалық құрылымды зерттеу арқылы құрамдағы атомдардың саны, байланыс түрлері, бұрыштар мен симметрия туралы ақпарат алуға болады.

Мысалы, су (H₂O) молекуласы – екі сутегі атомы және бір оттегі атомынан тұрады, байланыс бұрышы шамамен 104,5° болып, полюсті қасиет береді. Ал көмірқышқыл газы (CO₂) – тік сызықты молекула, полюстілігі жоқ.

Молекулалық құрылымды түсіну биохимия, фармакология және биотехнология салаларында маңызды, себебі ол молекуланың әрекетін, реакцияға қабілеттілігін және ағзадағы қызметін анықтайды.

1-Тапсырма. 3D молекула моделін талдау

Тапсырма шарты:

MolView (немесе кез келген 3D визуализатор) ашып, H₂O, CO₂ және CH₄ молекулаларының 3D моделін қара.

Әр молекула үшін:

– атомдар санын жаз;

– байланыс түрін көрсет;

– молекулалық геометриясын ата.

Дескриптор:

-3 молекуланың атом құрамын дұрыс жазады.

-Байланыс түрін (ковалентті/полюсті/полюссіз) көрсетеді.

-Геометриясын дұрыс анықтайды.

2-Тапсырма. Цифрлық конструкторда молекула құрастыру

Тапсырма шарты:

ChemSketch немесе MolView бағдарламасында C₂H₅OH (этанол) молекуласының құрылымдық формуласын және 3D моделін құр.

Дайын болған моделінің скриншотын жаса және қысқаша сипаттама жаз.

Дескриптор:

-Молекуланың құрылымдық формуласын дұрыс салады.

-3D модельді дұрыс құрастырады.

-Скриншот жүктейді және түсіндірме береді.

3-Тапсырма. Цифрлық анимацияны талдау

Тапсырма шарты:

Көмірқышқыл газының молекулалық құрылымын көрсететін 3D анимацияны қара.

Анимация негізінде молекуланың:

– симметриясын,

– байланыс бұрышын (шамамен),

– байланыс полюстілігін жаз.

Дескриптор:

-Молекула симметриясын дұрыс сипаттайды.

-Байланыс бұрышын шамамен көрсетеді (~180°).

-Полюстілікке қатысты дұрыс қорытынды жасайды.

4-Тапсырма. AR форматында молекуланы зерттеу

Тапсырма шарты:

AR қосымшаны ашып, бензол молекуласын 3D кеңістікте көрсет.

Молекуланың сақина пішінін және π-электрондық бұлттың орналасуын сипаттап жаз.

Дескриптор:

-AR арқылы молекуланы дұрыс көрсетеді.

-Алты мүшелі циклді дұрыс сипаттайды.

-π-электрондардың делокализациясын атап өтеді.

3.2.4 Анатомияның 3D кеңістігі
Анатомия – тірі ағзалардың құрылымын зерттейтін биологиялық ғылым. Ол ағзаның мүшелері, жүйелері мен тіндерінің орналасуын, пішінін және өзара байланысын анықтайды. Анатомиялық білім арқылы адам немесе жануар ағзасының қалыпты құрылымы мен жұмысын түсінуге болады.

Анатомия әртүрлі деңгейде қарастырылады:

-Жасушалық деңгей: жасушалар мен органеллалар құрылымы;

-Тіндік деңгей: бұлшықет, нерв, эпителий және басқа тіндер;

-Мүшелік деңгей: жүрек, өкпе, бауыр сияқты негізгі мүшелер;

-Жүйелік деңгей: жүйке, қанайналым, тыныс алу, ас қорыту сияқты ағзалық жүйелер.

Анатомияны білу медицина мен биологияда өте маңызды, себебі ол ағзаның қызметін түсінуге, ауруларды диагностикалауға және емдеуге мүмкіндік береді. Мысалы, жүрек пен қан тамырларының орналасуы мен құрылымын білу жүрек-қан тамыр ауруларын зерттеу мен емдеуде шешуші рөл атқарады.

1-Тапсырма. 3D модельді оқшаулап талдау (Skeletal Explorer)

Тапсырма шарты:

3D анатомия платформасын (ZygoteBody / BioDigital Human) ашып, омыртқа жотасын бөліп көрсет.

Омыртқа бөлімдерін жеке-жеке айналдырып қарап, төмендегі кестені толтыр.

Кесте 16  – «Омыртқа бөлімдерінің құрылымдық айырмашылығы»

	Бөлім
	Негізгі белгісі
	Дене пішіні
	Өскін/төмпешік ерекшелігі

	Мойын
	
	
	

	Кеуде
	
	
	

	Бел

Дескриптор:

-3D кеңістікте объектіні оқшаулап көрсетеді.

-Әр бөлімнің құрылымдық ерекшеліктерін кестеге дұрыс жазады.

2-Тапсырма. 3D қозғалыс амплитудасын өлшеу

Тапсырма шарты:

BioDigital Human-да иық буынын тауып, 3D анимациясын қос.

Қозғалыстың үш түрін белгіле:

– абдукция

– аддукция

– айналу (rotation)

Әр қозғалыс үшін шамамен амплитуда бұрышын жаз.

Дескриптор:

- буынының анимациясын іске қосады.

-Әр қозғалыстың атауын дұрыс анықтайды.

-Бұрыш мәнін дұрыс шамалайды.

3-Тапсырма. Суретке сүйеніп 3D модельді сәйкестендіру

Тапсырма шарты:

Берілген суретке қарап, BioDigital Human-нан сол мүшені немесе жүйені тауып, 3D моделін көрсет.

Суреттегі белгілерді модельмен сәйкестендір.

Дескриптор:

-Суреттегі құрылымды дұрыс таниды.

-3D модельден дәл сол құрылымды табады.

-Екі объектіні дұрыс сәйкестендіреді.

4-Тапсырма. 3D + мәтіндік интерпретация

Тапсырма шарты:

3D орган моделін таңдап, органның ішкі құрылымын 3D айналдырып қара.

Содан кейін 2–3 сөйлемдік қысқа мәтін жаз:

– органның кеңістіктегі орналасуы

– негізгі функциясы

– құрылымының үш ерекшелігі

Дескриптор:

-3D модельді қолданады.

-Орган құрылымын мәтінде нақты сипаттайды.

-3 ерекшелік атайды.

5-Тапсырма. AR кеңістікте анатомиялық модельді орналастыру

Тапсырма шарты:

Google AR (Search → “human skeleton AR”) арқылы адам қаңқасын бөлмеге орналастыр.

Қаңқаны айналдырып, 3 ракурстан фото жаса.

Фотолардан шағын коллаж құрастырып, қасына атауларын жаз.

Дескриптор:

-AR моделін кеңістікке дұрыс орналастырады.

-3 түрлі ракурстан фото түсіреді.

-Коллаж жасайды және сүйек атауларын дұрыс жазады.

6-Тапсырма. 3D кесінділерді салыстыру (Slice Viewer)

Тапсырма шарты:

Visible Body → Cross-sections функциясын ашып, ми құрылымының көлденең және сагиттал кесінділерін таңда.

Кестені толтыр:

	Көрініс түрі
	   Қандай құрылымдар нақты көрінеді?
	 Айырмашылығы қандай?

	Көлденең
	
	

	Сагиттал

Дескриптор:

-Екі түрлі кесіндіді таңдайды.

-Нақты көрінетін құрылымдарды салыстырады.

-Айырмашылықты дұрыс сипаттайды.

3.3  Педагогикалық эксперимент нәтижелері
Ғылыми зерттеу гипотезасын дәлелдеу және болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлаудың ұсынылған моделінің тиімділігін, сондай-ақ оны жүзеге асырудың педагогикалық шарттарын тексеру мақсатында тәжірибелік-эксперименттік жұмыс жоспарланып, ұйымдастырылып, жүргізілді. Педагогикалық зерттеу ғылыми-педагогикалық ізденістің екі кезеңін: анықтаушы және қалыптастырушы кезеңдерін қамтыды. Әрбір кезең болашақ биолог мұғалімдерді даярлау үдерісінде технологиялық-педагогикалық және мазмұндық компоненттерді (TPACK) интеграциялау жағдайында нақты міндеттерді шешуге бағытталды.

 Педагогикалық зерттеудің гипотезасы анықталып, оның мәні болашақ биолог мұғалімдерді биология пәнін оқытуда интеграцияланған цифрлық контенттерді TPACK моделі негізінде қолдануға даярлау тиімді болады деген болжамға негізделді, егер:

– болашақ биолог мұғалімдердің интеграцияланған цифрлық контенттерді жасау мен пайдалануға даярлығының мәні мен құрылымдық-компоненттік құрамы (пәндік, педагогикалық және технологиялық) айқындалса;

– биология пәндерін оқыту үдерісінде болашақ биолог мұғалімдердің интеграцияланған цифрлық контенттерді қолдануға даярлығын қалыптастыруға бағытталған TPACK негізіндегі модель әзірленіп, педагогикалық шарттарымен бірге оқу үдерісіне енгізілсе;

– болашақ биолог мұғалімдердің цифрлық контенттерді педагогикалық тұрғыда негізді қолдануын қамтамасыз ететін әдістемелік сүйемелдеу әзірленіп, биология пәндерін оқыту практикасына енгізілсе.

       Зерттеудің таңдалған стратегиясына сәйкес болашақ биолог мұғалімдердің интеграцияланған цифрлық контенттерді пайдалану арқылы кәсіби даярлығының қалыптасу деңгейін бағалауға арналған негізгі мақсаттар мен міндеттер, көрсеткіштер мен критерийлер анықталды. Зерттеу мазмұны әзірленіп, ұсынылған модель мен технологияның тиімділігі тәжірибелік-эксперименттік жолмен тексерілді.

       Бұл ретте педагогикалық зерттеудің әрбір кезеңінде ғылыми-әдістемелік жұмыс жүргізіліп, ол эксперименттік міндеттерді орындауға бағытталды, сонымен қатар алынған нәтижелерге сәйкес ұсынылған модель мен әдістемелік жүйені толықтыру, нақтылау және одан әрі тексеруді қамтыған түзетуші жұмыс жүзеге асырылды. 

Тәжірибелік жұмыс 2021-2023 жылдар аралығында Абай атындағы Қазақ ұлттық педагогикалық универистеті,  жаратылыстану және георафия факультеті, биология кафедрасында өтті. Тәжірибеге 114 студент қатысты, оның  59  бақылау тобы, ал, 55-і тәжірибелік топ.

Интеграцияланған цифрлық контенттерді қолдану арқылы ұйымдастырылған ойындық оқытудың тиімділігін және болашақ биолог мұғалімдердің оларды қолдануға даярлығының қалыптасу деңгейін анықтау мақсатында даярлықтың мотивациялық, когнитивтік, іс-әрекеттік және рефлексивтік компоненттері тексерілді. Аталған компоненттер диссертациялық жұмыстың 2.2 бөлімінде мазмұндық тұрғыда сипатталған.

       Зерттелетін әрбір көрсеткіштің сандық бағалануы таңдалған диагностикалық әдістемелерге сәйкес жүзеге асырылды, ал көрсеткіштер анықталған критерийлердің негізгі белгілерін айқындайды. Бұл бағалау болашақ биолог мұғалімдердің интеграцияланған цифрлық контенттерді TPACK моделі негізінде педагогикалық тұрғыда тиімді қолдануға даярлығының деңгейін кешенді түрде анықтауға мүмкіндік берді.

       Зерттеудің келесі кезеңінде тәжірибелік-эксперименттік жұмыстың анықтаушы кезеңі жүргізілді. Оның негізгі мақсаты – болашақ биолог мұғалімдердің интеграцияланған цифрлық контенттерді жасау мен пайдалануға даярлығының барлық критерийлері мен көрсеткіштері бойынша бастапқы қалыптасу деңгейін анықтау болды.

       Болашақ биолог мұғалімдердің даярлығының қалыптасу критерийлері мен көрсеткіштері 17-кестеде ұсынылған.

Кесте 17 – Болашақ биолог мұғалімдердің интеграцияланған цифрлық контенттерді қолдануға даярлығының критерийлері мен көрсеткіштері

	Критерийлер


	Көрсеткіштер
	Анықтау әдістемелері

	Мотивациялық
	Интеграцияланған цифрлық контенттерді (ойындық, симуляциялық, интерактивті) биологияны оқытуда қолдану бойынша білім, білік және дағдыларды дамытуға деген мотивтер мен қажеттіліктердің болуы
	Биология пәні бойынша оқу компьютерлік ойындары мен цифрлық контенттерді қолдану арқылы білім алуға бағытталуын анықтау тесті (Е. Ильин мен Н. Курдюкова әдістемесі негізінде бейімделген), сауалнама

	
	Ойындық оқыту үдерісінің құрылымы мен мазмұнын, оның TPACK моделіндегі орнын түсіну
	Бақылау, тестілеу, жазбаша тапсырмалар

	
	Интеграцияланған цифрлық контенттерді қолдануға қатысты кәсіби өзін-өзі жетілдіруге, даярлық деңгейін арттыруға ұмтылыс
	«Жетістікке жету қажеттілігін бағалау шкаласы» (Ю. Орлов), сауалнама, бақылау

	Когнитивтік 
	Биологияны оқытуда интеграцияланған цифрлық контенттер мен ойындық оқытудың теориялық негіздері туралы хабардарлық
	Бақылау, әңгімелесу, кешенді оқу-зерттеу тапсырмалары (А. Усова әдістемесі бойынша элементтік және операциялық талдау), ағымдық, модульдік және қорытынды бақылау нәтижелерін талдау

	
	Ойындық оқыту үдерісінің құрылымы мен мазмұнын, оның TPACK моделіндегі орнын түсіну
	Бақылау, тестілеу, жазбаша тапсырмалар

	
	Биология сабағында цифрлық ойындар мен интерактивті контенттерді тиімді ұйымдастыру әдістері мен тәсілдерін білу
	Студенттердің ойындық сипаттағы жеке тапсырмаларды орындау барысындағы практикалық әрекеттерін талдау, сараптамалық бағалау әдісі

	Іс-әрекеттік
	Биологияны оқытуда интеграцияланған цифрлық контенттерді (ойындар, симуляциялар, AR/VR) қолдану технологиясын меңгеру деңгейі
	Тесттер, практикалық тапсырмалар, әдістемелік талдау

	
	Ойындық және цифрлық тапсырмаларды орындау барысында табандылықтың, жауапкершіліктің және креативтіліктің көрініс табуы
	Бақылау, әңгімелесу, «Аяқталмаған шешім» әдістемесі (Л. Фридман, Т. Пушкина, И. Каплунович)

	Рефлексивтік
	Биологияны оқытуда интеграцияланған цифрлық контенттерді қолданудың педагогикалық маңыздылығын саналы түрде түсіну
	Бақылау, әңгімелесу, рефлексивтілік деңгейін анықтау әдістемесі 

(А. Карпов)

	
	Интеграцияланған цифрлық контенттерді қолдануға даярлық деңгейін өздігінен бағалай алу
	Бақылау, әңгімелесу, рефлексивтік жазба

	
	Цифрлық әрекеттерді орындау нәтижелері үшін жеке жауапкершілікті терең сезіну
	Бақылау, әңгімелесу, студенттердің ойындық қызметі бойынша өзін-өзі бағалау жазбалары


Кесте 18  – Болашақ биология мұғалімдерінің интеграциялық цифрлық контентті қолдануға дайындығының мотивациялық  компонент бойынша бастапқы нәтижелері
	Көрсеткіштер
	Топтар
	саны
%
	Қалыптасу деңгейлері

	
	
	
	төменгі
	орта
	жоғары

	Биологиялық білім,  дағдыларды   TPACK-қа негізделген интеграцияланған цифрлық контенттерді                            дамытуға деген мотивтер мен қажеттіліктердің болуы
	ТТ
	саны
	33
	20
	4

	
	
	%
	58
	37,5
	4,5

	
	БТ
	саны
	29
	25
	5

	
	
	%
	50
	42
	8

	Интеграцияланған цифрлық контенттерді                            қолдануда тұрақты қызығушылық, дербестік және шығармашылық тәсілдің болуы»
	ТТ
	саны
	34
	15
	6

	
	
	%
	62,3
	28,7
	9

	
	БТ
	саны
	29
	22
	8

	
	
	%
	48,4
	37,5
	14,1

	Интеграциялық цифрлық контенттерді қолдануда болашақ мұғалімнің өзін-өзі жетілдіруге және өзінің дайындық деңгейін арттыруға ұмтылысы
	ТТ
	саны
	33
	17
	5

	
	
	%
	60
	33
	7

	
	БТ
	саны
	29
	24
	6

	
	
	%
	47,6
	39,4
	10


Биологиялық білім,  дағдыларды  TPACK-қа негізделген интеграцияланған цифрлық контенттерді  дамытуға деген мотивтер мен қажеттіліктердің болуы – бұл студенттің цифрлық ойын элементтері бар сабақтарда АКТ тиімді қолдануға деген:

- ішкі уәжі (қызығушылық, құлшыныс),

- танымдық қажеттілігі (жаңа білімге сұраныс),

- профессионалдық бағдарлылығы (бола-шақ маман ретінде АКТ қолданудың маңызын түсінуі),

- цифрлық құзыреттілікке ұмтылысы деңгейін сипаттайтын мотивациялық көрсеткіш.

Олай олса, АКТ қолдануда тұрақты қызығушылық, дербестік және шығармашылық тәсілдің болуын - TPACK моделімен ғылыми түрде байланыстырып,  талдайтын болсақ,  жоғарыда көрсетілген көрсеткіштер  болашақ мұғалімнің АКТ құралдарын тиімді қолдануда,  болашақ мамандардың тұрақты танымдық қызығушылығының, дербес әрекет ету қабілеттерінің, сонымен қатар  шығармашылықпен жұмыс істеу деңгейін сипаттайды. Бұл - цифрлық педагогикалық құзыреттіліктің негізгі мотивациялық-құндылық ядросы. Эксперименттік топта АКТ қолдануда тұрақты қызығушылық және шығармашылық белсенділік деңгейі көбіне төмен (62,3%). Бұл студенттердің цифрлық ойын технологияларына қатысты дербес әрекет дағдылары жеткіліксіз екенін көрсетеді. Ал, бақылау тобында да көрсеткіштің басым бөлігі төмен және орташа деңгейде (48,4% және 37,5%) көрсетсе,  жоғары деңгей екі топта да аз: ТТ - 10,5%, БТ  14,1%. Қорытындылай келгенде, студенттердің көпшілігі АКТ интеграциясын шығармашылықпен, дербес орындай алмайды деген сөз. Бұны TPACK-тің TK, TPK және TPACK компоненттерінің төмен дамуымен байланыстыруға болады.

Осы аталған, көрсеткіштердің  TPACK моделінің үш маңызды бөлігін сипаттайды: 

Бірінші  TK – Technological Knowledge (технологиялық білім) тұрақты қызығушылық пен дербестік → цифрлық құралдарды өз бетімен зерттеу қабілетінің индикаторы. 

 Мысалы:

AR/VR симуляцияларын, биологиялық 3D модельдерді, виртуалды зертханаларды өздігінен меңгеру.  

Екіншіден,  PK – Pedagogical Knowledge (педагогикалық білім) бұл, шығармашылық тәсіл → ойын технологияларын, топтық цифрлық жобаларды жоспарлау мүмкіндігін көрсетеді.   

 Үшіншіден, TPK – Technological Pedagogical Knowledge -тхнологияны педагогикалық мақсатқа сай қолдануға деген қызығушылық пен өзіндік белсенділік осы модульдің негізгі көрсеткіші екенін көрсетеді.  Мұнда,  TPK көрінісі:

· биологиядағы ұяшық митозын оқытқанда - интерактивті симуляция таңдау;

· экожүйе тарауында - сандық ойын-сценарий құрастыру.

Төртіншіден,  TPACK  интеграцияланған деңгей,  бұл көрсеткіш, негізінен, TPACK-тің мотивациялық-құзыреттілік аспектісін анықтайды,  АКТ–биология–педагогика интеграциясы тек білімнің болуымен емес, оны шығармашылықпен қолдануға деген тұрақты уәжбен қалыптасады, яғни:  тұрақты қызығушылық - дербестік – шығармашылық, бұлар  TPACK дамуының катализаторы болып есептеледі.  Нақты биология пәніне бейімделген интерпретацияны көрсеттеін болсақ,  келесідей мысал,  келтіруге болады.

«Жасуша құрылысы» тарауы бойынша  студент AR моделін өз бетімен зерттеп, сабақта қолдануға шығармашылық сценарий жасаса, ал,  «Экожүйелер» тарауы бойынша  цифрлық симулятордағы виртуалды экожүйені өзгертіп, нәтижелерін талдайды, сонда студенттің  дербестік дағдысы  қалыптасады. «Генетика» тарауы бойынша  ойын платформасы (Genetics Game, Learn. Genetics) арқылы тұқымқуалаушылық модельдейді, ол кезде  студенттердің  қызығушылық артады. Төменде кестеде осы  көрсеткіштердің  TPACK модуліндегі орнына  ғылыми талдау жасадық. 

Кесте 19 – TPACK моделінің бірнеше ішкі компоненттерінің функционалды көрінісі

	TK – Technological Knowledge (Технология-лық білім)
	PK – Pedagogical Knowledge (Педагогика-лық білім)


	CK – Content Knowledge (Мазмұндық білім)

	TPK – Technological Pedagogical Knowledge
(Технология-лық педагогика-лық білім)
	TCK – Technological Content Knowledge
(Технология-лық мазмұндық білім)
	PCK – Pedagogical Content Knowledge
(Педагогикалық мазмұндық білім)

	Тұрақты қызығушылық – студенттің жаңа цифрлық құралдарды меңгеруге ұмтылысын көрсетеді.


	Шығармашылық тәсіл – ойын, кейс, жоба, симуляция сияқты педагогикалық технологияларды тиімді қолдануға мүмкіндік береді.


	Биологиялық мазмұнды АКТ арқылы түсіндіргенде қызығушылық пен шығармашылық– күрделі биологиялық құбылыстарды визуализациялауға көмектеседі.


	Бұл көрсеткіш ТPK модулімен ең тығыз байланысты.
Өйткені АКТ-ны сабақта қолданудағы дербестік пен шығармашылық – педагогикалық міндетке бағындырылған технологияны қолдану қабілеті.


	Бұл көрсеткіш АКТ-ны биологиялық мазмұнды түсіндіру мақсатында қолданудағы шығармашылық пен дербестікті білдіреді.


	Шығармашылық тәсіл болашақ мұғалімнің биология мазмұнын оқытудың тиімді әдістерін табуға және АКТ-ны мазмұнға сәйкес ойластырған педагогикалық шешім қабылдауына мүмкіндік береді.

	TPACK байланысы:
-цифрлық платформаларды (PhET, BioDigital Human, Labster) өз бетінше зерттеу;

-бағдарламалармен (GeoGebra, 3D Anatomy, AR қолданбалар) еркін жұмыс істеуге талпыныс;

-биологиядағы цифрлық модельдеу құралдарын өздігінен игеру.


	TPACK байланысы:
-АКТ-ны сабақ құрылымына енгізудің жаңа тәсілдерін ойластыру;

-оқытуды мотивациялық тұрғыдан ұйымдастыру;

-оқушыларға цифрлық жобалар берудің әдістерін меңгеру.


	TPACK байланысы:
-жасуша, экожүйе, генетикалық процестерді интерактивті моделдеу;

-дербес орындаған шығармашылық цифрлық контент (бейне, анимация, 3D-модель) арқылы мазмұнды терең меңгеру.


	TPACK байланысы:
-Биология сабағында ойын элементтерін қолдану (кастомды интерактивті ойын құрастыру).

-Цифрлық зертханаларда тапсырмаларды бейімдеп беру.

-Оқушылардың цифрлық дағдыларын дамытуға бағытталған әдістерді таңдау.


	TPACK байланысы:
-AR/VR арқылы жасушаның 3D моделін құру;

-Экожүйе динамикасын симуляция кезінде өздігінен талдау;

-Генетикалық есептерді сандық симуляторлармен шешу.


	TPACK байланысы:
-Тұрақты қызығушылық → технологияны зерттеуге итермелейді
-Дербестік → технологияны мазмұнмен және педагогикамен біріктіруге мүмкіндік береді
-Шығармашылық → интеграцияның сапасын жоғарыла-тады.



Сурет 6 – Болашақ биология мұғалімдерінің мотивациялық компонент  бойынша интеграциялық цифрлық контентті қолдануға дайындығының бастапқы нәтижелері

        Қорытындылай келе,  18  кестедегі деректер  болашақ биология мұғалімдерінің интеграциялық цифрлық контентті қолдануға бағытталған мотивациялық даярлығының бастапқы деңгейін сипаттайды. Эксперименттік топта көрсеткіштердің басым бөлігі төмен деңгейде (57–62,3%), бұл студенттердің цифрлық ресурстарды қолдануға тұрақты ішкі мотивтерінің жеткіліксіз қалыптасқанын көрсетеді.

Бақылау тобында да ұқсас тенденция байқалады, дегенмен жоғары деңгей көрсеткіштері біршама жоғары (8–14,1%).

Жалпы нәтижелер студенттердің цифрлық педагогикалық құзыреттілікті меңгеруге деген мотивациялық даярлығының әлсіз екенін, ал интеграциялық цифрлық контентті тиімді қолдануға кәсіби бағыттылықты арттыру қажеттігін айқындайды.
Кесте 20 – Болашақ биология мұғалімдерінің интеграциялық цифрлық контентті пайдалануға қатысты когнитивтік даярлығының бастапқы нәтижелері
	Көрсеткіштер
	   Топтар
	саны %
	Қалыптасу деңгейлері

	
	
	
	төменгі
	орта
	жоғары

	Интеграциялық цифрлық контентті қолдану саласындағы білімдарлық деңгейі
	ТТ
	саны
	42
	11
	2

	
	
	%
	77,4
	19,4
	3,2

	
	БТ
	саны
	44
	12
	3

	
	
	%
	75
	20,3
	4,7

	TPACK құрылымын түсіну деңгейі
	ТТ
	саны
	43
	11
	1

	
	
	%
	78,2
	20,2
	1,6

	
	БТ
	саны
	45
	12
	2

	
	
	%
	76,6
	20,3
	3,1

	Интеграциялық цифрлық контентті тиімді қолдану әдістері мен тәсілдерін меңгеру деңгейі
	ТТ
	саны
	44
	10
	1

	
	
	%
	79,8
	18,6
	1,6

	
	БТ
	саны
	45
	13
	1

	
	
	%
	75,8
	21,9
	2,3


Ескертпе:

ТТ – тәжірибелік топ,

БТ – бақылау тобы.
Сурет 7 – Болашақ биология мұғалімдерінің интеграциялық цифрлық контентті пайдалануға қатысты когнитивтік даярлығының бастапқы нәтижелері

        20 -  кестедегі  деректер  көрсеткендей, болашақ биология мұғалімдерінің интеграциялық цифрлық контентті пайдалануға қатысты когнитивтік даярлығының бастапқы деңгейлері айтарлықтай төмен болып отыр. Барлық көрсеткіштер бойынша тәжірибелік топта «төмен деңгей» 77–80% аралығында, бұл студенттердің:

  - цифрлық ресурстар мүмкіндіктері туралы білімінің жеткіліксіз екенін;

  - TPACK моделінің құрылымы мен элементтерін толық меңгермегенін;

  - интеграциялық контентті тиімді қолдану әдістемелерін білмеуін көрсетеді. 

Бақылау тобының нәтижелері де ұқсас – «төмен деңгей» 75–76,6% шамасында, яғни когнитивтік компонент екі топта да жеткіліксіз қалыптасқан.   

        Осы көрсеткіштерді TPACK тұрғысынан  түсіндіретін болсақ, төмендегі үш көрсеткіштің барлығы TPACK моделінің CK (Content Knowledge), PK (Pedagogical Knowledge) және TK (Technological Knowledge) блоктарымен тікелей байланысты:

Бірінші,  интеграциялық цифрлық контент туралы хабардарлық (TK+CK),  бұл компонент студенттің цифрлық ресурстардың:

- түрлерін,

- функцияларын,

- биология мазмұнын визуализациялау мүмкіндіктерін қаншалықты білетінін көрсет еді.  Төмен нәтиже → TK компонентінің әлсіздігін білдіреді.

 Екінші,  TPACK құрылымын түсіну (TK+PK+CK интеграциясы), бұл көрсеткіш TPACK-тің теориялық негіздерін меңгеру деңгейін анықтайды.

78% студент TPACK-ті түсінбейді → интеграцияланған сабақ жобалау қиынға соғады.

Үшінші  әдістемелерді меңгеру (TPK + TCK)

Цифрлық контентті:

- модельдеу,

        - симуляция жүргізу,

- виртуалды зертхана қолдану,

- LMS жүйесінде тапсырма құрастыру  сияқты әдістемелерді білу TPK және TCK элементтеріне жатады.  79% студент бұл дағдыны меңгермеген → цифрлық сабақ құрастыру қабілеті қалыптаспаған. Осыны,  қорытындылайтыг болсақ,  кестеде берілген мәліметтер болашақ биология мұғалімдерінің: цифрлық педагогикалық құзыреттілігі (TPACK) интеграциялық цифрлық контентпен жұмыс істеу дағдысы,  цифрлық әдістемені меңгеруі төмен деңгейде екенін дәлелдейді. Бұл жағдай оқу үрдісіне арнайы курстар енгізу, цифрлық контент жасау бойынша практикумдар өткізу, TPACK негізіндегі сабақ құрастыру дағдыларын дамыту қажеттілігін айұындап берді.  Біз, зерттеудің сенімділігін айұындау үшін, зерттеудің бастапқы кезеңінде эксперименттік топ (ТТ) пен бақылау тобының (БТ) интеграцияланған цифрлық контентті қолдануға даярлығы арасындағы айырмашылықты анықтау үшін деңгейлік көрсеткіштер (төмен-1, орта-2, жоғары-3) негізінде орташа балл есептеліп, тәуелсіз таңдамаларға арналған t-тест (Welch t-test) жүргізілді.

Кесте 21 – Орташа балл есептеліп, тәуелсіз таңдамаларға арналған t-тест

(Welch t-test)

	Көрсеткіш


	Mean (ТТ)
	Mean (БТ)
	t-мәні
	p-мәні

	Интеграцияланған цифрлық контентті қолдану туралы хабардарлық
	1.27
	1.30
	–0.32
	0.75

	TPACK құрылымын түсіну
	1.24
	1.27
	–0.38
	0.71

	Интеграциялық әдістерді білу
	1.22
	1.25
	–0.41
	0.68


Осы аталған көрсеткіштерге  Хи-квадрат (χ²) нәтижелері бойынша  ғылыми қорытындылар жасасақ:

      1. p-value > 0.05 барлық көрсеткіштер бойынша бұл эксперименттің басында екі топтың дайындық деңгейінде статистикалық тұрғыдан маңызды айырмашылық жоқ екенін дәлелдейді.

Демек:

- эксперименттік және бақылау топтары бірдей бастапқы жағдайда,

- дайындық деңгейі бірдей,

- эксперименттің әдістемелік талаптары сақталған.

Бұл эксперимент нәтижелерінің сенімділігін арттырады, себебі кейінгі өзгерістерді тәжірибелік жұмыстың (интеграцияланған цифрлық контенттің) нақты әсерімен түсіндіруге мүмкіндік береді.

2. t-мәндері 0-ге өте жақын,  бұл екі топтың арасындағы айырмашылықтың жоққа тән екенін көрсетеді.

Болашақ биология мұғалімдерінің интеграциялық цифрлық контентті қолдануға даярлығының когнитивтік өлшем бойынша бастапқы нәтижелерін тұжырымдайтын болсақ,  "Мотивациялық критерий бойынша жүргізілген бастапқы диагностика эксперименттік және бақылау топтарының интеграцияланған цифрлық контентті қолдануға даярлығының бастапқы өлшенімдері арасында статистикалық тұрғыда айтарлықтай айырмашылық жоқ екенін көрсетті (p > 0,05). Бұл екі топтың бастапқы деңгейінің теңдігін және зерттеу процедурасының валидті орындалғанын дәлелдейді. Осылайша, әрі қарайғы кезеңдердегі айырмашылықтар енгізілген педагогикалық ықпалдың (TPACK моделіне негізделген интеграциялық цифрлық контент) нәтижесі ретінде қарастырылады.

Сурет 8 – Болашақ биология мұғалімдерінің іс-әрекеттік өлшем бойынша интеграцияланған цифрлық контенттерді пайдалануға даярлығының бастапқы нәтижелері

Кесте 22 – Болашақ биология мұғалімдерінің іс-әрекеттік өлшем бойынша интеграцияланған цифрлық контенттерді пайдалануға даярлығының бастапқы нәтижелері
	 
Көрсеткіштер
	 
ТОП
	Даярлық деңгейлері

	
	
	        төмен
	         орта
	  жоғары

	
	
	саны
	%
	саны
	%
	саны
	%

	Интеграцияланған цифрлық контенттерді (ЦК) қолдану құралдарын практикалық деңгейде меңгеру
	ТТ
	36
 
 
	67
	16
	29
	3
	4

	
	БТ
	36
	61
	18
	31,2
	5
	7,8

	Сабақта ЦК-ты қолдана отырып оқу тапсырмаларын құру және бейімдеу қабілеті
	ТТ
	25
	45,1
	19
	34,7
	11
	20,2

	
	БТ
	23
	39,8
	23
	38,3
	13
	21,9


       Зерттеу нәтижелері болашақ биология мұғалімдерінің интеграцияланған цифрлық контентті (ЦОК) оқытуда қолдану технологиясын меңгеру деңгейінің жеткіліксіз екенін айқын көрсетті. Алынған деректерге сәйкес, студенттердің басым бөлігі бұл технологияны қолдану дағдыларын төмен деңгейде меңгерген: эксперименттік топта (ТТ) – 67 %, бақылау тобында (БТ ) – 61 %.

       Бұл көрсеткіш болашақ мұғалімдердің TPACK құрылымындағы технологиялық-компонентті (ТК) және технологиялық–педагогикалық білімді (ТПК) интеграциялау қабілеттерінің жеткіліксіз екенін айқындайды.

       Интеграцияланған цифрлық контентті қолдануға қатысты әрекеттік дағдылардың орташа деңгейі ЭГ студенттерінің 29 %, КГ студенттерінің 31,2 % бойынан байқалды. Бұл топтар цифрлық оқу құралдарын белгілі бір дәрежеде пайдалана алғанымен, оларды педагогикалық және пәндік мазмұнмен (РК, СК) толық үйлестіруде қиындықтарға кездеседі.

Жоғары деңгей өте төмен үлесті құрады: – ТТ – 4 %, – БТ – 7,8 %.

Бұл көрсеткіш цифрлық контентті тиімді жобалау, сабақ құрылымына бейімдеу, AR/VR симуляцияларын пайдалану, педагогикалық сценарий құру, биологиялық үдерістерді модельдеу сияқты күрделі әрекеттерді орындай алатын студенттердің өте аз екенін білдіреді.

 Сонымен қатар, жоғары деңгейге жеткен студенттерде TPACK моделінің барлық құрамдас бөліктерін (ТК–РК–СК) интеграциялау қабілеті айқын көрінеді.
Болашақ биология мұғалімдерінің интеграцияланған цифрлық контенттерді (ИЦК) білім беру үдерісінде қолдануға дайындығының деңгейін іс-әркеттік  өлшем бойынша бағалауға жүргізілген статистикалық талдау тәжірибелік (ТТ) және бақылау (БТ) топтарының бастапқы көрсеткіштері бойынша біртекті, яғни бір жалпы жиынтыққа жататынын көрсетті.  Іріктемелердің  біртектілігін тексеру үшін Пирсонның χ² сәйкестік критерийі қолданылды. Зерттеу нәтижелерін статистикалық өңдеу барысында төмендегі мәндер алынды:

-интеграцияланған цифрлық контенттерді қолдану технологиясын толық меңгеру деңгейі бойынша:

χ² = 2,7;

-  цифрлық сипаттағы тапсырмаларды орындау кезінде студенттердің табандылық, жауапкершілік және креативтілік деңгейі бойынша:

χ² = 1,14.

Алынған екі көрсеткіш те χ² критерийінің кестелік мәнінен айтарлықтай төмен:

χ²(0,05; df = 2) = 9,21.

Бұл нәтижелер:

- эксперименттік және бақылау топтары арасында статистикалық тұрғыдан маңызды айырмашылық жоқ екенін,

- екі топтың бастапқы дайындық деңгейлері шамалас әрі салыстыруға жарамды екенін,

- формирлеуші эксперимент нәтижелерін талдауға қандай да бір ауытқулар әсер етпейтінін дәлелдейді.

         Демек, алынған статистикалық мәліметтер болашақ биология мұғалімдерінің интеграцияланған цифрлық контенттерді қолдануға дайындығын арттыруға арналған әзірленген әдістеменің тиімділігін бағалау үшін ТТ мен БТ нәтижелерін өзара дұрыс салыстыруға толық мүмкіндік береді.

Болашақ биология мұғалімдерінің интеграцияланған цифрлық контенттерді (ИЦК) оқу үдерісінде қолдануға дайындығының рефлексивтік өлшем бойынша қалыптасуын анықтау келесі көрсеткіштер арқылы жүзеге асырылды:

· биологияны оқытуда интеграцияланған цифрлық контенттерді (AR/VR, 3D 
модельдер, интерактивті симуляциялар, виртуалды зертханалар) қолданудың маңыздылығын түсіну;

· өзінің ИЦК қолдануға дайындығының деңгейін анықтай алу қабілеті;

· цифрлық контентті қолдану барысында қабылданған әрекеттер үшін 
жауапкершілікті терең сезіну және рефлексивтік ойлау дағдылары.  Осы көрсеткіштерді анықтау мақсатында мына әдістер қолданылды: студенттердің оқу іс-әрекетін бақылау, әңгімелесу, А. Карпов әдістемесі бойынша рефлексия деңгейін диагностикалау, биологияны цифрлық контент негізінде оқыту барысында студенттердің өзін-өзі бағалау парағы.
Студенттермен жүргізілген әңгімелер мен оқу әрекетіне жүргізілген бақылаулар көрсеткендей, болашақ биология мұғалімдерінің айтарлықтай бөлігі биология пәнінде ИЦК қолданудың маңызын толық түсіне бермейді.Бұл дерек математикалық статистика нәтижелерімен расталды: тәжірибелік топта (ТТ) – 44,4 %,  бақылау тобында (БТ) – 40,6 % студенттердің бұл көрсеткіш бойынша төмен деңгейде екені анықталды. Орта және жоғары деңгейдегі көрсеткіштерде үлкен айырмашылық байқалмайды: орта деңгей: ТТ – 26,6 %, КГ – 33,6 % , жоғары деңгей: ТТ – 29 %, БТ – 25,8 % бұл студенттердің белгілі бір бөлігі ғана биологияны ИЦК негізінде оқытудың артықшылықтарын (визуализация, модельдеу, күрделі процестерді түсіндіру) ішінара түсінетінін көрсетеді. Өзінің ИЦК қолдануға дайындығын бағалау көрсеткіші  бойынша жоғары деңгей тек аз студенттерде байқалды: ТТ – 23,4 %, КГ – 20,3 %,  көпшілік студенттерде деңгей төмен немесе орташа: төмен деңгей: ЭГ – 37,2 %, БТ – 45, орта деңгей: ТТ – 39,4 %, КГ – 34,4 % бұл  студенттердің: 

- цифрлық платформаларды (LMS, Phet, BioDigital, Labster, MolView, AR/VR биология қосымшалары) пайдалану дағдылары шектеулі екенін;

- өздерінің ИЦК қолдануға кәсіби дайындығын дұрыс бағалай алмайтынын;

- қателерді анықтап, оларды дер кезінде түзетуге дайындықтың жеткіліксіз екенін көрсетеді. Әрекеттер үшін жауапкершілікті терең сезіну (рефлексия) көрсеткіші бойынша  диагностика нәтижелері: төмен деңгей: ТТ – 29 %, БТ – 37,5 %,  орта деңгей: ТТ – 50,8 %, БТ – 37,5 % , Жоғары деңгей: ТТ – 20,2 %, БТ – 25 %.

Орта деңгейдің басым болуы болашақ мұғалімдердің:

- ИЦК қолдану нәтижелерін талдау,

- өз тәжірибесін бағалау,

- қателерді түзету,

- оқыту сапасын жақсарту жолдарын анықтау сияқты рефлексивтік дағдыларының толық қалыптаспағанын көрсетеді.

Жалпы ғылыми қорытындылайтын болсақ, алынған нәтижелер болашақ биология мұғалімдерінің: тек шағын бөлігі ғана интеграцияланған цифрлық контентті қолданудың маңызын толық түсінеді; көпшілігі  өзінің ИЦК қолдануға дайындық деңгейін дәл бағалай алмайды;  рефлексивтік ойлау қабілеттері (өз тәжірибесін сараптау, нәтиже шығару, түзету енгізу) жеткілікті деңгейде дамымаған;  интеграцияланған цифрлық контентпен жұмыс істеу жоғары деңгейде тек жекелеген студенттерде ғана қалыптасқан. Бұл нәтижелер болашақ биология мұғалімдерін ИЦК-ны қолдануға мақсатты, жүйелі теориялық-практикалық даярлау қажет екенін дәлелдейді.

Кесте 23 – Болашақ биология мұғалімдерінің рефлексивтік өлшем бойынша интеграцияланған цифрлық контенттерді пайдалануға даярлығының бастапқы нәтижелері
	Көрсеткіштер
	Топтар
	саны
%
	Даярлық деңгей

	
	
	
	төмен
	орта
	жоғары

	Интеграцияланған цифрлық контент жасауда оқытуда TPACK моделіне негіздеудің  маңыздылығын түсіну
	ТТ
	саны
	24
	15
	16

	
	
	%
	44,4
	26,6
	29

	
	БТ
	саны
	24
	20
	15

	
	
	%
	40,6
	33,6
	25,8

	Биологияны оқытуда интеграцияланған цифрлық контент пен TPACK модулін тиімді қолдануға дайындық деңгейін анықтау
	ТТ
	саны
	20
	22
	13

	
	
	%
	37,2
	39,4
	23,4

	
	БТ
	саны
	27
	20
	12

	
	
	%
	45,3
	34,4
	20,3

	TPACK-моделіне негізделген цифрлық контентті пайдалану барысында қабылданған педагогикалық шешімдер мен әрекеттер үшін жауапкершілікті терең деңгейде ұғыну қабілеті
	ТТ
	саны
	16
	28
	11

	
	
	%
	29
	50,8
	20,2

	
	БТ
	саны
	22
	22
	15

	
	
	%
	37,5
	37,5
	25


Сурет 9 – Болашақ биология мұғалімдерінің рефлексивтік өлшем бойынша интеграцияланған цифрлық контенттерді пайдалануға даярлығының бастапқы нәтижелері

      Тәжірибелік және бақылау топтары арасында ықтимал елеулі айырмашылықтарды анықтау мақсатында жүргізілген статистикалық тексеру нәтижелері биологияны оқытуда интеграцияланған цифрлық контентті (AR/VR, симуляциялар, виртуалды зертханалар, интерактивті мультимедия) қолдануға болашақ биология мұғалімдерінің дайындығының бастапқы деңгейін бағалауға мүмкіндік берді.

  Болашақ биология мұғалімдерінің дайындық деңгейлері TPACK моделінің құрылымдық компоненттерімен (TK, PK, CK және олардың қиылыстары – TCK, TPK, TPACK) анықталды және үш негізгі көрсеткіш бойынша бағаланды:

Интеграцияланған цифрлық контентті қолданудың маңыздылығын түсіну (TPACK–рефлексивті түсіну);

Интеграцияланған контентті қолдану деңгейіне өзіндік дайындықты бағалау (TPACK–дайындық диагностикасы);

Цифрлық контентті сабақта жобалау және қолдану үдерісінде педагогикалық шешімдер үшін жауапкершілікті терең түсіну қабілеті (TPACK–рефлексивті жауапкершілік).

     Осы көрсеткіштер бойынша эксперименттік (ТТ) және бақылау (БТ) топтарындағы айырмашылықтардың дұрыстығын анықтау үшін χ² критерийі қолданылды. Маңыздылық деңгейі ретінде p = 0,99, еркіндік дәрежесі n – 1 = 2, ал кестелік мән χ² крит = 9,21 деп алынды.

Статистикалық есептеулер нәтижелері төмендегідей белгіленді:

Интеграцияланған цифрлық контентті (AR/VR, 3D модельдер, симуляциялар) қолданудың маңыздылығын түсіну

χ² = 2,1;

TPACK моделі негізінде цифрлық контентті қолдануға өзіндік дайындық деңгейін анықтау

χ² = 2,2;

Интеграцияланған цифрлық контентті сабақта қолдану кезінде қабылданған педагогикалық, технологиялық және мазмұндық шешімдер үшін жауапкершілікті терең түсіну қабілеті

χ² = 7,56;

   Барлық көрсеткіштер бойынша алынған мәндер χ² крит = 9,21 деңгейінен төмен болғандықтан, эксперименттің басында ЭГ және КГ топтарындағы болашақ биология мұғалімдерінің TPACK-дейінгі дайындық деңгейлері бірдей, статистикалық айырмашылық байқалмайды деп қорытындылауға негіз бар.

    Алынған нәтижелер болашақ биология мұғалімдерінің интеграцияланған цифрлық контентпен (виртуалды зертханалар, биологиялық модельдер, AR-анатомия, VR-экожүйелер симуляциясы) жұмыс істеу үшін қажетті:

-технологиялық білімдері (TK),

-педагогикалық білімдері (PK),

-биологиялық мазмұндық білімдері (CK),

-сондай-ақ олардың қиылысқан TPACK құзыреттері жеткілікті деңгейде қалыптаспағанын көрсетті.

Нақтырақ айтқанда:

Студенттердің едәуір бөлігі AR/VR, LMS, симуляциялар, цифрлық модельдер сияқты интеграцияланған құралдарды қолданудың маңыздылығын толық түсінбейді;

Сабақта цифрлық контентті оңтайлы қолдану үшін өзінің дайындығын төмен бағалайды;

Цифрлық контентті жобалау мен қолдану барысында педагогикалық шешімдер үшін жауапкершілікті терең сезіну қабілеті әлсіз.

 Бұл нәтижелер студенттердің цифрлық трансформация талаптарына сәйкес келмейтінін, ТРАСК (TPACK) моделіне сүйенген теориялық және практикалық дайындықтың жеткіліксіз екенін растайды.  

Нөлдік және зерттеу гипотезаларын тексеру

Эксперименттік жұмыста төмендегі гипотезалар тексерілді:

Нөлдік гипотеза (H0): Интеграцияланған цифрлық контентке негізделген TPACK–технологиясын оқу процесіне енгізу эксперименттік және бақылау топтары арасында ешқандай айырмашылық тудырмайды.

Зерттеу гипотезасы (H1):

TPACK моделіне негізделген интеграцияланған цифрлық контентті (виртуалды зертханалар, AR/VR модельдер, биологиялық симуляциялар) оқу үдерісіне енгізу болашақ биология Бастапқы өлшем нәтижелері H0 гипотезасын қолдады, мұғалімдерінің дайындығының деңгейіне елеулі әсер етеді,  яғни екі топтың бастапқы даярлығы бірдей екенін көрсетті. Бұл эксперименттің келесі кезеңдерінде TPACK–интеграциясының тиімділігін объективті бағалауға мүмкіндік береді.  

 Зерттеу нәтижесінде алынған мотивациялық критерий бойынша TPACK моделіне негізделген интеграцияланған цифрлық контентті пайдалануға дайындықтың қалыптасу нәтижелері 24-кестеде келтірілген.

Кесте 24 – Болашақ биология мұғалімдерінің мотивациялық  компонент  бойынша үштілдегі білімді меңгеру (қорытынды нәтижелер)

	Көрсеткіштер
	  Топтар
	саны
%
	Қалыптасу деңгейлері

	
	
	
	төменгі
	орта
	жоғары

	Биологиялық білім,  дағдыларды  TPACK-қа негізделген интеграцияланған цифрлық контенттерді                            дамытуға деген мотивтер мен қажеттіліктердің болуы
	ТТ
	саны
	8
	31
	16

	
	
	%
	13,7
	56,5
	29,8

	
	БТ
	саны
	25
	29
	5

	
	
	%
	43
	48,3
	8,6

	Интеграцияланған цифрлық контенттерді                            қолдануда тұрақты қызығушылық, дербестік және шығармашылық тәсілдің болуы
	ТТ
	саны
	8
	29
	18

	
	
	%
	14,5
	53,2
	32,3

	
	БТ
	саны
	17
	31
	11

	
	
	%
	29
	52,3
	18,7

	Интеграциялық цифрлық контенттерді қолдануда болашақ мұғалімнің өзін-өзі жетілдіруге және өзінің дайындық деңгейін арттыруға ұмтылысы
	ТТ
	саны
	13
	26
	16

	
	
	%
	22,6
	47,6
	29,8

	
	БТ
	саны
	29
	24
	6

	
	
	%
	47,6
	39,4
	10


24- кестедегі мәліметтерді келесі гистограммадан  көруге болады.

Сурет 10 – Болашақ биология мұғалімдерінің мотивациялық бағыттылығының деңгейі (қорытынды нәтижелер)

Кестеде және гистограммада ұсынылған нәтижелер биологияны оқытуда интеграцияланған цифрлық контентті қолдануға қатысты мотивациялық көрсеткіштердің деңгейі эксперименттік топта бастапқы кезеңмен салыстырғанда айтарлықтай жақсарғанын көрсетеді. Мұндай айқын өзгерістерді бақылау тобының нәтижелерінен байқау мүмкін болмады. Эксперименттік топта мотивациясы төмен студенттердің үлесі азайып, керісінше мотивациясы жоғары студенттердің саны артты.

Осылайша, алынған нәтижелер қалыптастырушы эксперименттің басы мен соңы арасындағы ТТ және БТ арасындағы айырмашылықтардың мәнді және кездейсоқ емес екенін статистикалық тұрғыдан растауға мүмкіндік береді.

Эксперименттік жұмыстың биология болашақ мұғалімдерінің интеграцияланған цифрлық контентті (AR/VR, симуляциялар, LMS, мультимедиа, виртуалды зертханалар) TPACK моделі негізінде қолдану дайындығының деңгейіне әсерін бақылау барысында белсенді оқыту әдістерін енгізудің оң ықпалы анықталды.

Студенттердің биология пәндерін оқуға қызығушылығы артқаны, интеграцияланған цифрлық контентті меңгерудің болашақ кәсіби қызметтегі маңызын терең түсіне бастағаны байқалды. Сонымен қатар, студенттердің жоғары нәтижелерге ұмтылысы, тапсырмаларды орындаудағы табандылығы мен жауапкершілігі өсті, бұл олардың кәсіби өзіндік «Менін» толық көрсетуіне мүмкіндік берді.

Дайындалған технология мен педагогикалық шарттарды енгізгеннен кейін TPACK моделіне сәйкес интеграцияланған цифрлық контентті қолдануға дайындығын анықтауға бағытталған когнитивтік өлшем көрсеткіштері эксперименттік топта айтарлықтай жоғары нәтижелер көрсетті.

Интеграцияланған цифрлық контентті (виртуалды модельдер, интерактивті симуляциялар, 3D визуализациялар, цифрлық микропрепараттар) биологияны оқытуда қолдану саласындағы жоғары деңгейдегі хабардарлық ТТ- студенттерінің 25,4%-ында байқалса, БТ - студенттерінің тек 16,9%-ында анықталды. Орта деңгей ЭГ бойынша 52,7%, БТ - бойынша 42,4% көрсетті. Нәтижесінде БТ-та төмен деңгей көрсеткіші екі есеге жуық жоғары болып, 40,7% құрады (ЭГ–21,9%).

TPACK моделіне сәйкес «цифрлық контент құрылымын түсіну» көрсеткіші бойынша эксперименттік топта да оң өзгерістер тіркелді: жоғары деңгейді 29,1% студент көрсетті, орта деңгей – 50,9%, ал төмен деңгей тек 20% ғана құрады. Бұл көрсеткіштер цифрлық контентті педагогикалық және пәндік біліммен үйлестіру қабілетінің артқанын дәлелдейді.

Интеграцияланған цифрлық контентті қолдануды ұйымдастыру әдістері мен тәсілдерін меңгеру бойынша ТТ - студенттері арасында төмен деңгейдің азаюы байқалды (18%), ал БТ-та бұл көрсеткіш - 42,3% деңгейінде қалды. Тиісінше, орта деңгей ТТ-та – 50,9%, КГ-де – 45,8% құрады. Жоғары деңгей ТТ- студенттерінің 22%-ында анықталса, КГ-де бұл көрсеткіш айтарлықтай төмен болды.

Жалпы алғанда, алынған нәтижелер интеграцияланған цифрлық контентті (AR/VR, 3D модельдер, биологиялық симуляциялар, интерактивті тапсырмалар) TPACK моделі негізінде қолдануға бағытталған арнайы әзірленген технологияның тиімділігін дәлелдейді (25-кесте).

Кесте 25 – Болашақ биология мұғалімдерінің интеграциялық цифрлық контентті қолдануға даярлығының когнитивтік өлшем бойынша соңғы нәтижелері
	Көрсеткіштер
	Топтар
	саны
%
	Қалыптасу деңгейлері

	
	
	
	төменгі
	орта
	жоғары

	Интеграциялық цифрлық контентті қолдану саласындағы білімдарлық деңгейі
	ТТ
	саны
	12
	24
	29

	
	
	%
	21,9
	40,7
	52,7

	
	БТ
	саны
	11
	24
	28

	
	
	%
	20
	40,7
	50,9

	TPACK құрылымын түсіну деңгейі
	ТТ
	саны
	14
	25
	33

	
	
	%
	18
	42,3
	60

	
	БТ
	саны
	12
	24
	29

	
	
	%
	21,9
	40,7
	52,7

	Интеграциялық цифрлық контентті тиімді қолдану әдістері мен тәсілдерін меңгеру деңгейі
	ТТ
	саны
	11
	24
	28

	
	
	%
	20
	40,7
	50,9

	
	БТ
	саны
	14
	24
	33

	
	
	%
	18
	42,3
	60


Кесте 25-тегі мәліметтерді келесі суреттен көруге болады.

Сурет 11 – Болашақ биология мұғалімдерінің интеграциялық цифрлық контентті қолдануға даярлығының когнитивтік өлшем бойынша соңғы нәтижелері

Болашақ биология мұғалімдерінің интеграцияланған цифрлық контентті пайдалану дайындығының қалыптасу деңгейіндегі өзгерістерді бақылау барысында, оқу процесіне цифрлық симуляциялар, AR/VR модельдері, виртуалды зертханалар және интерактивті мультимедиалық құралдарды енгізуден кейін эксперименттік топта төмен деңгейлі студенттердің үлесі айтарлықтай азайғаны анықталды. Бұл өзгеріс студенттердің орта және жоғары деңгейге ауысуы есебінен жүзеге асты.

Математикалық өңдеу нәтижелері ағымдық, модульдік және қорытынды бақылау барысында алынған бағалармен сәйкестігін дәлелдейді. Авторлық интеграцияланған цифрлық контент (виртуалды зертханалар, 3D-анимациялар, тіндер мен мүшелердің AR модельдері, биологиялық процестердің динамикалық симуляциялары) оқу процесіне енгізілгеннен кейін студенттердің:

- цифрлық контент құрылымын түсіну қабілеті артқаны;

- биологияны оқытуда цифрлық құралдарды қолдануға дайындығының өскені;

- цифрлық негіздегі оқыту әдістері мен тәсілдерін қолдану жөніндегі білімдері тереңдегені анықталды.

Осының барлығы интеграцияланған цифрлық контентті қолдануға кәсіби дайындықты қалыптастыру тиімділігін едәуір жоғарылатты.

Зерттеу нәтижелері болашақ биология мұғалімдерінің цифрлық контентті қолдануға дайындығының іс-әрекеттік  өлшем  бойынша да айтарлықтай позитивті өзгерістерді көрсетті. Эксперимент соңында ТТ студенттерінің 28,89%-ы интеграцияланған цифрлық контентті қолдану әдістемесін толық меңгерудің жоғары деңгейін көрсетті. Орта деңгейдегі студенттердің үлесі 15,55%-ға артты, ал төмен деңгейдегі студенттердің үлесі 40%-ға азайып, 26,67% құрады.

Бақылау тобында да жағымды өзгерістер анықталды, бірақ олардың динамикасы айтарлықтай төмен болды: жоғары деңгей +3,22%; орта деңгей +2,15%; төмен деңгей –5,36%.

 Интеграцияланған цифрлық контентті қолдану жағдайында биология сабағындағы тапсырмаларды орындау кезінде студенттердің табандылығы, жауапкершілігі және креативтілігі бойынша да айтарлықтай оң өзгерістер байқалды. Эксперименттік топта төмен деңгейлі студенттер үлесі 33,33%-ға азайса, БТ-да бұл көрсеткіш 9,67%-ды ғана құрады. ЭГ-де орта деңгей 20%-ға, жоғары деңгей 13,33%-ға артты.

 Бақылау тобында бұл көрсеткіштер сәйкесінше 6,45% және 3,23% деңгейінде ғана өзгерді, бұл эксперименттік жұмыстың нақты тиімділігін қайта дәлелдейді.

  Эксперимент соңында болашақ биология мұғалімдерінің интеграцияланған цифрлық контентті TPACK моделі негізінде қолдануға дайындығының іс-әркеттік өлшемі бойынша нәтижелері 26-кестеде ұсынылған.

Кесте 26 – Болашақ биология мұғалімдерінің іс-әрекеттік өлшем бойынша интеграцияланған цифрлық контенттерді пайдалануға даярлығының соңғы  нәтижелері

	Деңгей
	Көрсеткіштер

	
	Интеграцияланған цифрлық контенттерді (ЦОК) қолдану құралдарын практикалық деңгейде меңгеру
	Сабақта ЦОК-ты қолдана отырып оқу тапсырмаларын құру және бейімдеу қабілеті

	
	ТТ
	БТ
	ТТ
	БТ

	
	саны
	%
	саны
	%
	саны
	%
	саны
	%

	Төмен
	15
	26,6
	33
	55,4
	7
	12
	18
	30,5

	Орта
	24
	44,4
	20
	33,6
	30
	55
	27
	45,3

	Жоғары
	16
	29
	6
	11
	18
	33
	14
	24,2


Алынған  мәліметтерді 12 - суретте салыстырмалы түрде бердік.  

Сурет 12 – Болашақ биология мұғалімдерінің іс-әрекеттік өлшем бойынша интеграцияланған цифрлық контенттерді пайдалануға даярлығының соңғы  нәтижелері

Индивидуалдық оқу-зерттеу жобаларын орындау барысында студенттердің практикалық әрекеттеріне жасалған талдау, оқу процесіне әзірленген педагогикалық технология (интеграцияланған цифрлық контентті TPACK моделі арқылы қолдану) енгізілгеннен кейін, болашақ биология мұғалімдерінің цифрлық контентті құру және қолдану технологиясын меңгеру деңгейі айтарлықтай артқанын көрсетті. Эксперименттік топтағы студенттер:

- өз бетінше зерттеу гипотезасын құра алды;

- зерттеу объектісі мен пәнін анықтады;

- биологиялық мазмұндағы зерттеу міндеттерін нақты тұжырымдады;

- интеграцияланған цифрлық контент (виртуалды зертхана, 3D модель, AR/VR анимация) негізінде оқу үдерісін жобалай алды;

- цифрлық контентті қолдану арқылы оқу тапсырмаларын орындаудың толық алгоритмін өздігінен құрастырды;

- мұғалім көмегінсіз оқу жағдайын цифрлық форматта модельдеп, биологиялық процестерді визуалды түрде түсіндіре алды.

Бұл нәтижелер TPACK құрамдастарының (ТК - технологиялық білім, ПК - педагогикалық білім, МБ - мазмұндық білім) өзара кіріге қалыптасқанын дәлелдейді.

Болашақ биология мұғалімдерінің интеграцияланған цифрлық контентті пайдалану дайындығының рефлексивтік компонентінің қалыптасуының қорытынды нәтижелері 20-кестеде ұсынылған.

Зерттеу нәтижелері рефлексия деңгейінің айтарлықтай өзгергенін көрсетті. Эксперименттік топ студенттері:

1) Интеграцияланған цифрлық контентті қолданудың маңызын түсіну деңгейі, төмен деңгей 24%–ға төмендеді (43,6% → 19,6%), орта деңгей 14,2%–ға артты (27,2% → 41,4%), жоғары деңгей 4,5%–ға артты (34,5% → 39%).

Бақылау тобында өзгерістер шамалы ғана болды (1–3% шегінде). 

2) Цифрлық контентті қолдануға дайындық деңгейі эксперименттік топта: төмен деңгей 10,8%–ға азайды,  орта деңгей 16,6%–ға артты (31% → 47,6%),  жоғары деңгей 20,2%–дан 31%–ға көтерілді.

Бұл студенттердің интеграцияланған контентті технологиялық тұрғыдан да, әдістемелік тұрғыдан да тиімді қолдануды игергенін дәлелдейді.

3) Орындаған әрекеттер үшін жауапкершілікті терең түсіну қабілеті

Эксперименттік топта: Төмен деңгей 21,4%–ға азайды (25,4% → 4%) Орта деңгей 41,8%–дан 58%–ға өсті Жоғары деңгей 21%–дан 38%–ға көтерілді

Бұл студенттердің: цифрлық контентті қолдануда өзін-өзі бақылауы, өз жұмысын сараптау қабілеті, қателерді түзету дағдылары айтарлықтай артқанын көрсетеді.

     Жүргізілген тәжірибелік жұмыс интеграцияланған цифрлық контентті (виртуалды зертханалар, AR/VR анимациялар, интерактивті модельдер) TPACK моделі негізінде қолдану болашақ биология мұғалімдерінің: рефлексия,кәсіби жауапкершілік,зерттеушілік ойлау,цифрлық педагогикалық құзыреттілік,биологиялық мазмұнды цифрлық форматта түсіндіру қабілеті сияқты маңызды кәсіби сапаларын айтарлықтай дамытатынын көрсетті.

Кесте 27 – Болашақ биология мұғалімдерінің рефлексивтік  өлшем бойынша интеграцияланған цифрлық контенттерді пайдалануға даярлығының соңғы нәтижелері
	Көрсеткіштер
	төмен
	орта
	жоғары

	
	ТТ
	БТ
	ТТ
	БТ
	ТТ
	БТ

	
	саны
	%
	саны
	%
	саны
	%
	саны
	%
	саны
	%
	саны
	%

	Интеграцияланған цифрлық контент жасауда оқытуда TPACK моделіне негіздеудің  маңыздылығын түсіну
	11
	19,6
	22
	37,5
	23
	41,4
	20
	34,4
	21
	39
	17
	28,1

	Биологияны оқытуда интеграцияланған цифрлық контент пен TPACK модулін тиімді қолдануға дайындық деңгейін анықтау
	11
	20,2
	25
	42,2
	26
	47,6
	21
	35,1
	18
	32,2
	13
	22,7

	TPACK-моделіне негізделген цифрлық контентті пайдалану барысында қабылданған педагогикалық шешімдер мен әрекеттер үшін жауапкершілікті терең деңгейде ұғыну қабілеті
	2
	4
	20
	34,4
	32
	58
	23
	39
	21
	38
	16
	26,6


    Жоғарыда берілген деректерді визуалды салыстыру келесі 13-суретте  көрсетілген.
Сурет 13 – Болашақ биология мұғалімдерінің рефлексивтік  өлшем бойынша интеграцияланған цифрлық контенттерді пайдалануға даярлығының бастапқы нәтижелері

[image: image37.png]s Scem Nciamberkbisbl [Pexum cosmectumocty] - PowerPoint = =

Boraska  [vsaiin  Mlepexoasl  Awmmauws  Cradia-woy  Peuewsuposanve  Bug Q) Uto sbi xotuTe caenars? Bxoa S O6uwmii goctyn

? B =) EMaker~ = E\\OO0O D.. L Haii
K 29 cepocuts AL LS G- = R 3, 3amenmTs ~
Bcrasums CozaaTb G~ { } % - Ynopsmours Sicrpe NS .
p Qopmar o o craiin (RN - . bineanTs
Bydep obmena 3 Craiigei LWpugr Pucosakme Peaakmpoare ~
30 - - -
Boaamak 6nonorust MmyraaiMaepinin pediiekcHBTIiK e/1meM GoiibIHIIA HHTErPANHSIAHFAH HHPPIBIK
KOHTEHTTepAi naiifananyra JasgpiabIFbIHBIH COHFBI HITHIKeIepi
Kepcerximrep Toner opra xoraper o
TT BT TT BT TT BT :
31 - camt| % | cams] % | cams] % | came] % | cams] % | cams] % 60

ITRTE]! T —
mbpmmrorrent | 11 | 19.6) 22 | 375] 23 | 414| 20 344 21| 39| 17| 281 4

= IKacayAa OKBITYAa
TPACK mopenine 3
meriszeyain .
32 MAHEIABLTBIFBIH TYCIHY o
- o s . I
: dddilil [—— -
- ™ T ™ = ™ 5T

- E )

madpmek xortentmen | 11 | 202| 25 | 42.2| 26 | 47.6| 21| 35.1| 18| 322| 13 | 227
e TPACK moayain Taivzi \ m I\ J
KOTTAHYFa TARBHEK T I T
= Toxen B Opta #k
Aesreis anskTay oven Opra #Korapst

33 TPACK-ogexine
serizgenrenmmgpme | 2 | 4 [ 20| 344| 32 58| 23| 39| 21| 38| 16| 266
[ II .I [ | KOHTSRTT manAaTany HeTerpanmsinanran BHOTOMMARH OKBITY A TPACK-moztenine
Oapricainaa Kabkiinanran| MIQPILIK KoHTeHT HHTerpamisTaHTan Heri3aenres mHPTHIK
nejarorAKATEK Kacaya OKKITyZa IHQPIEIK KORTERT en KOHTeHTTi malitanasy
[FEeIIMACP MEH SpeKeTTep) TPACK Mozenine TPACK Moxyrin GapEICEIHIA
VIO XayanKepuIIKTL Herizey it THiMAI KoTatyFa KaGbULtaNFal
— ‘Teper aerTeiize YRy MAHBIIBLTLIFIH TYCiRy QUMK AeHTelin TeAATOrHKATHK
xadizeri anbiKTay memivep Mex
YT peKeTTep yIIitt

KayaIIKepUILTKT Tepert
Jesreiize yrby
KaGiteri

35

T E3
T :

Craiig34ws 42 (14 anrnwiicknii (CLIA) saverr Wl rpumevanns | B 25 B 0T - 1 + 88% [





Жүргізілген әңгімелер, бақылаулар және жоғарыда сипатталған диагностикалық әдістердің нәтижелері оқу үдерісіне әзірленген технологияны енгізу эксперименттік топ студенттерінің интеграцияланған цифрлық контентті (ИЦК) тиімді қолданудың маңыздылығын терең түсінуіне ықпал еткенін көрсетті. Атап айтқанда, студенттер биологияны оқытуда цифрлық контентті интеграциялау қажеттілігін, сондай-ақ болашақ биология мұғалімдерінің TPACK моделіне сәйкес цифрлық құралдарды педагогикалық мақсатта пайдалануға дайындық деңгейін арттырудың маңызын түсіне бастады.

Оқу процесінде ИЦК-ны қолдануға бағытталған әртүрлі формалар мен әдістерді (цифрлық симуляциялар, виртуалды зертханалар, AR/VR, интерактивті бейнекейстер, LMS-платформалар, авторлық мультимедиалық контент) жүйелі енгізу студенттердің ИЦК-ны қолданудағы дайындық деңгейін айқындауға мүмкіндік берді. Бұл процесс студенттердің контентті педагогикалық мақсатта дұрыс іріктей алу, оны оқу мақсаттарына сәйкестендіру және TPACK компоненттерін (ТК-әсіре, ПК-ғылыми, ПЦК–педагогикалық) тиімді тоғыстыру қабілетін диагностикалауға мүмкіндік берді.

Қалыптасырушы эксперимент соңында эксперименттік топ студенттерінің орындалатын әрекеттер үшін жауапкершілікті терең сезіну қабілетінің айтарлықтай артқаны анықталды. Олар цифрлық контентті қолдану нәтижелерін сыни тұрғыдан талдай алды, өз әрекетінің тиімділігін бағалай отырып, педагогикалық шешімдерді саналы түрде қабылдауға ұмтылды. Сонымен қатар, студенттер ИЦК құралдарын қолдану барысында жіберген қателіктерін түзетуге, өз жұмысын жақсартуға ынталылық танытты. Жалпы алғанда, эксперименттік топта цифрлық контентті интеграциялау технологиясын меңгерудің, рефлексия жүргізу қабілетінің және кәсіби жауапкершіліктің жоғарылауы байқалды. Бұл ИЦК негізіндегі оқыту технологиясының биология мұғалімдерінің кәсіби дайындығын қалыптастырудағы тиімділігін дәлелдейді. Алынған нәтижелер бұл қорытындылардың дұрыстығын статистикалық тексеру нәтижелерімен де растайды. Болашақ биология мұғалімдерінің интеграцияланған цифрлық контентті (ИЦК) қолдануға дайындығының қалыптасу деңгейін рефлексивті критерий бойынша бағалауда χ² критерийі қолданылды. Жүргізілген статистикалық талдау маңызды және кездейсоқ емес айырмашылықтарды айқын көрсетті. Атап айтқанда: ИЦК-ны қолданудың маңыздылығын түсіну көрсеткіші бойынша:

χ² = 16

-ИЦК-ны қолдануға дайындық деңгейін анықтау көрсеткіші бойынша:

χ² = 20

-Орындаған әрекеттер үшін жауапкершілікті терең түсіну қабілеті бойынша:

χ² = 36,25

   Алынған барлық χ² мәндері критерий бойынша табылған шекті мәннен (χ²_крит = 9,21) жоғары, бұл өзгерістердің статистикалық тұрғыда маңызды әрі кездейсоқ емес екенін дәлелдейді.

  Яғни, интеграцияланған цифрлық контентті (виртуалды зертханалар, AR/VR, мультимедиа симуляциялар, сандық модельдер, LMS-платформалар) жүйелі қолдану болашақ биология мұғалімдерінің:

- ИЦК-ның оқу үдерісіндегі маңызын түсінуіне;

- өз кәсіби дайындығын адекватты бағалауына;

- жауапкершілік, рефлексия және педагогикалық шешім қабылдау қабілеттерін дамытуына айтарлықтай оң әсер еткенін көрсетеді.

Кесте 28 –  Эксперименттің басында және соңында алынған жалпылама сандық нәтижелер

	Көрсеткіштер
	Деңгей
	Топтар

	
	
	ТТ
	БТ

	
	
	дейін
	кейін
	дейін
	кейін

	
	
	Саны
	%
	Саны
	%
	Саны
	%
	Саны
	%

	Мотивациялық компонент

	Биологиялық білім,  дағдыларды TPACK-қа негізделген интеграцияланған цифрлық контенттерді                            дамытуға деген мотивтер мен қажеттіліктердің болуы
	төмен
	31
	57,2
	8
	13,7
	30
	50
	25
	43

	
	орта
	21
	38
	31
	56,6
	25
	42
	29
	48,3

	
	жоғары
	3
	4,8
	16
	29,8
	4
	8
	5
	8,6

	Интеграцияланған цифрлық контенттерді                            қолдануда тұрақты қызығушылық, дербестік және шығармашылық тәсілдің болуы
	төмен
	34
	61,3
	8
	14,5
	22
	48,4
	17
	29

	
	орта
	15
	28,2
	29
	53,2
	8
	37,5
	31
	52,3

	
	жоғары
	6
	10,5
	18
	32,3
	22
	14,1
	11
	18,7

	Интеграциялық цифрлық контенттерді қолдануда болашақ мұғалімнің өзін-өзі жетілдіруге және өзінің дайындық деңгейін арттыруға ұмтылысы
	төмен
	34
	61,3
	13
	22,6
	29
	48,4
	25
	43

	
	орта
	17
	31,4
	26
	47,6
	24
	40,6
	25
	42,2

	
	жоғары
	4
	7,3
	16
	29,8
	6
	11
	9
	14,8

	Когнитивнвті компонент

	Интеграциялық цифрлық контентті қолдану саласындағы білімдарлық деңгейі
	төмен
	43
	77,78
	12
	22,9
	44
	75,1
	24
	41,4

	
	орта
	10
	19,4
	30
	53,8
	12
	20,3
	25
	42,2

	
	жоғары
	2
	3,2
	13
	23,33
	3
	4,7
	10
	16,4

	TPACK құрылымын түсіну деңгейі

	төмен
	43
	78,2
	11
	19,4
	45
	76,6
	23
	39,1

	
	орта
	11
	20,2
	28
	50,8
	12
	20,3
	27
	46,1

	
	жоғары
	1
	1,6
	16
	29,8
	2
	3,1
	9
	14,8

	Интеграциялық цифрлық контентті тиімді қолдану әдістері мен тәсілдерін меңгеру деңгейі
	төмен
	44
	79,8
	13
	24,19
	45
	75,8
	25
	43,0

	
	орта
	10
	18,6
	30
	53,2
	13
	21,9
	27
	45,3

	
	жоғары
	1
	1,6
	12
	22,6
	1
	2,3
	7
	11,7

	Іс-әрекеттік компонент

	Интеграцияланған цифрлық контенттерді (ЦОК) қолдану құралдарын практикалық деңгейде меңгеру
	төмен
	37
	67
	15
	26,67
	36
	61
	33
	55,4

	
	орта
	16
	29
	24
	44,4
	18
	31,2
	20
	33,6

	
	жоғары
	2
	4
	16
	29
	5
	7,8
	6
	11

	Сабақта ЦОК-ты қолдана отырып оқу тапсырмаларын құру және бейімдеу қабілеті
	төмен
	25
	45,1
	7
	12
	24
	39,8
	18
	30,5

	
	орта
	19
	34,7
	30
	55
	22
	38,3
	27
	45,3

	
	жоғары
	11
	20,2
	18
	33
	13
	21,9
	14
	24,2

	Рефлексивті компонент

	Интеграцияланған цифрлық контент жасауда оқытуда TPACK моделіне негіздеудің  маңыздылығын түсіну
 
	төмен
	24
	44,4
	10
	18,6
	24
	40,6
	22
	37,5

	
	орта
	15
	26,6
	26
	47,4
	20
	33,6
	20
	34,4

	
	жоғары
	16
	29
	19
	33
	15
	25
	17
	28,1

	Биологияны оқытуда интеграцияланған цифрлық контент пен TPACK модулін тиімді қолдануға дайындық деңгейін анықтау


	төмен
	21
	37,9
	11
	20,2
	27
	45,3
	25
	42,2

	
	орта
	22
	38,7
	26
	47,6
	20
	34,4
	21
	35,1

	
	жоғары
	12
	23,33
	18
	32,22
	12
	20,43
	13
	22,58

	TPACK-моделіне негізделген цифрлық контентті пайдалану барысында қабылданған педагогикалық шешімдер мен әрекеттер үшін жауапкершілікті терең деңгейде ұғыну қабілеті
	төмен
	16
	29
	2
	4
	22
	37,63
	20
	34,4

	
	орта
	28
	50,8
	32
	58
	22
	37,5
	23
	39

	
	жоғары
	11
	20,2
	21
	38
	15
	25
	16
	26,6


Диссертациялық зерттеу барысында биология пәнін оқыту процесінде болашақ биология мұғалімдерінің интеграцияланған цифрлық контентті (ИЦК) қолдануға дайындық деңгейін сипаттайтын көптеген көрсеткіштер кешені өңделді. Зерттеу барысында мотивациялық, когнитивтік, әрекеттік және рефлексивтік компоненттерді қамтитын көп мөлшерлі эмпирикалық деректер талданғандықтан, алынған нәтижелердің дұрыстығы мен сенімділігін қамтамасыз ету үшін Монте-Карло әдісі қолданылды. Монте-Карло әдісін қолдану зерттеу нәтижелерін үлкен көлемдегі деректер үлгісі жағдайында статистикалық тұрақтылыққа тексеруге мүмкіндік берді. Алынған мәліметтердің үлестірім сипаттамалары «үлкен сандар заңының» талаптарына толық сәйкес келді [157]. Бұл заң бойынша, зерттеу көрсеткіштері жеткілікті көп қайталанған жағдайда олардың орташа мәндері шынайы (теориялық) мәндерге жақындайды. 
Осылайша, эксперименттік және бақылау топтарынан жиналған деректердің көлемі мен құрылымы биологияны оқытуда интеграцияланған цифрлық контентті пайдалану тиімділігін бағалау нәтижелерінің статистикалық тұрғыда сенімді және объективті екенін дәлелдейді.

𝑃 = (1 − 1 ) × 100%
(3)

           √𝑛
мұнда:

P – алынған нәтижелердің корректтілік (дұрыстық) ықтималдығы (%),

n – экспериментге қатысқан жалпы қатысушылар саны. 

  Жүргізілген математикалық есептеулерге сәйкес, интеграцияланған цифрлық контентті (ЦЦК) биологияны оқытуда қолдану бойынша эксперименттік-тәжірибелік жұмысқа 114 студент қатысқан жағдайда алынған нәтижелердің корректтілік деңгейі төмендегідей анықталды:

𝑃 = (1 − 1 ) × 100%
(3)

              √114

Р=(1-0,0629940787)100=93,7 %

Осылайша, жүргізілген есептеулер мен статистикалық талдау нәтижелеріне сүйене отырып, эксперименттік әдістеменің барлық шарттары сақталған жағдайда, биологиялық пәндерді оқыту үдерісінде интеграцияланған цифрлық контентті (ИЦК) қолдануға болашақ биология мұғалімдерінің дайындық деңгейінің жоғары нәтижелері 93,7% ықтималдықпен қайталанатынын сенімді түрде айтуға болады. Бұл көрсеткіш әзірленген әдістеменің және TPACK-моделіне негізделген интеграцияланған цифрлық контентті қолданудың тиімділігін дәлелдейді.

Интеграцияланған цифрлық контентті қолдануға дайындықтың қалыптасу деңгейі бойынша эксперименттік және бақылау топтары арасындағы айырмашылықтардың статистикалық маңыздылығын тексеру формирлеуші эксперимент аяқталғаннан кейін χ²-критерий бойынша жүзеге асырылды (Қосымша Н).

TPACK құрылымына сәйкес қалыптасқан дайындықты бағалау үшін мотивациялық, когнитивтік және іс-әрекеттік критерийлер бойынша жүргізілген диагностикалық талдау нәтижелері қалыптастырушы экспериментке дейінгі және кейінгі χ² мәндерінің едәуір айырмашылығын көрсетті (Кесте - 29).

Бұл айырмашылықтар интеграцияланған цифрлық контентті қолдануға бағытталған әдістемелік жүйенің болашақ биология мұғалімдеріне әсерінің статистикалық тұрғыдан маңызды екенін дәлелдейді.

Кесте 29 – Қалыпастырушы эксперименттен кейінгі χ²-критерий мәндері

	Көрсеткіштер
	χ2

	
	дейін
	кейін

	Мотивациялық компонент

	Биологиялық білім, дағдыларды  TPACK-қа негізделген интеграцияланған цифрлық контенттерді                            дамытуға деген мотивтер мен қажеттіліктердің болуы
	       2,67
	        73,7

	Интеграцияланған цифрлық контенттерді                            қолдануда тұрақты қызығушылық, дербестік және шығармашылық тәсілдің болуы
	   5,9
	       17,17

	Интеграциялық цифрлық контенттерді қолдануда болашақ мұғалімнің өзін-өзі жетілдіруге және өзінің дайындық деңгейін арттыруға ұмтылысы
	6,83
	25,57

	Когнитивнвті компонент

	Интеграциялық цифрлық контентті қолдану саласындағы білімдарлық деңгейі
	0,6
	14,4

	 TPACK құрылымын түсіну деңгейі
	0,76
	25,58

	 Интеграциялық цифрлық контентті тиімді қолдану    

 әдістері мен  тәсілдерін меңгеру деңгейі
	0,92
	19,8

	Іс-әрекеттік компонент

	Интеграцияланған цифрлық контенттерді (ЦОК) қолдану құралдарын практикалық деңгейде меңгеру
	2,7
	48

	Сабақта ЦОК-ты қолдана отырып оқу тапсырмаларын құру және бейімдеу қабілеті
	1,14
	16,48

	Рефлексивті компонент

	Интеграцияланған цифрлық контент жасауда оқытуда TPACK моделіне негіздеудің  маңыздылығын түсіну
	2,1
	16

	Биологияны оқытуда интеграцияланған цифрлық контент пен TPACK модулін тиімді қолдануға дайындық деңгейін анықтау
	2,2
	20

	TPACK-моделіне негізделген цифрлық контентті пайдалану барысында қабылданған педагогикалық шешімдер мен әрекеттер үшін жауапкершілікті терең деңгейде ұғыну қабілеті
	7,56
	36,25


Кесте  29-те көрсетілген χ² эмпирикалық мәндерінің барлығы критикалық мәннен (9,21) едәуір жоғары. Бұл интеграцияланған цифрлық контентті қолдануға бейімделген TPACK-моделіне негізделген әдістемелік жүйе эксперименттік топ студенттерінің дайындық деңгейін статистикалық тұрғыдан сенімді және мағыналы түрде арттырғанын дәлелдейді.

Атап айтқанда:

- мотивация деңгейінің артуы – ИЦК-мен жұмыс жасауға деген ішкі қажеттіліктің қалыптасқанын;

- когнитивтік өзгерістер – TPACK компоненттері арасындағы байланыстарды түсіну күшейгенін;

- іс-әрекеттік дағдылардың өсуі – цифрлық құралдарды сабақта тиімді қолдана алатынын;

- рефлексивтік көрсеткіштердің жақсаруы – болашақ мұғалімнің өзінің кәсіби өрісіндегі цифрлық құзыреттілікті саналы түрде түсінетінін көрсетеді.

Интеграцияланған цифрлық контентті (ИЦК) биологияны оқытуда пайдалануға болашақ биология мұғалімдерінің дайындық деңгейін қалыптастырудың барлық кезеңдерінде эксперимент нәтижелері мотивациялық өлшем көрсеткіштерінің айтарлықтай артқанын көрсетті. Бұл болашақ биология мұғалімдерінің ИЦК–ті тиімді қолдануға деген ішкі уәжінің күшеюі және пән мазмұнын цифрлық ортада меңгерудің маңызын түсінуімен тікелей байланысты.

Эксперимент барысында алынған диагностикалық мәліметтермен қатар, ИЦК-ті (виртуалды зертханалар, AR/VR модельдер, цифрлық симуляциялар, биологиялық интерактивтер) оқу процесіне енгізу нәтижесінде сапалық көрсеткіштер бойынша да оң өзгерістер анықталды. Оқытушылардың бақылауларына сәйкес:

- студенттердің биологияны оқытуда цифрлық құралдарды қолдануға деген қызығушылығы мен ынтасы айтарлықтай артты;

- биологиялық мазмұндағы зерттеу және тәжірибелік тапсырмаларды орындауда белсенділік, дербестік және тұрақты қызығушылық байқалды;

- кәсіби бағытталған проблемалық жағдайларды шешуде болашақ мұғалімдер өз пікірін еркін білдіріп, табандылық танытып, жоғары белсенділік көрсетті;

- ІЦК көмегімен құрастырылған модельдермен (генетикалық схемалар, жасуша құрылымы, экожүйе модельдері, физиологиялық процестер симуляциясы) жұмыс істеу студенттердің шығармашылығын және зерттеушілік дағдыларын күшейтті.

Жүргізілген зерттеудің жинақталған нәтижелері (21, 22, 23-кестелер) интеграцияланған цифрлық контентті қолданудың эксперименттік топ студенттері арасында статистикалық тұрғыдан маңызды өзгерістер тудырғанын дәлелдейді. Нақты айтқанда:

- төмен деңгейдегі дайындық көрсеткен студенттер саны күрт азайды;

- орта және жоғары деңгейдегі студенттер саны айтарлықтай өсті;

- TPACK (TK – технологиялық білім, PK – педагогикалық білім, CK – пәндік білім) элементтерін біріктіре отырып ИЦК-ті қолдану дағдылары айқын күшейді;

- ИЦК-ті сабақтағы оқу мақсаттарына интеграциялау білігі тұрақты түрде қалыптасты.

Болашақ биология мұғалімдерінде жоғары деңгейлі интеграцияланған цифрлық-педагогикалық құзыреттіліктің қалыптасуы зерттеу барысында әзірленген теориялық негізделген және әдістемелік тұрғыдан өңделген технологияның тиімділігіне дәлел бола алады. Бұл технология ИЦК-ті биологияны оқытуға жүйелі түрде енгізудің, TPACK моделін сабақ құрылымына интеграциялаудың және нақты педагогикалық жағдайларда цифрлық мазмұнды дұрыс таңдаудың маңызын атап көрсетеді.

Осылайша, жүргізілген зерттеу интеграцияланған цифрлық контентті қолдануға бағытталған әдістеменің болашақ биология мұғалімдерінің кәсіби дайындығына оң ықпал ететінін және олардың цифрлық-педагогикалық құзыреттілігін кешенді түрде дамытуға мүмкіндік беретінін айқын көрсетті.

III тарау бойынша тұжырымдар
Осы тарауда болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлау үдерісін тәжірибелік тұрғыда ұйымдастыру және оның тиімділігін эксперименттік жолмен тексеру мәселелері қарастырылды. Тарау мазмұны биологияны оқыту үдерісінде технологиялық-педагогикалық және мазмұндық модульдерді қолдану аспектілерін, интеграцияланған цифрлық контенттерді оқу үдерісіне енгізу әдістемесін және педагогикалық эксперимент нәтижелерін қамтыды.

 Биологияны оқыту үдерісінде технологиялық-педагогикалық және мазмұндық модульдерді қолдану болашақ биолог мұғалімдердің кәсіби даярлығын арттырудың тиімді педагогикалық тетігі болып табылатыны анықталды. Зерттеу барысында мазмұндық модуль биология пәнінің ғылыми негіздерін жүйелі меңгертуді қамтамасыз етсе, педагогикалық модуль оқыту әдістері мен формаларын тиімді таңдауға мүмкіндік беретінін, ал технологиялық модуль күрделі биологиялық нысандар мен үдерістерді визуализациялау арқылы білімді тереңдетуге жағдай жасайтынын көрсетті. Аталған модульдердің TPACK моделі негізінде өзара кіріктірілуі оқу үдерісінің тұтастығын қамтамасыз етіп, болашақ биолог мұғалімдердің пәндік, педагогикалық және цифрлық құзыреттерін кешенді түрде қалыптастыруға ықпал етті.

Интеграцияланған цифрлық контенттерді оқу үдерісіне қолдану әдістемесі биология пәнінің мазмұндық ерекшеліктеріне сәйкес әзірленіп, оның тиімділігі тәжірибе барысында дәлелденді. Атап айтқанда, «Цифрлық жасуша әлемі», «Сандық генетика негіздері», «Молекулалық құрылымдардың цифрлық көрінісі» және «Анатомияның 3D кеңістігі» сияқты цифрлық оқу контенттері биологиялық ұғымдарды көрнекі әрі қолжетімді түрде меңгеруге мүмкіндік берді. Бұл әдістеме студенттердің оқу мотивациясын арттырып, зерттеушілік және танымдық белсенділігін күшейтті, сондай-ақ биологияны оқытуда цифрлық контенттерді педагогикалық тұрғыда негізді қолдану дағдыларын қалыптастырды.

 Педагогикалық эксперимент нәтижелері ұсынылған модель мен әдістеменің тиімділігін айқын көрсетті. Анықтаушы және қалыптастырушы кезеңдердегі салыстырмалы талдау нәтижелері бойынша эксперименттік топтағы болашақ биолог мұғалімдердің интеграцияланған цифрлық контенттерді қолдануға даярлығының мотивациялық, когнитивтік, іс-әрекеттік және рефлексивтік компоненттері айтарлықтай артқаны байқалды. Бұл зерттеу барысында алынған нәтижелер болашақ биолог мұғалімдерді даярлауда TPACK моделіне негізделген интеграцияланған цифрлық контенттерді жүйелі қолданудың педагогикалық тұрғыда тиімді екенін дәлелдейді.

Осылайша, III тарауда жүргізілген тәжірибелік-эксперименттік жұмыс болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлау үдерісінің тиімділігін дәлелдеп, диссертацияның алдыңғы тарауларында негізделген теориялық тұжырымдардың дұрыстығын растады.

ҚОРЫТЫНДЫ

Жүргізілген диссертациялық зерттеу болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлау мәселесінің қазіргі білім беру жүйесі үшін өзекті әрі ғылыми-теориялық және практикалық маңызы жоғары екендігін көрсетті. Зерттеу барысында қойылған мақсат пен міндеттер толық орындалып, алынған нәтижелер зерттеу гипотезасының дұрыстығын растады.

Зерттеу аясында болашақ биолог мұғалімдерді интеграцияланған цифрлық контенттерді жасауға кәсіби даярлау мәселесі ғылыми-теориялық тұрғыдан жан-жақты негізделді. Отандық және шетелдік ғылыми еңбектерге жүргізілген талдау нәтижесінде цифрлық педагогика, жаратылыстану-ғылыми білімді интеграциялау, модульдік оқыту және TPACK моделі болашақ мұғалімдердің кәсіби даярлығын жаңғыртудың әдіснамалық негізі ретінде айқындалды. Бұл тұжырым болашақ биолог мұғалімдерді цифрлық контенттерді тек пайдаланушы емес, оны педагогикалық тұрғыда негіздеп жобалай алатын кәсіби тұлға ретінде даярлау қажеттілігін дәлелдеді.

TPACK моделіне негізделген интеграцияланған цифрлық контенттерді жасау мен пайдалануға кәсіби даярлаудың құрылымдық-мазмұндық-үдерістік моделі әзірленді. Ұсынылған модель мазмұндық (пәндік), педагогикалық және технологиялық компоненттердің өзара байланысын қамтамасыз етіп, болашақ биолог мұғалімдердің кәсіби даярлығын жүйелі түрде ұйымдастыруға мүмкіндік береді. Модельдің құрылымдық біртұтастығы мен үдерістік логикасы кәсіби даярлау үдерісінің кезең-кезеңмен жүзеге асуына жағдай жасайды.

Зерттеу барысында болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлаудың біртұтас әдістемелік жүйесі жасалды. Бұл жүйе оқу үдерісінде цифрлық контенттерді мақсатты, жүйелі және педагогикалық тұрғыда негізді қолдануды, оқытудың зерттеушілік, интерактивті және рефлексивтік формаларын біріктіруді көздейді. Әдістемелік жүйе болашақ биолог мұғалімдердің мотивациялық, когнитивтік, іс-әрекеттік және рефлексивтік даярлығын кешенді түрде қалыптастыруға бағытталған.

Ұсынылған модель мен әдістемелік жүйенің тиімділігі тәжірибелік-эксперименттік жұмыс барысында тексерілді. Анықтаушы және қалыптастырушы кезеңдер нәтижелерін салыстырмалы талдау болашақ биолог мұғалімдердің интеграцияланған цифрлық контенттерді жасау мен пайдалануға даярлығының барлық компоненттері бойынша оң динамиканы көрсетті. Эксперименттік деректер зерттеу барысында ұсынылған әдістеменің тиімді екенін және білім беру практикасына енгізуге болатындығын дәлелдеді.

Зерттеу нәтижелері негізінде болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлау бойынша әдістемелік ұсыныстар әзірленді. Бұл ұсыныстар жоғары педагогикалық оқу орындарының білім беру үдерісінде, биология мұғалімдерін даярлау бағдарламаларында және педагогтердің біліктілігін арттыру жүйесінде пайдалануға бағытталған.

Қорыта айтқанда, диссертациялық зерттеу нәтижелері болашақ биолог мұғалімдерді интеграцияланған цифрлық контенттерді жасау мен пайдалануға кәсіби даярлаудың ғылыми негізделген, тәжірибеде тиімді жүйесін ұсынды және педагогика ғылымының дамуына елеулі үлес қосты.

Қосымша А

Құрметті респондент!
Сіздің пікіріңіз болашақ биология мұғалімдерінің интеграцияланған цифрлық контенттерді жасау мен пайдалануға кәсіби даярлығын (TPACK моделі негізінде) қалыптастыруға ықпал етеді деп сенеміз.

Сауалнама нәтижелері ғылыми мақсатта пайдаланылады.
Жауаптарыңыздың құпиялылығы сақталады.

Сіздің мәртебеңізді көрсетіңіз:
1. Студент

2. Магистрант

3. Докторант

4. Басқа (көрсетіңіз) _______________________

1. Интеграцияланған цифрлық контентті (AR/VR, симуляциялар, цифрлық модельдер) қолдануға байланысты білім, білік және дағдылар қандай жағдайда қалыптасады деп ойлайсыз?
(Бірнеше нұсқаны таңдауға болады)

1. Биология пәні бойынша зертханалық-практикалық сабақтарда, цифрлық контентті қолдану және әдістемелік сүйемелдеу барысында

2. ЖОО-да оқу үдерісінде (дәрістер, семинарлар, практикалық сабақтар)

3. Педагогикалық практика және практикалық тәжірибе барысында

4. Өзіндік білім алу (онлайн курстар, цифрлық платформалар)

2. Сіз биологияны оқытуда цифрлық технологияларды (симуляция, виртуалды зертхана, цифрлық модель) қолдануға арнайы даярлықтан өттіңіз бе?
1. Иә

2. Жоқ

3. Интеграцияланған цифрлық биология контенті дегеніміз не деп ойлайсыз?
1. Биология мазмұнын түсіндіруге арналған оқыту әлеуеті бар цифрлық ресурстар

2. Тек көрнекілік немесе демонстрациялық материалдар

3. Нақты жауап беруге қиналамын

4. Сіздің ойыңызша, болашақ биология мұғалімдерін цифрлық контентті қолдануға даярлауда қандай кемшіліктер бар?
(Бірнеше нұсқаны таңдауға болады)

1. Цифрлық биология зертханалары мен симуляциялардың жеткіліксіздігі

2. Интеграцияланған цифрлық контентке арналған оқу-әдістемелік материалдардың аздығы

3. Семинарлар, тренингтер мен мастер-кластардың жеткіліксіздігі

4. ЖОО оқу бағдарламаларында цифрлық компоненттің әлсіз қамтылуы

5. Болашақ биология мұғалімдерін интеграцияланған цифрлық контентті жасау мен пайдалануға даярлау үшін қандай арнайы курстар қажет деп санайсыз?
1. «Биологияны оқытуда цифрлық контентті жобалау және қолдану»

2. «TPACK моделі негізінде биологияны цифрлық ортада оқыту әдістемесі»

3. «Биологияны оқытудағы цифрлық технологиялар: шетелдік тәжірибе»

4. Нақты жауап беруге қиналамын

6. Сіздің ойыңызша, биология мұғалімі цифрлық контентті тиімді қолдану үшін қандай кәсіби білім, білік және дағдыларға ие болуы тиіс?
(Бірнеше нұсқаны таңдауға болады)

1. Пәнге және мұғалім мамандығына қызығушылық пен мотивация

2. Биология мазмұнын, педагогикалық әдістерді және цифрлық технологияларды біріктіре білу (TPACK)

3. Креативтілік және шығармашылық көзқарас

4. Цифрлық контентпен жұмыс істеудің практикалық тәжірибесі

7. Цифрлық контент (виртуалды зертханалар, симуляциялар) оқушылардың оқу мотивациясына қалай әсер етеді деп ойлайсыз?
1. Оқу мотивациясы мен қызығушылығын арттырады

2. Оқу мотивациясын төмендетеді

3. Әсер етпейді

4. Нақты жауап беруге қиналамын

8. Цифрлық технологияларды қолдану (мысалы, симуляциялар, 3D модельдер) оқушылардың танымдық белсенділігін арттыра ма?
1. Иә

2. Жоқ

9. Биологияны оқытуда цифрлық контентті қолдануға даярлық деңгейіне не көбірек әсер етеді деп ойлайсыз?
(Бірнеше нұсқаны таңдауға болады)

1. Цифрлық технологиялар қолданылатын әртүрлі сабақ формалары

2. Ғылыми семинарлар, конференциялар мен цифрлық жобаларға қатысу

3. Интеграцияланған цифрлық контентті әзірлеуге арналған жеке жобалар

4. Мектептегі педагогикалық практикада цифрлық технологияларды қолдану

10. Сіз биологияны оқытуда цифрлық технологияларды қолдану дағдыларына қаншалықты иесіз?
1. Толық меңгергенмін

2. Меңгермегенмін

3. Жартылай меңгергенмін

4. Үйренгім келеді

11. Интеграцияланған цифрлық контентті қолдануға өз даярлығыңызды қалай бағалайсыз?
1. Өте төмен

2. Төмен

3. Жоғары

4. Өте жоғары

12. Болашақ биология мұғалімдерін интеграцияланған цифрлық контенттерді жасау мен пайдалануға даярлауды жетілдіру бойынша ұсыныстарыңыз:


Сауалнамаға қатысқаныңыз үшін алғыс білдіреміз!
Қосымша Ә

Құрметті респондент!
Сіздің пікіріңіз болашақ биология мұғалімдерінің интеграцияланған цифрлық контентті (симуляциялар, виртуалды зертханалар, 3D модельдер, AR/VR және т.б.) пайдалана отырып оқытуға кәсіби даярлығын (TPACK моделі негізінде) қалыптастыруға ықпал етеді деп сенеміз.

Сауалнама нәтижелері тек ғылыми-зерттеу мақсатында пайдаланылады.



Сіздің мәртебеңізді көрсетіңіз:
1. Биология мұғалімі

2. Эксперт (әдіскер, ЖОО оқытушысы, ғылыми қызметкер)

3. Басқа (көрсетіңіз) _______________________

Жұмыс орны: (ЖОО, мектеп, сынып, басқа) _______________________
Педагогикалық еңбек өтілі: __________ жыл



1. Сіз бұған дейін биологияны оқытуда цифрлық технологияларды (ойын элементтері, симуляциялар, виртуалды зертханалар) қолдану әдістемесін меңгердіңіз бе?
1. Иә

2. Жоқ



2. Биология сабағында цифрлық оқыту элементтерін (ойын, симуляция, модельдеу) қолдану үдерісін қалай елестетесіз?
1. Нақты биология тақырыбын меңгертуге бағытталған, оқыту және дамытушылық әлеуеті бар цифрлық оқу ортасы
2. Ойын және цифрлық құралдарды оқу үдерісіне енгізу жөнінде нақты түсінігім жоқ
3. Жауап беруге қиналамын

4. Басқа (көрсетіңіз) ___________________________________



3. Сіздің ойыңызша, биологияны оқытуда педагогикалық тәсілдер мен цифрлық технологияларды (TPACK) қалай біріктіруге болады?
1. Иә, мүмкін (неліктен екенін көрсетіңіз) __________________________

2. Жоқ (неліктен екенін көрсетіңіз) __________________________



4. Сіз биологияны оқытуда цифрлық ойын элементтерін немесе интерактивті цифрлық ресурстарды қаншалықты жиі қолдандыңыз?
1. Үнемі оқу сабақтарында

2. Үнемі, бірақ көбіне сыныптан тыс уақытта

3. Кейде сабақта және сыныптан тыс уақытта

4. Қолданбаймын



5. Биологияны оқытуда цифрлық технологияларды (ойын, симуляция) қолдану кезінде қандай қиындықтарға тап болдыңыз?
(Бірнеше нұсқаны таңдауға болады)

1. Уақыттың жеткіліксіздігі

2. Материалдық-техникалық базаның жеткіліксіздігі

3. Оқушылардың цифрлық ресурстармен жұмыс істеу дағдыларының төмендігі

4. Жауап беруге қиналамын



6. Сіздің ойыңызша, цифрлық ойын элементтері мен интерактивті ресурстар оқушылардың оқу мотивациясына қалай әсер етеді?
1. Оқу мотивациясы мен қызығушылығын арттырады

2. Оқу мотивациясын төмендетеді

3. Әсер етпейді

4. Жауап беруге қиналамын



7. Биологияны оқытуда цифрлық технологиялар (симуляциялар, 3D модельдер) оқушылардың танымдық белсенділігін арттыра ма?
1. Иә

2. Жоқ



8. Сіздің ойыңызша, қазіргі биология мұғалімдеріне цифрлық контентті тиімді қолдану үшін қандай білік пен дағдылар жеткіліксіз?
(Бірнеше нұсқаны таңдауға болады)

1. Тұлғалық және кәсіби қасиеттер

2. Биология пәні және цифрлық технологиялар (TPACK) бойынша теориялық білім

3. Командалық жұмыс дағдылары

4. Интерактивті және цифрлық оқыту құралдарымен жұмыс тәжірибесі

5. Цифрлық білім беру ресурстарын (ЦБР) іздеу, бағалау және іріктеу дағдылары

6. Веб-қосымшалармен, білім беру платформаларымен, әлеуметтік желілермен жұмыс істеу

7. Желілік жобалар, онлайн олимпиадалар, қашықтан оқыту элементтерін ұйымдастыру қабілеті



9. Сіздің пікіріңізше, болашақ биология мұғалімдерінің цифрлық технологияларды қолдануға кәсіби даярлығының тиімділігін сипаттайтын негізгі көрсеткіштер қандай?
(Бірнеше нұсқаны таңдауға болады)

1. Цифрлық контентті қолдануға деген уәж бен қажеттіліктің болуы

2. Тұрақты қызығушылық, дербестік және шығармашылық көзқарас

3. Кәсіби өзін-өзі жетілдіруге ұмтылыс

4. Цифрлық технологияларды биологияны оқытуда қолдану саласындағы хабардарлық

5. Оқу үдерісіндегі цифрлық әрекеттердің құрылымын түсіну

6. Цифрлық контентті тиімді қолдану әдістері мен тәсілдерін білу

7. Интеграцияланған цифрлық контентті пайдалану технологиясын меңгеру деңгейі

8. Жауапкершілік, табандылық және креативтілік

9. Цифрлық технологияларды қолданудың маңызын саналы түрде түсіну

10. Цифрлық оқытуды жүзеге асыруға жалпы даярлық

11. Өз әрекеттері үшін жауапкершілікті терең сезіну қабілеті



10. Болашақ биология мұғалімдерін интеграцияланған цифрлық контентті (TPACK негізінде) жасау мен пайдалануға даярлауды жетілдіру бойынша ұсыныстарыңыз:






Сауалнамаға қатысқаныңыз үшін алғыс білдіреміз!

FoiabIMH - 3ePTTey AYMBICHIHBIN HITHIAEIEPIN OKY yaepicine enrizy
AKTI

AGait  arbimars  Kasak  YATTHK MEAArOTMKANBIK  YHHBEPCHTETIHiH
«8D01513 — Buosorus» 6itiM Gepy GarapIamMackIHbIR JOKTOPAHTHI

ObinTacsa Ocem MCiaMOeKKbIZbIHbIH FBLIBIMH-3EPTTEY KYMBICBIHBIH HOTHKeIEDI
ANMATBI TYMaHHTAPIBI-)KOHOMHKAIBIK YHHBEpCHTeTi, [lesarorika, Gu3nee koHe
KYKBIK HHCTHTY TBIHBIH Ga3aChIHAA CHIHAKTAN OTTi.

«Boramak  GHOIOr MyFaliMAepAi MHTCrPANMSIAHFAN  UHPPABIK
KOHTEHTTEpAi ’kacay Me Maiiiaiamyra KocCiOH AAsPAAY» ATTH JAOKTOPIBIK
(PhD) JICCEPTALMACHIHBIH ToKIPHOCTIK-IKCTIEPHMEHTTIK JKYMBICHT
«OKapaThLIBICTANY MEArorHKacky Kadeapachiubii 2021-2022, 2022-2023,
20232024 oky sbuTzapeimia  «6B01S-Kapateuibicrany noHAepi  GOHBIHINA
Myrativziep naspiay» GarbiThi, «6BO1501 — Brosorus Myramimaepin aaspiay»
Giniv Gepy OGarmapiamacel Gofibmma eximwi (TxKB), ywinmi kype (OB)
CTynenTTepiH «BHONOTHANAFE! WHQPIBIK TEXHOJIOTHAIAP» NOHIH OKBITY Ke3ifie
Ginim  Gepy yaepicinae eHrisinrenin koHe OKCrepHMMeHTIH (aWKbiHaay,
KATBINTACTHIPY KOHE KOPBITHIHBLIAY) AKYPrisrenirin pacTaiivbis.

MHCTHTYT MPEKTOPBI I".B. Hypauxuna

I.T. Maiiumuosa

FLUIBIME — 3ePTTEY AKYMBICHIHbIH HITHACIEPIH OKY yaepicine enrizy
AKTI

AGaii  ateinparst  Kasak  YATTeIK  nejarorukaibik YHHUBEPCHTETIHIH
«8D01513 - Buonorus» Ginim Gepy GaraapramachiHbii AOKTOPAHTE! ObinTaesa
Doem McaamGexkbabIHBIN FLUTBIMH-3CPTTEY KYMBICHIHBIN HITHACACDI Abait
arsinaarst Kasak YATTHIK eJarorHKabik YHHBEPCHTETIHIH 6a3achiHAa ChiHAKTaH
otTI.

«BoramaK GMOAOT MyFaTiMICpA  WHTErpAUMSIAHFAH  UMGPILIK
KOHTEHTTEpi kacay MeH Mail1aJaHyra KaciOu 1asipaay» aTTel JOKTOPILIK
(PhD) AMCCePTaUMSCHHBIN TOAIPHOCAIK-OKCIEPHMEHTTIK KyMbich «BHOTOTH
xadeapacsinsi 2021-2022, 2022-2023, 2023-2024 oKy AbLLIZPHIHAA «6B015-
HKapatsusicTany nonzepi GofibiHuia Myratiszep aaspray» Garbirsl, 6B01501 -
Buonorna Myratisuiepin aaspnay Gofibinua Gipinuwi, exiHwi Kype cTyaeHTTepiH
«BHONOrMAHBI OKBITY JMICTeMeCi KOHE OKBITYIBIH 3AMAHAYH TEXHOIOMHAIAPY
oXbTY Kesinze GiniM Gepy yAepiciHae eHriBiAreHiH KaHe IKCNEPHMEHTIH
(aliKbInIaY, KATBINTACTLIPY A9HE KOPHITBIHIBLIAY) KYPri3reirit pacTaiimbi3.

«BHONOrHA» KaheAPACHIHBIK MEHTepyIici // A.C. Maiimaraesa

